
Notă introductivă 

Textul de faţă reprezintă traducerea în română a 
ultimei ediţii apărute în spaniolă, a treia, a lucrării lui 
Eugeniu Coşeriu, Sincronia, diacronia e historia, Gredos, 
Madrid, 1978. 

Faţă de ediţia I (Montevideo, 1958), ediţiile a doua 
(Madrid, 1973) şi a treia prezintă completări şi corecţiuni 
efectuate de autor, care a revizuit, de fiecare dată, atent 
întregul text (vezi Nota preliminară). 

În realizarea traducerii, am consultat şi ediţia în 
limba germană a lucrării, Synchronie, Diachronie und 
Geschichte, Wilhelm Fink Verlag, Munchen, 1974. Dintre 
celelalte traduceri anunţate de autor în notele preliminare 
au apărut cele în japoneză, italiană şi portugheză. 

Faţă de ediţiile în alte limbi, prezenta ediţie cuprinde, 
în plus, unele exemple din limba română, adăugate de 
autor. 

Am dat, uneori, în note traducerea românească a 
unor pasaje care, în textul autorului, apar în alte limbi 
decât spaniola. Tot în note am reprodus citate în limbi 
străine, care, în textul original, apar traduse de autor în 
spaniolă. 

În ultima corectură textul versiunii în limba română a 
fost revăzut de autor. 

NICOLAE SARAMANDU 

ISBN: 973 - 45 - 0203 - 4 


Note preliminare [la ediţiile a doua şi a treia] 

Acest studiu - scris, în ce are esenţial, în 1955 şi 
completat în 1956 - 1957 - a fost publicat pentru prima 
dată la Montevideo, în 1958. O reproducere anastatică a 
primei ediţii, în tiraj redus, a apărut la Tübingen, în 1969. 

În ciuda difuzării limitate, studiul a fost primit cu 
interes în mediile ştiinţifice internaționale. O traducere în 
limba rusă s-a publicat la Moscova, în 1963 (în: VA. 
Zvegincev, Nevoie v lingvistike, ///, p. 123 - 343). Alte 
traduceri (în germană, în portugheză, în italiană, în 
română şi în engleză) se află sub tipar sau sunt în curs de 
realizare. 

Pregătind această a doua ediţie, nu am schimbat cu 
nimic tezele inițiale, nici argumentele prin care le motivam 
şi le susțineam, dar am revăzut cu atenţie toate capitolele, 
am corectat în text multe detalii, îndeosebi de exprimare, 
ani amplificat unele note şi am adăugat altele. 

Studiile Sistema, norma y habla (Montevideo, 1952), 
Forma y sustancia en los sonidos del lenguaje 
(Montevideo, 1954), El plural en los nombres propios 
(„Revista Brasileira de Filologia”, I, 1955), Determinación 
y entorno („Romanistisches Jahrbuch”, VII, 1955 - 1956), 
Logicisimo y antilogicisimo en la gramatica (Montevideo, 
1957), care sunt citate în lucrarea de fată după edițiile 
originale, se află reunite în Teoria del lenguaje y lingüística 
general (Madrid, 1962; ediția a doua, Madrid, 1967). 
Dezvoltări ulterioare şi aplicații ale doctrinei susținute aici 
se pot găsi în contribuţiile mele „Sincronia, diacronia y 
tipologia” (XI Congreso Internacional de Lingiiistica y 
Filologia Românicas. Actas, /, Madrid, 1968) şi „El aspecto 
verbal perifrdstico en griego antiguo” (Actas del III 
Congreso Español de Estudios Clâsicos, III. Estudios 
estructurales sobre las lenguas clăsicas, Madrid, 1968), 
care, împreună cu alte studii, urmează să se publice în 
curând, în două volume de Estudios de lingiiistica general 


y romanica, în prezenta colecţie |,„Biblioteca Romanica 
Hispanica”, Madrid, Gredos]. 

Prima ediție a studiului de faţă era însoţită de 
următoarea precizare preliminară, pe care imi pare 
potrivit să o reproduc: 

„Pentru a preveni eventuale neînţelegeri, imi permit 
să subliniez aici faptul că obiectul acestei lucrări nu este 
schimbarea lingvistică, ci problema schimbării lingvistice. 
Nu mi-am propus să scriu încă un studiu despre aşa-zisele 
„cauze” ale schimbării lingvistice, nici să cercetez tipurile 
de schimbări în diferite limbi, ci să studiez problema însăşi 
a schimbării ca problemă raţională şi din punctul de 
vedere al activităţii lingvistice concrete”. 

EUGENIU COŞERIU Tübingen, aprilie 1973 

În această a treia ediție s-au făcut câteva adaosuri, 
ca şi unele retuşuri de stil, şi s-au corectat greşelile de 
tipar din ediţia a doua. Studiile pe care le anuntam ca fiind 
în curs de apariție în Estudios de lingiiistica general y 
romanica s-au publicat în volumele El hombre y su 
lenguaje fi Estudios de lingiiâstica romanica, Madrid, 
Gredos, 1977. Dintre traducerile care în 1973 erau sub 
tipar sau în pregătire, a apărut până acum cea germană 
(München, 1974). O traducere japoneză va fi publicată în 
curând la Editura Kronos din Tokio. 

EUGENIU COŞERIU Tübingen, iunie 1978 

Abrevieri 

AL - „Acta Lingvistica”, Copenhaga. 

ArchL - „Archivum Lingvisticum”, Glasgow. 

ARom - „Archivum Romanicum”, Geneva şi Florenţa. 


BELE - „Bulletin du Cercle Lingvistiqgue de 
Copenhague”. 

BSLP - „Bulletin de la Société de Lingvistique de 
Paris”.) 


CFS - „Cahiers Ferdinand de Saussure”, Geneva. 
UAL - „International Journal of American 

NRFH - „Nueva Revista de Filologia Hispanica”, 

RFE - „Revista de Filologia Española”, Madrid. 

RFH - „Revista de Filologia Hispanica”, Buenos 

ZRPH - „Zeitschrift fur romanische Philologie”, 

I. Aparenta aporie a schimbării lingvistice. Limbă 
abstractă şi proiecţie sincronică 

„... perche gli beni della mente non altronde, che 
dall'istessa mente nostra riportiamo”. (G. Bruno, De 
Iinfinito, V) 

1.1. Aparent, problema schimbării lingvistice 
prezintă o aporie fundamentală într-adevăr, însuşi faptul 
de a pune această problemă în termeni cauzali, de a ne 
întreba de ce se schimbă limbile (ca şi cum n-ar trebui să 
se schimbe) pare să indice o staticitate naturală perturbată 
sau chiar negată de procesul „devenirii”, care ar fi contrar 
esenței înseşi a limbii. Acest fapt este prezentat uneori, în 
mod explicit, ca un paradox al limbajului; astfel, Ch. Bally 
spune undeva: „les langues changent sans cesse et ne 
peuyent fonctionner qu’en ne changeant pas” 1/ Mai mult 
decât atât: limba ar fi per definitionem sincronică şi a o 
considera cafcâva instârul, care se schimbă şi evoluează/ 
ar însemna a adopta „un point de vue qui, au fond, est 
incompatible avec l'idee de la langue”. Este ceea ce crede 
B. Malmberg, pentru care „o limbă care evoluează” ar fi o 
contradictio în adjecto, „bien entendu şi nous comprenons 
par langue un sisteme dans le sens strict de ce terme” 2. 
Faptul nor-Note: 


Ch. Bally, Lingvistiqgue generale et  lingvistique 
francaise, Berna, 1950 -, p. 18. 

2 B. Malmberg, Sisteme et methode, Lund, 1945, p. 
25 - 26. Acelaşi autor insistă asupra ideii de contradictio 
în adjecto, „Studia Lingvistica”, III, p. 134. Ct., de 
asemenea, L. Hielmslev, în AL, IV, 3, p. VII: ipoteza 
glosematică „ale egalement le droit de considerer un état 
de langue comme un simple moment passager d'une 
volution, transition fuyante et fluctuation incessante”. 

mal, la care ar trebui să ne aşteptăm, ar fi ca limba 
să nu se schimbe: „Dacă limba este un organism 
sistematic, în care totul se relaţionează, iar scopul ei este 
de a fi înţeleasă de către comunitatea care o vorbeşte, 
atunci ar fi de aşteptat ca ea să aibă stabilitate, ca sistem 
care îşi îndeplineşte în mod adecvat funcţia” 3. Şi, într- 
adevăr - se spune - aşa ar sta lucrurile dacă n-ar interveni 
factori externi generatori de instabilitate: „Sans l'action 
exercee par ces facteurs d'ordre externe, le sisteme 
lingvistique, equilibre par definition, serait voue a une 
stabilite perpetuelle, à limmobilite” 4. De aici decurge 
cunoscuta distincţie între factorii externi şi cei interni: cei 
dintâi ar reprezenta motivul schimbării; cei din urmă s-ar 
opune schimbării şi ar restabili sistemul perturbat5. 

1.2. Nu este greu să recunoaştem originea 
permanentă a acestor afirmaţii în concepţia statică despre 
limbă, şi originea lor istorică mai apropiată în aserţiunea 
lui F. de Saussure că „en lui-même [le sisteme] est 
immuabile” 6. Curios poate părea numai faptul că aceste 
afirmaţii sunt făcute atât de către învăţaţi care cultivă 
structuralismul diacronic, inaugurat de fonologii Cercului 
de la Praga, cât şi de către cei care cred că dau dovadă de 
mai multă fidelitate faţă de principiile saussuriene, 
menţinând separarea netă între diacronie şi sincronie, şi 
consideră viziunea sincronică mai adecvată din punct de 
vedere „lingvistic”. B. Malmberg aparţine, ca şi Bally, 


acestui ultim grup: el crede că „la methode 

Note: 

3 E. Alarcos Llorach, Fonologia española, Madrid, 
19542, p. 97. „Cu toate acestea - adaugă Llorach - se 
întâmplă contrariul: sistemul se schimbă”. 

4 A.G. Haudricourt şi A.G. Juilland, Essai pour une 
histoire structurale du phonetisme français, Paris, 1949, p. 
5 - 6. Dar cum putem şti că aşa s-ar petrece lucrurile, 
atâta timp cât e vorba de ceva ce nu poate fi constatat în 
niciun fel şi care, de aceea, rămâne în afara oricărei 
experienţe? 

5 Cf. E. Alarcos Llorach, Fonologia, p. 100 ş.a. După 
Malmberg, Sisteme, p. 26, elementul evolutiv ar exista 
numai „datorită unor factori externi şi imperfecţiei 
sistemelor”. 

fi F de Saussure, Cours de lingvistigue generale, 
Lausanne-Paris, 1916. p. 124 [CLG]. 

synchronique est en principe la seule que la 
lingvistique puisse accepter et la seule qui soit en 
harmonie avec la nature meme du sujet étudié”; dintre 
cele două aspecte observabile, cel static şi cel dinamic, 
numai primul ar corespunde „geniului limbii” 7. Şi, fără 
îndoială, în această privinţă el este un saussurian ortodox, 
căci la fel gândea şi Saussure: „dacă [lingvistul] se 
situează în perspectivă diacronică, ceea ce percepe nu mai 
este limba, ci o serie de evenimente care o modifică. Se 
spune, adesea, că nimic nu e mai important decât 
cunoaşterea genezei unei stări date [...], dar tocmai 
aceasta dovedeşte că diacronia nu-şi are scopul în ea 
însăşi” 8. 

1.3. Faţă de asemenea afirmaţii, scopul lucrării de 
faţă este să arate: 

a) că pretinsa aporie a schimbării lingvistice nu 
există decât în virtutea unei erori de perspectivă, care se 
manifestă, în esenţă, în identificarea - explicită sau 


implicită - a noţiunii de „limbă” cu cea de „proiecţie 
sincronică”; 

b) că problema schimbării lingvistice nu poate şi nu 
trebuie să fie pusă în termeni cauzali; 

c) că, totuşi, afirmaţiile citate se întemeiază pe o 
intuiţie sigură, însă umbrită şi interpretată echivoc prin 
faptul că se atribuie obiectului ceea ce nu e decât o 
exigenţă a cercetării: de aici contradicţiile cu care aceste 
afirmaţii se confruntă în mod inevitabil; 

d) că, în realitate, antinomia sincronie-diacronie nu 
aparţine planului obiectului, ci aparţine planului cercetării: 
nu se referă la limbă, ci la lingvistică; 

e) că, chiar în opera lui Saussure - în măsura în care 
realitatea limbajului i s-a impus pe deasupra şi împotriva 
propriilor postulate - se pot găsi elemente pentru a depăşi 
antinomia, în sensul în care ea poate fi depăşită; 

Note: 

7 B. Mallmberg, Sisteme, p. CLG, p. 13i. 

f) că, însă, concepţia saussuriană şi concepţiile care 
derivă din ea prezintă un viciu fundamental, care nu le 
permite să depăşească contradicţiile lor interne; 

g) că nu există nicio contradicţie între „sistem” şi 
„istoricitate”, ci, dimpotrivă, natura istorică a limbii 
implică esenţa ei sistematică; 

h) că, în planul cercetării, antinomia sincronie- 
diacronie poate fi depăşită numai în şi prin istorie. 

1.4. În ultimul timp s-a semnalat adesea nevoia de a 
atenua rigiditatea dihotomiilor saussuriene9. S-a spus, pe 
bună dreptate, că trebuie „umplută” prăpastia săpată de 
Saussure între langue şi parole. Şi, în ce priveşte „limba”, 
s-a insistat asupra necesităţii de a umple prăpastia dintre 
sincronie şi diacronie10, ceea ce este în multe privinţe 
necesar, chiar dacă e puţin probabil că prin aceasta s-ar 
putea ajunge la unitatea lingvisticii, căci lingvistica nu e 
toată saussuriană şi nici n-ar fi bine să fie. Să nu uităm că 


antinomiile stabilite de Saussure au fost explicit respinse 
într-o întreagă serie de studii11. Dar mai important este să 
arătăm că, în realitate, pretinsele prăpăstii nu există12, 
mai bine zis, că ele au apărut numai 

Note: 

y Cf. E. Coseriu, Forma y sustancia en los sonidos del 
lenguaje, Montevideo, 1954, p. 11 - 13. 

10 Astfel, recent, A. Martinet, The Unity of 
lingvistics, „Word”, X, p. 125. 

1 Dintre numeroşii critici ai lui Saussure e suficient 
să amintim unum sed leonem. În recenzia sa (publicată în 
1917) la CLG, H. Schuchardt scria, cu privire la separaţia 
dintre lingvistica sincronică şi cea diacronică: „Das kommt 
mir se vor wie wenn man die Lehre von den Koordinaten în 
cine von den Ordinaten und cine von den Abszissen 
spaltete. Ruhe und Bewegung (diese im weitesten Sinn 
genommen) bilden wie iiberhaupt se bei der Sprache 
keinen Gegensatz; nur die Bewegung ist wirklich, nur die 
Ruhe ist wahrnehmbar”. Aceasta îmi apare ca şi cum am 
disocia învăţătura despre coordonate într-una despre 
ordonate şi alta despre abscise. În limbă, ca, de altfel, în 
general, repausul şi mişcarea (aceasta considerată în 
sensul cel mai larg) nu formează o opoziţie; numai 
mişcarea este reală, numai repausul este perceptibil. 
(Hutfo Schuchardt- Brevier, Halle, 19282, p. 330). 

12 Cf. E. Coseriu, Sistema, norma y habla. 
Montevideo, 1952 [SNII]. 

datorită faptului că planul obiectului cercetat a fost 
adesea confundat cu planul procesului cercetării, printr-un 
veritabil tranzitus ab intellectu ad remt3. 

2.1. Înainte de toate, trebuie să remarcăm că autorii 
citați nu neagă faptul că în realitate limba se schimbă/ Prin 
urmare, „incompatibilitatea” nu e incompatibilitate între 
schimbare şi realitatea limbii, ci între schimbare şi o 
anumită idee despre „limbă”. Dar, dat fiind că schimbarea 


este reală, înseamnă că ideea în cauză este inadecvată. 
Aparentele conflicte dintre rațiune şi realitate sunt 
întotdeauna conflicte ale raţiunii cu sine însăşi, căci nu 
realitatea trebuie să se adapteze intelectului, ci viceversa. 
Aşadar, dacă limba reală nu este aşa cum „ar trebui să fie”, 
atunci „sistemul în sensul strict al termenului” ori nu 
corespunde nici unei realităţi (şi în acest caz avem de-a 
face cu o definiţie formală, cu un concept creat prin 
convenţie), ori corespunde altui obiect şi nu limbii reale. 
Acest alt obiect poate corespunde, însă, unui mod de a 
considera limba reală. 

2.2. Şi chiar aşa este: limba care nu se schimbă este 
limba abstractă (care, totuşi, nu este ireală: diferenţa 
dintre concret şi abstract nu trebuie confundată cu cea 
dintre real şi ireal) /Nu s-a întâmplat niciodată ca o 
gramatică să se modifice de la sine sau ca un dicţionar să 
se îmbogăţească prin propriile puteri. Iar liberă de aşa- 
numiții „factori externi” este numai limba abstractă, 
consemnată în gramatică şi în dicţionar. Cea care se 
schimbă este limba reală în existenţa ei concretă. Dar 
această limbă nu poate fi izolată de „factorii externi” - 
adică de tot ceea ce constituie materialitatea, istoricitatea 


şi libertatea de expresie a vorbitorilor -, căci ea se 
manifestă numai în vorbire: f „Das Leben der Sprache ist 
Note: 


13 A se vedea, cu privire la aceasta, foarte 
pătrunzătorul articol al lui C. Hi. Borgstrom, The 
Technique of LJnguistic Descriptions, în AL, V, p. 1 - 14. 
care contribuie la rezolvarea - sau, mai bine zis, la 
eliminarea - unei serii de probleme ale lingvisticii actuale, 
semnalând tocmai inconsistenţa lor. 

ja nicht ein zweites, allgemeines Leben neben oder 
tiber dem der Sprechenden” 14. 

2.3.1. Tot astfel, nu se schimbă limba considerată 
Sincronic, şi nici nu există vreo posibilitate de „a constata 


schimbarea (ca atare) în sincronie”, căci primul lucru care 
se face în acest mod de a considera limba este ignorarea 
deliberată a succesiunii şi a schimbării. Aceasta nu e în 
contradicţie cu faptul că în limbă se constată o 
interdependenţă între „a fi” şi „a deveni” 15, nici cu faptul 
că, o stare de limbă este sincronică, dar nu statică 16. În 
realitate, în concepţia saussuriană nu e vorba despre ceea 
ce este o stare de limbă, nici despre două moduri de a fi. 
ale limbii, ci e vorba exclusiv de felul în care considerăm 
limba. Saussure spune că „aspectul sincronic poate fi 
comparat cu proiecția unui corp pe un plan. Într-adevăr 
orice proiecţie depinde direct de corpul proiectat şi totuşi 
diferă de acesta, este ceva aparte” 17. Şi imediat adaugă 
că aceeaşi relaţie există „între realitatea istorică şi o stare 
de limbă”, ceea ce nu poate însemna decât că „sincronicul” 
sau „starea de limbă” nu este, pentru Saussure, realitatea 
istorică a stării de limbă, ci proiecția stării de limbă pe 
ecranul static al cercetătorului. Limba reală poate fi 
concepută în mod satisfăcător ca „o instituţie în echilibru 
nu static, ci dinamic”, şi numai pentru exigenţa cercetării 
„ne-o imaginăm ca imobilă” 18. Dar nu ne-o putem imagina 
în acelaşi timp ca imobilă şi mobilă. Una este a 

Note: 

14 Viaţa limbii nu este o a doua viaţă, la modul 
general, situată alături de cea a vorbitorilor sau deasupra 
ei, N. Hartmann, Das Problem des geistigen Seins, Berlin, 
19492, p.219. 

15 Ct., cu privire la aceasta, importantele capitole 
din W. von Wartburg, Einführung in die Problematik und 
Methodik der Sprachwissenschaft, Tübingen, 19622, p. 15 
ş.a., 137 ş.a. 

16 A se vedea cele spuse de R. Jakobson în Results of 
the Conference of Anthropologists and  Lingvists, 
Supliment la UAL, XIX, 2, Baltimore, 1953, p. 17 - 18. De 
altfel, însuşi Saussure, CLG, p. 50, arată că „a chaque 


instant fie langage implique à la fois un sisteme établi et 
une evolution”. 

]1 CLG, p. 128. ls G. Devoto, Ifundamenti della storia 
lingvistica, Florenţa, 1951, p. 39, 13. 

spune că „sistemul şi mişcarea se condiţionează 
reciproc” 19, ceea ce e în afară de orice îndoială, şi alta e a 
arăta că descrierea sistemului şi descrierea mișcării (a 
sistemului în mişcare) se situează în mod necesar în două 
perspective diferite: aici e vorba nu despre realitatea 
limbii, ci despre atitudinea cercetătorului. Independentă 
de diacronie este descrierea sincronică, nu starea de limbă 
reală, care e întotdeauna „rezultatul” alteia, anterioare, şi 
care, chiar la Saussure, apare ca „produs al unor factori 
istorici” 20. Asta înseamnă că Saussure vorbeşte tocmai 
despre descriere, deşi nu distinge clar starea de limbă 
„reală” (istorică) de starea de limbă „proiectată”. In 
faimoasa comparaţie cu jocul de şah el spune: „pentru a 
descrie |n.b.] poziţia este cu totul inutil să amintim ceea ce 
s-a întâmplat cu zece secunde înainte” 21. Şi, în alt loc, el 
insistă asupra faptului că pentru a descrie o limbă trebuie 
a ne situăm într-o anumită „stare” 22. Aşadar, antinomia 
saussuriană, eronat transpusă în planul obiectului, nu este 
altceva decât deosebirea dintre descriere şi istorie, şi în 
acest sens ea nu are nimic saussurian, în afară de 
terminologie, neputând fi suprimată sau anulată, deoarece 
este o exigenţă conceptuală. 

2.3.2. Este adevărat că într-o stare de limbă putem 
constata, de exemplu, că există arhaisme. Dar, în măsura 
în care există şi funcţionează, ele sunt elemente actuale. 
Mai mult decât atât: un „arhaism” (un element care poate 
conferi un iz arhaic unui enunţ) are această calitate numai 
din punctul de vedere al momentului actual; în alte epoci 
el nu ar fi putut îndeplini această funcţie. De asemenea, 
este neîndoielnic că şi vorbitorii au conştiinţa că anumite 
elemente sunt „mai vechi” sau „mai noi”, dar ei manifestă 


această conştiinţă nu atunci când vorbesc cu asemenea 
cuvinte în limbajul primar, ci atunci când vorbesc despre 
ele, în metalimbaj, adică atunci când, încetând să fie pur şi 
simplu „vorbitori”, devin, în Note: 

19 W. von Wartburg, Einführung, p 

20 CLG, p. 107. 

21 CLG, p. 130. 

22 CLG, p. 120 - 121... 137. 

tr-un fel, „lingvişti” şi adoptă un punct de vedere 
istoric. Tot aşa, este neîndoielnic că, într-o stare de limbă 
dată, se profilează sisteme posibile, viitoare; dar, în 
măsura În care aceste sisteme apar în prezent, ele sunt nu 
numai „posibile” şi „viitoare”, ci şi actuale; iar în măsura în 
care nu sunt decât o pură „posibilitate” (care, poate, nu se 
va realiza niciodată), ele nu se manifestă în niciun fel, şi 
descrierea, ca atare, le ignoră23. O descriere „teleologică” 
nu mai este propriu-zis sincronică şi nici absolut 
„obiectivă” (cf. VI, 5). Pentru o descriere pur sincronică 
limba nu se schimbă: ea este absolut imobilă, la fel ca 
săgeata lui Zenon, chiar dacă numai ca săgeata lui Zenon 
(care, în realitate, se mişca). In realitate, echilibrul limbii 
nu este stabil, ci precar, şi cercetătorul poate adopta 
alternativ, şi chiar adoptă, cele două puncte de vedere, 
sincronic şi diacronic, dar aceasta nu afectează, ci 
confirmă distincţia dintre sincronie şi diacronie, în sensul 
în care ea este valabilă. 

2.3.3. Într-un  opuscul consacrat schimbărilor 
fonetice, lingvistul român Al. Rosetti declară că L. 
Hielmslev l-a sfătuit să considere schimbările în sincronie 
şi că aşa a căutat să facă24. Adevărul este, însă, că 
schimbările nu pot fi considerate în sincronie: aceasta 
este, în realitate, o contradictio în adjecto, căci echivalează 
cu a voi să descoperi „mişcarea în ceea ce e nemişcat”. 
Schimbările se produc între două momente şi, de aceea, 
sunt în mod necesar diacronice. Acelaşi autor afirmă apoi 


că în „vorbire” se întâlnesc schimbările în devenire, iar în 
„limbă” schimbările „încheiate” 25. Aceasta este adevărat 
într-un anumit fel (în sensul că toate schimbările se produc 
în vorbirea concretă şi pe linia devenirii), dar o „schimbare 
încheiată” este ceva care a încetat să 

Note: 

23 în legătură cu aceasta se cuvine să amintim 
principiul general enunțat de Sf. Augustin, Confessiones, 
XI, 24: „videri nisi quod est non potest. Quod autem i-am 
est, non futurum sed praesens est. Cum ergo videri 
dicuntur futura, non lipsa, quae nondum sunt, id est quae 
futura sunt, sed corum causae vei signa forsitan videntur, 
quae i-am sunt: ideo non futura, sed praesentia sunt i-am 
videntibus, ex quibus praedicantur animo concepta”. 

24 A. Rosetti, Les changemenis phonétiques, 
Copenhaga, 1948, p. 5. 

25 A. Rosetti, Les changemenis, p. 7. 

mai fie schimbare. În acest caz nu există altă soluție 
decât să fim de acord cu Saussure: „schimbarea nu există 
decât diacronic” 26. De asemenea, este cert că, fiind reale, 
schimbările trebuie să se reflecte, într-un fel oarecare, şi în 
sincronie. Şi, într-adevăr, aşa se întâmplă (cf. IV, 2.4.), dar 
ele nu pot fi constatate ca schimbări în proiecția 
sincronică. 

3.1. Chestiunea se schimbă cu totul dacă luăm în 
consideraţie ceea ce este în realitate o stare de limbă. O 
limbă, în sensul curent al termenului (limba spaniolă, 
limba franceză etc.) este, prin natura ei, un „obiect istoric” 
27. Este adevărat că, atâta vreme cât ne întrebăm cum 
este limba, o considerăm nu ca obiect istoric, ci pur şi 
simplu ca obiect printre altele din aceeaşi specie, şi în 
acest singur sens este acceptabilă afirmaţia lui Saussure 
că „in general, nu este niciodată indispensabilă 
cunoaşterea împrejurărilor în care o limbă s-a dezvoltat” 
28. Dar, în momentul în care ne întrebăm de ce este aşa şi 


nu altfel, sau ne întrebăm ce limbă este aceasta, şi 
răspundem într-un fel oarecare (fie şi numai spunând, de 
exemplu, că este „spaniola”, că este „o limbă romanică”), 
am şi început o naraţiune şi, aşa cum spunea H. Paul, 
facem istorie „chiar dacă, probabil, nu ne este clar acest 
lucru” 29. Aceasta înseamnă că 

Note: 

2 bILG, p. 139. 

27 Un obiect istoric „prin natura lui” este un obiect 
individualizat în mod absolut, în cadrul speciei sale, ca 
acesta şi nu altul, prin cunoaşterea originară care se 
manifestă în limbaj; adică, e un obiect care are nume 
propriu. Cf. E. Coseriu, El plural en los nombres propios, 
„Revista Brasileira de Filologia”, I, 1, p. 15. Orice obiect 
(un câine, un cal, o sabie) poate fi, eventual, conceput ca 
„obiect istoric” şi numit cu un nume propriu. Dar, în cazul 
limbilor, acest lucru se întâmplă întotdeauna şi în mod 
necesar, căci nu există limbă care să nu aibă desemnarea 
ei individuală. S-ar putea argumenta că limbile sunt 
numite cu numele popoarelor, dar acest lucru nu se 
verifică întotdeauna şi, de altfel, la origine, nu limbile se 
denumesc după popoare, ci invers. 

2 SCLG, p.43. 

29 H. Paul, Prinzipien der Sprachgeschichte, Halle, 
19205, p. 20. Cf., de asemenea, B. Bloch şi G.L. Trager, 
Outline of Lingvistic Analysis, Baltimore, 1942, p. 8 - 9, 
precum şi CLG, p. 110. 

Întrebarea referitoare la istorie este esențialmente 
diferită de întrebarea referitoare la structura unui obiect. 
Desigur, H. Paul nu a văzut că perceperea unei structuri ca 
atare este ceva independent de explicarea istorică a acelei 
structuri30. De aici faimoasa şi, în parte, retorica 
identificare între  Sprachwissenschaft [lingvistică] şi 
Sprachgeschichte [istorie lingvistică], aceasta fiind, 
evident, o reducție. Saussure, în schimb, a sesizat clar 


deosebirea dintre cele două puncte de vedere, şi aceasta l- 
a condus la concepţia structurală despre limbă şi la o justă 
şi foarte bine venită revalorizare a descrierii sistematice. 

3.2, Fireşte, concepţia saussuriană are rădăcini 
adânci în tradiţia ştiinţei limbii. După cum se ştie, înaintea 
lui Saussure, distincţia între limbă şi vorbire (Sprache şi 
Rede) se găseşte la G. von der Gabelentz, A. Marty şi EN. 
Finck; şi chiar la H. Paul apare distincţia, în parte 
analoagă, între „uzual” şi „ocazional”. În special, EN. 
Finck31 - urmându-l, de altfel, pe Gabelentz - a făcut 
deosebire între „Sprache als Sprechen” [limbaj ca vorbire] 
şi „Sprache als einheitliche Gesamtheit von 
Ausdrucksmitteln” [limbaj ca ansamblu unitar de mijloace 
de expresie]; numai că, spre deosebire de Saussure, el a 
indicat ca obiect al lingvisticii tocmai „vorbirea”, şi nu 
„limba” 32. De asemenea, caracterul „sis-Note: 

30 Cf., cu privire la aceasta, E. Cassirer, Zur Logik 
der Kulturwissenschaften, Darmstadt, 19612”. 

31 EN. Fink, Die Aufgabe und Gliederung der 
Sprachwissenschaft, Halle, 1905. 

32 Cf. H. Arens, Sprachwissenschaft. Der Gang ihrer 
Entwicklung von der Antike bis zur Gegenwart, Freiburg- 
Mlinchen, 1955, p. 359 - 360; în ce priveşte concepția lui 
Finck, cf. şi observația lui V. Pisani, Geolingvistica e indo- 
europeo, Roma, 1940, p. 101, nota. De altfel, deja Hegel, 
Encyklopădie3 (1830), § 459, opunea „vorbirii” limba, ba 
chiar limba ca sistem („die Rede und ihr Sistem, die 
Sprache”). In mod riguros, ar trebui să se vorbească nu 
despre. distincţia saussuriană între vorbire şi limbă, ci 
despre interpretarea saussuriană a acestei distincţii, care 
este, în sine, intuitivă şi curentă. Tot aşa, când se discută 
doctrina saussuriană, trebuie avut în vedere că elementul 
discutabil este nu distincţia între „vorbire” şi „limbă”, care 
nu poate fi atacată (căci, evident, limba nu este „acelaşi 
tematic” al limbii a fost, după cum bine se ştie, în mod clar 


recunoscut de către Humboldt33 şi nu a fost ignorat de H. 
Paul (cf. IV, 4.2.3.). V. BrOndal afirmă undeva34 că 
Humboldt, „fiind un romantic”, a văzut numai vorbirea şi 
nu limba. Asta e total inexact. Humboldt a văzut perfect 
limba, dar nu în mod dualist, în afara vorbirii. Aceasta se 
explică, însă, nu prin romantismul lui, ci prin faptul că, în 
afara vorbirii, limba nu are existenţă concretă: dacă asta 
înseamnă  „romantism”, atunci  antimentaliştii nord- 
americani, care recunosc că „un sistem nu poate fi 
observat direct”, ci se deduce din activitatea lingvistică35, 
sunt la fel de romantici ca Humboldt. În afară de asta, dat 
fiind că nicio eroare nu este pur şi simplu eroare, aceeaşi 
intuiţie a caracterului sistematic a constituit adevărul 
intim al nefericitei concepţii care considera limbile ca pe 
nişte  „organisme”. Şi nici fundamentul gramaticii 
tradiţionale nu este altu136. E un lucru cert că noţiunea 
modernă de „sistem” este foarte deosebită de cea pe care 
o găsim în gramatica tradiţională, dar nu e mai puţin 
adevărat că, fără constatarea caracterului sistematic al 
vorbirii, gramatica nu s-ar fi putut constitui. De aceea, 
încercările de a face ca lingvistica să înceapă cu 

Note: 

lucru” cu vorbirea), ci sensul antinomic pe care i-l dă 
Saussure, transformarea ei într-o separație reală: or, ca în 
formularea lui Hegel, limba este sistemul vorbirii şi nu 
ceva opus acesteia în mod concret. Apoi, importantă este 
nu distincţia în sine, ci ceea ce stă la baza ei. Şi, fireşte, 
faptul că interpretarea unei distincţii este discutabilă nu 
invalidează în chip necesar ceea ce se întemeiază pe 
distincţia respectivă ca atare, aşa după cum a semnala 
legăturile pe care Saussure le are cu tradiţia nu înseamnă 
a micşora importanţa lui în istoria lingvisticii, ci tocmai 
dimpotrivă. 

33 Cf., de exemplu, W. von Humboldt, Ober die 
Verschiedenheit des men-schlichen Sprachbaues, ed. H. 


Nette, Darmstadt, 1949, în special p. 43 ş.a. V. Mathesius, 
în TCLP, IV, 1931, p. 292, indică pe Humboldt ca pe 
adevăratul iniţiator al lingvisticii „statice” moderne, adică 
tocmai al studiului sistematic al limbilor. 

34 V. Brandal, Langage et logique, în Essais de 
lingvistique générale, Copenhaga, 1943, p. 52. 

35 Aşa spun B. Bloch şi G.L. Trager, Outline, p. 5 - 6. 

36 Cf. A. Sommerfelt, Le point de vite historique en 
lingvistique, în AL, V, p. 113; de asemenea, CLG, p. 121. 

Saussure, de a-l desprinde pe învățatul genevez de 
orice tradiție, de a-l „epura de oricare reziduu 
presaussurian” nu au nicio justificare. Dimpotrivă, dacă lui 
Saussure i se poate face un reproş, ar fi mai curând acela 
că nu a acordat suficientă atenţie tradiţiei. Ca să ne 
referim la un singur aspect din doctrina lui, Saussure ar fi 
putut găsi în scrierea De magistro a Sfântului Augustin, de 
pildă, şi la João de S. Tomás elemente pentru o teorie a 
semnului37 mult mai subtilă şi mai solidă decât cea bazată 
pe dublul echivoc al „caracterului arbitrar” 38. 

3.3.1. împotriva limitării care apare la H. Paul, 
Saussure a susţinut importanţa şi autonomia cunoaşterii 
structurale. Dar, totodată, percepând structura („limba”) în 
proiecţie sincronică, el s-a văzut nevoit să subestimeze 
diacronia şi continuitatea limbii în timp şi să stabilească 
ciudatele echivalenţe vorbire-diacronie, limbă-sincronie* 9, 
reducând în felul acesta limba la o stare de limbă. Ba mai 
mult: a ajuns să atribuie obiectului „limbă” nu numai 
caracterul sistematic (care apare în „proiecţie”, căci 
aparţine obiectului), ci şi imobilitatea, care aparţine numai 
„proiecţiei”. De aici, o a doua identificare, mai mult sau 
mai puţin latentă în CLG. 

Note: 

37 în legătură cu teoria semnului la Sf. Augustin, cf. 
K. Kuypers, Der Zeichenund  Wortbegriff im Denken 
Augustins, Amsterdam, 1934. Cu privire la J. de Santo 


Tomás, cf. J. Maritain, Signe et symbole, în Quatre essais 
sur l'esprit dans să condition charnelle, Paris (1939). 

3 S „Dublu”, pentru că, în sens obiectiv, semnul este, 
în mod natural, „arbitrar” (nemotivat), dar este „necesar” 
(motivat) istoric (cf. J. Dewey, Logic. The Theory of Inquiry, 
New York, 1938, p. 46 - 47, 357; A. Pagliaro, // linguaggio 
come conoscenza, Roma, 1951 [1952], p. 79, şi // segno 
vivente, Napoli, 1952, p. 116); şi pentru că, în sens 
subiectiv, el este arbitrar pentru cunoaşterea ştiinţifică, 
dar nu şi pentru „cunoaşterea originară”, pentru conştiinţa 
profană a vorbitorilor. De aici, în plan diacronic, influenţa 
semnificatului asupra substanţei fonice a semnelor; cf. 
A.W. de Groot, în Actes du Premier Congres de Lingvistes, 
Leiden, f.a., p. 84 - 85. Trebuie spus că semnul lingvistic 
nu este (şi nici nu poate fi) motivat cauzal, dar este motivs 
Xfinalist, căci corespunde finalităţii semnificative [cu 
privire la semnificaţi a vorbitorului (cf. Forma y sustancia, 
p. 58). 

39 Cf. CLG, p. 142 - 143. 

Între, starea de limbă şi proiecția sincronică. Pe 
aceste două identificări succesive (limbă = stare de limbă 
= proiecţie sincronică) se întemeiază ideea de limbă 
sincronică şi imobilă. Dar, dacă prima identificare poate fi, 
până la un anumit punct, justificată de o exigenţă tehnică a 
descrierii sistematice, cea de a doua nu se justifică în 
niciun fel, căci implică o concluzie care depăşeşte 
elementele date. Într-adevăr, după cum în sincronie nu 
putem constata schimbarea, tot aşa nu putem constata în 
cadrul ei nici neschimbarea, imobilitatea. Pentru a percepe 
că un obiect oarecare nu se schimbă, el trebuie să fie 
observat în două momente diferite. Prin urmare, chiar 
dacă limba ar fi sincronică prin natura ei, faptul acesta ar 
trebui să-l dovedim în diacronie. Afară doar de cazul că am 
pretinde să creăm conceptul de limbă prin definiţie (cf. 
2.1.). Dar procedeul nu este legitim, căci limbile există, 


aparţin experienţei şi, aşa cum ne învaţă Kant în mica lui 
Logică „obiectele experienţei nu sunt susceptibile de 
definiţii nominale. 3.3.2. Din păcate, în o parte din 
lingvistica post-saussuriană, mai ales în centrele de la 
Geneva şi Copenhaga, cele două identificări saussuriene 
au căpătat cu timpul un caracter dogmatic. Prin aceasta, s- 
a ajuns să se atribuie distincţiei dintre sincronie şi 
diacronie un caracter radical şi, în acelaşi timp, o 
importanţă pe care ea nu o are în realitate. Adesea auzi 
spunându-se că „la distinction saussurienne entre la 
synchronie et la diachronie est d'une telle evidence qu'on 
ne saurait sérieusement la contester” 40. Asemenea 
afirmaţii, însă, nu pot fi acceptate decât cu anumite 
limitări şi precizări, căci adevărul e că, prin ceea ce este în 
ea incontestabil, şi chiar evident, distincţia nu este în fond 
saussuriană; iar prin ceea ce este în ea saussurian - 
dincolo de aspectul metodologic -, distincţia este nu numai 
criticabilă, ci şi total inacceptabilă. După cum a observat 
încă Schuchardt, în recenzia sa la CLG, Saussure a vrut să 
introducă în lingvistică o distincţie 

Note: 

40 Aşa crede, de pildă, A. Burger. Phone matique et 
diachronie à-propos de ia palatalisation des consonnes 
romanes, în CFS, XIII, p. 19. 

paralelă cu distincția făcută de A. Comte între 
„Sociologia statică” şi „sociologia dinamică” 41. Dar 
Saussure a trecut dincolo de ceea ce se cuvenea, ajungând 
să desconsidere studiul istoric (identificat cu diacronia 
„atomistă”) şi să susțină că „diacronia nu-şi are scopul în 
ea însăşi” (cf. 1.2.), ca şi cum un asemenea scop l-ar avea 
sincronia. În realitate, scopul este, oricum, cunoaşterea 
totală a limbajului ca manifestare specifică omului, şi 
faptul de a pune în evidenţă importanţa sincroniei nu 
implică minimalizarea corespunzătoare a diacroniei, căci 
ceea ce se descrie este totdeauna actualitatea unei tradiţii. 


Este adevărat că, în descrierea ca atare, tradiţia (ca 
„transmitere”) nu apare, fiind ignorată, dar aceasta nu 
înseamnă că ea nu există şi că nu determină limba. 
Neistoricitatea aparţine naturii descrierii şi nu naturii 
limbii. De aceea, ea nu se poate introduce în definiţia 
conceptului de limbă. Nu trebuie confundată definiţia unui 
concept (teoria) cu descrierea obiectelor care îi corespund 
şi, cu atât mai puţin, cu descrierea unui singur moment al 
unui obiect. Tot aşa, a afirma că limba este un obiect 
istoric nu înseamnă a exclude descrierea şi teoria. 
Descrierea, istoria şi teoria nu sunt activităţi antitetice sau 
contradictorii, ci complementare42, şi constituie o singură 
ştiinţă. Şi, mai ales, descrierea şi istoria nu se exclud din 
punctul de vedere al obiectului; se exclud ca operatii, 
adică sunt operații diferite. Totodată, e de mirare că aceste 
probleme se pun numai în domeniul lingvisticii, ca şi cum 
limbile ar fi singurele obiecte sistematice sau singurele 
obiecte istorice. Şi în ştiinţa statului, de pildă, se poate 
distinge între teoria statului, istoria statelor şi descrierea 
cutărui stat într-un moment determinat. Dar nimeni nu 
crede ca „natura” statului ar fi sincronică, pentru că o 
asemenea natură, un asemenea mod de a fi nu există. 
Saussure n-a făcut ontologie, ci metodologie; el şi-a propus 
să  diferenţieze lingvistica  sincronică de lingvistica 
diacronică sau, mai bine zis, punctul de vedere dia-Note: 

41 Hugo Schuchardt-Brevier2, p. 329. 

Cf. E. Coseriu, Logicismo y antilogicismo en la 
gramatica, Montevideo 1957, p. 18, 22. 

cronic de cel sincronic în lingvistică. De aceea, 
distincţia dintre sincronie şi diacronie nu ţine de teoria 
limbajului (sau a limbii), ci de teoria lingvisticii. Şi chiar şi 
pe acest teren, concepţia saussuriană despre diacronie, 
mai ales în ce priveşte ireductibilul ei „caracter 
asistematic”, este discutabilă şi trebuie să fie corectată (cf. 
VII, 1.2.); în schimb, transferarea distincţiei de la 


cercetare la obiect constituie nu o simplă eroare, ci o 
confuzie, care trebuie eliminată urgent, căci, după cum 
spunea Bacon, citius emergit veritas ex errore quam ex 
confusione. 

4. În sfârşit, am avea, fără îndoială, o contradicţie în 
termeni - mai bine zis, limba nu s-ar putea în niciun fel 
constitui - dacă schimbarea lingvistică ar fi totală şi 
perpetuă, dacă o stare de limbă nu ar fi nimic altceva 
decât un simplu moment efemer dintr-o „transition fuyante 
et fluctuation incessante” (cf. nota 2). Dar ea este mult mai 
mult decât atât. fân primul rând, pentru că orice stare de 
limbă este în mare măsură reconstituirea alteia anterioare. 
În al doilea rând, pentru că ceea ce se numeşte „schimbare 
în limbă” este o schimbare numai în raport cu o limbă 
anterioară, în timp ce, din punctul de vedere al limbii 
actuale, ea este cristalizarea unei noi tradiţii, adică tocmai 
o non-schimbare: factor de discontinuitate faţă de trecut, 
„schimbarea” este, în acelaşi timp, factor de continuitate 
faţă de viitor, i 

II. Limbă abstractă şi limbă concretă. 

Limba ca „ştiinţă de a vorbi” istoriceşte determinată. 

Cele trei probleme ale schimbării lingvistice 

1.1. În fond, perplexitatea în faţa schimbării 
lingvistice şi tendinţa de a o considera ca pe un fenomen 
străin de esenţa limbii, provocat de „factori externi”, se 
datorează faptului că se pleacă de la limba abstractă - şi, 
prin urmare, statică -, despărțită de vorbire şi privită ca un 
lucru făcut, ca un ergon, fără ca, cel puţin, să se pună 
întrebarea ce sunt şi cum există în realitate limbile şi ce 
înseamnă exact o „schimbare” într-o limba DE aici şi 
punerea problemei schimbării în termeni cauzali, căci 
atunci când e vorba de  „lucruri” nelegate de 
intenţionalitatea vreunui subiect, modificările se atribuie, 
în mod necesar, unor „cauze”. Dar limbile nu aparţin 
ordinii cauzale, ci ordinii finaliste], categoriei de fapte 


care se determină prin funcțiunea lor. Dacă limba este 
înţeleasă funcţional, mai întâi ca funcţiune şi apoi ca 
sistem - şi aşa trebuie înţeleasă, căci limba nu 
funcţionează fiindcă este sistem, ci dimpotrivă, este sistem 
pentru a îndeplini o funcţiune, pentru a corespunde unei 
finalităţi -, devine evident faptul că termenii problemei 
trebuie inversaţi/Departe de a funcţiona numai „en ne 
changeant pas”, cum se întâmplă în cazul „codurilor”, 
limba se 

Note: 

1 Cf. A. Pagliaro, Corso di glottohgia. Roma, 195 (1, 
1, p. 112 ş.a., 121 - 122; Loţika e grummatica, „Ricerche 
Lingvistiche”, I, 1. p. 1; // linguaxgio comnţe cono. scenza, 
p. 55; // xegno vivente, p. 33. De asemenea, E. Coseriu, 
Forma y Sustancia.p. 17 - 18. 

modifică spre a continua să funcţioneze ca atarei 
Latina lui Cicero a încetat să funcţioneze ca limbă istorică 
tocmai pentru că a încetat să se modifice; şi, în acest sens, 
ea este o „limbă moartă”, deşi poate să funcţioneze la 
infinit ca un „cod” 2. În schimb, „die lebende Sprache stent 
nicht still, sie ist în stetiger Wand-lung” 3. Dar această 
limbă, determinată mereu (şi nu o dată pentru totdeauna) 
de funcțiunea ei, nu este făcută, ci se face continuu prin 
activitatea lingvistică concretă: ea nuestefun epyov, ci o 
vpyei. a4, mai bine zis este/ o „formă, şi o „potentă” a unei 
avepyeia (cf. 2.1.). Limba este, într-un anumit sens, un 
„rezultat” (un „produs”); dar, pe de o parte - şi în general 
-, „rezultatul nu constituie efectiv un întreg decât 
împreună cu devenirea” 5, iar pe de altă parte, în cazul 
limbii, „produsul” este, în acelaşi timp şi în mod imediat, o 
„potentă”, o condiție pentru acte ulterioare. Dacă 
rezultatul (produsul) este „definitiv”, spunem anume că 
avem a face cu o „limbă moartă”. În schimb, în măsura în 
care o limbă continuă să funcţioneze ca limbă, rezultatul 
(produsul) nu este niciodată definitiv. Chiar atunci când 


constatăm că „o stare de limbă” este practic identică cu o 
stare anterioară nu înseamnă că această stare persistă, ci 
înseamnă numai că a fost reconstituită, cu suficientă 
fidelitate, prin vorbire; vorbirea este, de altfel. 

Note: 

2 Cu privire la deosebirea dintre „limbă” şi „cod” 
(„codurile” nu au istoricitate), cf. A. Pagliaro, Corso, p. 
195, şi // linguaggio, p. 78, 87; E. Coseriu, Forma y 
sustancia, p. 56, 59. În legătură cu aceasta, este interesant 
să observăm că adesea se sugerează utilizarea latinei ca 
„limbă auxiliară internaţională”, analoagă aşa-numitelor 
„limbi artificiale”, care sunt într-adevăr „coduri”: 

3 Limba vie nu stă liniştită, ea este în permanentă 
transformare, N. Hart-mmn, Das Problem des geistigen 
Seinx2, p. 219. 

4 V. Pisani, în al său /Forschungsbericht despre 
Allgemeine Sprachwissen-schaft. Indo-germanistik, Berna, 
1953, p. 24, observă, pe bună dreptate (şi nicidecum sub 
formă de paradox) că, atunci când cei două sute de 
yukaghiri „dorm şi nu visează”, limba lor încetează să mai 
existe ca atare, şi ar înceta de tot să existe dacă, dintr-un 
motiv oarecare, yukaghirii nu s-ar mai trezi. În legătură cu 
modul de a exista al limbii, cf. şi formularea tranşantă a lui 
J. Ortega y Gasset, El] hombre y la gente, Madrid, 1957, p. 
280: „Într-adevăr, limba nu este niciodată un «fapt» pentru 
simplul motiv că nu este niciodată «făcută», ci «se face» şi 
«se desface» în permanenţă, sau, altfel spus, este o creaţie 
permanentă şi o neîncetată distrugere”. 

locul unde limba funcţionează şi poate fi percepută 
concret. Prin urmare - parafrazându-l pe Saussure6, dar 
exact în sens opus - pentru a înţelege mecanismul 
schimbării lingvistice „trebuie să ne situăm din primul 
moment pe terenul vorbirii şi să luăm vorbirea ca normă 
pentru toate celelalte manifestări ale limbajului (inclusiv 
ale „limbii”). Nu numai tot ce e diacronic, ci şi tot ceea ce 


e sincronic în limbă există numai prin vorbire, chiar dacă 
vorbirea, la rândul ei, există numai prin limbă. 

IKL - imba nu se manifestă decât în vorbirea 
indivizilor, iar a vorbi înseamnă totdeauna a vorbi o limbă. 
Întreaga fiinţă a limbajului alternează, în mod necesar, 
între aceşti poli/Saussure însuşi a văzut acest lucru cu 
destulă claritate7, dar a vrut să iasă din cercul limbă- 
vorbire-limbă şi a optat cu hotărâre pentru „limbă”. 
Reluând un aspect al vechii dispute dintre anomalişti şi 
ana-logişti, el a optat pentru calea, aparent mai uşoară, a 
analogiei, pentru a eluda mobilitatea, varietatea şi 
„eterogenitatea” vorbirii. Dar trebuie optat pentru calea 
cea mai grea: nu trebuie să ieşim din cerc, fiindcă este 
vorba despre cercul însuşi al realităţii limbajului şi nimic 
nu ne îndreptăţeşte să considerăm pe unul din cei doi poli 
ca primar8. Apoi, nu este vorba despre un cerc vicios, căci 
I termenul „limbă vini Ye foloseştecu acelaşi sens în cele 
două cazuri: în „primul caz-este vorba despre limbă ca 
„Ştiinţă”, ca posedare a limbii (Sprachbesitz) 9; în celălalt 
(d & z, este vorba despre manifestarea concretă a acestei 
„Ştiinţe” în vorbire/ Cum spunea încă demult Platon10, 
vorbirea este o acțiune (7 tpd-i<), care utili-Note: 

5 Hegel, Phânomenologie des Geistes, 1 (1807), 
prefața, ed. Hamburg, 1949. 

P11 

bILG, p.25. 

1 CLG, p.24 - 25. 

— Tocmai situându-ne pe terenul vorbirii, cuprindem 
în acelaşi timp vorbirea şi limba. Aceasta pentru că limba e 
conținută în vorbire, pe când vorbirea nu e conținută în 
limbă. 

y cu privire la acest concept, cf. W. Prozig, Dus 
Wunder der Sprache, Berna. 1950, p. 106 ş.a. Totodată 
este vorba de unul din cele trei concepte saus suriene de 
„limbă”. Cf. CLG, p. 30 - 31, 114 - 115; SNHP. 24 - 26. 


10 Platon, Kratylos, 378 b-388 d. 

zează cuvinte puse la dispoziţia ei de „uz” (volxog). Şi 
trebuie adăugat că acţiunea exprimă concret vbioe;-ul şi, 
exprimându-l, îl depăşeşte şi îl modifică. 

1.3.1. Pentru a ieşi din cerc, Saussure a recurs la un 
concept particular de „limbă”, separând „sistemul” de 
vorbirea indivizilor şi situându-l în societate sau în „masă”. 
Întrucât acest concept este fundamental pentru lingvistica 
post-saussuriană şi întrucât lui i se datoresc, în mare 
parte, dificultăţile privind schimbarea lingvistică, se cuvine 
să-i analizăm validitatea. 

S-a observat în repetate rânduri că, în acest aspect al 
doctrinei sale, Saussure se întemeiază pe sociologia lui 
Durkheim. În special W. Doroszewski a semnalat strânsa 
dependenţă dintre noţiunea saussuriană de „limbă” şi 
noţiunea  durkheimiană de „fapt social” 11. Acelaşi 
Doroszewski comentează: „Doctrina  saussuriană este 
aproape întotdeauna considerată ca o doctrină lingvistică; 
dar aceasta nu este întru totul exact. Această doctrină se 
întemeiază, în esență, pe o concepţie filosofică străină, în 
fond, de lingvistică”; şi, în pofida unor accente uşor critice, 
autorul pare să considere acest fapt ca un indiciu al unei 
semnificative sincronizări a lui Saussure cu importante 
curente ideologice, căci adaugă: „toate ramurile care ţin 
de humaniora se întrepătrund. Doctrina saussuriană, care 
a avut în lingvistică un ecou remarcabil, îşi datorează 
impulsul unor noţiuni elaborate în domeniul sociologiei, al 
filosofiei şi al psihologiei” 12. Dar, chiar lăsând la o parte 
problema dacă concepţia durkheimiană poate fi numită 
„filosofică” în vreun sens autentic al acestui termen13, 
precum şi problema dacă sociologia poate servi ca 
fundament pentru ceva, sau 

Note: 

1! mai întâi într-o comunicare la Congresul de 
Lingvistică de la Geneva (1931), apoi într-un articol: W. 


Doroszewski, Quelques remarques sur les rapports entre 
la sociologie et la lingvistique: Durkheim et F. de 
Saussure, în Psychologie du langage (= Journal de 
Psychologie, XXX, 1933), p. 82 - 91. 

12 W. Doroszewski, Quelques remarques, p. 90, 91. 

13 Durkheim însuşi, în Les reglex de la méthode 
sociologique, Paris, 195613, p. 139, cu o tipică atitudine 
pozitivistă, pretinde că metoda sa „este independentă de 
orice filosofie”. 

dacă, mai curând, nu are nevoie ea însăşi de proptele 
pentru a nu se prăbuşi ca ştiințã14 - problemă pe care nu 
o putem considera rezolvată -, trebuie să ne întrebăm dacă 
conceptul durkheimian de „fapt social” poate constitui un 
fundament solid. Adevărul este că nu poate, căci este un 
produs în întregime sofistic.» 

Durkheim atribuie „faptului social” două 
caracteristici esenţiale: 1) „faptul social” ar fi exterior (s-ar 
situa în afara) individului, adică ar fi independent de 
indivizi; şi 2) „faptul social” s-ar impune individului cu un 
caracter de obligativitate. Pentru a demonstra prima 
caracteristică - aceasta fiind fundamentală, căci pe ea se 
înalţă tot edificiul sociologiei sale - el utilizează următorul 
raţionament: „Când s-a născut, credinciosul a găsit, în 
întregime formate, credinţele şi practicile vieţii sale 
religioase; dacă ele existau înaintea lui, înseamnă că 
existau în afara lui. Sistemul de semne de care mă servesc 
pentru a-mi exprima gândurile, sistemul de monede pe 
care îl folosesc pentru a-mi plăti datoriile, instrumentele 
de credit pe care le întrebuinţez în relaţiile mele 
comerciale, practicile pe care le urmez în profesiunea mea 
etc. funcţionează independent de utilizarea pe care le-o 
dau eu. Să-i luam, rând pe rând, pe toţi membrii care 
alcătuiesc societatea, şi cele spuse mai sus se vor putea 
repeta cu privire la fiecare dintre ei. lată deci nişte moduri 
de a acţiona, de a gândi şi de a simţi care prezintă această 


remarcabilă însuşire că există în afara conştiinţelor 
individuale” 15. Acest raţionament a fost considerat 
adesea ca de la sine evident - un fel de ou al lui Columb în 
sociologie (Durkheim însuşi era convins de aceasta) -, dar 
este, în mod evident, fals. Nu este nici măcar necesar să 
opunem conceptului durkheimian un alt concept al 
„faptului social”, nici să ne întrebăm dacă limba este o 
„instituţie” de acelaşi tip cu sistemul de monede (care nu 
sunt re-făcute continuu de către toţi membrii 

Note: 

14 Bineînţeles, însă, că discutabila legitimitate a 
sociologiei ca ştiinţa cu un obiect propriu nu invalidează 
sociologia ca ansamblu de studii sociale, care pot prezenta 
un interes practic imediat, ori sunt, după cum e cazul, 
studii auxiliare sau interpretative ale istoriei. 

15 E. Durkheim, Les regles, p. 4. 

comunităţii) 16, căci lipsa de rigoare logică a 
pretinsei demonstraţii sare în ochi. Într-adevăr, ce anume 
arată (mai curând decât demonstrează) Durkheim? El 
arată pur şi simplu: a) că anumite fapte sociale au putut 
exista înainte de a se fi născut actualii membri ai societăţii 
în cauză; b) că faptele sociale pot exista independent de un 
individ şi de fiecare dintre indivizii unei comunităţi (fireşte, 
numai în măsura în care ceilalți indivizi le menţin în viaţă); 
şi c) că faptele sociale ale unei societăţi există independent 
de indivizii care nu fac parte din societatea respectivă; dar 
nicidecum că faptele sociale există acum şi în orice 
moment independent de toți indivizii care fac parte din 
societate. Concluzia lui Durkheim că faptul social există 
„independent de conştiinţele individuale” se întemeiază pe 
o serie de erori care se amestecă în raţionamentul său. În 
primul rând, Durkheim atribuie o valabilitate permanentă 
(sau atemporală) unei constatări legate de un moment 
determinat: momentul în care indivizii luaţi în consideraţie 
nu se născuseră încă. În al doilea rând, el extinde la toţi 


indivizii ceea ce constată cu privire la un individ. E 
adevărat că aceeaşi constatare poate fi repetată pentru 
fiecare dintre membrii societăţii, dar ea este totdeauna o 
constatare care se aplică omnibus (tuturor, consideraţi 
individual) şi nu cunctis (tuturor în ansamblu). Mutatis 
mutandis, acesta este vechiul sofism al grămezii: este 
limpede că un grăunte nu formează grămada şi că 
grămada e „independentă” de fiecare grăunte luat separat, 
dar aceasta numai pentru că, în momentul în care se 
scoate din grămadă un grăunte, ceilalţi grăunţi continuă s- 
o formeze. Dacă se scot toţi grăunţii simultan, grămada 
dispare. Concluzia exactă este, deci, că niciunul din 
grăunţi nu formează singur grămada şi nu că toți nu o 
formează, sau că grămada este „exterioară” grăunţilor. În 
ăl treilea rând - şi acesta este aspectul cel mai grav - 
indivizii lui Durkheim nu sunt aceiaşi în premise şi în 
concluzie. Durkheim face constatări cu privire la indivizi 
care nu aparţin, sau nu aparţin 

Note: 

16 Saussure însuşi, CLG, p. 109 - 110, observă că 
există o diferenţă sensibilă între limbă şi celelalte 
„instituţii sociale”, dar nu-şi dă seama că diferenţa e 
radicală. 

Încă, societăţii respective (indivizii care la naştere 
găsesc faptul social constituit) şi pretinde să tragă din ele 
o concluzie valabilă pentru indivizii care sunt membri ai 
acelei societăţi. Dar, pentru a fi valabilă, concluzia ar 
trebui să se bazeze exclusiv pe constatări făcute în 
legătură cu aceştia din urmă. Că faptele sociale sunt 
independente de cei care nu participă la ele şi de cei 
nenăscuţi încă este un truism care nu are nevoie de 
demonstraţie. În realitate, nu faptele sociale sunt 
exterioare faţă de indivizi, ci „individul' lui Durkheim este 
exterior faţă de societate. La toate acestea se adaugă 
confuzia între „a nu fi fost creat de către” şi „a exista 


independent de”; dar constatarea că un fapt social „nu a 
fost creat” de cutare indivizi şi că a existat înaintea lor nu 
înseamnă mai mult decât ceea ce spune ea de fapt: ea nu 
permite deducţii în legătură cu modul cum există faptele 
sociale. 

A doua caracteristică pe care Durkheim o atribuie 
faptelor sociale este, cum s-a spus, „puterea coercitivă”: 
„aceste tipuri de conduită sau de gândire nu numai că sunt 
exterioare faţă de individ, dar sunt dotate cu o forţă 
imperativă şi coercitivă prin care se impun individului, cu 
sau fără voia lui”. Durkheim admite că individul poate să 
se opună normelor sociale şi chiar să ajungă „să le încalce 
cu succes”, dar observă că aceasta nu se întâmplă fără 
luptă şi fără a întâmpina rezistenţă17. Acestei constatări i 
se poate opune constatarea contrară că totuşi faptele 
sociale se schimbă prin iniţiative individuale şi că nu toţi 
reformatorii sunt în mod necesar martiri. Dar trebuie să 
mergem şi mai departe şi să scoatem în evidenţă concepţia 
implicată în afirmaţiile lui Durkheim. Această concepţie 
este, după cum se ştie, că individul nu poate schimba el 
singur faptul social; dar aceasta nu înseamnă că individul 
„nu schimbă” faptul social şi, dacă o interpretăm în acest 
sens, ea se transformă într-un paralogism, căci, implicit, se 
atribuie o valoare absolută unei constatări sub conditione. 
Concepţia menţionată nu înseamnă nimic altceva decât că 
individul nuschimb a faptul social dacă alți indivizi nu 
acceptă schimb Note: 

17 E. Durkheim, Les reales, p. 4 - 5. 

barea; şi aceasta nu se întâmplă nu pentru că faptul 
social nu depinde nici de individul respectiv, nici de 
ceilalţi, ci dimpotrivă, pentru că depinde atât de el cât şi 
de ceilalţi. Totodată, a rezista pur şi simplu faptului social 
(a nu-l accepta) nu e acelaşi lucru cu a voi să-l transformi, 
ceea ce e o atitudine pozitivă. 

Durkheim nu pare să fi observat vreodată slăbiciunea 


intrinsecă a paradoxalelor sale deducţii. Mai mult decât 
atât: a crezut că paradoxul trebuia să fie acceptat pentru 
că era impus de rațiune şi de „fapte” 18. Se poate observa 
că, în cazuri asemănătoare, norma bună este exact cea 
contrară: dacă raţionamentul şi pretinsele „fapte” conduc 
spre o concluzie care este intuitiv absurdă, primul lucru 
care trebuie făcut este să se vadă dacă raţionamentul nu 
conţine vreun viciu sau dacă faptele nu admit o altă 
interpretare. Dar Durkheim nu a urmat această normă şi, 
sigur de a fi „demonstrat” că faptele sociale sunt 
exterioare  conştiinţelor individuale, le-a atribuit unei 
entităţi imaginare pe care a denumit-o „conştiinţă 
colectivă”. Apoi, pentru a demonstra că o asemenea 
conştiinţă „trebuie să existe”, a recurs la o analogie: „Or, şi 
l'on nevoit rien  d'extraordinaire a ce que les 
representations individuelles, produites par les actions et 
les reactions €echangees entre les elements nerveux, ne 
soient pas inherentes a ces elements, cu'y a-t-il de 
surprenant a ce que les representations collectives, 
produites par les reactions echangees entre les 
consciences élémentaires don’t est faite la société, ne 
derivent pas directement de ces dernières, el, par suite, 
Ies debordent?” 19. Dar - în afară de faptul că existența 
unor reprezentări colective independente de conştiințele 
individuale nu a fost în niciun fel demonstrată - această 
analogie e cu totul inadecvată, căci unitatea conştiinţei 
este un fapt primar, constatat de conştiinţa însăşi, şi nu 
dedus din pluralitatea „elementelor nervoase”: dacă 
conştiinţa colectivă sau socială ar exista efectiv ca ceva 
„exterior” faţă de indivizi, atunci numai ea ar putea să ne-o 
spună şi să facă sociologie, nu sociologul indi Note: 

18 Cf., de exemplu, E. Durkheim. Les reales, p. VII. 

19 E. Durkheim, Representations individitelles et 
representations collectives, în Sociologie et philosophie. 
Paris, 1924, p. 35. 


vidual Durkheim, care, fiind - potrivit propriei 
analogii - un simplu centru nervos, ar fi, în mod necesar, 
exclus din sfera acestei superconştiinţe. 

În domeniul lingvisticii, Saussure - în ciuda faptului 
că numele lui Durkheim nu apare niciodată în CLG - a 
acceptat şi a urmat până şi în detalii şi în frazeologie 
doctrina durkheimiană a faptului social. Astfel, Durkheim 
pretinde că faptele sociale „rezidă în însăşi societatea care 
le produce şi nu în părţile ei, adică în membrii ei” 20, şi că 
„rezultanta” socială în est entiere chez aucun des 
individus” 21; şi Saussure afirmă că limba „nu există în 
mod perfect decât în masă” 22. Durkheim susţine că 
fenomenele sociale sunt „exterioare faţă de indivizi”, care 
le primesc „din afară” 23; şi Saussure spune că limba este 
„partea socială a limbajului, exterioară individului” 24, 
apoi că limba „este socială în esenţa ei şi independentă de 
individ” 25. Durkheim susţine că faptele sociale se impun 
individului26; şi Saussure consideră că limba este „un 
produs pe care individul îl înregistrează pasiv” şi că se 
impune individului, care „prin el însuşi nu o poate crea, 
nici modifica” 27. Durkheim spune că gândirea colectivă 
„trebuie studiată în ea însăşi, pentru ea însăşi” 28; şi 
Saussure spune că limba trebuie să fie studiată „în sine şi 
pentru sine” 29. Durkheim spune că faptele 

Note: 

20 E. Durkheim, Les regles, p. XVII. 

21 E. Durkheim, Representations, p. 36. 

22 CLG, p. 31. 

23 E. Durkheim, Les regles, p. XV 5; 
Representations, p. 35. 

24 CLG, p. 32. 

25 CLG, p. 38. La aceasta, Bally şi Sechehaye 
adaugă, într-o notă (CLG, p. 100), că „pentru Saussure 
limba este în esenţă un depozit, un lucru primit din afară”. 

26 E. Durkheim, Les regles, p. 4 - 5; 


Representations, p. 35.21 CLG, II. 31 - 32. 

28 E. Durkheim, Les regles, p. XIX. 

29 CLG, p. 324. Fraza este tipic durkheimiană: până 
şi diviziunea muncii sociale Durkheim voia s-o studieze 
(cine ştie cu ce scop), en elle-memes et pour elle-memes şi 
ca „fapt obiectiv”, cf. De la division du travail social, Paris, 
19224, p.8-9. 

sociale „trebuie tratate ca nişte lucruri” 30 şi exact 
aşa a procedat Saussure cu limba3l. Durkheim concepe 
sociologia sa ca pe o ştiinţă a „reprezentărilor colective”, 
adică, practic vorbind, ca o „psihologie socială”; şi 
Saussure spune că studiul limbii este „exclusiv psihic” 32 
şi consideră lingvistica drept o parte a „psihologiei sociale” 
33. Durkheim atribuie faptele sociale „conştiinţei 
colective”; şi Saussure, vorbind despre lingvistica 
sincronică (aceasta, pentru el, nu era departe de a 
reprezenta toată lingvistica; cf. I, 1.2), spune că această 
disciplină „se va ocupa de relaţiile logice şi psihologice 
care leagă termeni coexistenţi ce formează un sistem, aşa 
cum sunt ele percepute de către aceeaşi conştiinţă 
colectivă” 34. A. Meillet observă că noţiunea saussuri-ană 
de „limbă” corespunde exact definiţiei faptului social, 
formulate de Durkheim 35. Dar aceasta, departe de a 
însemna că ar corespunde limbii reale, nu înseamnă decât 
că noţiunea respectivă - acceptată fără nicio critică şi 
transformată în axiomă în lingvistica saussuriană - se 
întemeiază pe aceleaşi paralogisme. Saussure însuşi spune 
că „limbajul are o latură individuală şi o latură socială şi 
nu se poate concepe una fără cealaltă” 36; dar, luând ca 
normă a limbajului limba separată de vorbirea indivizilor şi 
plasată în „conştiinţa colectivă” a „masei”, el s-a situat, 
tocmai. 

Note: 

30 E. Durkheim, Les regles, p. XII, 18 ş.a., 141. 

31 Durkheim arată că a trata faptele ca pe nişte 


„lucruri” înseamnă numai a „păstra faţă de ele o anumită 
atitudine mentală” (Les regles, p. XII). Partea proastă este, 
însă, tocmai această atitudine mentală de a nu dori să 
tratezi faptele drept ceea ce sunt. 

32 CLG, p.38. 

33 CLG, p. 21, 34. Durkheim, în schimb, includea 
„sociologia lingvistică”, împreună cu alte „sociologii 
particulare”, în ceea ce el numea „fiziologie socială”; cf. 
Sociologie et sciences sociales, în De la methode dans les 
sciences. Paris, 1909, vol. I. 

34 CLG, p. 144. 

35 A. Meillet, Lingvistique historique et lingvistique 
generale, Il, Paris, 1938, p.72 - 73. 

36 CLG, p. 24. 

pe terenul a ceea ce nu se poate concepe37. Faptul 
că paralogis-mele sunt ale lui Durkheim şi nu ale lui 
Saussure nu întăreşte conceptul saussurian de „limbă”, ci 
numai arată cât de periculos este să te bazezi fără rezerve 
pe concepte de o valabilitate îndoielnică, dezvoltate în alte 
discipline, în loc să te bazezi pe realitatea obiectului 
studiat. Numai genialitatea şi ascuţitul său simţ lingvistic i- 
au permis lui Saussure să vadă anumite aspecte esenţiale 
ale limbii, în ciuda conceptului, cu un fundament atât de 
şubred, pe care şi-l formase despre limbă (căci nu le-a 
văzut grație acestui concept). A menţine, însă, acest 
concept reprezintă un risc grav pentru cei ce nu au 
genialitatea şi simţullingvistic al lui Saussure. 1.3.2. Însuşi 
Meillet, cu toată recunoscuta lui ascuţime de spirit şi vasta 
lui experienţă lingvistică, nu a reuşit să depăşească 
conceptul menţionat, ci l-a adoptat fără nicio restricţie. 
Într-adevăr, Meillet reia devizele durkheimiene: „Une 
langue est un sisteme rigoureusementlie de moyens 
d'expression communs a un en-semble de sujets parlants; 
îi n'a pas d'existence hors des individus qui partent (ou qui 
écrivent) la langue; neanmoins îi a une existence 


independente de chacun d'eux; car îi's impose a eux; să 
rea-lite est celle d'une institution sociale, immanente aux 
individus, mais en merae temps independente de chacun 
d'eux” 38. Iar în alt loc merge şi mai departe, ajungând 
până la a nu acorda nicio importanţă faptului că limbile nu 
există în afara vorbitorilor: „On a souvent repete que les 
langues n existent pas en dehors des sujets qui les partent, 
et que par suite on n'est pas fonde a leur attribuer une 
existence autonome, un être propre. Cest une constatation 
evidente, mais sans portee, comme la plupart des 
propositions evidentes. Car şi la realite d'une langue n'est 
pas quelque 

Note: 

37 în realitate, limba poate fi concepută ca fiind 
separată de vorbire, dar numai ca limbă abstractă; cea 
care nu poate fi imaginată ca fiind desprinsă de activitatea 
lingvistică este limba concretă. 

38 A. Meillet, op. cit., loc. cit. Urmează observaţia că 
limba astfel concepută „repond exactement ă la definition 
donnee par Durkheim du fait social”, iar în notă, la p. 73, 
Meillet arată că reia concepţia lui F. de Saussure. 

chose de substantiel, elle n'en existe pas moins. 
Cette réalité est à la fois lingvistique et sociale” 39. 
Fireşte, faptul că limbile există numai în vorbire nu ne 
împiedică să le recunoaştem o obiectivitate ideală (cf. 
2.4.). Dar aceasta nu înseamnă că ele au o existență 
autonomă. A spune că o limbă este o „realitate lingvistică” 
constituie o evidentă tautologie, prin care, probabil, se 
înţelege că limba este sistematică, dar aceasta se referă la 
felul cum este obiectul şi nu la existenţa lui. Iar a spune că 
limba este o „realitate socială” nu înseamnă a admite că ea 
există „en dehors des sujets”, căci societatea nu este ceva 
cârd există independent de indivizi. Socialul din limbă, ca, 
de altfel, tot ce constituie limba, există în vorbire. De 
asemenea, şi dintr-un punct de vedere mai general, trebuie 


să observăm că, în ştiinţele despre om, ceea ce se prezintă 
conştiinţei cu un caracter de evidență, departe de a putea 
fi eliminat ca „sans portee”, trebuie să se ia ca bază a 
cercetării. Şi nu e inoportun să semnalăm că cel care a 
insistat neîncetat asupra faptului că limbile nu există în 
afara vorbitorilor era un mare lingvist francez, citat adesea 
pentru ceva ce nu a făcut - ceva care, de altfel, ar fi un 
merit pur exterior (într-adevăr, el este citat ca întemeietor 
al semanticii, disciplină întemeiată cu vreo cincizeci de ani 
înainte de publicarea cunoscutului său Essai) - dar prea 
puţin amintit pentru perspicacea şi robusta sa concepţie 
despre limbaj: M. Brea140. Atribuind limbilor o existenţă 
„exterioară” faţă de indivizii care le vorbesc, Meillet se 
opune clar lui Breal. 

Şi Saussure se opune mult mai direct şi mai net lui 
Breal decât  neogramaticilor; aceasta, atât prin 
sociologismul său durkheimian cât şi prin reziduurile 
rămase în doctrina sa din concepţia schlei-cheriană a 
limbilor ca „organisme naturale”. Într-adevăr, concepţia 
sociologistă a lui Saussure ne apare în multe cazuri ca o 
traducere în termeni sociologici tocmai a concepţiei 
naturaliste a lui 

Note: 

„A. Meillet, Lingvistigue historique et lingvistique 
generale, I, ed. nouă, Paris, 1948, p. 16. 

40 Cf. M. Breal, Essai de se mantique, Paris, 1897, p. 
3 ş.a. şi, mai ales. p.306 - 307. 

Schleicher41. Schleicher atribuia limbilor o „viaţă 
proprie” 42, şi Saussure le atribuie o „existenţă socială” 
independentă de vorbitori, în schimb, Breal se opune 
explicit dogmelor schleicheriene şi nu vrea să le accepte 
nici măcar ca metafore43. Datorită rezistenţei sale faţă de 
dogmatismul naturalist şi faţă de schematism, Breal a 
putut apărea la un moment dat ca fiind prea puţin riguros, 


căci, într-adevăr, dogmele şi schemele simplificatoare care 
eludează infinita varietate a realului par a fi mai 
„Tiguroase”. Dar numai par a fi. Schemele sunt simple 
expediente utile atât timp cât nu sunt identificate cu 
realitatea studiată: nu trebuie să se confunde rigoarea 
proprie schemelor ca atare (care este o rigoare 
instrumentală) cu rigoarea raportului existent între ele şi 
realitate, la care schemele renunţă dinainte, prin simplul 
fapt de a se constitui ca scheme. lar în ce priveşte 
dogmele, acestea sunt de obicei rigide, dar nu riguroase. 

1.3.3. Cele de mai sus nu s-au spus pentru a susţine 
că limba nu este un „fapt social”. Dimpotrivă. Limba este 
un fapt social, în sensul cel mai autentic al termenului 
„social”, care este cel de „specific uman”. Dar, pe deo 
parte, limba nu este pur şi simplu un fapt social „între 
altele” şi „ca altele” (ca sistemele monetare, de exemplu), 
căci limbajul este fundamentul însuşi a tot ce e social; iar, 
pe de altă parte, faptele sociale nu sunt aşa cum şi le 
imagina Durkheim. Faptele sociale nu sunt exterioare 
indivizilor, nu sunt extraindividuale, ci interindividuale, 
corespunzând prin aceasta modului de a fi al omului, care 
este un „a fi împreună cu alţii”. În măsura în care e 
recunoscut ca „aparţinând şi altora”, sau 

Note: 

41 A se vedea, în legătură cu aceasta, V. Pisani, 
August Schleicher und einige Richtungen der heutigen 
Sprachwissenschaft, „Lingua”, IV, p. 337 - 368. Cf. şi E. 
Coseriu, Forma y sustancia, p. 61 - 62. 

42 A. Schleicher, Compendium der vergleichenden 
Grammatik der indo-germanischen Sprachen, Weimar, 
18662, p. 2, nota: „die sprachen leben wie alle 
naturorganismen; sie handeln nicht, wie der mensch, 
haben also auch keine geschichte, woferne wir dieses wort 
în seinem engeren und eigentlichen sinne fassen”. 

43 M. Breal, Essai, p. 4 - 5. 


se creează cu acest scop, faptul social - şi, în 
particular, limba - îl depăşeşte pe individ, dar nu-i este în 
niciun fel „exterior”, căci specificul omului este de „a ieşi 
din sine însuşi”, de a se depăşi pe sine însuşi ca simplu 
individ; şi manifestarea prin excelenţă, modul specific al 
acestei depăşiri de sine este tocmai limbajul. Tot aşa, nu 
este adevărat că individul „nu creează” faptul social; 
dimpotrivă, îl creează necontenit, căci forma specifică de a 
„crea” faptul social este tocmai participarea, adică 
adoptarea şi recunoaşterea ca „propriu” a ceva care, în 
acelaşi timp, se recunoaşte ca fiind „şi al altora”. De aceea, 
faptele sociale nu i se impun individului, ci individul le 
adoptă ca moduri necesare şi adecvate pentru expansiunea 
sa. In cazul limbii, „la lingua-istituto agisce sul singolo con 
tutta la sua forza suggestivă e normativa, perene îi singolo 
stesso la autorizza a constituirsi nella sua forma definita, 
nella stessa guisa che nessun valore sociale şi stabilisce, în 
una societă di uomini, se non trase origine e legittimită dai 
valore costi-tutivo della persona” 44. Faptele care se 
impun efectiv individului sunt întotdeauna exterioare 
acestuia (sunt numai „ale altora”, nu „şi ale altora”) şi 
sunt, prin excelenţă, nesociale. În schimb, faptele sociale 
nu „se tolerează” în comun, ci se acceptă ca fiind comune 
şi se fac în comun. Caracteristica lor nu este 
„obligativitatea”, în sensul de impunere externă, ci este - 
pentru a pune în evidenţă sensul etimologic al termenului - 
ceea ce s-ar putea numi „obligatorietatea”: ele au un 
caracter de îndatorire sau angajament, de obligație 
consimţită (acesta era sensul lui obligatio în latină). În 
sfârşit, nu este adevărat că individul „nu schimbă” sau „nu 
poate să schimbe” faptul social, căci chiar şi numai 
adaptarea la anumite exigenţe ocazionale şi personale a 
ceea ce este socialmente stabilit constituie, într-un fel, o 
„schimbare”. Întorcându-ne la limbă, este lipsit de sens să 
se spună la modul absolut, ca despre ceva efectiv 


constatat, că individul „nu poate să o schimbe”, căci 
tocmai acest lucru nu se constată şi nici nu se poate 
constata45. Ceea ce se constată - şi e un fapt important - 
este că, în mod normal, vorbitorul nu obişnuieşte să 
schimbe limba şi nici nu îşi propune să o schimbe. Dacă, în 
ciuda acestei atitudini, limba se schimbă, faptul trebuie să 
aibă motive mai profunde decât simplul „hazard“ 
saussurian şi trebuie să-şi găsească justificarea în însăşi 
funcţia limbii şi în modul ei concret de a exista. 

2.1. Or, limba funcţionează şi se percepe concret în 
vorbire. A lua acest fapt ca bază a întregii teorii a limbii 
înseamnă a porni de la cunoscuta afirmaţie a lui Humboldt 
că limbajul nu este fe pyov, ci este vgpyeta46. Această 
afirmaţie este citată adesea, dar, în majoritatea cazurilor, 
cei care o citează o uită curând şi se refugiază în limba ca 
fe pyov. Trebuie însă, în primul rând, să luăm în serios 
fraza lui Humboldt, adică să o luăm ca fundament, căci 
este vorba nu de un paradox sau de o metaforă, ci de 
afirmarea unui adevăr evident. Realmente, şi nu într-un 
sens metaforic, limbajul este activitate şi nu produs. Mai 
mult decât atât: numai pentru că este activitate şi se 
recunoaşte ca atare, limbajul poate fi abstras şi studiat şi 
ca „produs” 47. Într-adevăr, ca să ne amintim de o 
distincţie aristotelică, o activitate poate fi considerată: a) 
ca atare, kete” avăpyeiav; b) ca activitate în potentă, Kaxo: 
5 t) vaiv; şi c) ca activitate realizată în produsele sale, 
koctl pyov. Nu este vorba, evident, despre trei realităţi 
deosebite, ci despre trei aspecte, mai bine zis, despre trei 
moduri de a considera aceeaşi realitate. Totodată, vorbirea 
este o activitate universală, care se realizează prin indivizi 
particulari, ca membri ai unor comunităţi 

Note: 

44 L. Stefanini, Trattato di estetica. I, Brescia, 1955, 
p. 82. 

45 O imposibilitate absolută nu poate fi constatată 


empiric. Imposibilităţile care se constată empiric sunt 
întotdeauna circumstanţiale: în cutare şi cutare condiţii. 
Când se pare că o imposibilitate absolută se constată „în 
fapt”, este vorba despre o imposibilitate raţională. 

46 W. von Humboldt, Sprachbau, ed. cit., p. 44. 

47 Ceea ce există în mod efectiv şi primar ca 
„produs” nu poate fi recunoscut şi studiat ca atare (dacă 
nu se cunoaşte activitatea), ci numai ca „lucru”. Nimic nu 
se recunoaşte ca Werk fără referinţă la un wirken. 

Istorice. De aceea, ea poate fi considerată în sens 
universal, în sens particular şi în sens istoric. Vorbirea- 
Kocta 8-uvajiiv este „ştiința” de a vorbi, în care se poate 
distinge o treaptă universală, alta particulară şi alta 
istorică: aceasta din urmă este tocmai „limba” ca „avere” 
lingvistică, adică „ştiința” de a vorbi potrivit tradiţiei unei 
comunităţi. Vorbirea koct evepyeiocv este, în plan 
universal, vorbirea pur şi simplu, activitatea lingvistică 
concretă, considerată în general; în plan particular, este 
discursul (actul sau seria de acte) al (e) cutărui individ în 
cutare împrejurare; în plan istoric, este limba concretă, 
adică un mod particular de a vorbi al unei comunităţi, care 
se manifestă în activitatea verbală ca aspect esenţial al ei. 
În ceea ce priveşte vorbirea rat fe pyov, nu poate exista un 
punct de vedere propriu-zis universal, căci avem a face 
întotdeauna cu „produse” particulare: în ultimă instanţă, 
se poate vorbi despre „totalitatea textelor”. În plan 
particular, vorbirea ca „produs” este tocmai textul; iar în 
plan istoric, ea se identifică din nou cu „limba” ca „avere 
lingvistică”, deoarece „produsul istoric”, în măsura în care 
se conservă (adică în măsura în care se acceptă ca model 
pentru acte ulterioare şi se fixează ca tradiţie), devine 
vorbire rata 5 uvaiiv, adică „ştiinţa” de a vorbi. Aceasta 
înseamnă că „limba” nu este niciodată propriu-zis a pyov. 

2.2. În al doilea rând, trebuie să înţelegem termenul 
avpyeia în sensul său exact şi fecund. Pentru aceasta, 


trebuie să ne amintim că Humboldt, formulând distincţia 
dintre avpyeia şi fe pyov, se întemeia, anume, pe Aristotel. 
De aceea, avepyeia (Tătigkeit) nu trebuie înţeleasă la el, în 
sens vulgar, ca o activitate oarecare, ca o simplă „acţiune” 
(Handlung), ci trebuie interpretată prin raportare la 
avepyeia lui Aristotel (creator atât al conceptului, cât şi al 
termenului): activitate liberă şi finalistă, care conţine în 
sine scopul său şi este realizare a scopului, şi care, în afară 
de aceasta, este, în sens ideal, anterioară „potentei”. 
Lucrurile stând astfel, independent de felul în care sunt 
concepute raporturile dintre limbaj şi artă, se impune să 
ţinem seamă de evidenta analogie dintre aceste două 
activităţi umane. Ca şi activitatea artistică, vorbirea este 
activitate liberă, iar, obiectul activităţii libere este în mod 
necesar infinit, nu este niciodată complet realizat 48. Prin 
urmare, fiind o vepy EUX în sens humboldtian şi 
aristotelic, vorbirea este, în sens ideal, anterioară „limbii“, 
iar obiectul ei (care este semnificaţia) este în mod necesar 
infinit. În acest sens, limbajul nu se defineşte satisfăcător 
când se spune despre el că este „activitatea care 
întrebuinţează semne [gata făcute|”: el trebuie definit ca o 
„activitate creatoare de semne”. Aceasta, pe plan ideal. În 
sens istoric, însă, „potenţa” este anterioară „actului”. 
Trebuie îmbinate, deci, libertatea şi istoricitatea: ca 
activitate istorică, vorbirea este totdeauna vorbirea unei 
„limbi”, „limba” fiind potenţa (5 lăvalic) istorică a vorbirii; 
iar ca activitate liberă, vorbirea nu depinde în întregime de 
potenţa ei, ci o depăşeşte49. In vorbirea istorică, limba 
anterior stabilită este o limită necesară a libertăţii; dar 
această limită, ca tehnică şi material pentru noi acte 
libere, este - mai curând decât propriu-zis o „graniţă” - o 
condiție necesară a libertăţii. Orice act de vorbire, fiind în 
acelaşi timp istoric şi liber, are o extremitate ancorată în 
„necesitatea” sa istorică, în condiţia sa istoriceşte 
necesară, care este limba, şi o altă extremitate îndreptată 


spre o finalitate semnificativă inedită, care, astfel, trece 
dincolo de limba anterior stabilită50. Dar asupra acestui 
punct va trebui să revenim (cf. III, 2 şi II, 5.1.). 

Note: 

48 F.W. Schelling, Sistem des transzendentalen 
Idealismus, VI, 1. 

49 Dacă semnificaţiile s-ar afla toate „în limbă”, 
obiectul vorbirii ar înceta să mai fie infinit şi vorbirea 
însăşi ar înceta să mai fie o activitate cu adevărat liberă, 
adică creaţie de noi semnificaţii. De aceea, eroarea celor 
care aspiră să construiască limbi „perfecte” şi „complete”, 
cu semnificate definite o dată pentru totdeauna, este 
totală: ei îşi asumă o sarcină absurdă şi inutilă, căci 
pretind să transforme vorbirea în altceva decât ceea ce 
este. Cf., cu privire la aceasta, cele spuse de Hegel, 
Wissenschafi der Logik, Il, 1, 3, A d, nota, şi 
Encyklopâdie3, § 459. 

50 Asta înseamnă că problema „anteriorităţi” limbii 
sau a vorbirii este o falsă problemă, sau, cel puţin, o 
problemă pusă în mod fals, dacă se pretinde că poate fi 
rezolvată atribuind o prioritate temporală unuia dintre cei 
doi poli: într-un sens, limba, în calitate de condiţie istorică 
a activităţii lingvistice, este anterioară vorbirii; iar în alt 
sens, vorbirea, ca activitate liberă şi creatoare, este 
anterioară limbii. 

2.3. Pentru moment, trebuie subliniat faptul că, dacă 
prin „limbă” se înţelege limba concretă şi nu limba 
abstractă, ea nu constituie o bază mai stabilă decât 
vorbirea. Într-adevăr, limba are o existenţă concretă ca 
mod formal şi semantic de a vorbi (cf. 2.1.): ca formă, 
schemă sau tipar al unei activităţi. In vorbirea fiecărui 
individ „limba” este faptul de a vorbi la fel ca ceilalți, mai 
bine zis este tocmai acest Ja fel ca, fiind vorba totdeauna 
de un „la fel ca „istoriceşte determinat şi determinabil. 
Într-un fel oarecum paradoxal, s-ar putea spune că, din 


punct de vedere conceptual, limba este un „adverb 
substantivat”: latinescul Jatine [loqui] transformat în 
lingua latina, după cum [faptul de a merge] repede poate fi 
transformat în repeziciune [a mersului]; cu deosebirea că, 
în primul caz, este vorba de o modalitate extrem de 
complexă: de un vast ansamblu de modalităţi 
interdependente. Aceste modalităţi sunt în mare parte 
analo & ge în vorbirea unei comunităţi considerate la un 
moment dat (şi făcând abstracţie de timpul cercetării), şi 
în acest sens constituie o stare de limbă, sau „limba 
sincronică”. Apoi, aceleaşi modalităţi sunt analo itge, sau 
provin unele din altele în cazul mai multor „stări de limbă” 
succesive, şi în acest sens ele constituie o tradiție 
lingvistică, sau „limba diacronică”. Chiar şi în această 
perspectivă trebuie, fireşte, să înţelegem că limba există 
numai în şi prin vorbire: în „istoria care se întâmplă” (res 
gestare, Geschichte) găsim numai acte lingvistice 
individuale care utilizează modalități şi reproduc modele 
anterioare; în schimb, pentru „istoria care sistematizează 
şi studiază ceea ce se întâmplă” (historia rerum, Historie), 
limba devine un obiect unic „în evoluție”. 

În ambele sensuri limba poate fi considerată ca un 
„Sistem de isoglose” 51 şi poate fi „abstrasă” ca obiect de 
studiu. Tocmai de aceea limba nu este „prin natura ei” 
sincronică, nici diacronică, deoarece nu este vorba despre 
două modalităţi de a fi contradictorii, şi nici nu există 
obiecte sincronice sau obiecte diacronice 

Note: 

51 Cf. V. Pisani, La lingua e la storia, în Lingvistica 
generale e indeuropea. Milano, 1947, p. 9 - 19, şi 
VEtimologia, Milano, 1947, p. 49 ş.a. 

(cf. I, 2.3.1.). Din punct de vedere diacronic, limba 
este un ansamblu de modalităţi lingvistice tradiţionale 
(„care se transmit”); iar din punct de vedere sincronic, ea 
este un ansamblu de modalităţi comune „actuale” (la 


momentul considerat), care, totuşi, nu încetează prin 
aceasta să fie tradiţionale (adică „transmise“; cf. I, 3.3.2.); 
ba chiar mai mult, sunt comune tocmai pentru că sunt 
tradiţionale. Numai din punct de vedere tehnic sincronia 
precede diacronia, căci perceperea unui obiect ca atare 
este în mod necesar anterioară istoriei lui (cf. I, 3.1.) 52. 

2.4. În legătură cu aceasta, pentru a evita 
eventualele neînţelegeri, este necesar să subliniem că a 
spune că limba „se abstrage” din vorbire nu înseamnă în 
niciun fel a nega obiectivitatea limbii. Faptul că limba este 
un obiect „abstras” din vorbire, adică un obiect ideal, are 
legătură cu ontologicul şi nu cu caracterul de obiectivitate, 
pe care limba îl are pentru orice conştiinţă care o 
gândeşte. Şi se ştie că limbile istorice sunt „abstrase” şi 
recunoscute ca obiecte ideale de către vorbitorii înşişi (cf. 
I, nota 27). Până la un anumit punct, un lingvist ca L. 
Weisgerber53 are dreptate când protestează împotriva 
tendinței de a considera limbile ca pe nişte pure 
„abstracţiuni gramaticale”. Limba este o „abstracţiune” 
numai din punct de vedere tehnic, pentru lingvistul care o 
deduce din activitatea lingvistică; şi, dacă poate fi 
„abstrasă”, asta se întâmplă numai pentru că ea există (ca 
mod de a vorbi şi ca „ştiinţă” lingvistică) şi pentru că, 
atunci când începem s-o studiem, avem deja „cunoştinţa 
prealabilă” a  obiectivităţii sale54. Totodată, şi spre 
deosebire de ceea ce se crede adesea, a recu Note: 

52 Fireşte, prin aceasta nu se elimină antinomia 
dintre  sincronie şi diacronie (căci nici nu trebuie 
eliminată), ci numai se afirmă caracterul ei tehnic: ea ţine 
de tehnica cercetării şi nu de realitatea limbii. În legătură 
cu aceasta, este cazul să amintim că, după Saussure însuşi, 
CLG, p. 210, „este sincronic tot ce se referă la aspectul 
static al ştiinţei noastre” (şi nu al obiectului ei). 

53 L. Weisgerber, Die Sprache unterden Krdften des 
menschikhen Daseins, Dusseldorf, 19542, p. 8 - 9. 


54 Cf. E. Coseriu, Forma y sustancia, p. 33 - 36, 52. 

noastre obiectivitatea „limbii” şi a studia limba ca 
atare nu înseamnă a o „izola” sau a o „separa” de vorbire. 
Pozitivismul lingvistic, cu tendinţa lui de a preface 
abstracţiile în „lucruri”, ajunge să considere „limba” şi 
„vorbirea” ca două lucruri diferite şi, în loc de a situa 
limba în vorbire, situează „vorbirea” în indivizi şi „limba” 
în societate (sau, şi mai rău, în „masă”), ca şi cum indivizii 
ar fi asociali şi societatea ar fi independentă de indivizi şi 
de relaţiile lor interindividuale. În această greşeală a căzut 
- după cum s-a mai spus - şi Saussure. Dar idealismul naiv 
(adesea şi cel nenaiv), combătând această eroare, 
exagerează de obicei în sens contrar şi, confundând 
abstracția (operaţie conceptuală) cu separarea (operaţie 
care se efectuează cu un material real), ajunge să creadă 
că a studia forme şi structuri înseamnă a afecta şi mutila 
integritatea limbajului. Cu un asemenea punct de vedere, 
idealismul lingvistic, dacă ar fi consecvent - dar nu este55 
-, ar trebui să renunţe la orice studiu, căci studiul este 
întotdeauna parţializare şi abstracţie, şi numai în intuiţie 
obiectele apar „în integritatea lor”. împotriva pretențiilor 
teoretice ale unei bune părţi din lingvistica idealistă (de 
care, însă, nu e vinovat idealismul filosofic), trebuie să 
insistăm asupra faptului că a cunoaşte înseamnă tocmai a 
distinge şi că o distinctio rationis nu este şi nu poate fi o 
„Mmutilare” a realităţii, căci nu se efectuează în planul 
obiectului. Nu trebuie să se confunde, în niciun sens, 
modul în care ni se prezintă obiectele cu modul de a le 
considera. Dacă este adevărat că abstracţiunile nu trebuie 
transformate în „lucruri”, tot atât de adevărat este că, 
dacă două caracteristici ni se prezintă întotdeauna laolaltă, 
nu înseamnă că ele nu pot fi considerate separat. De 
exemplu, forma şi culoarea unui obiect ni se prezintă 
împreună, dar ele sunt variabile autonome (poate varia 
culoarea fără să varieze forma, şi viceversa) şi, în 


consecinţă, pot fi studiate independent. A spune despre un 
obiect că este pătrat nu înseamnă a „izola” forma lui şi nici 
a desfiinţa eventuala lui culoare albastră. 

3.1.1. Considerate din punctul de vedere al 
configurației lor, modurile „analoage” care constituie limba 
sunt sistematice: ele funcţionează nu numai în măsura în 
care fiecare este ceea ce este, ci şi în măsura în care se 
opun unele altora, în anumite structuri paradigmatice sau 
sintagmatice, ori în acelaşi timp paradigmatice şi 
sintagmatice56. In acest sens, limba este un sistem de 
structuri interdependente. 

3.1.2. Idealismul lingvistic priveşte, de obicei, cu 
neîncredere noţiunile de „sistem” şi de „structură”. Dar 
este o neîncredere lipsită de temei: Hegel, care era destul 
de idealist, nu-şi făcea scrupule să vorbească despre limbă 
ca despre un sistem (cf. I, nota 32). Structurile care 
constituie limba sunt structuri ale vorbirii: forme ale 
activităţii lingvistice concrete; şi nu există nimic 
contradictoriu într-o activitate sistematică. Este adevărat 
că limbile nu sunt organisme, dar aceasta nu înseamnă că 
nu trebuie să se cunoască „organicitatea” lor. Totodată, a 
studia structurile vorbirii nu înseamnă a stabili antinomii 
artificiale, nici a „reduce” limbajul la nişte structuri sau a 
ignora infinita lui varietate57. Structurile 

Note: 

„Într-adevăr, în practică şi lingviştii idealişti operează 
cu toate abstracţiile curente („limbă”, „dialect”, „substrat”, 
„cuvânt”, „temă”, „rădăcină”, „sufix”, „desinenţă” etc), 
care, de altfel, sunt perfect legitime. 

56 Tocmai prin  sistematicitatea lor modurile 
lingvistice se deosebesc în mod esenţial de „simbolurile” 
nelingvistice (ca, de exemplu, balanţa, „simbol ai 
dreptăţii”). 

57 Acest aspect pare să nu-l fi sesizat C. Schick, în 
recenzia sa la Forma y sustancia, „Paidea”, X, 4, unde - pe 


lângă faptul că aplică, cel puţin în parte, curioasa metodă 
de a opune propriile teze tezelor pe care autorul recenzat 
le-ar susţine (dar pe care nu le susţine) - receptează cu 
perplexitate distincţia între sistem şi normă: „a chi sta 
avvezzo ai principi di una scuola di tendenza idealistica 
suscita qualche perplessită îi bisogno di introdurre 
ulteriori suddivisioni per superare la dicotomia asistentel... 
11 Coseriu introduce îi concetto di norma, intermedio fra 
sistema e parola” (p. 272 - 273). In realitate, autorul 
lucrării Forma y sustancia este destul de „avizat” în ce 
priveşte idealismul, iar distincţia între normă şi sistem nu 
este o „subdiviziune” în cadrul limbii saussuriene (aceasta 
e o abstracţie „concretizată”, în care e inutil să se 
introducă subdiviziuni) şi nici nu a fost făcută pentru a 
corecta o dihotomie care, atât în SNH, cât şi în Forma y 
sustancia, e respinsă în mod explicit: este vorba de o 
distincţie între tipuri de structuri ale vorbirii, anume, între 
structurile pur şi simplu comune (tradiţionale) şi 
structurile funcţionale (distinctive). Nesesizând acest 
lucru, autoarea menţionată continuă: „La lingvistica 
italiana, e soprattutto II Terracini, arrivano al uperamento 
di ogni artificiosa antinomia attraverso una considerazione 
piu care se disting în activitatea lingvistică pot fi asemuite 
conceptului, care, după cum spune undeva Ortega „este un 
instrument, nu pentru a substitui spontaneitatea vitală, ci 
pentru a o asigura 58; iar abstracţiunile nu sunt 
periculoase când se recunosc ca atare, ci numai atunci 
când sunt identificate cu faptele concrete (cf. 2.4.). Cu 
totul altceva este să spunem că nu trebuie să se „reifice” 
sistemele abstracte (abstrase din vorbire): în acest sens 
sunt valabile întotdeauna observaţiile lui Pau159. 

3.1.3. În structurile care constituie limba este 
important să distingem între ceea ce este pur şi simplu 
normal sau obişnuit diretta dell'attivită lingvistica în se 
che e a sua volta [...] constante superamento di contrasti 


diverşi” (p. 273). Departe de mine intenţia de a 
desconsidera meritele lingvisticii italiene, din al cărei 
mediu fac eu însumi parte. Graţie unei viguroase tradiţii 
umaniste, care în Italia se menţine vie mai mult decât 
oriunde, şi graţie marii mişcări filosofice italiene din 
secolul nostru, lingvistica italiană este astăzi mai liberă 
decât oricare alta de tot felul de confuzii sociologiste şi 
fiziciste, precum şi de  absurdităţi şi  naivităţi 
matematizante. Dar este totodată adevărat că într-o parte 
din lingvistica italiană (şi chiar s-ar putea adăuga „în 
special la Terra-cini, un lingvist, de altfel, dintre cei mai 
pătrunzători şi mai subtili) persistă reținerea nejustificată 
faţă de distincțiile instrumentale şi conceptuale, ca şi cum 
ele ar afecta integritatea obiectului. Cu o asemenea 
atitudine se urmează, însă, alt drum, dar nu se depăşeşte 
nicio antinomie, căci „a depăşi” nu înseamnă pur şi simplu 
„a nu accepta” sau „a respinge”, ci „a merge dincolo de 
negând şi, în acelaşi timp, menţinând cele negate în tot ce 
au ele valabil”. Nu este adevărat nici că activitatea 
lingvistică  „depăşeşte” diferitele  antinomii: pentru 
vorbitorul ca atare, antinomiile pur şi simplu nu există. 
Mai mult decât atât: acest fel de a prezenta lucrurile 
implică o identificare inacceptabilă între poziția 
vorbitorului şi poziţia lingvistului. Lingvistica nu este 
„vorbire primară” (cf. I, 2.3.2.), ci „vorbire despre vorbire”, 
şi de aceea nu poate adopta punctul de vedere al 
vorbitorului de rând. Trebuie să pornim de la „ştiința” 
vorbitorului cu privire la limbaj, dar nu trebuie să 
confundăm planul vorbirii cu planul lingvisticii. Dacă 
lingvistica ar adopta principiul de a nu face distincţiile pe 
care vorbitorul (ca atare) nu le face, ea n-ar putea face 
nicio distincţie şi nici măcar nu s-ar putea constitui. Cât 
priveşte idealismul, trebuie să-l pricepem ca înţelegere 
raţională a realităţii, ca transformare a ceea ce este 
„cunoscut” (germ. Bekanntes) în ceea ce este „recunoscut” 


(germ. Erkanntes) (Hegel). Dacă, însă, prin idealism se 
înţelege  nediferenţierea, impresionismul vag, simpla 
exclamare a judecății (strigătul de entuziasm în locul 
înţelegerii fundamentale, în locul analizei raţionale), atunci 
ar trebui să ne declarăm antiidealişti. 

Note: 

58 J. Ortega y Gasset, Meditaciones del Quijote, 
Madrid, 1914, p. 43. 

(norma) şi ceea ce este opozitiv sau funcţional 
(sistemul) e. Astfel, de exemplu în spaniolă, vocala e din 
papei este deschisă, iar cea din queso este închisă, deşi 
sistemul fonologie spaniol nu cunoaşte opoziţia distinctivă 
dintre e deschis şi e închis. Pronunţia [keso] şi [papei] nu 
afectează sistemul (căci două forme nu se pot distinge în 
spaniolă numai prin opoziţia ele), dar este contrară normei 
spaniole. Tot aşa, [b] şi [3], ca „variante combinatorii” 
nesubstituibile reciproc, sunt în spaniolă (şi nu pur şi 
simplu în vorbirea cutărui sau cutărui individ) invariante 
normale care, totuşi, corespund unei invariante 
funcţionale unice Pol. Opoziția dintre [b] şi [(3], cu toate că 
nu este funcţională (distinctivă), aparţine limbii spaniole, şi 
anume, normei sale de realizare61. Într-un sens, norma 
este mai amplă decât sistemul, căci conţine un număr mai 
mare de trăsături (de exemplu, în cazul sp. [b], ea implică 
fricativitatea sau oclusivitatea, trăsături indiferente din 
punct de vedere funcţional); iar în alt sens, ea este mai 
restrânsă, căci reprezintă o selecţie în cadrul posibilităţilor 
de realizare admise de sistem. Această selecţie prezintă 
variaţii „externe” (de exemplu, sociale sau regionale) şi 
„interne” (combinatorii şi distribuţionale). Prin urmare, 
norma unei limbi reprezintă echilibrul ei „extern” (social, 
regional), între diferitele realizări permise de sistem (de 
exemplu, în franceză, echilibrul între realizările alveolare 
şi uvulare ale fonemului Jui), şi, în acelaşi timp, echilibrul 
ei „intern”, între variantele combinatorii şi distribuţionale 


(care sunt „invariante normale”), precum şi între diversele 
moduri sistematice  iso-funcţionale: cf., de exemplu, 
echilibrul între pluralele olandeze în - s şi în - en; sau între 
pluralele în - m şi în - hă în persana 

Note: 

59 H. Paul, Prinzipien, p. 11. 

m Ei. SNH, p.54 ş.a. 

61 Alte câteva exemple (fonetice, gramaticale şi 
lexicale) se pot vedea în SNH, p. 42 - 54 şi în Forma y 
sustancia, p. 25 - 32. Acolo se găsesc, totodată, în ce 
priveşte domeniul fonetic, observaţiile făcute în acest sens 
de N. van Wijk, J. Laziczius şi B. Malmberg. Cf., de 
asemenea, lucrarea acestuia din urmă, Sisteme, citată 
anterior (I, nota 2), şi Till frdgan au sprăkets 
sistemkaruktăr, Lund, 1947. 

clasică62; sau, de asemenea, între participiile „tari” 
şi cele „slabe” în spaniolă63. Norma, ca echilibru al 
sistemului, poate fi numită normă funcţională. 

La modul general, se poate deci spune că o limbă 
funcțională (limbă care poate fi vorbită) este un „sistem de 
opoziții funcţionale şi realizări normale” sau, mai bine, 
sistem şi normă. Sistemul este un „sistem” de posibilităţi, 
de coordonate, care indică atât căile deschise cât şi căile 
închise ale unei vorbiri „inteligibile” într-o comunitate64; 
norma, în schimb, este un „sistem de realizări obligatorii” 
(în sensul explicat sub 1.3.3.), consacrate din punct de 
vedere social şi cultural: ea nu corespunde la ceea ce „se 
poate spune”, ci la ceea ce „s-a spus” şi în mod tradiţional 
„se spune” în comunitatea considerată65. Sistemul 
cuprinde formele ideale de realizare ale unei limbi, adică 
tehnica şi regulile respectivei creaţii lingvistice; norma 
cuprinde modelele deja realizate istoric cu ajutorul acestei 
tehnici şi al acestor reguli. In felul acesta, sistemul 
reprezintă dinamica limbii, modul ei de „a se face „şi, în 
consecinţă, posibilitatea ei de a merge mai departe faţă de 


ceea ce s-a realizat deja; norma, în schimb, corespunde 
fixării limbii în tipare tradiţionale; şi tocmai în acest sens 
norma reprezintă în orice clipă echilibrul sincronic 
(„extern” şi „intern”) al sistemului. 

Note: 

62 Astăzi desinenţa - în aproape că nu mai este o 
„variantă facultativă” a desinenţei - hă, care este, practic, 
generală. 

63 în perioada în care se admiteau atât cinto şi visto, 
cât şi centdo şi veido, era vorba de simple „variante” sau, 
cel mult, de invariante de realizare în echilibru „extern”. 
Astăzi norma funcţională admite exclusiv formele visto şi 
centdo. În echilibru „intern”. 

64 Fireşte, aceste „posibilităţi” există şi se cunosc 
numai pentru că sunt în mare parte realizate: cf. Z.S. 
Harris, Distributional Structure, „Word”, X, 1954, p. 150. 
Nu e de înţeles în ce fel un sistem ar putea să existe „chiar 
dacă nu s-ar realiza”, cum se spune uneori (o spune L. 
Hielmslev, Omkring Sprogteoriens Grundiaeggelse, trad. 
engl. Prolegomena to a Theory of Language, Baltimore, 
1953, p. 68). Sistemele lingvistice sunt sisteme istoriceşte 
reale, şi nu simple construcţii ipotetice. 

65 Cf. SNH, p. 59. În această lucrare se vorbea 
despre „impuneri sociale şi culturale”. Dar era o expresie 
mai puţin fericită, căci limba nu se „impune” vorbitorilor 
(cf. 111, 1.1.). 

3.1.4. Dar trebuie să subliniem faptul că limba 
funcțională nu trebuie să fie confundată cu limba istorică 
(de exemplu, limba spaniolă, limba franceză etc). O limbă 
istorică poate cuprinde nu numai mai multe norme, ci şi 
mai multe sisteme. Aşa, de exemplu, realizările de tipul [ka 
Ga] şi [kasa] pentru caza sunt în egală măsură spaniole, 
dar corespund la două sisteme diferite: într-un sistem se 
face distincție între casa şi caza, pe când în celălalt o 
asemenea distincție nu se poate face (cel puțin din punct 


de vedere fonematic) 66. „Spaniola” este, prin urmare, un 
„arhisistem”, în interiorul căruia sunt cuprinse mai multe 
sisteme  funcţionale67. Echilibrul dintre sistemele 
conţinute într-un arhisistem poate fi numit normă istorică. 

3.2.1. Modurile lingvistice care apar în vorbirea 
concretă exprimă, după cum am spus (cf. 2.1.), „ştiinţa” 
lingvistică a vorbitorilor. Pentru fiecare subiect vorbitor 
limba este o „ştiinţă „de a 

Note: 

66 Cf. Forma y sustancia, p. 28 - 29, 70 - 71. 

67 Aceste sisteme pot fi regionale şi pot, de 
asemenea, să coexiste în aceeaşi regiune (de exemplu, la 
diferite pături sociale sau culturale). Cu privire la 
coexistenţa sistemelor într-o „stare de limbă”, cf. şi Ch. C. 
Fries şi K.L. Pike, Coexistent Phonemic Sistems, 
„Language”, XXV, p. 29 ş. u; V. Pisani, Forschungsbericht, 
p. 38 - 39; G. Devoto, Ifundamenti, p. 37; N.C.W. Spence, A 
Hardy Perennial: The Problem ofla langue and la parole, 
în ArchL, IX, 1957, p. 1 - 27; tot aşa, publicațiile citate ale 
lui B. Maimberg, Sisteme şi Tillfrdgan (vezi nota 61). În 
legătură cu varietatea „dialectală” şi „stilistică” chiar în 
vorbirea unui singur individ, cf. Z.S. Harris, Methods în 
Structural Lingvistics, Chicago, 1951, p. 9 - 11. 

6 X După cum voi arăta în altă parte, opozitiile 
normale sunt în mod esenţial diferite de  opozitiile 
sistematice: acestea din urmă sunt interne, pe când 
celelalte sunt externe. Un fapt de normă poate fi 
„funcţional” (de exemplu, poate avea o funcţie expresivă 
sau apelativă), dar numai în raport cu altă normă 
(corespunzătoare altui mediu social, altei arii regionale, 
altui „loc” din sistem) sau, pur şi simplu, în raport cu „ceea 
ce nu se spune” (norma inexistentă), şi nu în interiorul 
aceleiaşi norme. De aceea, opoziţiile dintre diferitele 
sisteme în cadrul aceluiaşi „arhisistem” pot fi considerate 
ca „normale”. Aşa, de exemplu, faptul că Jii în rioplatensă 


este, anume, Izi (şi nu 1) 1 sau ZXI) constituie un fapt 
stilistic funcţional în raport cu „spaniola exemplară din 
Castilia”, dar nu în cadrul sistemului rio-platens însuşi. Cf. 
Forma y sustancia, p?” E. Coseriu şi W. Vásquez, Para la 
unificación de las cienciasfonicas, Montevideo, 1953, p. 11. 

vorbi, adică de a şti cum se vorbeste într-o anumită 
comunitate şi potrivit unei anumite tradiţii. Pe baza acestei 
„Ştiinţe” vorbitorul îşi creează exprimarea, care, în măsura 
în care coincide cu aceea a altor vorbitori sau este 
adoptată de către aceştia, se integrează (sau ajunge să se 
integreze) în limba manifestată în vorbire. In acest sens, 
orice vorbitor este un creator de limbă „pentru alții”. Dar 
vorbitorul nu creează decât în mod excepţional modelele 
sale proprii: el achiziţionează „ştiința” lingvistică în mod 
continuu de la ceilalți vorbitori69. 

3.2.2. Privită din punctul de vedere al naturii sale, 
„Ştiința” lingvistică este o „ştiințãă” de a face, adică o 
„Ştiințãă” tehnică. Adesea se pretinde că vorbirea este o 
activitate  „inconştientă” sau că vorbitorii „nu sunt 
conştienţi” de normele limbii pe care o vorbesc (cf. 3.2.3.); 
aceasta este o idee nefericită şi contradictorie, care 
trebuie abandonată. O activitate nepatologică a conştiinţei 
treze nu este şi nu poate fi inconştientă. Principiul pe care 
un gânditor cartezian l-a formulat odată pentru a susţine 
că propriu-zis omul nu „face” (impossibile est, ut isfaciat, 
qui nescit quo-modo fiat) 10 trebuie mai curând să fie 
inversat când este vorba despre „facerea” lingvistică: este 
imposibil ca el să nu ştie ce face. În realitate, însă, 
„Ştiinţa” lingvistică - faptul de a şti să vorbeşti şi să 
înţelegi ceea ce se vorbeşte - nu este o „ştiinţă „teoretică, 
adică nu poate fi motivată sau, cel puţin, nu poate fi 
motivată în toate părţile sale. Totuşi, în orice vorbitor care 
îşi vorbeşte limba există o „ştiinţă” clară şi sigură. Ea 
aparţine acelui tip de „ştiinţă” pe care Leibniz71 o numea 
cognitio clara vei confusa (adică sigură dar care nu se 


poate justifica) şi celuilalt tip de „ştiinţă”, pe care 

Note: 

69 Cf. N. Hartmann, Das Problem des geistigen 
Seins, Berlin, 19492, p. 213: „der Einzelne schafă sich 
seine Sprache nicht, ei findet sie als gesprochene Sprache 
vor und „iibernimmt” sie im Mitsprechen von den 
Sprechenden”. De altfel, deja Platon arăta că creatorul 
limbii este „poporul” (ol noXkot); cf. Prot., 327 e, Ale/7> 
„111a. 

7 (1 Fraza aparține lui A. Geulinx, filosof olandez din 
secolul al XVII-lea. 

71 G.W. Leibniz, De cognitione, veritate et ideis 
(1684), în Die philosophischen Schriften, ed. de C.J. 
Gerhardt, vol. IV, Berlin, 1880, p. 442 ş.a. 

tot Leibniz o numea distincta vei inadaequata (care 
se poate justifica numai parţial), deşi simpla „ştiințà” de a 
vorbi o limbă se învecinează, într-o parte, cu o „ştiință” 
obscură (cognitio obscura) (în care intră tot ceea ce 
vorbitorul ştie într-un mod nesigur) şi, în cealaltă parte, cu 
o „ştiinţă” distinctă adecvată (cognitio distincta vei 
adaequata), care este a gramaticianului (a lingvistului) şi a 
vorbitorului însuşi ca gramatician72. Existenţa şi siguranţa 
„Ştiinţei” lingvistice se manifestă pozitiv, în faptul că 
vorbitorul întrebuinţează scheme formale şi semantice 
tradiţionale, şi negativ, în faptul că vorbitorul recunoaşte 
ca străin ceea ce nu corespunde limbii sale. Astfel, un 
vorbitor spaniol recunoaşte ca nespaniole forme ca 
măgărop sau străind, şi prin aceasta el manifestă 
cunoaşterea sistemului limbii pe care o vorbeşte, pe când, 
pus în faţa unor forme ca nurro sau llambada, ar spune că 
nu le cunoaşte. ÎInventatorii de cuvinte inventează 
întotdeauna cuvinte „posibile” în sistem (într-un sistem). 
Vorbitorul care recunoaşte ca nespaniolă o pronunție 
[anvos] pentru ambos şi ca „greşită” o formă precum 
escribido (pentru escrito) manifestă o cunoaştere a 


normei. lar cel care explică o formă ca [aza] ataşând-o de 
la, al (halla) manifestă o cunoaştere a altui sistem 
aparţinând aceleaşi limbi. 

3.2.3. Trebuie să amintim că necesitatea de a pune 
problema „ştiinţei” lingvistice i s-a prezentat cu destulă 
evidenţă lui Hermann Paul. Paul a încercat chiar să 
distingă mai multe grade 

Note: 

B. Croce, „Questa tavola rotonda e quadrata”, în 
Problemi di estetica, Bari, 19494, p. 173 - 177, afirmă că 
gramatica nu este o ştiinţă, pentru că, nefiind o „formă 
specială de cunoaştere”, nu are obiect, şi nu există o 
„viziune gramaticală a lucrurilor”. Că nu există o viziune 
gramaticală a „lucrurilor” este evident, dar gramatica nu 
se ocupă de lucruri, ci de cuvinte, care fac parte din 
realitate ca şi lucrurile. Ea nu organizează cunoştinţele 
despre lumea nelingvistică, a cărei manifestare apare în 
limbaj, ci cunoştinţele asupra limbajului însuşi: asupra 
modurilor formale şi semnificative ale vorbirii. Cf. H.J. Pos, 
The Foundations of Word-Meanings, „Lingua“, I, 3, p. 285: 
„It is a tact that a human being has a knowledge not only 
of things with the aici of language, but also of language 
itself”. Această cunoaştere este fundamentul însuşi al 
gramaticii (şi al întregii lingvistici). 

de „conştiinţă” a acestei „ştiinţe” (în legătură cu 
producerea sunetelor) 73, dar nu a reuşit să vadă 
adevărata ei natură şi - datorită, desigur, principiilor sale 
herbartiene - nu a ajuns la o clarificare satisfăcătoare a 
problemei. Saussure, în schimb, nici măcar nu şi-a pus 
problema şi - de acord, în această privinţă, cu Schleicher - 
a optat fără şovăire pentru „lipsa de conştiinţă” a 
vorbitorilor: „În mare măsură, subiecţii nu sunt conştienţi 
de legile limbii; şi, de vreme ce nu-şi dau seama de ele, 
cum le-ar putea modifica? [...] acest sistem este un 
mecanism complex; nu poate fi înţeles decât prin reflecţie; 


chiar cei care fac uz de el în fiecare zi îl ignoră profund” 
74. Adevărul este că vorbitorii au conştiinţa deplină a 
sistemului şi a aşa-numitelor „legi ale limbii”. Ei ştiu nu 
numai ce spun, ci şi cum se spune (şi cum, nu se spune); 
altminteri nici n-ar putea vorbi. E adevărat, însă, că este 
vorba nu de a „înţelege” instrumentul lingvistic (ceea ce e 
o sarcină a lingvistului), ci de a şti să-l întrebuinţezi, de a 
şti să menţii (să refaci) norma şi să creezi în acord cu 
sistemul. 

3.3. În calitatea sa de „ştiinţă” transmisibilă (şi nu de 
simplă „abilitate” strict personală), „ştiinţa” lingvistică 
este cultură. Aceasta înseamnă că, pe lângă faptul de a 
servi ca fundament culturii nelingvistice şi de a o 
„reflecta” - pe lângă faptul de a fi, cum spunea Hegel, 
„actualitatea” |realitatea: Wirklichkeit] culturii” 75 - este 
ea însăşi cultură76. Într-adevăr, omul nu numai că are 
cunoştinţă despre lucruri prin intermediul limbajului, dar 
are, de asemenea, cunoştinţă despre limbaj (cf. nota 72). 
In acest sens. 

Note: 

73 Cf. H. Paul, Prinzipien, p. 49 ş.a. 

74 CLG, p. 108 - 109. Cf., totuşi, p. 232 - 233, unde, 
vorbind despre analogie, Saussure arată că vorbitorii au 
conştiinţa relaţiilor sistematice ale limbii. Pentru poziţia 
contrară ideii privind pretinsa „inconştienţă” a vorbitorilor, 
cf., în special. M. Bartoli, Introduzione alla neolingvistica, 
Geneva, 1925, p. 96 - 97, şi V. Pisani, Geolingvistica, p. 
148, nota. 

75 G.W.F. Hegel, Phanomenologie des Geistes (1807), 
VI, B. 

7 fi Despre limbaj ca „fapt cultural” şi, în acelaşi 
timp, „condiţie” a culturii, cf. importantele consideraţii ale 
lui ]. Dewey, Logic, p. 45 - 46. 

„Aspectul cultural” al limbii este limba însăşi ca 
„Stiinţă” lingvistică. 


3.4.1. În sfârşit, în calitatea ei de „ştiință” comună 
unui număr mai mare sau mai mic de vorbitori, „ştiinţa” 
lingvistică este inter-individurală sau socială; iar ca 
„Ştiinţă” tradiţională (şi nu universală), ea este o „ştiinţă” 
istorică. Tocmai de aceea punctul de vedere istoric poate fi 
adoptat fără nicio contradicţie şi cu referire la limba 
sincronică: din punct de vedere istoric (nu diacronic), 
limba  sincronică este un sistem actual de tradiţii 
lingvistice vechi şi recente (cf. 2.3.). 

3.4.2. Interindividualitatea „ştiinţei” lingvistice este, 
totodată, corolarul istoricităţii sale şi nu necesită altă 
explicaţie decât cea oferită de funcţia însăşi a limbajului. 
Nu este nevoie să situăm limba în „masă” (cum a făcut 
Saussure), nici să recurgem (ca Vossler) la nişte presupuse 
„dispoziţii sufleteşti colective ale popoarelor” (kollektive 
Seelenverfassungen der Volker). Interindividualitatea nu 
se justifică prin limba „masei”, ci este, dimpotrivă, condiţia 
şi fundamentul constituirii acestei limbi: un fapt lingvistic 
este „fapt de limbă” pentru că apare ca un dat originar şi 
se manifestă ca ceva interindividual, şi nu invers; şi nu 
există un „suflet al popoarelor” în afara cunoştinţelor şi a 
deprinderilor tradiţionale. La fel de nepotrivit este să 
recurgem la „raţiunea superindividuală” - cum face, de 
exemplu, J. Lohmann77 - sau la conceptul de „super-ego”, 
ca R.A. Hall jr.78. Ceea ce se încearcă prin aceste 
expediente improprii este evidenţierea caracterului de 
„alteritate” pe care limbajul îl are pentru propria 
conştiinţă individuală (care este ea însăşi „socială”), faptul 
că limba se prezintă oricărei conştiinţe ca fiind „şi a 
altora” (cf. 1.3.3.). Dar conceptele amintite - chiar dacă cel 


de „super-ego” s-ar înţelege ca „individual” - seamănă 
prea mult cu cel de „psihologie 
Note: 


'7 ]. Lohmann, în „Lexis”, III, 2, p. 217; cf. replica lui 
V. Pisani, în... Paideia”, IX, 6. p. 386. 


7 K.R.A. Hall jr., Idiolect and Linguistic Super-ego, 
„Studia Lingvistica”, V, p.21 - 27. 

colectivă”, eliminat deja din lingvistică de către H. 
Pau179. Totodată, independent de valabilitatea lor 
discutabilă, aceste concepte nu „explică” 
interindividualitatea limbii: dimpotrivă, ele sunt cele care 
îşi găsesc temeiul în interindividualitatea  „ştiinţei” 
lingvistice (precum şi a altor „ştiinţe“ şi deprinderi 
analoage) şi apar numai datorită ei. Cu privire la 
interindividual, ele reprezintă nu elementul primar şi 
„eficient”, ci pe cel secundar şi derivat. 

3.5.1. Rezultă, din cele spuse, că, în limba reală, 
coincid sistematicul, culturalul, socialul şi istoricul (deşi 
limitele diferitelor structuri sistematice, culturale, sociale 
şi istorice pot să nu coincidă). Aceasta nu înseamnă a 
ignora varietatea limbilor istorice, în mod obişnuit, o limbă 
istorică nu coincide cu un sistem şi o normă (cf. 3.1.4.), dar 
tot ce este în ea, în vreun fel, „sistematic” (ca sistem şi 
normă, sau ca diverse norme) este în acelaşi timp cultural, 
social şi istoric. Semnificațiile sunt tradiţionale şi „există 
multe tradiţii” 80; şi acelaşi lucru se poate spune despre 
orice alt aspect al „ştiinţei” lingvistice: în cadrul unei mari 
tradiţii lingvistice generale există întotdeauna diverse 
tradiţii cu extensiune redusă. Această varietate a „ştiinţei” 
lingvistice se găseşte nu numai „în comunitate”, ci şi în 
individ, care, ca individ istoric, cunoaşte o serie de tradiţii 
şi poate dispune de ele conform împrejurărilor şi mediului 
în care vorbeşte (adică, potrivit necesităţilor de înţelegere 
reciprocă), precum şi în funcţie de intenţia sa de 
exprimare. În Uruguay, de exemplu, se întâmplă în mod 
curent ca institutorul să folosească în clasă atât sistemul 
fonologie rio-platens cât şi pe acela al castilianei 
„exemplare” din Spania (pe acesta din urmă mai ales la 
dictare). Şi el poate să recurgă şi la sistemul grafematic, 
spunând, de exemplu, „cu fi”, „cu Z/” 81, „cu 


Note: 

79 H. Paul, Prinzipien, p. 10 - 12. Cf. şi cele spuse de 
B. Croce, La Volker-psychologie e îi suo preteso contenuto, 
în Conversazioni critiche, 1, Bari, 19242, p. 121 - 125, şi O. 
Jespersen, Mankind,  Natinn, and  Individualform a 
Lingvistic Point of View, Londra, 1946, p. 22 - 23, 41. 

80 J. Dewey, Logic, p. 50. 

81 De observat faptul că denumirea digramei //, chiar 
în uzul rioplatens, este şi nueze. 

Zz”, „cu v scurt”, pentru a distinge cuvintele hojear şi 
ojear |, a răsfoi -, a trage cu ochiul], halla şi haya |, 
găseşte -, fag], caza şi casa [, vânătoare -, casă], revelar şi 
rebelar |, a revela’ -, a răscula]. Şi dacă, de exemplu, 
spune [aza] şi apoi explică: „laja], cu h” (adică, nici halla, 
nici aya |. dădacă], ci haya), el utilizează în acelaşi discurs 
trei sisteme diferite, chiar dacă le foloseşte în metalimbaj 
(vorbind despre cuvinte). 

3.5.2. De aceea, contrar părerii lui R. Hali82, 
conceptul de idio-lect, introdus de B. Bloch, nu rezolvă 
dificultăţile pe care (pentru descrierea sistematică 
obiectivistă) le provoacă coexistenţa sistemelor; şi nici nu 
se poate introduce acest concept ca „intermediar” între 
langue şi parole, căci, interpretată corect, diferenţa dintre 
„limbă” şi „vorbire” este o diferenţă între abstract şi 
concret (sau între a şti şi a face, între potentă şi act, între 
virtual şi actual) şi nu o diferenţă cantitativă, de 
extensiune. De altfel, conceptul nu este nou. Nou este 
numai termenul, căci, în calitate de concept, idio-lectul 
este analog cu acea Individualsprache a lui K. Rogger şi cu 
lingua individuale a mai multor învăţaţi italieni. Şi O. 
Jespersen vorbea despre „deprinderile lingvistice ale unui 
individ” 83. Dar, după cum a observat deja A.H. 
Gardiner84, „limba individuală” este pur şi simplu o 
„limbă” (langue) *5. Cât priveşte conceptul însuşi de 4 
îmbă individuală - afară de sensul de „avere lingvistică 


individuală” (care, însă, poate cuprinde elemente 
aparţinând unor „limbi” diferite) şi de sensul special pe 
care îl dobândeşte în stilistică -, este vorba despre un 
concept hibrid. O „limbă individuală” (dedusă din vorbirea 
unui individ) este „limbă” numai din punct de vedere 
tehnic, dar nu şi în realitate. În măsura în care e „limbă”, 
ea nu este strict individuală; şi în măsura în 

Note: 

82R.A. Hall jr., op. cit. 

83 O. Jespersen, Mankind, p. 20 ş.a., şi Alţi del III 
Congres. w Internaționale dei Lingvisti, Florența, 1935, p. 
354. Cf., de asemenea, conceptul de „language” pe care îl 
utilizează D. Jones, On Phonemes, în TCLP, IV, p. 74, şi The 
Phoneme: its Nature and Use, Cambridge, 1950, p. 9. 

84 A.H. Gardiner, The Distinction of „Speech” and 
„Languuge”, în Atti del III Congrexso, p. 347. 

85 Cf., de asemenea, Forma y sustancia, p. 71. 

care e strict „individuală”, ea nu este limbă: nu poate 
exista o limbă nevorbită „cu altul” 86. 

4.1. Pusă pe bazele stabilite până acum - anume, din 
punctul de vedere asupra limbajului ca evepyeia şi al 
situării în planul libertăţii -, problema schimbării 
lingvistice, deşi îşi păstrează efectiv întreaga complexitate, 
se eliberează de orice caracter contradictoriu sub aspect 
raţional şi de orice pretins mister. Mai mult decât atât: 
într-un anumit sens, schimbarea lingvistică se află la 
îndemâna oricărui vorbitor, căci ea aparţine experienţei 
curente asupra limbajului.l Limbajul nu este ceva făcut 
dintr-o singură dată, ci este ceva care se face, mai bine zis 
este o continuă facere, i De aceea, după cum a observat 
încă mai de mult H. Steintha187, în 

Note: 

86 Referitor la incongruenţa noţiunii de „limbă 
individuală”, cf. B. Malmberg, Sisteme, p. 18. Aş observa, 
în treacăt, că ideea pe care Hall şi-a făcut-o despre 


concepţia crociană a limbajului este radical inexactă. 
„Individul” lui Croce nu este individul abstract al anumitor 
sociologi şi psihologi (individ asocial şi anistoric), ci 
individul concret, în acelaşi timp social şi istoric. lar 
„Subiectul” lui Croce nu este subiectul empiric, ci 
„subiectul universal” (spiritul creator). In sfârşit, 
„limbajul” lui Croce este limbajul ca activitate teoretică, şi 
nu limbajul ca utilizare de semne: Croce susţine că 
limbajul este în esenţă poezie, şi nu că orice enunţ este 
poem. De aceea, Croce nu poate fi opus lui Bloomfield, 
pentru că cei doi vorbesc despre lucruri total diferite. Dar, 
fireşte, Croce devine absurd şi demn de desconsiderare 
dacă e înţeles pe dos şi i se atribuie idei care nu sunt ale 
lui: pessima corruptio optimi. Din nefericire, aceasta se 
întâmplă frecvent, mai ales în afara Italiei. O excepţie cu 
totul remarcabilă o constituie F. Leander, Nadgra 
sprdkteoretiska grunăâfrdgor, Goteborg, 1943, care, pe 
lângă faptul că interpretează cu multă pătrundere tezele 
crociene, elimină confuziile anticrocienilor improvizaţi, ca 
şi diversele interpretări vulgare ale doctrinei filosofului 
italian. Cf. şi inteligenta utilizare a ideilor crociene de 
către Ch. C. Fries, The Teaching of English, Ann Arbor, 
1948, în special p. 107 ş.a. Cu privire la importanţa 
doctrinei lui Croce pentru lingvistică, cf. M. Leroy, 
Benedetto Croce et les e tudes lingvistiques, „Revue 
Internaţionale de Philosophie”, 26, 1953 (= VII, 4), p. 342 
- 362, şi A. Schiaffini, E] lenguaje en la estetica de Croce, 
în Homenaje a Amado Alonso, | (= NRFH, VII, 1 - 2), 1953, 
p. 17 - 22. O opoziţie faţă de Croce este legitimă (mai ales 
pentru atitudinea lui privind limba, care nu e o simplă 
abstracţie), dar, desigur, nu în termenii lui Hall jr. 

87 H. Steinthal, Grammatik, Lor>ik und Psychologie. 
Ihre Prinzipien und ihr Verhăltnis zueinander, Berlin, 
1855, p. 231. 

limbaj nu există o deosebire între creația „originară” 


şi cea care se repetă zi de zi; şi, fireşte, cel care face - 
adică orice vorbitor - ştie, de asemenea, ce şi cum face, în 
sensul explicat mai sus (3.2.2.). 

4.2. Este, însă, necesar să facem distincţie între trei 
probleme diferite ale schimbării lingvistice, probleme care 
adesea se confundă: a) problema rațională a schimbării (de 
ce se schimbă limbile, adică de ce nu sunt imuabile?); b) 
problema generală a schimbărilor, care, după cum se va 
vedea, nu este, o problemă „cauzală”, ci este una 
„condiţională” (în ce condiţii obişnuiesc să se producă 
schimbări în limbă?); şi c) problema istorică a unei 
anumite schimbări68. A doua problemă este, de fapt, o 
problemă care ţine de ceea ce se numeşte „lingvistică 
generală”; dar, dat fiind că o lingvistică „generală” nu 
există propriu-zis decât ca generalizare a rezultatelor 
lingvisticii istorice, problema în discuţie constituie o 
generalizare a anumitor aspecte ale problemelor din 
categoria a treia; totodată, soluţionarea ei este o 
generalizare a mai multor soluţii ale unor probleme 
istoriceşte concrete şi, ca acumulare de cunoştinţe privind 
faptele istorice, ea oferă, la rândul ei, ipoteze pentru 
soluţionarea unor noi probleme concrete. Prima problemă, 
în schimb, este problema teoretică a mutabilității limbilor; 
şi, ca problemă teoretică, ea depinde, desigur, de 
cunoaşterea „faptelor”, căci orice teorie este teorie a 
experienţei (adică, a realului), însă soluţia problemei nu 
este nicidecum o simplă generalizare a mai multor soluţii 
parţiale. Dimpotrivă, este vorba despre o problemă 
prealabilă şi de rezolvarea ei depinde abordarea corectă a 
problemelor din categoriile b şi c. Abordarea 

Note: 

88 Sensul acestei distincţii se va lămuri mai bine în 
cele ce urmează. Pentru moment, deosebirea dintre cele 
trei probleme poate fi ilustrată, până la un anumit punct, 
printr-o analogie: a) de ce mor oamenii? (adică, de ce nu 


sunt nemuritori?); b) de ce [din ce cauze] mor oamenii? (de 
bătrâneţe, de boli etc); şi c) de ce din ce cauză) a murit 
cutare? Prima dintre aceste trei probleme este problema 
raţionalităţii morţii (adică, a mortalităţii omului) şi nu 
poate fi redusă la cea de a doua. 

ei propriu-zisă - după cum în mod necesar se 
întâmplă în ştiinţele despre om - se întemeiază pe „ştiinţa 
originară” asupra limbajului, adică pe cunoştinţa, 
anterioară oricărei ştiinţe, pe care omul o are despre sine 
însuşi 89. Una dintre erorile care afectează cel mai mult 
lingvistica - şi care provine atât din considerarea limbilor 
ca „lucruri”, cât şi din confuzia dintre ştiinţele despre om 
şi ştiinţele naturii - este aceea de a vrea să reduci 
problemele teoretice (raționale) la probleme pur 
„generale”. În cazul schimbării lingvistice, această eroare 
constă în a crede că problemă mutabilității limbilor se 
rezolvă prin găsirea „cauzei”, sau a tuturor pretinselor 
„cauze” ale numeroaselor schimbări particulare (cf. VI, 
2.4.4.). 

Note: 

89 Cf., în legătură cu aceasta, importantul articol al 
lui H.J. Pos, Phenome-nologie et tini>uistique, „Revue 
Internaţionale de Philosophie”, I, 2, p. 354 - 365. A se 
vedea, de asemenea, Forma y sustancia, p. 18 - 20, 35 - 
37. 

III. Raţionalitatea schimbării. 

Inovaţie şi adoptare. 

Legile fonetice 

1.1. Problema raţionalităţii schimbării lingvistice, 
care este problema mutabilității limbilor, devine de două 
ori nelegitimă dacă e confundată cu problema condiţională 
a schimbărilor particulare şi dacă se pune în termeni 
cauzali, de necesitate exterioară. Într-adevăr, a ne întreba 
- pe plan teoretic - „de ce se schimbă limbile?” („de ce nu 
sunt imuabile?”) înseamnă a ne întreba de ce limba este 


schimbătoare, de ce faptul de a fi schimbătoare ţine de 
natura limbii, şi nu a ne întreba căror „cauze” li se 
datoresc schimbările care se constată în diferitele limbi. 
Este vorba nu să ne întrebăm de ce, „totuşi”, se schimbă 
ceval care, prin definiţie n-ar trebui să se schimbe, căci 
aceasta ar însemna să plecăm de la o definiţie formală şi, 
în ultimă analiză, de la o dogmă arbitrară (cf. I, 2.1.), ci, 
invers, să ne întrebăm de ce schimbarea corespunde fiinţei 
limbii. Corect pusă, problema mutabilităţii este, deci, 
problema unei caracteristici esenţiale şi necesare a limbii, 
într-un anumit sens, şi această problemă este o problemă 
„cauzală”, dar se referă la cauza formală, sau la cauză ca 
necesitate raţională, şi nu la o „cauză eficientă” înţeleasă 
ca necesitate exterioară. Dar, în acest sens, nu este vorba 
despre o problemă „de rezolvat”, ci despre o problemă 
implicit rezolvată prin însăşi înţelegerea fiinţei reale a 
limbii. Limba se schimbă tocmai pentru că nu este făcută, 
ci se face continuu prin activitatea lingvistică. 

Altfel spus, se schimbă pentru că este vorbită: pentru 
că ea există numai ca tehnică şi modalitate a vorbirii. 
Vorbirea este o activitate creatoare, liberă şi finalistă, şi 
este totdeauna nouă, în măsura în care este determinată 
de o finalitate expresivă individuală, actuală şi inedităl. 
Vorbitorul îşi creează sau îşi structurează exprimarea 
utilizând o tehnică anterioară şi un material anterior, pe 
care i le furnizează „ştiinţa” sa lingvistică. Limba, aşadar, 
nu i se impune vorbitorului, ci i se oferă: vorbitorul 
dispune de ea pentru a-şi materializa libertatea de 
expresie. 

1.2. Prin urmare, ar fi mai curând cazul să ne 
întrebăm de ce limba nu se schimbă total, de ce se reface, 
adică de ce vorbitorul nu îşi inventează în întregime 
exprimarea. Acest lucru nu poate fi înţeles dacă nu se 
înţelege că istoricitatea omului coincide cu istoricitatea 
limbajului. Vorbitorul nu întrebuinţează altă tehnică, ci 


utilizează sistemul care îi este oferit de către comunitate 
şi, mai mult decât atât, acceptă şi realizarea pe care i-o 
furnizează norma tradiţională, căci aceasta este tradiţia sa. 
El nu îşi inventează în întregime exprimarea, ci utilizează 
modele anterioare, tocmai pentru că este cutare individ 
istoric şi nu altul: pentru că limba ţine de istoricitatea lui, 
de faptul că el este anume cutare individ2. Prin aceasta 
vorbirea nu încetează să fie libertate de expresie şi 
finalitate semnificativă individuală, dar se realizează cu 
necesitate într-un cadru de determinări istorice, constituit 
de limbă3. Tot-Note: 

Cf. M. Merleau-Ponty, Sur la phenomenologie du 
langage, în Problemes actual. s de la phenomenologie. 
Bruxelles, 1952, p. 100: „J'exprime lorsque, utilisant tous 
ces instruments deja parlants, je leur fals dire quelque 
chose qu'ils n'ont jamais dit”. A se vedea, de asemenea, ]. 
Vendryes, Le langage, Paris, 19503, p. 182 - 183. 

2 Cf. G. Gentile, Sommario di pedagogia come 
scienza filosofica, 1, Florenţa, 19545, p. 65: „E altora 
invece di tavolino potrei din penna! 

— În astratto, certamente, mă in concreto no, perche 
io che parlo ho una storia dietro a me, o meglio dentro di 
me, e sono questa storia: e pero son tale che dico e devo 
dire tavolino e non altrimenti”. În acelaşi sens poate fi 
interpretat ceea ce spune Saussure, CLG, p. 110, cu 
privire la „legea tradiţiei”. 

3 Cf. A. Pagliaro, Corso, p. 26 - 27. 

odată, limbajul are istoricitate şi este fundamentul 
însuşi al istoricităţii omului, pentru că este dialog, vorbire 
cu altul: „o conştiinţă care semnifică presupune o altă 
conştiinţă, care să interpreteze, adică să primească semnul 
şi să-l înțeleagă” 4. Vorbirea înseamnă întotdeauna „a 
comunica” (cf. 2.3.4.). Or, prin comunicare, „ceva se 
converteşte în ceva comun” 5; mai exact spus, 
comunicarea există pentru că cei care vorbesc au deja 


ceva în comun, care se manifestă în vorbirea unuia cu 
celălalt. În acest sens, limbajul este, în acelaşi timp, 
primul fundament şi primul mod de a se manifesta al 
intersubiectivităţii? f al faptului de a fi cu altul, ceea ce 
coincide cu ființa istorică a omului. Într-adevăr, „a fi cu 
altul” înseamnă tocmai a putea „să te înţelegi”, adică să te 
întâlneşti în acelaşi plan de istoricitate; şi această întâlnire 
nu este posibilă decât prin limbă, care reprezintă, atât la 
vorbitor cât şi la ascultător, modul lor istoric de a fi. 
Conştiinţa umană este întotdeauna conștiință istorică, şi 
modul fundamental de manifestare în om a conştiinţei 
istorice este „limba”, vorbirea [vorbitul] ca alții, adică așa 
cum s-a vorbit deja, în concordanţă cu tradiţia. Altfel spus, 
vorbirea înseamnă întotdeauna a vorbi o limbă, tocmai 
pentru că este vorbire (şi nu simplă „exteriorizare”), 
pentru că constă în „a vorbi şi a înţelege”, în a te exprima 
pentru ca celălalt să te înţeleagă, adică pentru că esenţa 
limbajului se manifestă în dialog8. De aici şi faptul că cele 
înţelese de ascultător, în calitatea 

Note: 

4 G. Calogero, Estetica, Semantica, Istorica, Torino, 
1947, p. 240. 

5J. Dewey, Logic, p. 46. 

6 Cf. M. Heidegger, Sein und Zeit, Tübingen, 19609, 
p. 155, 162. Cf. M. Merleau-Ponty, Sur la phenomenologie, 
p. 108. 

8 Cf. M. Heidegger, Hölderlin und das Wesen der 
Dichtung, Frankfurt a. M., 1936, III. A.W. de Groot, 
recunoscând importanța fundamentală a dialogului, opune, 
în mod just, dihotomiei langue-parole distincţia dintre 
limbă, vorbire şi interpretare (cf. BELE, V, p. 6). In 
legătură cu aceasta, trebuie să amintim pertinenta 
formulare a lui G. von der Gabelentz, Die 
Sprachwissenschaft, Leipzig, 1891, p. 181 - 182: „De 
regulă, limba serveşte comunicării, adică ambelor părți 


între care ea trebuie să mijlocească: Eu şi Tu. De aceea, ea 
depinde de ambele părţi: eu trebuie să vorbesc în aşa fel 
ca tu să înţelegi, altfel vorbirea mea nu îşi atinge scopul. 
Cu alte cuvinte: vorbirea ta trebuie să fie şi a mea, eu 
trebuie să lor de „ceva înţeles”, se învaţă şi devin „limbă” 
(„ştiinţă” lingvistică), şi se pot utiliza ca model pentru acte 
de exprimare ulterioare: ascultătorul nu numai că înţelege 
ceea ce spune vorbitorul, dar înregistrează şi cum o spune. 

1.3. În legătură cu aceasta, trebuie să insistăm 
asupra faptului că a fi nevoit să foloseşti limba (o anumită 
limbă) nu este deloc o ştirbire a libertăţii, cum se crede 
adesea: libertatea are nevoie de limbă pentru a-şi realiza 
istoric finalitatea expresivă. Limba este condiție sau 
instrument al libertăţii lingvistice ca libertate istorică (cf. 
II, 2.2.), şi un instrument de care dispui nu constituie 
închisoare sau lanţuri. Nemulţumirile în legătură cu 
„insuficienţa” unei limbi - atunci când nu au un caracter 
pur retoric - fie sunt confesiuni implicite ale neputinței de 
exprimare, fie se datoresc comparaţiei cu alte limbi, care 
oferă alte posibilităţi. Pentru subiecţii monolingvi limba 
este totdeauna suficientă. Aceeaşi valoare o au 
nemulţumirile datorate pretinsei „tiranii” a limbilor asupra 
gândirii. Este neîndoios că un francez, pentru că e francez 
„nu poate gândi ca un rus 9, dar aceasta nu implică nicio 
„condamnare” şi nicio îngrădire a libertăţii concrete, căci 
un francez nu se gândeşte că ar putea gândi altfel, dacă nu 
ştie şi ruseşte, şi nu este o condamnare faptul de a trebui 
să fii tu însuţi. Este, de 

Note: 

vorbesc aproximativ aşa cum eşti tu obişnuit să 
vorbeşti sau să auzi că ţi se vorbeşte. Această obişnuinţă 
se bazează pe tradiţie, şi de această tradiţie suntem legaţi 
amândoi”. 

9 A. Sechehaye, La pensée et la langue, ou: comment 
concevoir le rapport organique de l'individuel et du social 


dans le langage? în volumul deja citat, Psychologie du 
langage, p. 63 - 64 (vezi II, nota 11). În acelaşi articol - 
care, totuşi, ilustrează o strădanie de a ieşi din schemele 
saussuriene - Sechehaye îl transformă pe Humboldt într- 
un fel de mistic minor (p. 58 - 59) şi afirmă, în schimb, că 
Saussure a actualizat într-o formă strălucită chibzuitul 
punct de vedere al lui Whitney, după care „oricare creaţie 
sau inovaţie în materie de limbă se reduce, în ultimă 
instanţă, la o alegere făcută de cineva” (p. 60). Asta, însă, 
nu îl împiedică să afirme apoi, în spirit saussurian, că 
limba „constituie un obiect exterior individului) ...1, pe 
care individul - de voie, de nevoie - trebuie să o accepte şi 
să o suporte” (p. 63). Să ne amintim că, după Saussure. Cl. 
G, p. 116, „principiul continuității anulează libertatea”. 

asemenea, neîndoios că vorbitorul nu poate schimba 
limba de care dispune, limba constituită, înainte de ao 
întrebuința, căci aceasta este o imposibilitate raţională. 
Totuşi, vorbitorul adaptează limba la necesităţile sale de 
exprimare şi, în felul acesta, o depăşeşte. Apoi, limba este 
un instrument de o natură specială, căci, în calitatea ei de 
„sistem de posibilităţi” (cf. II, 3.1.3.), ea este totodată un 
instrument al propriei depăşiri10. 

2.1. Limba istoriceşte constituită se utilizează şi se 
manifestă în vorbire; dar limba Kat evp” yeiav nu coincide 
integral cu limba kocto: 8 iivaj.iv. In vorbire, limba 
anterioară actului vorbirii se depăşeşte şi „se alterează”, 
atât prin determinările finaliste ale exprimării, cât şi prin 
determinările psihofizice ale realizării fonice. 

2.2.1. Dintre acestea din urmă, unele sunt ocazionale 
(de exemplu, simpla oboseală, sau excitarea vorbitorului); 
altele sunt permanente la un singur vorbitor; iar altele 
sunt permanente la toţi vorbitorii: de pildă, discordanţa 
dintre caracterul global al imaginii acustice şi caracterul 
„linear” al realizării fonice (motiv de anticipări, metateze, 
asimilări regresive), inerția organelor fonatoare (motiv de 


apariţie a unor sunete epentetice, de producere a unor 
asimilări progresive) şi, în special, asimetria aparatului 
fonator, pe bună dreptate semnalată de A. Martinetl. Şi, 
pe lângă 

Note: _ 

10 Cf. cele afirmate de Ch. F. Hockett. In 
„Language”, XXXII, p. 468, care subliniază „the 
incontrovertible fact that ÎN ANY LANGUAGE any speaker 
can, and often does, say something that has never been 
said before, without the slightest impairment of 
communication”. Trebuie să arătăm că, pornind de la 
vorbire şi nu de la limba abstractă, lingvistica nord- 
americană (bloomfieldiană), în pofida mult proclamatului 
său antimentalism, se găseşte, în general, în comparaţie cu 
lingvistica  saussuriană, în condiţii mai bune pentru 
înţelegerea limbii ca sistem deschis de posibilităţi şi ca 
„mod de a face”. 

„A. Martinet, Equilibre et instabilite des sistemes 
phonologiques, în Proceedings of the Third International 
Congress of Phonetic Sciences, Gând, 1939, p. 30 - 34; 
Function, Structure and Sound Change, „Word”, VII, p. 23 
- 28. Cf. şi A. Haudricourt şi A. Juilland, Essai pour une 
histoire structurale, p. 21 Ş.u; E. Alarcos Llorach, 
Fonologia, p. 101. 

acestea, mai pot fi luate în considerație eventualele 
modificări I produse în fiziologia vorbirii de factori precum 
clima şi rasa. 

2.2.2. Ironiile făcute pe această temă, chiar de către 
lingvişti} iluştri ca O. Jespersen12, sunt lipsite de temei, 
pentru că, în realitate, aceşti factori nu pot fi excluşi a 
priori13. Şi, mai ales, nu-i I poate exclude lingvistica. Intr- 
adevăr, limba este un fapt de cuil tură, vorbirea este, însă, 
şi activitate fizică şi, în consecinţă, e determinată de tot 
ceea ce constituie caracterele fizice ale vorbitorilor. Dar 
lingvistica, prin ea însăşi, nu poate rezolva în niciun sens 


problemele eventualelor influenţe ale climei şi ale rasei, 
căci este vorba, respectiv, despre probleme de ecologie 
umană şi de antropologie fizică. Mai mult decât atât: ea 
nici nu trebuie să-şi pună asemenea probleme. Lingvistul 
se poate ocupa de modul în care caracterele fizice 
determină vorbirea, dar nu are competenţa necesară să se 
ocupe de factorii care determină caracterele fizice ale 
omului, pentru că el porneşte de la omul deja determinat- 
4. 

2.2.3. Toate determinările psihofizice pot fi motiv de 
„alterare”, numai că nu sunt în mod necesar şi nu pot să 
fie motiv de „schimbare” (cf. 3.2.1.). Fenomenele specific 
umane nu sunt determinate de caracterele fizice mai mult 
decât consimte omul. În om, culturalul şi finalitatea 
triumfă în mod constant asupra biologicului şi a 
necesităţiil5, iar vorbirea nu face excepţie în această 
privinţă16. În vorbire, alterarea  „fiziologică” este 
reprimată şi delimitată strict de către „ştiinţa” lingvistică 
şi de către 

Note: 

12 O. Jespersen, Language. Its Natura, Development, 
and Origin, Londra, 1950 y, p. 256 - 257. 

13 Cf. A. Martinet, The Unvoicing of Old Spanish 
Sibilants, „Românce Philology”, V, p. 156. 

14 Cf. E. Coseriu, La geografia lingiiistica, 
Montevideo, 1956, p. 8. 

15 Cf. ]. Dewey, Logic, p. 42. 

16 O „alterare” se poate, desigur, răspândi, dar 
numai în virtutea unei adoptări, adică a unui act liber, 
determinat numai cultural şi finalist (cf. 3.2.2.). Ipoteza 
unei schimbări fiziologice „treptate şi insesizabile” este 
iraţională, întrucât implică faptul de a atribui limbii o 
continuitate fizică pe care ea nu o are (cf. V, 1.3.3.). O 
alterare „fiziologică” se epuizează în actul lingvistic şi se 
poate menţine numai ca „ştiinţă”, adică în calitate de fapt 


cultural şi nu fizic. 

funcţionalitate. Prin urmare, ea poate „acţiona” 
asupra limbii (adică poate fi adoptată şi se poate răspândi) 
numai în caz de insuficienţă sau de slăbire a „ştiinţei” 
lingvistice şi dacă nu afectează funcţionalitatea sistemului. 
Astfel, palatalizarea lat. ke, ki (presupunând că ar fi vorba 
despre o schimbare „condiţionată fiziologic”; cf. Însă V, 
2.2.2.) a fost posibilă numai pentru că latina nu avea 
palatale şi, prin urmare, „alterarea” nu afecta opoziţiile 
distinctive; dar noile grupuri ke, Ici, apărute în aşa-numita 
„latină vulgară”, nu s-au mai palatalizat, pentru că 
palatalele existau în sistem. lar aşa-numita „lege 
fonologică sincronică a simetriei sistemelor vocalice” 17, 
care se află într-o netă contradicţie cu asimetria organelor 
fonatoare, este un indiciu clar despre modul în care 
finalitatea funcţională se impune în pofida necesităţii 
fizice. 

2.3.1. În ceea ce priveşte determinările finaliste, 
trebuie să facem distincţie între finalitatea expresivă [= de 
exprimare] şi finalitatea comunicativă: între a spune ceva 
şi a o spune cuiva. 

2.3.2. Desigur, intenţia expresivă [= de exprimare] a 
vorbitorului se menţine, în mare măsură, în limitele celor 
permise de limbă (de tradiţia lingvistică). Cu toate acestea, 
însăşi diversitatea  „ştiinţei” lingvistice oferă ample 
posibilităţi de  selecționare (între mai multe realizări 
normale şi mai multe moduri sistematice isofuncţionale), şi 
orice selecţie este o modificare a echilibrului limbii, 
manifestată în vorbire. Totodată, vorbitorul poate să nu 
cunoască norma tradiţională, sau aceasta poate să nu-i 
ofere niciun model specific; într-un asemenea caz, el îşi 
creează expresia potrivit posibilităţilor sistemului, cum fac 
copiii când spun, în spaniolă, cabo şi ande în loc de guepo 
şi anduve”, sau cum a 

Note: 


17 Cf. N.S. Trubetzkoy, Grundzüge der Phonologie, 
trad. fr. Principes de phonologie, Paris, 1949, p. 120”. 

18 Vorbirea copiilor nu ne poate spune nimic cu 
privire la o presupusă stare „primitivă” a limbajului, dar ne 
poate spune mult în legătură cu modul în care funcţionază 
sistemele lingvistice. Referitor la faptul că copilul îşi 
însuşeşte modele sistematice de „facere” a limbii, cf. V. 
Pisani, Geolingvistica, p. 101, nota. 

făcut cel care, pentru întâia oară, şi fără să consulte 
Dicţionarul Academiei, a spus papal pentru a desemna - în 
spaniola  latino-americană - o „plantație de papas 
(„cartofi)”. Mai mult decât atât: pentru a face faţă 
necesităţii sale expresive, vorbitorul poate să recurgă la 
moduri de exprimare şi la elemente din alte sisteme şi 
chiar din alte limbi istorice. În sfârşit, determinările 
contextuale şi circumstanţiale ale vorbirii îi permit să 
ignore şi să modifice în mod deliberat norma şi chiar să 
elimine toate acele distincţii sistematice care se dovedesc 
a fi superflue în lanţul vorbirii (cf. IV, 4.4.) sau în 
împrejurarea particulară în care se vorbeşte. 

2.3.3. Acest din urmă aspect ţine de necesităţile de 
comunicare, căci una dintre „circumstanţele” vorbirii - şi 
chiar cea mai importantă - este, tocmai, auditorul. Chiar 
finalitatea comunicativă obişnuieşte să se menţină, în mare 
măsură, în interiorul limitelor limbii. Dar limba („ştiinţa” 
lingvistică a) vorbitorului nu este niciodată perfect identică 
cu aceea a auditorului 19, pe când cuvântul - ca să spunem 
ca Montaigne - este întotdeauna (şi trebuie să fie) 
„jumătate al vorbitorului şi jumătate al auditorului”. De 
aici efortul constant ca cele două „jumătăţi” să fie pe cât 
posibil mai egale, tendinţa de a vorbi ca celălalt. În scopul 
acestei adaptări, vorbitorul poate chiar să renunţe la o 
bună parte din „ştiinţa” sa, aşa cum se întâmplă în 
vorbirea cu străinii20, şi totdeauna modifică, într-o 
anumită măsură, realizarea modelelor sale, ca să uşureze 


înţelegerea, pentru ca celălalt să înţeleagă. 

2.3.4. A.  Pagliar021 diminuează importanța 
comunicării prin faptul de a considera că este vorba aici 
despre aspectul „practic”. 

Note: 

'9 Se poate spune că într-un dialog care se stabileşte 
prin mijlocirea aceleiaşi „limbi istorice” sunt întotdeauna 
implicate patru „limbi” distincte: a) „ştiinţa” vorbitorului; 
b) „ştiinţa” auditorului; c) partea comună a celor două 
„Ştiinţe”; d) limba nouă care rezultă din dialog. 

20 Cf., în această privinţă, observaţiile şi exemplele 
lui R. Jakobson, Sur la theorie des affinites phonologiques 
entre les langues, studiu reprodus la N. Trubetzkoy, 
Principes, p. 355 - 356. La acelaşi principiu s-ar putea 
reduce şi cele două tipuri de „presiune socială” numite de 
Ch. Bally (Le langage ei la vie, trad. sp. El lenguaje y la 
vida. Buenos Aires, 19472, p. 194) sugestie şi 
autosugestie. 

2 A. Pagliaro. // linguaggio come conoscenzo, p. 80 
ş.a. 

al limbajului şi că vorbirea se desfăşoară între cei doi 
poli, cel al intenţiei expresive şi cel al limbii. Ar fi, poate, 
mai exact să se spună că vorbirea este activitate expresivă 
liberă care se desfăşoară pe axele a doua solidarităţi: 
solidaritatea cu tradiţia şi solidaritatea cu auditorul. Cele 
două axe coincid în mare parte (altminteri dialogul nu s-ar 
putea stabili), dar, în măsura în care nu coincid, este 
întotdeauna posibil să prevaleze solidaritatea cu auditorul, 
pentru că nu există vorbire care să nu fie comunicare. Este 
adevărat că comunicarea, ca fapt practic, nu ţine de esenţa 
limbajului, dar această esenţă a limbajului se manifestă în 
dialog (cf. 1.2.). Prin urmare, comunicarea este domeniul 
permanent al vorbirii şi determinarea ei exterioară 
constantă22. Afară de asta, trebuie să distingem 
comunicarea practică şi contingenţă (comunicarea a ceva, 


faptul de „a spune cuiva cutare sau cutare lucru”), care s- 
ar putea numi mai degrabă „informare”, de comunicarea 
propriu-zisă, esenţială şi originară: comunicarea cu cineva, 
care nu este din afara limbajului, căci există şi atunci când 
comunicarea practică nu se stabileşte (adică atunci când 
cele spuse nu sunt înţelese). Într-adevăr, chiar simplul fapt 
de „a spune” înseamnă a spune altcuiva, căci limbajul este 
tocmai. manifestare a unuia pentru alţii 23. În acest sens, 
vorbirea este totdeauna „comunote: 

22 Cf. V. Pisani, UEtimologia, p. 50. 

23 Acest lucru nu i-a spus nimeni mai bine decât 
Hegel, care - după Aristotel, şi deşi s-a ocupat relativ puţin 
de problema în discuţie - este, fără îndoială, gânditorul 
care a pătruns cel mai adânc în esenţa limbajului: „Denn 
sie die Sprachel ist das Dasein des reinen Selbsts, als 
Selbsts; în ihr tritt diefiir sich seiende Finzelheit des 
Selbstbewubtseins als solche in die Existenz, se dab aiefiir 
Andere ist” (Phânomenologie, VI, B). Cu privire la 
intersubiectivitatea limbajului, a se vedea şi W. von 
Humboldt, Ober die Verschiedenheit, p. 34 - 35, 55, şi G. 
von der Gabelentz, Die Sprachwissenschaft, p. 2: „Şi ea 
[limba] trebuie să fie nu numai baza de înţelegere a unuia, 
ci şi mijlocul de înţelegere al celuilalt [...]. Cu alte cuvinte: 
limba pretinde întâi un Eu şi apoi un Tu”. Cf. şi G. 
Calogero, Estetica, p. 244: „Il linguaggio e lo spalancarsi 
di [...] finestre chiuse, laprirsi dello spirito alo spirito 
altrui”. Dar, în mod surprinzător, Calogero optează. În 
concluzie, pentru aspectul practic (caracterul „oral”) al 
limbajului. 

nicare”; şi, în virtutea acestei comunicări, vorbirea 
este în mod necesar „limbă” şi cuvintele sunt în mod 
necesar universale. 

3.1. Schimbarea lingvistică îşi are originea în dialog: 
în trecerea de moduri lingvistice ale vorbirii unui 
interlocutor în „ştiinţa” celuilalt. Tot ceea ce, în spusele 


unui vorbitor, se îndepărtează - ca mod lingvistic - de 
modelele existente în limba în care soţ stabileşte 
conversaţia poate fi numit inovație. lar acceptarea de către 
auditor a unei inovaţii, ca model pentru exprimări 
ulterioare, poate fi numită adoptare2. Această distincţie 
poate părea evidentă şi de mică importanţă; totuşi, ea este 
fundamentală pentru înţelegerea şi punerea corectă a 
problemei teoretice a schimbării lingvistice. Mulți 
specialişti par a gândi că, explicând „inovaţia”, au explicat 
„schimbarea“; aceasta e o altă greşeală, care provine din 
tratarea problemei în planul limbii abstracte. Într-adevăr, 
în limba abstractă fiecare model este unic (un fonem, un 
cuvânt); dar fiecărui model din limba abstractă îi 
corespunde un număr mare de modele în numeroasele 
„Ştiinţe” individuale, şi nu e de închipuit că acestea s-ar 
modifica simultan. 

3.2.1. O inovaţie - lăsând la o parte posibilele, dar 
foarte rarele creaţii ex nihilo - poate să fie: a) o alterare a 
unui model tradiţional; b) o selecție între variante şi 
moduri isofuncţionale existente în limbă; c) o creație 
sistematică („invenţie” de forme în concordanţă cu 
posibilităţile sistemului); d) un împrumut din altă „limbă” 
(care poate fi total sau parţial şi, faţă de modelul său, 
poate implica şi o „alterare”); e) un fapt de economie 
funcţională (neglijarea distincţiilor superflue în discurs). Şi 
se pot, probabil. 

Note: 

24 Este vorba, fireşte, despre dialogul redus la 
schema lui minimală. Dialogul real este mult mai complex. 
Vorbitorul real nu numai că inovează, dar şi răspândeşte, 
în acelaşi timp, inovaţii ale altora. In afară de asta, o 
„inovaţie” poate apărea şi la ascultător, de exemplu, 
datorită imperfecţiunilor de percepţie sau neînţelegerii 
celor „semnificate” de către vorbitor. De asemenea, fiecare 
dintre cei doi participanţi la dialog este, în acelaşi timp, 


vorbitor şi ascultător, iar fiecare vorbitor se ascultă şi pe 
sine. În sfârşit, auditorul nu „învaţă” de la vorbitor numai 
„inovaţii”, ci şi unele moduri tradiţionale pe care pur şi 
simplu nu le cunoaşte. 

stabili şi alte tipuri. Tipologia inovaţiilor prezintă 
interes pentru cercetarea modurilor în care vorbirea 
depăşeşte limba constituită, dar nu este esenţială pentru 
problema schimbării lingvistice, fiindcă inovaţia nu este 
„schimbare”. Schimbarea lingvistică („schimbarea în 
limbă”) reprezintă difuzarea sau generalizarea unei 
inovații, adică implică, în mod necesar, o serie de adoptări 
succesive. Asta înseamnă că, în ultimă analiză, orice 
schimbare este la origine o adoptare. 

3.2.2. Totodată, însă, adoptarea este un act diferit 
esențial - mente de inovație. În măsura în care este 
determinată de circumstanțele şi finalităţile actului 
lingvistic, inovația reprezintă un „fapt de vorbire” în sensul 
cel mai strict al acestui termen: ea ține de utilizarea limbii. 
În schimb, adoptarea - fiind achiziție a unei forme noi, a 
unei variante, a unui mod de selecție, în vederea unor acte 
viitoare - înseamnă constituirea unui „fapt de limbă”, 
transformarea unei experiențe în „ştiință”: ea face parte 
din învăţarea limbii, din „refacerea” ei prin intermediul 
activității lingvistice. Inovația este depăşire a limbii; 
adoptarea este adaptarea limbii ca hvva\iic, („ştiinţă” 
lingvistică) la propria sa depăşire. Atât inovația cât şi 
adoptarea sunt condiţionate de limbă, dar în sens invers. 
În afară de asta, inovația poate avea chiar „cauze” fizice 
(precum devierea libertății, datorită necesității fizice), pe 
când adoptarea - fiind achiziție, modificare sau înlocuire a 
unui model lingvistic, a unei posibilități de expresie - este 
un act exclusiv mental şi, prin urmare, nu poate avea decât 
determinări finaliste: culturale, estetice sau funcționale (cf. 
4.3.). 

3.2.3. Pe-cei care atribuie limbilor o existență 


„exterioară” faţă de indivizi îi urmăreşte adesea riscul să 
creadă în posibilitatea unor schimbări simultane într-o 
întreagă limbă istorică (sau într-un întreg „dialect”). Astfel, 
după acelaşi A. Meillet - mai curând neogramatic, în 
această privinţă, decât saussurian -, ar exista nu numai 
inovaţii „generalizate”, ci şi inovaţii „generale” 25. 

Note: 

25 Cf, de exemplu, A. Meillet, La méthode 
comparative en lingvistique historique. Oslo, 1925, p. 85 - 
86. Mult mai radicală este, în această privinţă. 

Dar o asemenea părere (pe lângă că e contrazisă de 
datele pe care le oferă geografia lingvistică, adică de 
„fapte”) nu se poate fundamenta din punct de vedere 
raţional, şi aceasta tocmai pentru că limba nu are existenţă 
autonomă, ci există numai în vorbire şi în mintea 
vorbitorilor (cf. II, 1.3.2.). Dat fiind modul de a exista al 
limbii, o inovaţie „generală” n-ar putea avea nicio 
explicaţie raţională. Este drept că, în cercetarea 
schimbărilor, e greu sau chiar imposibil să se ajungă până 
la actele iniţiale de inovaţie şi adoptare. Dar aceasta este 
o, dificultate de fapt şi nu o dificultate logică sau raţională 
26. Altceva este să admitem că inovaţii analoage pot 
apărea la mai mulţi indivizi care se găsesc în condiţii 
istorice analoage şi întâmpină aceleaşi contradicții interne 
ale sistemului (cf. IV, 4.4.), şi că inovațiile pot găsi condiţii 
de răspândire favorabile, ceea ce nu afectează în niciun fel 
individualitatea propriu-zisă a inovatiilor. Şi mai diferit 
este cazul limbilor „învăţate” care se adaptează la sistemul 
unei limbi „ştiute”, precum şi cazul formelor unei limbi A 
care se adaptează la sistemul altei limbi, B. Astfel, orice 
vorbitor de spaniolă adaptează cuvântul englez ticket ca 
tique, grupul stea est (eşti mulos, estatua, estoico), pe rea 
Ir -, pe ph ca p etc, dar aici nu este vorba de inovaţii, ci de 
adaptări, problemă care trebuie să rămână distinctă de 
problema schimbării. Adaptările se petrec nu în utilizarea 


unui sistem, ci între două sisteme diferite. „Inovaţiile” 
datorate „substratului” sunt (din punctul de vedere al 
limbii de substrat) adaptări şi nu inovaţii, şi ajung să 
constituie „schimbări” numai dacă raportul dintre limbile 
implicate se inversează, adică dacă limba care 
supravieţuieşte este limba de „superstrat” 27. Meillet 
avea. 

Note: 

poziţia lui J. Vendryes, Reflexions sur les lois phone 
tiques (1902), acum în Choix d'études lingvistiques et 
celtiques, Paris, 1952, p. 6, care consideră că schimbările 
fonetice sunt, în principiu fapte generale şi nu 
particularităţi individuale generalizate şi admite aproape 
numai ca excepţie faptul că o schimbare fonică poate porni 
de la un individ. 

26 Cf. B. Croce, Conversazioni critiche, 1, p. 123. 

27 Pentru o primă abordare - chiar dacă insuficientă 
- a problemei limbilor „învățate”, cf. E. Coseriu, La lingua 
di lon Barbu, „Atti del Socializio glottologico milanese”, 1, 
2, Milano, 1949, p. 47 - 53. In legătură cu adaptările 
fonematice, cf.”] 

Insă, multă dreptate când respingea teoria vulgară a 
„imitaţiei”: aici nu e cazul să opunem un sociolog altui 
sociolog (pe Tarde lui Durkheim), căci adoptarea nu este 
un act de imitație mecanică, ci un act inteligent şi selectiv. 

4.1. Problema schimbării lingvistice, redusă la 
termenii săi minimi, este însăşi problema adoptării28. Dar 
în cazul adoptării, fiind vorba de un act finalist, nu este 
problema lui de ce, ci problema posibilităţii (4.2.) şi a 
modalităţii adoptării. (4.3.). In afară de asta, în cazul 
particular al adoptării fonice, se adaugă problema 
„generalităţii” sau a „regularităţii” ei (4.4.). 

4.2. Cum este posibil ca auditorul să înţeleagă ceea 
ce e „alterat” şi ceea ce e „nou“, ceea ce „nu s-a mai spus 
niciodată până atunci”, dacă comunicarea se stabileşte 


prin intermediul „limbii”? în legătură cu ceea ce e numai 
„alterat” se poate spune că totul depinde de caracterul 
percepţiei, care este întotdeauna activă: percepţia 
lingvistică (la fel ca oricare alta) este o integrare 
structurală a celor percepute şi o interpretare imediată în 
termenii unei „ştiinţe” anterioare. Cât despre ceea ce este 
propriu-zis „nou”, trebuie 

Note: 

În special, E. Polivanov, Le perception des sons d'une 
tangue e trangere, în TCLP, IV, p. 79 - 96. 

28 Cf. cele spuse de H. Paul, Prinzipien, p. 63, cu 
privire la schimbarea fonetică: „Man wird also wohl sagen 
konnen, daG die Hauptveranlassung zum Lautwandel in 
der Obertragung der Lăute auf neue Individuen liegt”. A se 
vedea şi Ch. Bally, El lenf>uaje y la vida, p. 168: 
„ascultătorul, şi nu vorbitorul, este cel care introduce 
noutăţile în limbă; înainte de a le propaga a trebuit să le 
adopte”. Uneori se spune că inovaţia este „individuală”, iar 
schimbarea, „socială”; dar prin aceasta - dacă nu uităm că 
individul însuşi este „social” - nu sunt deosebite cele două 
fenomene după natura lor, ci numai se indică extensiunea 
lor. Referitor la adoptare, legi fonetice, „excepţii” şi 
probleme conexe, cf. capitolul despre „răspândire” la V. 
Pisani, Geolingvistica, p. 96 - 148, capitol la care se poate 
subscrie aproape în întregime, cu excepţia concesiilor 
făcute biologismului lui Van Ginneken şi, în general, aşa- 
zişilor factori „psihofizici” ereditari. In ciuda acestor 
concesii, acelaşi Pisani dă explicaţia corectă pentru 
fenomenele de „substrat” (p. 130 - 131, nota), susţinând o 
doctrină foarte asemănătoare celei a „stării latente” a lui 
R. Menendez Pidal. 

să ţinem seamă de faptul că sistemul lingvistic este 
„sistem de posibilităţi” (cf. II, 3.1.3.) nu numai pentru 
vorbitor, ci şi pentru auditor: este nu numai regulă de 
exprimare, ci şi regulă de interpretare a unor posibilităţi 


nerealizate încă. În afară de asta, comunicarea e 
determinată, în mod fundamental, de către limbă, dar e 
utilizează, totodată, determinări contextuale şi 
circumstanţiale (tot ceea ce este văzut sau ştiut de 
vorbitor) 29, precum tonul, mimica, gesturile30. În sfârşit, 
vorbirea este nu numai vorbire despre ceva, ci şi vorbire 
despre cele vorbite, explicare şi lămurire a celor spuse şi, 
adesea, justificare a modului de a o spune: vorbirea 
curentă este, în acelaşi timp, „limbaj primar” şi 
„metalimbaj”. Toate acestea permit ca elementul nou să fie 
înţeles dincolo de ceea ce se ştie şi să poată deveni, la 
rândul său, „limbă”, adăugându-se la „ştiinţa” lingvistică a 
interlocutorilor. 

4.3.1. De ce dintre numeroasele inovaţii care au loc 
în vorbire numai unele sunt adoptate şi răspândite? 31. 
Răspunsul la această întrebare se află, în parte, cuprins în 
chiar constatarea pe care o enunţă: adoptarea nu este 
reproducere mecanică, ci e întotdeauna selecţie. 

4.3.2. Astfel, în ceea ce priveşte partea fonică, 
selecţia începe chiar cu percepţia, graţie caracterului 
structural şi integrativ al acesteia. „Nonconcordanţa 
naturală dintre vorbire şi audiție”. 

Note: 

29 Cf, în legătură cu aceasta, E. Coseriu, 
Determinacion y entorno. Dos problemas de una lingvistica 
del hablar, „Romanistisches Jahrbuch”, VII, p. 29 - 54 (şi 
în  Sprachtheorie und allgemeine  Sprachwissenschaft, 
München, 1975, p. 253 - 290). 

30 Fără îndoială, există în limbă elemente care nu au 
putut apărea decât însoţite de gesturi. Cf. B. Migliorini, în 
„Lingua nostra”, XII, 2, p. 55: „le es-pressioni del tipo con 
tanto di barba şi spiegano bene pensandole accompagnate 
în origine da un gesto delle mani indicante la lunghezza”. 
Cf. sp. con una barba aşi de larga |, cu o barbă aşa de 
lungă]; [cf., în româneşte, versurile dintr-o poezie pentru 


copii: „Uite-aşa o barbă avea, /Şi-uite-aşa o pieptăna”]. 

31 B. Malmberg, în „Studia Lingvistica”, III, p. 134, 
observă cu justeţe că aceasta, şi nu inovaţia, este 
problema esenţială a schimbării lingvistice. Cf. şi E. Lerch, 
Die Aufgaben der romanischen Syntax, în Hauptfragen der 
Romanistik. Festschrift Becher, Heidelberg, 1922, p. 94. 

despre care vorbeşte Vossler32, există, fără îndoială, 
dar nu are, în ea însăşi, nicio importanţă, căci sunetele 
sunt pronunţate şi auzite în cadrul unor scheme normale şi 
funcţionale33. În marea lor majoritate, micile alterări care 
se menţin în cadrul normei şi nu au nicio valoare 
funcţională nu numai că nu se răspândesc, dar nici măcar 
nu au multe şanse de a fi percepute34. Aşa se întâmplă în 

Note: 

32 K. Vossler, Gesammelte Aufsätze zur 
Sprachphilosophie, trad. sp. Filosofi a del lenguaje, Buenos 
Aires, 19472, p. 102. Şi Vossler, vădind una din acele 
incoerenţe care sunt atât de frecvente la el, consideră 
schimbarea fonetică drept o „însumare de discordanţe 
minimale, imperceptibile, mecanice”. Dar cum se conservă 
o discordanţă „mecanică” pentru ca altele să i se poată 
adăuga? (cf. nota 16). 

33 Asta nu înseamnă că schemele fonematice trebuie 
înţelese neapărat ca scheme acustice. B. Malmberg, într-o 
polemică cu J. Forchhammer, în „Studia Lingvistica”, IX, p. 
101, afirmă că „nous nous faisons comprendre a laide de 
sons et non pas a Plaide de mouvements de certains 
organes (dont le mecanisme est ignore par la plupart des 
hommes parlants)”. Această teză, care corespunde 
cunoscutei doctrine a lui R. Jakobson, pare dictată de 
evidenţa însăşi şi de simţul comun. Cu toate acestea, ea 
este discutabilă, căci, în realitate, imaginea acustică nu 
poate fi separată de imaginea articulatorie. Se poate 
observa că adesea un ascultător „înţelege” întru totul un 
cuvânt sau o frază numai după ce le-a repetat, adică după 


ce le-a făcut să corespundă propriilor mişcări articulatorii. 
Şi, în general, există multe indicii că înţelegerea celor 
auzite cere cel puţin o vagă schiţare a articulării. M. Breal, 
Essai de se mantique, p. 157, citează, în legătură cu 
aceasta, o observaţie a lui Th. Ribot: „Souvent ce que nous 
appelons entendre comprend un commencement 
d'articulation silencieuse, des mouvements faibles, 
ebauches, dans l'appareil vocal”. Căci percepţia umană - 
mai ales când e vorba de fapte semnificative - nu este 
pasivă, ci „participativă”: ea implică o refacere internă a 
celor percepute. În ce priveşte „ignoranţa” vorbitorilor, 
afirmaţia lui Malmberg este acceptabilă numai dacă ne 
referim la cunoaşterea ştiinţifică. Într-adevăr, vorbitorii, 
care nu sunt foneticieni sau fiziologi, nu cunosc în mod 
ştiinţific mecanismul articulației. Dar acelaşi lucru se 
poate spune, cu şi mai mult temei, despre mecanismul 
acustic, căci vorbitorul de rând nu cunoaşte, de obicei, 
fiziologia auzului. In schimb, vorbitorii au în mod necesar 
cunoaşterea tehnică a mişcărilor articulatorii, întrucât le 
realizează (cf. II, 3.2.2.). 

34 Aşa trebuie interpretată observaţia lui L. Gauchat, 
Lunite phonétique dans le patois d'une conmume (citată 
de C. Jespersen, Mankind, p. 44), că ţăranii anchetați „n-ar 
fi ştiut” că nu vorbesc la fel ca el. În general, obiectivismul 
fizic ist ne-a obişnuit cu ideea că, niciun cuvânt (ca act 
fizic) nu este identic cu altul; şi chiar sunt unii care cred că 
asta are ceva de-a face cu concepţia limbajului ca cazul 
nenumăratelor variaţii şi alterări fonice individuale şi 
ocazionale, care pot fi constatate cu ajutorul 
instrumentelor, dar care „nu se aud” 35. 

4.3.3. In ceea ce priveşte elementele percepute, 
selecţia poate fi numai deliberată. Datorită caracterului 
conştient (deşi „confuz”) al „ştiinţei” lingvistice (cf. II, 
3.2.2.), audiţia implică întotdeauna o atitudine faţă de 
vorbitor, ca subiect lingvistic, şi faţă de modul de a vorbi, 


ca mod lingvistic. Aici intervine criteriul „prestigiului”, 
afirmat mai ales de către neolingviştii italieni36: 

Note: _ 

avp” yeia. Însă, în realitate, nu are nimic de-a face: 
avepyeta lingvistică nu trebuie confundată cu simpla 
varietate fizică constatată ca atare. Că, niciun cuvânt fizic 
nu e identic cu altul este, într-adevăr, exact din punct de 
vedere  obiectivist (pentru omul de ştiinţă şi pentru 
aparatele de înregistrare), dar nu şi din punct de vedere 
obiectiv (pentru vorbitor). Vorbitorul nu este un chimograf. 
N. Trubetzkoy, Principes, p. 12, defineşte fonetica drept 
studiu „fenomenologic” (întrucât se ocupă de sunete aşa 
cum se prezintă), şi acelaşi termen apare şi în Projet de 
terminologie phonologique standardisee, în TCLP, IV, p. 
309. Însă mai bine ar fi să se spună că fonetica (înţeleasă 
aşa cum o concepea Trubetzkoy) este „fenomenică” şi 
obiectivistă. „Fenomenologică” - în sensul pe care acest 
termen îl are de la Husserl încoace - este fonologia (dacă o 
înţelegem ca fonetică funcţională în sens larg, şi nu pur şi 
simplu ca studiu al „funcţiei distinctive”), căci ea 
corespunde într-o măsură mult mai mare „ştiinţei 
naturale” a vorbitorilor. 

35 H. Paul, Prinzipien, p. 55, observă, pe bună 
dreptate, că variabilitatea pronunțării, între anumite 
limite, nu se percepe; cf., în acelaşi sens, G. von der Gabe- 
lentz, Die Sprachwissenschaft, p. 33 - 34, 187 - 188. Paul 
crede, însă, că în aceasta rezidă cheia schimbărilor 
„nesesizate” de vorbitori, ceea ce e inacceptabil: ceea ce 
nu se percepe nu poate fi adoptat şi răspândit. La fel, L. 
Gauchat, Lunite (citat de O. Jespersen, Mankind, p. 41) 
crede că primul vorbitor care a pronunţat într-un fel nou 
(adoptat apoi de alţii) „nu a fost observat”. Dar, aşa cum 
sesizează Jespersen, după aceea el se contrazice, şi e 
foarte firesc, căci adoptarea a ceva care „nu se observă” 
este, în sine, o contradicţie. Schimbarea lingvistică nu e o 


„contagiune”. Este ceea ce nu observă, sau uită, K. Vossler, 
care (în Pozitivismus und Idealismus in der 
Sprachwissenschaft, trad. sp. Pozitivismo e idealismo en la 
lingiiistica, Madrid, 1929, p. 83) spune despre o pronunție 
nouă că „s-a infiltrat, a fost preluată de către oamenii din 
împrejurimi, dar nu a fost sesizată de nimeni la început ca 
o deviere”. Despre pretinsul caracter „inconştient” al 
adoptărilor, cf., în schimb, observaţiile pertinente ale lui 
Ch. Bally, El lenguaje y la vida, p. 168. 

36 Dar şi de către alţi învăţaţi, printre care, în primul 
rând, O. Jespersen; cf., de exemplu, Mankind, p. 42, 46. 
Jespersen citează până şi unele exemple veri făcute de 
adoptare şi difuzare a unei pronunţări individuale. 

prestigiu al unui subiect lingvistic faţă de alţi subiecţi 
sau al unei comunităţi faţă de alte comunităţi. Limba fiind 
o „ştiinţă”, ea se învaţă de la cei care „vorbesc mai bine”, 
de la cei care ştiu (sau se presupune că ar şti), şi nu de la 
cei care nu ştiu. Auditorul compară totdeauna „ştiinţa” sa - 
deşi, cel mai adesea, într-un mod imediat şi nereflexiv - cu 
aceea a vorbitorului şi e dispus să accepte modurile 
lingvistice ale acestuia dacă recunoaşte superioritatea lui 
culturală sau are îndoieli cu privire la perfecțiunea 
propriei sale „ştiinţe” 37. Este puţin probabil ca auditorul, 
prin atitudinea sa critică faţă de ceea ce se vorbeşte, să 
accepte vreo inovaţie pe care o simte ca aruncţională sau 
„incorectă” 3. Şi chiar în cadrul funcţionalului, el 
deosebeşte ceea ce corespunde unei exigenţe distinctive 
sau semnificative permanente de ceea ce este expresie a 
unei manifestări (Kundgabe) individuale sau a unui apel 
(Appell) ocazional şi care, prin urmare, nu poate fi adoptat 
ca o valoare neutră de „limbă”. Reducând toate acestea la 
un principiu unic, se poate spune că o adoptare 
corespunde întotdeauna unei necesități  expresive29, 
necesitate care poate fi culturală, socială, estetică sau 
funcţională40. Auditorul adoptă ceea ce nu ştie, ceea ce îl 


satisface estetic, îi convine din punct de vedere social sau 
îi serveşte funcţional. „Adoptarea” este, în consecinţă, un 
act de cultură, de gust şi de inteligenţă practică. 

Note: 

37 Acest criteriu e important, dar el trebuie îmbinat 
cu criteriul funcţionalităţii şi cu acela al sociabilităţii. 
Ascultătorul poate adopta moduri lingvistice şi de la 
subiecţi cu cultură inferioară, dacă le găseşte utile din 
punct de vedere funcţional sau deosebit de expresive. Şi, 
chiar fără asta, le poate adopta din tendinţa de a vorbi „ca 
ceilalţi”: pentru a nu se „izola” lingvistic de comunitate. 
lar tendinţa de a nu se deosebi în mod ostentativ de 
comunitatea lingvistică este o chestiune de gust, fie că e 
considerat bun sau prost (dar e bun). 

38 E sesizat ca „incorect” tot ceea ce, fiind străin 
sistemului sau contrar normei, nu are o justificare 
funcţională. 

39 Cf. F. Schiirr, Substrattheorie und Phonologie aus 
dem Blickwinkel des  humanischen, „Cahiers Sextil 
Puşcariu”, II, 1, 1953, p. 25 - 26. 

40 Prin „necesitate funcțională” se înțelege, în acest 
ultim context, o necesitate distinctivă sau designativă a 
sistemului lingvistic. In alte sensuri, şi necesitățile 
culturale, sociale şi estetice sunt „funcționale”. 

4.4.1. Problema „regularității” sau a „generalității” 
adoptării fonice coincide cu vechea problemă a aşa-ziselor 
„legi fonetice”. Existența unor fapte istorice grupate, 
printr-o eroare de perspectivă, sub această etichetă 
fizicistă a fost unul din motivele pentru care s-a ajuns să se 
creadă (şi, în parte, continuă să se creadă) în existenţa 
unor factori mai mult sau mai puţin misterioşi care ar 
acţiona infailibil asupra limbilor, modificându-le. De aici 
faimoasa teză „neogramatică” - formulată succesiv de W. 
Scherer (1865), A. Leskien (1876), H. Osthoff şi K. 
Brugmann (1878) - a caracterului absolut regulat sau 


„lipsit de excepţie” (Ausnahms-losigkeit) al legilor fonetice, 
înţeles la nivelul unui dialect sau al unei întregi limbi 
istorice (cf., totuşi, nota 41). Dar problema nu poate fi 
rezolvată nici în sens negativ, adică prin observarea 
faptului că legile fonetice nu sunt legi naturale, ci 
constatări istorice, care nu sunt „generale”, ci 
generalizate, şi admit multiple excepţii. Sau, cel puţin, nu 
poate fi rezolvată în mod satisfăcător. Într-adevăr, a 
semnala faptul că legile fonetice admit excepţii - ceea ce 
nu elimină problema legilor, care rămân la fel de 
misterioase ca înainte - înseamnă implicit a accepta ca 
bază de discuţie tocmai limba ca fe pyov şi a discuta într- 
un plan empiric, deci neadecvat, o teză care se întemeiază 
pe o confuzie raţională. Teza aplicării fără excepţie 
(Ausnahmslosigkeit) - ca oricare alta - nu este falsă pentru 
că este contrazisă de fapte, ci este contrazisă de fapte 
pentru că este falsă. Pentru a o nega, trebuie deci 
descoperită falsitatea ei intimă, ceea ce echivalează cu a 
descoperi, în acelaşi timp, adevărul ei intim, căci nicio 
eroare nu este, pur şi simplu, numai eroare. Cu atât mai 
mult nu poate fi acceptată teza conciliatoare care 
recunoaşte existența unor inovaţii „generale şi 
„generalizate”, căci însuşi conceptul de „inovație 
generală” este contradictoriu şi inadmisibil (cf. 3.2.2.). Nu 
se pune problema să adoptăm o atitudine faţă de legile 
fonetice, ci să stabilim căror fapte reale le corespunde 
ideea însăşi de „lege fonetică”, în cazul că ea corespunde, 
într-adevăr, vreunui fapt real. O cucerire importantă a fost, 
desigur, reducerea „legilor fonetice” de la legi naturale la 
constatări istorice41. Dar aceasta este o cucerire 
metodologică. Ea ne arată ce valoare au „legile fonetice” 
pentru Historie şi nu ce sunt ele (căror fapte concrete le 
corespund) în Geschichte (cf. 11, 2.3.). 

4.4.2. Această problemă, care este esenţială, nu se 
poate rezolva în planul limbii abstracte, ci numai în planul 


activităţii lingvistice, adică tocmai planul în care limba are 
o existenţă concretă, în planul „limbii” putem constata 
numai rezultatul istoric, sau „proiecţia” a ceea ce există 
concret în vorbire42. Or, considerată din punctul de vedere 
al vorbirii, o. schimbare fonetică într-un 

Note: 

41 Cf. formularea lui H. Paul, Prinzipien, p. 68: „Das 
Lautgesetz sagt nicht aus, was unter gewissen allgemeinen 
Bedingungen immer wieder eintreten mub, sondern es 
konstatiert nur die Gleichma Bigkeit innerhalb einer 
Gruppe bestimmter historischer Erscheinungen” [„Legea 
fonetică nu spune ce trebuie să se întâmple întotdeauna în 
anumite condiţii generale, ci numai constată regularitatea 
în cadrul unei grupe de fenomene istorice determinate”! 
De asemenea, E.  Pulgram,  Neogrammarians and 
Soundiaws, „Orbis”, IV, p. 63 arată că - în general, la 
neogramatici - termenul Gesetz, în compusul Lautgesetz, 
nu are propriu-zis conotaţia de „lege“, ci, mai degrabă, pe 
aceea de Gesetzmăfiigkeit „regularitate”. În acelaşi articol 
(p. 64), Pulgram reproduce formularea lui Leskien, Die 
Deklination im Slavisch-Litauischen und Germanischen, 
Leipzig, 1876, p. XXVIII, unde se spune explicit că legile 
fonetice pot avea excepţii, dar că acestea nu sunt 
arbitrare, nici accidentale. 

42 în lingvistică se întâmplă adesea că anumite 
probleme care nu pot fi lămurite decât din punctul de 
vedere al vorbirii concrete sunt situate în planul abstract 
al „limbii”, unde pentru ele, nu există, pur şi simplu, 
soluţie, sau există numai soluţii parţiale. Aşa este, de pildă, 
cazul categoriilor vorbirii, care sunt moduri semnificative 
ale vorbirii, dar au ajuns să fie interpretate drept „clase” 
de cuvinte ale limbii. Dar categoriile nu sunt „clase“, iar a 
spune că nu sunt clase nu înseamnă (cum adesea se crede) 
că nu există categoriile, sau că ele corespund unei 
convenţii, unui expedient practic. Această ultimă concluzie 


priveşte, tocmai, interpretarea categoriilor drept „clase” 
(ceea ce este, într-adevăr, un expedient didactic), şi nu 
categoriile înseşi, căci, pentru a stabili că aceste categorii 
nu sunt „clase de cuvinte”, trebuie să ne referim, în mod 
necesar, la categoriile reale. Tot aşa, pentru a stabili că 
legile fonetice nu sunt generale trebuie să ne referim la 
legile fonetice (reale), căci ele sunt subiectul predicaţiei 
negative. Fireşte, nu e nimic contradictoriu în a afirma că 
legile fonetice „nu există”, dar chiar în acest caz trebuie să 
stabilim ce anume este ceea ce există şi a putut să fie 
interpretat ca „lege fonetică”. 

„Dialect” („limbă a unui grup de indivizi”) implică 
două tipuri de generalitate, care trebuie net deosebite: 
generalitatea în vorbirea tuturor membrilor grupului, care 
poate fi numită generalitate extensivă sau pur şi simplu 
„generalitate”; şi generalitatea în toate cuvintele care 
conţin fonemul sau grupul de foneme afectat (sau în toate 
cuvintele în care fonemul ori grupul de foneme afectat se 
află în condiţii analoage), generalitate care poate fi 
constatată numai în cadrul „ştiinţei” lingvistice a fiecărui 
vorbitor şi care poate fi numită generalitate intensivă sau 
„regularitate” 42 his. In faptul de a nu face distincţie între 
cele două tipuri de generalitate rezidă ambiguitatea 
fundamentală a întregii probleme a legilor fonetice. Şi 
această ambiguitate se datorează tocmai faptului de a 
pune problema în planul limbii abstracte, unde, într- 
adevăr, fiecare cuvânt este unic, ca într-un dicţionar. Dar 
acest cuvânt nu se poate schimba mii-un moment, căci e 
un model de „gradul doi”, care corespunde unei lungi serii 
de modele „de gradul întâi”, conţinute în „ştiinţele” 
lingvistice individuale (cf. 3.1.). 

4.4.3. Generalitatea extensivă este în mod necesar 
rezultatul „răspândirii unei inovaţii”, adică al unei serii de 
adoptări succesive (cf. 3.2.1.). Într-adevăr, un „dialect” 
este un sistem de iso-glose, adică de fapte lingvistice 


analoage; iar răspândirea unei inovaţii înseamnă tocmai 
constituirea unei isoglose, a unui fapt de limbă 
interindividual. De aceea, a spune că „legile fonetice 
acţionează fără excepţie în interiorul aceluiaşi dialect” 
(innerhalb des-selben Dialektes) este un cerc vicios. Intr- 
adevăr, aceasta înseamnă că mai întâi se delimitează un 
dialect în urma constatării omogenităţii interindividuale a 
unor fapte lingvistice - printre care şi 

Note: 

42 bis (într-un sens asemănător, J. Kurytowicz, La 
nature des proces dits „analogiques”, în AL, V, p. 36, face 
distincţie între o extensiune externă, „în interiorul unei 
comunităţi lingvistice”, şi una internă, „în interiorul 
sistemului gramatical”. Osthoff şi Brugmann, în schimb, în 
formularea principiului legii fonetice, postulau în mod clar 
dubla ei generalitate simultană: generalitate la toți 
vorbitorii unei comunităţi şi, în acelaşi timp, la toate 
cuvintele în care un sunet se întâlneşte în condiţii 
determinate; cf. M. Leroy, Sur le concept d'evolution en 
lingvistique, „Revue de 1 Institut de Sociologie”, 1949, p. 
346, nota 3. 

rezultatele diferitelor schimbări fonice -, iar apoi se 
afirmă că aceste schimbări fonice se produc fără excepţie 
în dialectul delimitat pe baza lor43; mai întâi se 
delimitează, de exemplu, ca dialect „castilian” acel dialect 
romanic în care lat. ki a dat e (octo» ocho), apoi se 
observă, cu ciudată surprindere, că ki e este o lege 
fonetică ce a acţionat fără excepţie „în toată castiliana”. In 
consecinţă, dacă spargem cercul vicios şi înţelegem că un 
dialect se delimitează pe baza anumitor schimbări care au 
avut loc44, formula generalităţii îşi manifestă clar 
caracterul tautologic: ea afirmă că o lege fonetică 
acţionează în spaţiul în care se constată că a acţionat45. 
Realitatea este că legea fonetică - însemnând răspândirea 
unei inovaţii fonice - ţine de procesul de devenire a limbii 


şi este, prin urmare, anterioară în raport cu „dialectul”, 
care este rezultatul ei: în raport cu legile fonetice46, 
limitele dialectale sunt un „după” şi nu un „înainte de”. 

Concluzia care se impune este, deci, că o schimbare 
fonică nu poate avea „a priori” generalitate extensivă. 
Această generalitate depinde de un proces istoric specific, 
care se realizează sau nu se realizează, şi care se poate 
realiza numai într-o anumită epocă şi la un anumit grup de 
indivizi. În consecinţă, generalitatea extensivă nu are 
niciun fel de universalitate: în acest sens, „legea fonetică” 
- înţeleasă acum nu ca „fapt care se întâmplă” (răspândire 
a unei inovaţii fonice), ci ca o „constatare a ceea ce s-a 
întâmplat”: ca fapt de Historie şi nu de Geschichte - 
reprezintă, cu 

Note: 

43 Acest cerc vicios a fost semnalat deja de H. 
Schuchardt, Ober die Lautgesetze, 1885, care se întreba 
dacă „dialectele” trebuie să fie concepute ca existând „a 
priori” sau „a posteriori” faţă de schimbările fonetice; cf. 
Hugo Schuchardt-Brevier, p. 59. 

44 Neproducerea schimbărilor are, sub acest aspect, 
aceeaşi valoare ca şi producerea lor, căci un dialect 
conservator se delimitează, în mod necesar, prin referire la 
alte dialecte, inovatoare. 

45 Cu „excepţii” sau fără, căci acest aspect ţine de 
„regularitatea” legii, nu de „generalitatea” ei. 

46 Cf. E. Coseriu, Im geografia lingvistica, p. 29. 

adevărat, o constatare istorică, particulară şi „a 
posteriori” (cf. nota 41). 

4.4.4. Cu totul diferită este problema generalităţii 
intensive. În legătură cu aceasta, nu putem postula în mod 
rezonabil „difuzarea” unei adoptări fonice de la un cuvânt 
la altul în cadrul unei „ştiinţe” lingvistice individuale. Se 
poate vorbi, fără îndoială, despre o modificare treptată - 
cu multiple oscilaţii - în frecvența de utilizare a unui mod 


adoptat ca o nouă obişnuinţă lingvistică. Dar acestea sunt 
oscilaţii în utilizarea „ştiinţei” lingvistice şi nu în „ştiinţa” 
însăşi. O inovaţie adoptată aparţine în mod necesar şi de la 
început întregii „ştiinţe” a celui ce o adoptă. Prin urmare, 
dacă este vorba despre un mod fonic, acesta se înserează 
ipsofacto, ca o nouă posibilitate de expresie, în sistemul de 
moduri fonice cunoscute de individul respectiv. 
Bineînţeles, reprezentantele acustice ale fonemelor nu 
apar izolat şi, în consecinţă, pot fi percepute numai în 
cuvinte şi fraze întregi. Dar auditorul care adoptă o 
inovaţie fonică compară cuvintele auzite cu propriile 
modele, şi ceea ce adoptă („învaţă”) este diferenţa dintre 
unele şi celelalte. Totodată, fonemele şi variantele lor, 
precum şi trăsăturile distinctive şi corelaţiile cărora ele le 
corespund se cunosc şi se individualizează „tehnic” prin 
„Ştiinţa” lingvistică; iar adoptarea este tocmai o operaţie 
care se realizează în limba ca „ştiinţă” (cf. 3.2.2.). Astfel, 
de pildă, ar fi greu să-l facem pe un copil să-şi însuşească 
teoretic sensul corelaţiei de sonoritate. Cu toate astea, 
acelaşi copil poate să imite fără nicio greutate o 
pronunțare defectuoasă, spunând - să zicem - că cineva ar 
fi rostit [ezde bado blango]| în loc de este pato blanco, 
această rață albă, şi repetând jocul cu orice cuvânt care 
conţine o consoană surdă. Dat fiind caracterul sistematic al 
„Ştiinţei” lingvistice, o inovaţie fonică se adoptă nu numai 
pentru „repetarea” cuvântului sau a cuvintelor în care 
inovaţia respectivă a fost auzită, ci şi pentru activitatea 
lingvistică în genera147. Dacă inovaţia adoptată afectează 
un fonem, ea se adoptă (ca posibilitate) pentru acel fonem 
în orice cuvânt şi în orice poziţie; iar dacă afectează un 
fonem într-un grup sau într-o poziţie determinată, ea se 
adoptă pentru toate cuvintele care conţin fonemul 
respectiv în acel grup sau în acea poziţie. Şi aceasta nu 
datorită vreunui mister de nepătruns, ci pentru simplul 
fapt că modul fonic adoptat este, în fiecare caz, unul 


singur: ceea ce se adoptă nu este un element „făcut” 
(cutare sunet în cutare cuvânt), ci un element formativ, o 
regulă, un mod de a face4 g. Adoptarea fonică poate fi 
asemănată, până la un punct, cu înlocuirea sau alterarea 
unui caracter la o maşină de scris; dacă, de exemplu, 
caracterul alterat este a, nu e nimic surprinzător în faptul 
că toate cuvintele cu a scrise la maşina respectivă prezintă 
aceeaşi alterare, căci alterat este tiparul însuşi al 
realizării. 

În acest sens, „legea fonetică” este şi ea ceva care se 
confirmă în fiecare zi şi care chiar se poate verifica prin 
adoptări provocate experimental. Astfel, când i se 
corectează un defect sau o greşeală de pronunțare, 
subiectul e pus nu să-şi însuşească toate cuvintele în care 
figurează fonemul afectat, ci, cu puţine exemple, sa de 
Note: 

47 B. Croce, Problemi di estetica, p. 171 (nota) - 
reluând, de altfel, o idee a lui Humboldt (cf. Uberdie 
Verschiedenheit, p. 38 - 39) - observă în mod just că, în 
realitate, nu înveţi o „limbă”, ci înveţi să creezi într-o 
limbă. Mai exact spus, „limba” tocmai asta este: un mod 
sistematic, o tehnică a creaţiei lingvistice. 

48 Despre modelele „facerii” lingvistice în domeniul 
fonetic, cf. V. Pisani, Geolingvistica, p. 109. Şi după B. 
Delbrück, Einleitung in das  Sprachstudium, Leipzig, 
18842, p. 126, şi Die neueste Sprachforschung, Leipzig, 
1885, p. 17, schimbările fonetice nu se produc în cuvinte, 
ci în pronunţarea sunetelor. Numai că Delbrück consideră 
schimbările ca „inconştiente” şi crede că - de fapt, chiar 
dacă nu teoretic - se poate vorbi, în această privinţă, de o. 
necesitate naturală. Din punct de vedere teoretic, 
dimpotrivă, el respinge identificarea între legea fonetică şi 
legea naturală; cf. Einleitung, p. 130, Sprachforschung, p. 
17 - 18. J. Vendryes, Reflexions, p. 4, vorbeşte, tot în 
legătură cu aceasta, de „alterare“, nu în cuvinte, ci în 


articulare. M. Grammont, Trăite de phonétique, Paris, 
19504, p. 166, arată în mod destul de clar în ce constă 
principiul regularității, dar pe urmă confundă 
„regularitatea” cu „generalitatea”: „Les changements 
phonétiques sont reguliers parce qu’ils ne consistent pas 
dans la modification d'un mot ou d'un groupe de mots, 
mais dans la modification d'un mode articulatoire. Dans les 
limites de temps et d'espace qui lui sont propres une loi 
phonétique vaut d'une maniere absolue”. Această din urmă 
afirmaţie echivalează cu a spune că se constată ceea ce se 
constată. 

prindă pronunţarea însăşi, pe care el o aplică apoi la 
toate cuvintele pe care le cunoaşte sau le învaţă. Dacă 
cineva este avertizat că anumite cuvinte, ca Iama. flacără, 
lleno, plin, talia, talie, se pronunţă în castiliana exemplară 
din Spania [A, araa], [Xeno], [ta-a] - şi nu [ljama], [ljeno], 
[talja], cum le pronunţă el -, acel cineva, dându-şi seama 
de greşeala sa şi izbutind articularea [X, va aplica această 
articulare la toate cuvintele unde există // şi nu numai la 
acelea a căror pronunțare i s-a semnalat ca greşită. Şi la 
fel va proceda cu un fonem într-o poziţie determinată. 
Dacă, de exemplu, i se va arăta că, în spaniolă, nu se 
pronunţă [rama]. ramură, [resto]. rest, ci [rrama], [rresto], 
el va spune, de asemenea, |rrima| jimă, [rrana], broască, 
[rremo], vâslă etc. Şi, procedând astfel, subiectul nostru nu 
va face altceva decât să aplice strict două „legi fonetice”: 
Ij A. şi rrr. Se ştie, de asemenea, că un vorbitor, cunoscând 
corespondenţele regulate dintre două sisteme sau 
„dialecte” apropiate, poate trece de la unul la celălalt fără 
a fi nevoit să cunoască toate cuvintele din sistemul sau din 
„dialectul” care nu este al său, ceea ce, de obicei, dă 
naştere la numeroase hipercorectitudini sau 
hiperdialectisme, tocmai datorită aplicării stricte a unor 
„legi fonetice” 49. Căci „legea fonetică”, în calitate de lege 
intrinsecă şi liberă a vorbirii, este tocmai cea pe care 


vorbitorul o aplică, în fiecare caz, când îşi creează 
sistematic exprimarea; cealaltă, cea care dă socoteală de 
corespondenţele efective dintre două sisteme sau dialecte 
(şi care admite „excepţii”), este rezultatul istoric şi 
istoriceşte condiţionat al unei serii de „legi”. 

Note: 

49 Astfel, cel care, în Rio de la Plata, căutând să 
vorbească spaniola academică, spune [arro XOJ în loc de 
larrojo] nu o face prin „analogie” sau conform vreunui 
model specific (deşi s-ar putea să intervină şi contaminarea 
cu desarrollo), ci în virtutea cunoaşterii corespondenţei 
sistematice z-X, care însă nu se aplică în acest caz. lar cine 
spune abstrapto pentru abstracta aplică în sens invers (şi 
greşit) „legea fonetică” pt t. In disgresion, dezvastar, 
pentru  digre-sion, devastar, intervine cunoaşterea 
prefixelor dis -, des -, iar în Rio de la Plata intervine şi 
tendinţa de a evita căderea lui’s preconsonantic (fenomen 
care este considerat vulgar sau rustic), adică comparația 
implicită între două moduri de a vorbi. In legătură cu 
intuiţia existenţei unor relaţii constante între limbi diferite, 
cf. V. Pisani, Geolingvistha, p. 13. 

Intensive analoage. Un mod de articulare nou nu se 
poate ivi deodată ca general, căci articularea este 
individuală; dar el este de la început „regulat”, fiindcă este 
unic. Faptul că legea fonetică înseamnă o modificare 
articulatorie implică „regularitatea” ei (aplicarea ei în 
toate cuvintele care conţin modul de rostire înlocuit); dar 
nu implică şi „generalitatea” ei, care poate rezulta numai 
din interacţiunea activităţilor lingvistice individuale. În alţi 
termeni: din principiul legii fonetice, aşa cum a fost 
formulat de Osthoff şi Brugmann (cf. nota 42 bis), este 
perfect acceptabilă a doua generalitate (cea intensivă), dar 
nu este acceptabilă prima (cea extensivă). Trebuie să 
observăm, totodată, că şi unul dintre „neo-gramatici”, B. 
Delbriick, nu a trecut cu vederea faptul că, strict vorbind, 


legea fonetică are valoare numai pentru. limba unui 
individ, ba, chiar mai mult, numai pentru un anumit 
moment în cadrul acesteia49 bis. Însă mai trebuie precizat 
ceva: schimbarea fonetică se produce în limba ca 
posibilitate de expresie viitoare. Un mod fonic nou nu 
apare simultan în toate cuvintele „făcute” ale limbii 
abstracte (ceea ce ar fi o imposibilitate raţională, căci în 
acest plan nu se întâmplă nimic), nici nu se „răspândeşte” 
de la un cuvânt la alte cuvinte50, ci se adoptă pentru a 
face cuvinte viitoare. 

Problema regularităţii schimbărilor fonetice este şi 
ea, în ultimă analiză, o problemă inconsistentă. Această 
problemă este nu 

Note: 

49 bis Wir konnen sie legile fonetice] also nur 
erwarten bei dem einzelnen Individuum, oder vielmehr, 
wenn wir ganz genau sein wollen, nur im Momentan- 
durchschnitte der Sprache eines Individuums” (B. 
Delbrück, Finleitung în dus Sprachstudium, p. 129). În 
acest sens, Delbrück vorbeşte de legi fonetice „în sine”. Cf. 
şi B. Delbrück, Die neueste Sprachforschung, p. 12 - 13. 

50 în general, nu e potrivit să se substituie prin 
mecanicismul limbii abstracte mecanicismul „cuvintelor”, 
căci acestea nu sunt mai puțin abstracte decât limba. Nicio 
schimbare nu se poate produce într-un cuvânt din 
dicționar (cf. 4.4.2.). Altceva este să spunem că, înainte de 
a adopta un mod fonic nou, ascultătorul trebuie să-l audă 
în diverse cuvinte şi că, în cazul unor contacte 
interlingvistice, mai multe cuvinte trebuie să treacă dintr-o 
limbă în alta înainte ca un mod fonic oarecare, propriu 
acestor cuvinte, să dobândească drept de cetăţenie şi să 
înceteze de a mai fi considerat ca tipic pentru 
Fremdwtirter. 

numai grea şi complexă, ci şi insolubilă, dacă se pune 
din punctul de vedere al limbii ca fe pyov; şi aceasta 


tocmai pentru că limba nu este pyov şi că, în această 
perspectivă, regularitatea poate fi constatată şi acceptată 
numai ca fapt. Dar ea se rezolvă - sau, mai bine zis, se 
„dizolvă”, căci se rezolvă prin eliminare - dacă limbajul e 
considerat ca iv-pyeia, şi limba ca 8 tJva] j, i<; ca tehnică 
istorică a vorbirii, căci o schimbare fonică „regulată” este, 
tocmai, o modificare produsă nu în ceva deja realizat, ci în 
teh! nica „facerii” lingvistice. 

4.4.5. K. Vossler5l pare să se apropie, pentru un 
moment, de această interpretare atunci când observă că 
procesul schimbării fonetice (înţeles, din păcate, ca o 
„discordanţă mecanică”; cf. nota 32) nu se repetă pentru 
fiecare cuvânt. Dar se îndepărtează îndată şi vorbeşte 
despre „analogie fiziologică”, despre, un sentiment motor, 
o asociaţie mecanică de sunete graţie căreia o schimbare, 
care era, la început, numai sporadică, devine apoi mai 
frecventă şi până la urmă se generalizează. Este o 
explicaţie cu totul contradictorie şi inadmisibilă. O 
schimbare „se generalizează” în sens extensiv, nu în sens 
intensiv. Vossler confundă „generalitatea” cu 
„Tregularitatea”, limba abstractă cu limba concretă, 
„Ştiinţa” cu activitatea lingvistică. Este cel puţin inoportun 
să recurgem la concepte ca cel de „analogie fiziologică” 
sau cel de „uniformizare mecanică” atunci când vorbim 
despre o „ştiinţță”. Aceasta are raporturi cu factorii 
fiziologici şi mecanici (ca moduri de materializare a 
funcţionalului), dar, ca „ştiinţă”, nu e nici fiziologică, nici 
mecanică. Şi, admițând că ar putea exista o „atracţie 
mecanică exercitată de grupurile de forme mai frecvente 
asupra acelora mai rare” - cum adaugă Vossler -, de ce, de 
vreme ce formele noi sunt sporadice, formele vechi (mai 
frecvente) nu le elimină, exercitând asupra lor „atracţia 
mecanică”? Cum se face că anumite forme sporadice se 
răspândesc până ajung să fie mai frecvente decât formele 
înlocuite de ele? Adevărul este că răspândirea noilor 


obişnuinţe lingvistice şi „regularizarea” răspândirii pot să 
se justifice numai cultural şi funcţional. În limbă nu există 
nimic „mecanic”. În afară de asta, nu se înţelege de ce 
„discordanţele”, dacă sunt „mecanice şi neobservate”, se 
produc numai în anumite cuvinte şi nu în altele, şi de ce 
„analogia fiziologică” nu acţionează înainte ca discordanţa 
să fi afectat radical acele cuvinte care ar constitui 
„avangarda” schimbării. De asemenea, este inadmisibil ca, 
prin aşa-zisul „sentiment motor”, să se justifice echivalenţa 
dintre foneme şi grupuri de foneme deja diferenţiate, 
precum cele care figurează în exemplele lui Vossler. O 
asemenea echivalență ar putea fi stabilită (şi nu prin 
„sentimentul motor”, ci prin recunoaşterea unei identități 
funcţionale) în procesul de „răspândire” (în graiuri 
diferite), nu însă în cel de „regularizare” (în acelaşi grai), 
unde ea poate apărea numai între variante ale unui mod 
funcţional unic. Un sunet sau un grup de sunete a nu ar 
putea fi recunoscut, în cadrul unui sistem, ca „echivalent” 
al unui sunet sau grup de sunete b total diferit, dacă cele 
două sunete sau grupuri de sunete nu ar fi substituibile în 
acelaşi cuvânt. Astfel, nimănui nu-i trece prin minte, în 
prezent, să înlocuiască sp. /a/fa, greşeală cu halta, sau 
pefirmar, a semna’ cu hirmar: acest lucru ar fi fost posibil 
numai în epoca în care h se pronunţa şi era o variantă a 
lui/. Vossler, după cât se pare, are în vedere distincţia 
făcută de Pau152 între Lautwandel (schimbare fonică) şi 
Lautwechsel (substituție fonică) şi consideră 
„generalizarea” unei schimbări fonice drept Lautwecbhsel. 
Aceasta este, într-o anumită măsură, exact, căci selecţia 
care urmează unei adoptări (cf. 4.4.6.) poate fi 
interpretată, într-adevăr, ca Lautwechse153. Dar aici este 
vorba nu de „analogie“, ci de recunoaşterea identităţii 
funcţionale a doua moduri fonice. Nu este acelaşi lucru a 
face [k] din orice [lj] şi a-l preface în [X pe / din levar, a 
Note: 


51 K. Vossler, Filosofici del lenguaje, p. 103. 

52 H. Paul, Prinzipien, p. 68. 

53 Totodată, dat fiind că, în sens intensiv, nu pot 
exista schimbări „treptate şi insesizabile”, orice schimbare 
fonică este o „substituție fonică”. Acel Lautwandel al lui 
Paul este un Lautwecbhsel într-un sistem de moduri fonice; 
iar acel iMutwecbhsel al lui Paul este Lautwecbhsel într-un 
cuvânt sau în paradigma flexionară a unui cuvânt. 

purta, levamos, purtăm, (prin analogie cu Jlevo, port, 
llevas, porţi, lleva, poartă etc), regularizând în acest fel 
paradigma verbului. Ceea ce e „regulat” în schimbarea 
fonetică (adică în adoptarea fonică) nu este „analogic”, ci 
„sistematic”. Aşadar, Vossler nu „depăşeşte” antinomia 
dintre schimbarea fonetică şi analogie, cum afirmă A. 
Alons054, ci pur şi simplu confundă cele două fenomene. 
De altfel, nici nu are ce „depăşi”, căci cele două fenomene 
sunt cu totul diferite, ba chiar opuse. În primul caz, este 
vorba despre substituirea unui mod fonic cu altul în orice 
cuvânt; în cel de al doilea, despre substituirea unui fonem 
ori a unui grup de foneme într-un anumit cuvânt sau în mai 
multe forme flexionare ale aceluiaşi cuvânt. În primul caz, 
echivalenţa se stabileşte între „elemente formative” (de 
exemplu, [X] şi [1j]) în cadrul unui sistem de moduri fonice 
distincte; în cel de al doilea, ea se stabileşte între „forme” 
sau între „modele formate” (de exemplu, levo şi levar) în 
virtutea unei asociaţii paradigmatice sau, în orice caz, 
semantice (gramaticale sau lexicale). În cazul schimbării 
fonetice, „formele” se schimbă pentru că anumite „sunete” 
sunt recunoscute ca echivalente; în cazul analogiei, 
„formele” se schimbă pentru că ele înseşi sunt recunoscute 
ca parţial echivalente sau pentru că sunt asociate. Cu alte 
cuvinte, schimbarea fonetică se 

Note: 

54 în prefața la ediţia spaniolă a CLG (Curso de 
lingvistica general, Buenos Aires, 19614, p. 17, nota 1). La 


fel de inacceptabilă este reducerea legii fonetice la 
analogia sugerată de G. Devoto, Ifundamenti, p. 69 - 70. 
Devoto prezintă legea fonetică drept un proces prin care s- 
ar restabili echilibrul fonic „o normalitate şi o constanţă: 
„Dopo che una inovazione e stata «riconosciuta», tanto 
vale che trascini con se tutte le altre forme analoghe”. Dar 
asta implică aceleaşi contradicții pe care le-am criticat, 
mai înainte, la Vossler. În schimb, chestiunea o vede corect 
E. Lerch, Die Aufgaben, p. 94, care observă că nu raţiunile 
de ordin cantitativ sunt cele care contează, căci - se 
întreabă el - cum poate ajunge un mod nou (o „eroare”) la 
o asemenea predominanţă cantitativă ca să devină regulă? 
Şi dă el însuşi răspunsul: „Es ist vielmehr wie beim 
Samenkorn: es mub auf giinstigen Boden fallen” [Lucrurile 
se petrec mai degrabă ca la bobul de sămânță: el trebuie 
să cadă pe un teren prielnic] (cf. şi p. 97). Este adevărat că 
Lerch vorbeşte de schimbări sintactice, dar cele fonetice 
nu sunt, în această privinţă, diferite. 

produce în cadrul unui „sistem”; analogia, în cadrul 
unei „paradigme” sau al unei opoziții determinate. Faptul 
că, din punctul de vedere al limbii realizate, rezultatul 
este, în ambele cazuri, o modificare în latura fonică nu 
constituie un motiv pentru confundarea celor două 
procese. Dar este altceva să se spună că schimbarea 
fonetică şi analogia pot fi reduse la un principiu unic 
superior, care este acela al. uniformizării materiale a ceea 
ce e funcţional echivalent, principiu enunțat (cu alt prilej) 
chiar de către H. Paul: „Jede Sprache [mai bine zis: orice 
vorbitor] ist unaufhorlich damit beschăftigt alle unniitzigen 
Ungleich-măbigkeiten zu beseitigen, fur das funktionell 
Gleiche auch den gleichen lautlichen Ausdruck zu 
schaffen” 55. Acest principiu este, totodată, principiul 
însuşi al sistematicităţii limbii; şi, în acest sens, este just să 
recunoaştem, împreună cu A. Debrunner56, că „legea 
fonetică” şi analogia îşi au amândouă originea în simțul 


sistemului (Sistemgefiih]). 

4.4.6. Aşadar, redusă la esenţa ei intimă şi la forma ei 
primară, „legea fonetică” coincide cu generalitatea 
intensivă a adoptării fonice, mai bine zis, cu unicitatea ei. 
Ea ţine de limba ca „ştiinţă” şi de actul iniţial de achiziţie 
(creaţie) individuală a unui mod fonic nou, ca posibilitate 
de realizare. În realizarea însăşi şi în fixarea istorică a unui 
mod fonic nou (în cazul că acesta ajunge să se fixeze) 
intervine un lung proces de selecţie individuală şi inter- 
individuală. Schimbarea fonică nu se termină, ci începe cu 
„legea fonetică”. Pe urmă, în procesul de selecţie, „legea” 
nu se anulează (căci o inovaţie care se adoptă şi se 
răspândeşte corespunde unei 

Note: 

55 [Orice limbă este neîncetat preocupată să înlăture 
toate asimetriile inutile, cu scopul de a crea o expresie 
sonoră identică pentru ceea ce e, funcţional, identic], H. 
Paul, Prinzipien, p. 277. Cf. şi G. von der Gabelentz, Die 
Sprac-wissenschaft, p. 209: „weil die Sprache Ahnliches 
auf ahnliche Weise ausdriickt” [pentru că limba exprimă 
într-un mod asemănător ceea ce este asemănător]. 

56 A. Debrunner, Lautgesetz und Analogie, „Indo- 
germanische Forschungen”, LI, 1933, p. 269. Despre 
analogie ca „mecanism” şi tehnică lingvistică, cf., în plus, 
articolul deja citat - şi foarte important - al lui J. 
Kurytowicz, La nature des proces dits analogiques, în AL, 
V, p. 15 - 37. 

nevoi de exprimare), dar poate fi „corectată” şi 
suspendată în diverse cazuri, datorită altor nevoi de 
exprimare (în cadrul aceluiaşi sistem) sau datorită unei 
interferenţe între sisteme. Asemenea fapte nu afectează, 
însă, regularitatea specifică „legii fonetice”, care, în 
momentul ei absolut, aparţine unui plan primar de 
posibilităţi şi nu planului rezultatelor istorice şi al 
tradiţiilor fixate. 


Se poate spune, aşadar, că schimbarea fonică este, în 
sens extensiv, răspândire şi, în sens intensiv, selecție. 
Intensiv, schimbarea se termină („legea fonetică încetează 
să acţioneze”) în momentul în care se termină selecţia, 
adică atunci când, dintre cele două moduri fonice 
echivalente (cel vechi şi cel nou), unul singur este posibil, 
sau când ambele variante ajung să se fixeze în forme 
distincte şi încetează să mai fie „variante”. În sens 
extensiv, nicio limită nu poate fi stabilită a priori: limitele 
sunt cele pe care răspândirea schimbării le atinge 
istoriceşte. Totodată, o „normă” lingvistică poate fixa o 
selecţie neîncheiată: astfel, în spaniolă, s-au fixat, pe de o 
parte, formele ser, a fi şi vor, a vedea’ (şi nu seer şi veer), 
iar, pe de altă parte, formele creier, a crede şi leer, a citi. 
Mai mult decât atât: o normă istorică poate selecţiona şi 
fixa elemente provenite din sisteme diferite. In procesul de 
interacţiune dintre castiliana din Amaya şi cea din Burgos 
s-a ajuns la fixarea, în unele cazuri, a formelor din Burgos 
cu grupul mb redus l-am (paloma. porumbel, lomo, 
spinarev, pe când, în alte cazuri, s-au fixat formele 
cantabrice (cambiar, a schimba, ambos, ambii J, susţinute 
de mai marea lor asemănare cu grupurile latineşti 
corespunzătoare. De aceea, afirmaţia că o schimbare 
fonică „admite excepţii” - că nu se constată în toate 
cuvintele în care „ar fi trebuit să se producă” - se justifică 
din punctul de vedere al rezultatelor istorice. Numai că, 
după cum se ştie, în multe cazuri este vorba de false 
excepţii, căci cuvintele care nu se supun cutărei sau 
cutărei „legi fonetice” provin din graiuri în care nu s-au 
produs schimbările corespunzătoare. Cu alte cuvinte, 
aceste „excepţii” apar ca atare numai dacă vrem să 
considerăm limba ca o singură tradiţie omogenă, dar ele 
devin forme „regulate” dacă se ţine seamă de faptul că o 
limbă istorică este rezultatul interacțiunii dintre mai multe 
tradiţii lingvistice. Astfel, strict vorbind, palma, palmă nu 


este, în spaniolă, un exemplu de excepţie de la „legea 
fonetică” al + cons. o, ci (în graiurile în care s-a produs 
schimbarea al o) un exemplu de adoptare lexicală dintr-un 
grai mai cult, în care ai nu s-a schimbat în o. Ceea ce s-a 
adoptat în acest caz (de către graiurile în care schimbarea 
s-a produs) nu a fost un mod fonic formativ, ci o formă 
făcută, un model ca atare. Formele palma, palmă şi otro, 
alt respectă amândouă „legile” fonetice ale graiurilor din 
care provin. Într-un caz a învins un „cultism”, în celălalt, 
un „vulgarism” 56 his. 

4.4.7. Rezultă, din cele spuse, că „legea fonetică” 
este ceva mai mult decât o schemă metodologică justificată 
prin constatarea unei relative uniformităţi de exprimare 
atinse, într-o anumită epocă, de o anumită colectivitate de 
vorbitori. Dacă ea nu ar avea o justificare mai adâncă, 
uniformitatea însăşi ar fi de neînțeles şi „legea” n-ar putea 
avea nicio valoare metodologică. Faptul se explică prin 
aceea că, în realitatea ei elementară, ca generalizare 
intensivă a adoptării fonice, „legea fonetică” coincide cu 
sistematicitatea limbii57. Or, limba nu este „făcută”, ci „se 
face”; de aceea, „legea fonetică” corespunde unui mod de 
„a se face” („a se reface”) al limbii, sub aspectul ei fonic. 
Asta înseamnă că, în 

Note: 

56 bis Cf R Menendez Pidal, Origenes del espanoi, 
Madrid, 19503, § 20.3 şi §21; şi A. Alonso, Castellano, 
espanoi, idioma nacionăl, Buenos Aires, 19492, p. 61. 

57 într-adevăr, „legea fonetică” este valabilă şi în ce 
priveşte rezultatele sale istorice, în măsura în care o limbă 
e „sistematică” şi monosistematică. Dar o limbă, ca 
ansamblu de tradiţii lingvistice, este nu numai „sistem”, ci 
şi „normă”, adică selecţie în cadrul posibilităţilor oferite de 
sistemul funcţional; apoi, o limbă istorică înseamnă 
confluență şi coexistenţă de sisteme (cf. II, 3.1.3. - 3.1.4.). 
Totuşi, asta nu vrea să însemne că legile fonetice sunt 


„Tregularităţi statistice”, cum crede, de exemplu, K. Bühler, 
Sprachtheorie, trad. sp. Teoria del lenguaje, Madrid, 1950, 
p. 16. E adevărat că Buhler observă că legile fonetice „nu 
sunt niciodată simple legi naturale, ca aceea a căderii 
corpurilor”; dar asta nu e de ajuns: ceea ce trebuie spus 
este că ele nu sunt legi naturale de niciun fel, nici simple, 
nici complexe. 

perspectivă reală, sistematicitatea fonică constatată 
într-o „stare de limbă” este proiecția unei „faceri” 
sistematice, adică a „legilor fonetice” 58. De aici 
posibilitatea de a reconstitui şi postula forme lingvistice 
trecute59. În sfârşit, cea care „face” limba este libertatea 
lingvistică a subiecţilor vorbitori: sistematicitatea limbii 
este rezultatul unei neîncetate activităţi sistematice. Prin 
urmare, ceea 


Note: 
5 S Dat fiind că - în virtutea unor ineluctabile 
exigenţe ale cercetării - dinamicul (care înseamnă 


concretul) se studiază, în mod necesar, între două „stări” 
(proiecţii sincronice), despre „legi fonetice” se vorbeşte 
mai ales în cazurile în care, între două stări, se constată 
înlocuirea unor elemente. Dar, din punctul de vedere al 
realităţii dinamice a limbii, este la fel de justificat să se 
vorbească despre „legi fonetice de continuitate” (sau de 
repetiţie). Este, de altfel, ceea ce se face când, într două 
„stări” de limbă, se stabilesc corespondențe de tipul a a. 
„Legile” de substituție ţin de facerea limbii; cele de 
continuitate, de re-facerea ei. 

59  încăpăţănându-se să nu înţeleagă că se 
reconstruiesc forme care pot fi istoriceşte reale, precum şi 
sisteme ideale, dar nu şi limbi istoriceşte reale (adică, 
sisteme complete care să poată fi atribuite în totalitatea lor 
unui moment istoric determinat şi unei anumite comunităţi 
lingvistice determinate), R.A. Hall jr, La linguisica 
americană dai 1925 al 1950, „Ricerche Lingvistiche”, I, 2, 


p. 291, numeşte „încăpăţânaţi” pe cei care, dimpotrivă, 
înţeleg acest lucru. În realitate, nu există nicio garanţie de 
simultaneitate istorică şi de identitate de extensiune 
geografică a formelor reconstruite (cf. V. Pisani, 
Geolingvistica, p. 159). Apoi, se poate „reconstrui” numai 
ceea ce se continuă în limbile considerate, şi nu ceea ce nu 
are nicio continuitate. Astfel, pentru a nu merge mai 
departe, limbile romanice permit numai într-o măsură 
minimă reconstruirea declinării latine şi nu permit în 
niciun fel reconstruirea conjugării pasive din latină. Tot 
aşa, în cazul indo-europenei, nu se reconstruieşte, în 
realitate, fonetismul  „indo-europenei comune”, ci 
„fonetismul comun” al indo-europenei şi anume al acelei 
limbi indo-europene care corespunde limbilor luate în 
consideraţie la reconstrucţie. Acest lucru e şi mai evident 
când este vorba despre alte aspecte ale limbii, care nu au 
acelaşi tip de sistematicitate ca fonetismul, cum este, de 
exemplu, cazul lexicului. Ceea ce „încăpăţânaţii” neagă nu 
este posibilitatea reconstrucției şi valoarea «i 
metodologică şi instrumentală, ci sensul absurd care i se 
atribuie atât de des. Ei neagă, de exemplu, că hitita poate 
fi opusă unei indo-europene reconstruite fără utilizarea 
noilor date pe care chiar hitita le oferă. În legătură cu 
reconstrucţia, cf., recent, judicioasele observaţii ale lui E. 
Pulgram, Proto-lndo-European Reulity and Reconstruction, 
„Language”, XXXV, p. 421 - 426, unde, totuşi, nu sunt 
amintiţi învățații italieni, care au făcut aceleaşi observaţii 
în ultimii patruzeci de ani şi pe care Pulgram, în mod 
evident, se bazează. 

ce se numeşte „lege fonetică” corespunde unui mod 
de a acţiona al libertăţii lingvistice: a constata existenţa 
„legilor fonetice” înseamnă, pur şi simplu, a constata că 
vorbitorii creează limba într-un mod sistematic. De altfel, 
această interpretare este valabilă pentru tot ce e 
sistematic în limbă, deci şi pentru partea gramaticală. 


Numai că nimeni nu se întreabă, de exemplu, de ce un nou 
timp verbal - care, fără îndoială, a apărut într-un anumit 
moment şi în cadrul unui act determinat - e valabil pentru 
toate verbele, sau de ce articolul, o dată creat, e aplicabil 
tuturor substantivelor, şi de ce un tonem, o dată dobândit, 
e valabil pentru toate propoziţiile de acelaşi tip. Nimeni nu 
atribuie aceste fapte (perfect analoage cu „legile fonetice”) 
unor cauze misterioase, şi nici nu se vorbeşte măcar 
despre existenţa unor, legi oarbe şi ineluctabile ale 
schimbării gramaticale. 

„Legea fonetică” nu acţionează, aşadar, asupra 
limbii, ci este o caracteristică şi o normă a actului însuși 
prin care se creează limba. Ea nu are nimic misterios sau 
mecanic, cum cred cei care, într-un fel sau altul, consideră 
limba ca un „lucru” asupra căruia ar acţiona nişte „factori 
externi” (eventual necunoscuţi) şi confundă „generalitatea 
intensivă” cu „generalitatea extensivă” 60. Este vorba nu 
de o lege cu caracter de necesitate, ci de o normă finalistă 
pe care libertatea o adoptă în activitatea sa creatoare. 

4.4.8. Lucrurile stând astfel, nu este de mirare că 
aceeaşi libertate „suspendă” legea, în scopul realizării 
anumitor finalităţi de exprimare. In acest sens trebuie 
interpretată observaţia că 

Note: 

60 Confuzia între cele două tipuri de „generalitate” - 
adică faptul de a considera „legea fonetică” drept 
simultană într-o întreagă limbă istorică - a dat naştere la 
erori foarte curioase. Aşa, de exemplu, eroarea de a 
interpreta ca „regresiuni” fenomenele de conservare (cf. 
cazul logud. ke, ki). Regresiunea există, fără îndoială, şi 
chiar este un fenomen frecvent, dar are altă explicaţie, 
într-un sistem interindividual, o schimbare neîncheiată (cf. 
4.4.6.) poate fi eliminată printr-o selecție favorabilă 
variantei mai vechi. lar în interacţiunea dintre sisteme 
diferite pot fi eliminate chiar schimbările încheiate, prin 


influenţa graiurilor conservatoare asupra celor inovatoare, 
adică printr-o difuziune în sens contrar. 

legile fonetice nu sunt „oarbe” deoarece „respectă 
distincţiile [semantice] importante” 61. Acest lucru este 
exact într-o anumită măsură, dar trebuie înţeles cu unele 
restricţii. În primul rând, finalitatea sistematică, 
reprezentată prin „legea fonetică”, este dominantă faţă de 
finalitatea distinctivă particulară (cf. IV, 4.2.3.) - Astfel, sp. 
alto, înalt a putut să reînvie, chiar în graiurile (nivelurile 
de limbă) în care se ajunsese la oto, şi să elimine forma 
„Tregulată” oto (deşi, cu siguranţă, nu pentru a se deosebi 
de oto. specie de cucuvea), pentru că atât a cât şi / s-au 
păstrat în sistemul fonologie al limbii; dar nu ar fi fost 
posibil ca, în Rio de la Plata, callo, tăcu' să se menţină cu 
rostirea |kaA.6], pentru a se deosebi de cayo [kazo], căzu, 
întrucât transformarea X za implicat eliminarea lui [X] din 
inventarul fonematic al spaniolei rioplatense. În al doilea 
rând, „excepţiile” nu se stabilesc simultan cu „legea”, ci în 
procesul de selecţie care urmează. Astfel, cineva care, într- 
o anumită perioadă din evoluţia castilianei, cunoştea 
variantele horma, formă; calapod și forma, formă, şi auzea 
horma numai cu un sens şi forma numai cu celălalt sens, 
nu va fi şovăit mult să diferenţieze semantic cele două 
variante. Dacă nu am cunoaşte istoria, am putea crede că, 
în castiliană, ambos. ambii n-a devenit amos pentru a nu se 
confunda cu amos, stăpâni; totuşi, se ştie că în graiul din 
Burgos ambos s-a transformat în amos, iar forma ambos s- 
a reintrodus ulterior din graiuri mai conservatoare. 
Principiul metodologic de a lua „legea fonetică” drept bază 
şi de a explica „excepţiile” este, deci, în esenţă bine 
întemeiat. Într-adevăr, din punctul de vedere al vorbirii, 
„legea fonetică”, aşa cum a fost interpretată mai sus, are 
un caracter primar: ea se manifestă în chiar actul de 
creare a unui mod fonic nou, pe când „excepţiile” ţin de 
faza secundară, cea a „selecţiei” 62. 


Note: 

61 Acest lucru a fost semnalat deja de G. Curtius. 
Într-o perioadă mai recentă, l-au scos în evidenţă mai ales 
W. Havers şi W. Horn; cf. V. Pisani, Forschungs-bericht, p. 
39. A se vedea, totodată, cete arătate de Paul, Prinzipien, 
p. 209 ş.a. 

62 încă o dată se cuvine să amintim o observație a lui 
H. Paul: „Se ist z. B. im Nhd. das mittlere e der schwachen 
Praeterita und Partizipia nach t und derhalten (vedete, 
rettete), wăhrend es sonst ausgestoben ist. Gent man aber 
in das 

„Legea fonetică” nu este „oarbă”, ci este sistematică 
şi, prin urmare, nu priveşte şi nici nu poate privi cazurile 
particulare: acestea se rezolvă într-o etapă ulterioară, şi se 
pot rezolva în multe feluri. 

5.1. Se poate, astfel, conclude că, pentru a înţelege 
schimbarea lingvistică şi raționalitatea ei, e suficient să 
considerăm limba în existenţa ei concretă63. Schimbarea 
nu e un simplu accident, ci ţine de esenţa limbii. Intr- 
adevăr, limba se face prin intermediul a ceea ce se 
numeşte „schimbare lingvistică”: schimbarea lingvistică 
nu este decât manifestarea creativităţii limbajului în 
istoria limbilor. De aceea, a studia schimbările nu 
înseamnă a studia nişte „alterări” sau „abateri” - cum pare 
atunci când limba e considerată ca fe pyov -, ci înseamnă, 
dimpotrivă, a studia modul de consolidare a tradiţiilor 
lingvistice, adică facerea însăşi a limbilor. A proceda 
invers, adică a te întreba „de ce se schimbă limbile” („de 
ce nu sunt imuabile, înțelegând prin aceasta că aşa ar 

Note: 

sechzehnte Jahrhundert zuriick, se findet man, dab 
bei allen Verben Doppelfor-migkeit bestent, cinerseits 
zeigete neben zeigte, andererseits recite neben redete. 
Der  Lautwandel ist also ohne Rücksicht auf 
Zweckmăbigkeit eingetreten, und nur fur die Erhaltung 


der Formen ist ihre grobere Zweckmăbigkeit mabgebend 
gewesen” |Aşa, de exemplu, în germana literară de nord s- 
a păstrat e medial după t şi de la formele slabe de preferit 
şi la participii (redete, rettete), pe când, altfel, a fost 
eliminat. Dacă ne întoarcem, însă, în secolul al XVI-lea, 
atunci întâlnim la toate verbele forme duble, pe de o parte, 
zeigete alături de zeigte, pe de altă parte, recite alături de 
redete. Schimbarea fonetică s-a produs, aşadar, fără să 
ţină seama de finalitate, şi numai pentru păstrarea 
formelor a fost determinantă mai marea ei finalitate (a 
păstrării)] (Prinzipien, p. 71). Numai că nu e vorba de 
finalitate sau de lipsa de finalitate, ci de finalitate generală 
(sistematică) şi de finalitate particulară. J. Kurylowicz, La 
nature des proces, p. 31, enunţă următorul principiu: 
„Pour établir une difference d'ordre central la langue 
abandonne une difference d'ordre plus marginal”. 

63 Cf. A. Martinet, The Unity of lingvistics, p. 125: 
„In the case of languages, observation will show, not only 
how they function today, but also how the ever changing 
and conflicting needs of their users are permanently at 
work silently shaping, out of the language of today, the 
language of tomorrow”. Aşa cum, totodată, pe baza limbii 
de ieri, construiesc limba de azi. 

trebui să fie) este absurd, căci echivalează cu a te 
întreba de ce se reînnoiesc necesităţile de expresie, de ce 
oamenii nu gândesc şi nu simt decât ceea ce s-a gândit şi 
s-a simţit mai înainte. Dacă limba ar fi făcută o dată pentru 
totdeauna şi nu s-ar face continuu prin activitatea 
lingvistică, ar trebui să admitem împreună cu Bergson că 
cuvintele nu pot exprima noul decât ca o reajustare a 
vechiului 64. Dar adevărul e că cuvintele exprimă tocmai 
„noul” (cf. notele 1 şi 10); deşi, fireşte - prin faptul că 
limba e cultură -, ele îl exprimă în sensul în care noutatea 
se manifestă în domeniul culturalului: „cultura este tradiţie 
şi, în cadrul tradiţiei, este spontaneitatea, inventivitatea” 


65. Limba se reface pentru că vorbirea se bazează pe 
modele anterioare şi înseamnă a vorbi-şi-a înţelege; limba 
se depăşeşte prin activitatea lingvistică pentru că vorbirea 
este totdeauna nouă; şi limba se reinnoieşte pentru că 
înţelegerea înseamnă a înţelege dincolo de ceea ce se ştia 
în limba dinaintea actului vorbirii. Limba reală şi istorică 
este dinamică pentru că activitatea lingvistică nu înseamnă 
a vorbi şi a înțelege o limbă, ci înseamnă a vorbi şi a 
înțelege ceva nou prin mijlocirea unei limbi. De aceea, 
limba se adaptează la necesităţile de exprimare ale 
vorbitorilor şi continuă să funcţioneze ca limbă în măsura 
în care se adaptează. Afirmația lui Saussure că „principiul 
alterării se bazează pe principiul continuității” 66 este 
valabilă, de asemenea (ba chiar mai curând), în sens 
contrar: „principiul continuității se bazează pe principiul 
alterării. Ceea ce nu „se alterează” nu are continuitate, ci 
are permanenţă, şi e lipsit de istoricitate. 

5.2. Totodată, problema mutabilităţii limbilor, pusă 
din punctul de vedere al limbii ca fe pyov, este o eroare de 
metodologie. 

Note: 

64 H. Bergson, La pense e et le mouvant, Paris, 
19345, p. 102. Cf. şi Essai sur les donne es imediates de la 
conscience, Paris, 191416, p. 125 - 126. 

65 R. Menendez Pidal, Miscelănea historico-literaria, 
Buenos Aires, 1952, p.39. 

6 blLG, p. 111. 

care îşi are rădăcinile în confuzia dintre planul 
cercetării şi planul realităţii cercetate (cf. 1, 3.3.1.). Într- 
adevăr, o asemenea punere a problemei pretinde ca 
schimbarea reală (limba care „se face” în mod concret) să 
se justifice din punctul de vedere al limbii abstracte, în loc 
ca aceasta din urmă să se justifice prin cea dintâi. O „stare 
de limbă” în proiecţie sincronică nu este limba însăşi, ci o 
secţiune transversală în limba care se continuă istoriceşte. 


Este ca şi cum cineva, după ce a fotografiat un tren în 
mişcare, s-ar întreba de ce trenul îşi continuă mersul şi nu 
stă nemişcat, aşa cum apare în fotografie, sau, şi mai rău, 
ar confunda trenul cu fotografia. „Iraţională” este, aşadar, 
nu schimbarea, ci problema schimbării pusă din punctul de 
vedere al limbii abstracte; iar o problemă iraţională nu 
poate avea soluţii raţionale. De aici a rezultat punerea 
problemei în termeni „cauzali”, în sensul ştiinţelor naturii, 
adică transformarea unui de ce formal într-un de ce 
eficient, ca şi necesitatea de a recurge la „cauze” şi la 
factori „externi” în loc de a recurge la ceea ce, în realitate, 
pune limba în mişcare, anume libertatea lingvistică67. 

Note: 

67 Acest lucru l-a văzut deja clar M. Breal: „Il est 
certam que je vois plus clair aujourd’hui dans le 
developpement du langage qu'il y a trente ans. Le progres 
a consiste pour moi a ecarter toutes les causes secondes 
era în adresser directement ă la seule cause vraie, qui est 
l'intelligence et la volonte humaine” (Essai, p. 7). Evident, 
faptul de a nu desprinde limba de vorbitori (cf. II, 1.3.2.) 
are importanța sa pentru înțelegerea schimbării 
lingvistice. 

IV. Condiţiile generale ale schimbării. Determinări 
sistematice şi extrasistematice. Stabilitatea şi 
instabilitatea tradiţiilor lingvistice 

1.1. Radical deosebită de problema universală a 
schimbării lingvistice (adică cea a mutabilităţii limbilor) 
este problema generală a schimbărilor, adică problema 
care se pune după ce am recunoscut faptul că schimbarea 
este inerentă modului de a exista al limbii. Această a doua 
problemă a schimbării se formulează, de obicei, în termeni 
aparent identici cu ai celei dintâi: de ce se schimbă limbile, 
sau care sunt „cauzele” schimbării lingvistice? Aceasta se 
datorează, în parte, faptului că schimbarea se studiază, în 
mod necesar, între două „stări” şi, în parte, deficienţelor 


terminologice generale ale ştiinţelor despre om, care 
adoptă atât de des vocabularul şi expresiile proprii 
ştiinţelor naturii. Şi, mai ales, se datorează identificării sau 
confundării a doua probleme, greşeală care, la rândul ei, 
îşi are originea în aceeaşi atitudine naturalistă faţă de 
limbă. Dar, în realitate, este vorba de probleme cu totul 
diferite. Problema mutabilităţii limbilor devine nelegitimă 
când e pusă ca problemă empirică, dat fiind că este o 
problemă raţională, care nu se poate rezolva prin simpla 
acumulare de explicaţii parţiale: ea se referă la modul de a 
fi al limbii şi nu la schimbările particulare care se observă 
într-o limbă sau în alta. Dimpotrivă, problema generală a 
schimbărilor - deşi nu poate să nu se bazeze pe 
cunoaşterea prealabilă a modului de a fi al limbii - este 
legitimă tocmai ca problemă empirică, mai bine zis, ca 
problemă de explicaţie istorică generalizată (cf. Il, 4.2.). 
Întrebarea la care trebuie să se răspundă este, în acest 
caz, nu de ce se schimbă limbile, ci de ce s-au produs 
cutare sau cutare schimbări. De data aceasta nu ne mai 
întrebăm de ce există, în general, schimbarea lingvistică, 
de ce limbile nu sunt imuabile, ci ne întrebăm de ce 
schimbările se produc aşa cum se produc. Cu alte cuvinte, 
nu se mai pune problema să descoperim „cauzele” 
schimbării lingvistice (care, de altfel, nici nu există, dacă le 
înţelegem ca determinări eficiente şi externe), ci se pune 
problema să stabilim modurile generale ale schimbărilor şi 
circumstanţele (condiţiile) care determină aceste moduri. 
1.2. Aşadar, dat fiind că limba „se face”, iar ceea ce 
se numeşte „schimbare” este „facerea” însăşi a limbii (cf. 
III, 5.1.), problema generală a schimbărilor constă în a 
stabili modurile şi condiţiile acestei faceri. Totodată, 
întrucât limba „se face” în virtutea libertăţii lingvistice a 
vorbitorilor, această problemă, pusă din punctul de vedere 
al vorbirii, constă în a stabili condiţiile în care libertatea 
lingvistică face ca limba să se reînnoiască; şi, pusă din 


punctul de vedere al limbii constituite, problema constă în 
a stabili în ce fel se adaptează limba la necesităţile de 
exprimare ale vorbitorilor, respectiv cum şi în ce condiţii 
se acceptă şi se difuzează ceea ce s-a creat prin mijlocirea 
libertăţii de expresie, altfel spus, cum se integrează 
această creaţie în tradiţia lingvistică şi devine, la rândul ei, 
tradiţie. În consecinţă, nici această problemă nu este o 
problemă „cauzală” în sensul ştiinţelor naturii, şi nu ne 
putem imagina că seria diferitelor condiţii menţionate mai 
sus ne-ar putea oferi „soluţia” la falsa problemă cauzală a 
schimbării lingvistice. Explicaţia depăşeşte, desigur, 
simpla descriere şi încearcă să ajungă la motivarea sau 
justificarea schimbărilor (producerea lor în cutare moment 
şi faptul că sunt aşa şi nu altfel), la a găsi, cum se spune, 
„Traţiunile” lor; dar, pe de o parte, a motiva schimbările nu 
înseamnă a motiva schimbarea în general şi, pe de altă 
parte, aceste „raţiuni” nu sunt cauze - în sensul pe care 
termenul îl are în planul necesităţii -, ci condiţii, 
circumstanţe sau determinări în cadrul cărora 
vorbitorilori. Determinările de acest gen nu provoacă, ci 
numai condiţionează schimbările şi pot contribui la 
accelerarea, respectiv la frânarea a ceea ce, cu un termen 
impropriu, se numeşte „evoluţie” a limbilor (cf. VI, nota 7). 

1.3. In concluzie, dacă problema generală a 
schimbărilor este anume aceea a „condiţionării” lor, ea 
implică problema, la fel de legitimă, a relativei stabilităţi a 
sistemelor lingvistice. A explica de ce anumite limbi se 
schimbă mai puţin decât altele sau de ce anumite tradiţii 
se menţin mai mult timp e la fel de important ca şi a 
explicaschimbările. 

2.1.1. În legătură cu cea de a doua problemă a 
schimbării lingvistice, nu este greşit să se vorbească 
despre factori „externi” şi „interni”, „structurali” şi 
„istorici”, cu condiţia ca prin ei să se înţeleagă factori 
pasivi, circumstanţe ale vorbirii şi determinări istorice ale 


libertăţii lingvistice, şi nu factori activi, „cauze” 
determinante ale schimbării. 

2.1.2. Trebuie să observăm numai că, în realitate, în 
calitate de condiţii ale vorbirii, aceşti factori sunt toţi 
„interni”. Aşa-numiţii factori „externi” (ca, de pildă, 
amestecul de populaţii, centrele culturale etc.) 2 sunt 
factori de gradul al doilea, care nu determină direct 
activitatea lingvistică: ceea ce determină ei este 
configuraţia „ştiinţei” lingvistice, această „ştiinţă” fiind, la 
rândul său, condiţie a vorbirii. Astfel, împrejurarea în faţa 
căreia se vede pusă libertatea lingvistică nu este 
amestecul de populaţii ca atare, ci starea „ştiinţei” 
lingvistice interindividuale care poate rezulta din 

Note: 

1 Dat fiind modul de existenţă al limbii, aceste 
determinări sunt, de altfel, determinările înseşi ale 
vorbirii, numai că sunt considerate din punctul de vedere 
al unei întregi comunităţi de vorbitori. În legătură cu 
aceasta, e inutil să mai spunem că fără aceste determinări 
schimbarea nu s-ar produce, căci asta înseamnă a spune că 
limba nu s-ar schimba dacă nu s-ar vorbi (cf. 1, 2.2). 

2 Se exclud, fireşte, factorii fiziologici, care nu pot 
constitui un motiv de „schimbare” (cf. III, 2.2.3. ŞI III, nota 
16). 

acest amestec. Acelaşi lucru se poate spune despre 
„modificările în structura societăţii”, invocate, mai ales de 
A. Meillet3, ca ultimă rațiune a schimbării lingvistice. 
Modificările în structura societăţii nu se pot reflecta ca 
atare în structura internă a limbii, căci nu avem a face cu 
structuri corespondente. Structura societăţii corespunde 
structurii externe a limbii, stratificării ei sociale. Iar acesta 
este un fapt cultural. Socialul este, desigur, un important 
factor indirect în „evoluţia” lingvistică, dar numai în 
măsura în care implică varietatea şi ierarhizarea „ştiinţei” 
lingvistice, deci ca factor cultural. 


Ceva analog este de semnalat cu privire la distincţia 
dintre „factorii istorici” şi „factorii structurali”. Factorii 
structurali sunt şi istorici în acelaşi timp, căci chiar 
împrejurarea de a fi un anumit sistem şi nu altul este un 
fapt istoric. lar dacă prin factori „istorici” se înţeleg aşa- 
zişii factori „externi”, atunci ei nu pot să fie coordonaţi cu 
cei structurali, pentru că, aşa cum s-a arătat, avem a face 
cu factori de rang diferit. 

2.1.3. Mai bine ar fi, aşadar, să vorbim de factori 
sistematici şi  extrasistematici (deosebind, în ambele 
cazuri, factorii permanenţi de cei ocazionali). Totodată, 
această distincţie coincide cu cea pe care am făcut-o între 
aspectul intensiv şi cel extensiv, adică între cele două 
direcţii ale schimbării (cf. III, 4.2.). Este „sistematic” tot ce 
aparţine opoziţiilor funcţionale şi realizărilor conforme cu 
normele unei limbi, adică sistemului ei funcţional şi 
normal. Este „extrasistematic” (dar nu „extern”) tot ce se 
referă la varietatea „ştiinţei” lingvistice într-o comunitate 
de vorbitori, precum şi la gradul acestei „ştiinţe“, respectiv 
la vigoarea tradiţiei lingvistice. 

2.2. Aceste două serii de factori aparţin limbii, chiar 
dacă nu în acelaşi sens. Prin urmare, ajungem la concluzia, 
în aparenţă paradoxală, că factorii „schimbării limbii” sunt 
conţinuţi în limba însăşi. Ba chiar mai mult: această 
concluzie ar fi absurdă dacă „factorii despre care este 
vorba ar fi cu adevărat „cauze” deter Note: 

3 A. Meillet, Lingvistique historique, |, p. 17 - 18. 

minante ale schimbării. Într-adevăr, aceasta ar 
însemna că limba este „cauză” a propriei schimbări; şi 
întrucât schimbarea constă tocmai în constituirea unui nou 
element de limbă, o asemenea concluzie ar echivala cu a 
spune că limba este propria sa „cauză”. Dar concluzia nu 
este nici absurdă, nici paradoxală, dacă ţinem seamă de 
faptul că factorii menţionaţi nu sunt „cauze”, ci condiții 
sau determinări ale libertăţii şi că schimbarea, însemnând 


constituirea unei noi tradiţii lingvistice, care o înlocuieşte 
pe cea anterioară, trebuie să-şi găsească „locul“, 
posibilitatea şi justificarea sa intensivă şi extensivă 
(funcţională şi culturală) în ansamblul de tradiţii deja 
constituite: în limba considerată ca tehnică sistematică şi 
cultură. Acesta este, de altfel, corolarul faptului că, 
schimbarea fiind răspândirea unei inovații, inovaţia trebuie 
să găsească într-o „stare de limbă” condiţiile favorabile 
pentru acceptarea ei interindividuală. 

2.3. Din cele spuse mai sus se desprinde constatarea 
că  „condiţiile” schimbării sunt exclusiv culturale şi 
funcţionale şi se pot observa în orice „stare de limbă”. 
Limba este o „ştiinţă de a face” (cf. II, 3.2.2.) şi se schimbă 
tocmai ca „ştiinţă”. De aceea schimbările îşi găsesc 
determinarea pozitivă şi negativă în condiţiile „ştiinţei” 
lingvistice interindividuale: în capacitatea acesteia de a 
corespunde necesităţilor de expresie ale vorbitorilor. 
Totodată limba este un ansamblu de moduri sistematice 
(cf. II, 3.1.1.) şi nu se poate schimba (reînnoi) decât 
sistematic. Prin urmare, orice schimbare, orice constituire 
a unui nou mod sistematic trebuie să-şi găsească 
justificarea şi limitele în funcţionalitatea sistemului în care 
se înserează. Într-adevăr, dacă în oricare „stare de limbă” 
se poate identifica un „sistem”, aceasta înseamnă că limba 
este sistem în fiecare moment, adică „evoluează” ca 
sistem. Mai exact, constatarea caracterului sistematic în 
sincronie este posibilă tocmai pentru că limba se reface şi 
se înnoieşte în mod sistematic (cf. III, 4.4.7.). Şi dacă, între 
două „stări”, limba se schimbă fără a înceta să fie 
sistematică, aceasta înseamnă că schimbarea îşi găseşte în 
sistem locul necesar: că este justificată de o posibilitate 
sau de o „insuficienţă” a „stării” anterioare faţă de noile 
necesităţi de expresie ale vorbitorilor. 

2.4. Mai trebuie relevat faptul că, schimbarea fiind 
intrinsecă modului de a exista al limbii, în orice moment ne 


găsim, de fapt, în prezenţa unor schimbări în desfăşurare. 
Prin urmare, schimbările trebuie să se reflecte şi în 
„stările de limbă”, deşi nu pot fi constatate ca atare din 
punct de vedere strict sincronic (cf. I, 2.3.3.). Într-adevăr, 
schimbările se manifestă în sincronie, din punct de vedere 
cultural, în formele „sporadice”, în aşa-numitele „greşeli 
curente” faţă de norma stabilită, precum şi în modurile 
heterosistematice observabile într-un grai; iar din punct de 
vedere funcţional, în prezenţa, în acelaşi mod de a vorbi, a 
unor variante facultative şi moduri isofuncţionale. Deci, tot 
ceea ce din punct de vedere diacronic este deja schimbare, 
din punctul de vedere al unei „stări de limbă” este condiție 
pentru schimbare, ca punct critic al sistemului şi 
posibilitate de selecţie între moduri echivalente. 

3.1. În ceea ce priveşte aspectul cultural, se ştie că 
varietatea (regională, ori socială a) „ştiinţei” lingvistice în 
cadrul aceleiaşi limbi istorice, precum şi debilitatea acestei 
„Ştiinţe” în epocile de decadenţă culturală sau în cadrul 
grupurilor sociale cu un grad redus de cultură sunt condiţii 
favorabile schimbării. În aşa-zisa „latină vulgară” 
majoritatea schimbărilor care duc la fragmen-Note: 

4 Cf. interpretarea la care ajunge M. Merleau-Ponty, 
Sur la phe nomenologie du langage, p. 94: „Şi donc, 
considere selon une coupe transversale, le langage est. 
sisteme, il faut aussi qu'il le soit dans son developpement 
[...] Sous un autre rapport, la diachronie enveloppe la 
synchronie. Şi, consideri selon une coupe longitudinale, le 
langage comporte des hasards, il faut que le sisteme de la 
synchronie a chaque moment comporte des fissures ou 
l'eveniment brut puisse venir'se înserer”. Numai că nu e 
vorba de „hasards”, nici de „eveniments bruts” (în această 
privinţă Merleau-Ponty acceptă concepţia lui Saussure). O 
„inovaţie” ca atare poate corespunde unei necesităţi 
momentane şi unei posibilităţi ocazionale, pe când o 
„schimbare” nu poate corespunde decât unor necesităţi şi 


unor posibilităţi generale. 

tarea preromanică sunt de origine rustică, regională 
sau provincială (adică provin din comunităţi care 
cunoşteau imperfect norma romană) şi se răspândesc în 
epoca în care cultura latină decade, iar Roma începe să 
piardă, odată cu prestigiul politic şi economic, şi prestigiul 
ei de centru cultural al Imperiului. Invers, condiţii de 
relativă stabilitate (rezistență la schimbare) sunt 
omogenitatea şi siguranța „ştiinței” lingvistice, precum şi, 
în general, adeziunea unei comunități de vorbitori la 
propria tradiție lingvistică. 

3.2. Se cuvine să observăm, în legătură cu aceasta, 
că cultura lingvistică (limba în calitate de cultură) nu 
trebuie confundată cu cultura în genere, deşi adesea 
coincide cu ea. Pătura „cea mai cultă” a unei societăți 
poate fi sub o influenţă străină, şi în acest caz criteriul 
exemplarităţii limbii naţionale ni-l oferă mai curând 
graiurile „populare”. Se ştie, de asemenea, că, de obicei, 
conservatoare din punct de vedere lingvistic sunt nu numai 
comunităţile cu o vastă cultură extralingvistică, ci şi 
comunităţile pentru care limba este unicul sau aproape 
unicul bun cultural, căci pentru acestea apărarea tradiţiei 
lingvistice coincide cu apărarea propriei individualităţi5. 
Aşa este cazul micilor colectivităţi lingvistice „asediate”, 
din punct de vedere cultural, de alte colectivităţi, cu o 
cultură superioară. În legătură cu cele de mai sus este şi 
faptul, constatat, că ariile „mai expuse comunicaţiilor”, în 
loc să fie inovatoare (potrivit cunoscutei norme 
neolingvistice), devin conservatoare atunci când se află în 
contact cu alte limbi6. În afară de aceasta, trebuie să 
deosebim schimbările de diversificare de schimbările de 
unificare, care se observă în epocile de extindere a unei 
norme culturale. Acestui ultim tip îi aparţin schimbările 
prin care dialectul atic a devenit limba comună - koine - 
din perioada elenistică, precum şi, probabil, schimbările 


fonetice care au 

Note: 

5 în felul acesta, două limbi (de exemplu, sanscrita şi 
lituaniana) se pot dovedi conservatoare din motive 
culturale diametral opuse. 

6 Cf. V. Pisani, Geolinguixtica e indo-europeo, p. 170. 

constituit aşa-numita „revoluţie fonologică” spaniolă 
din Siglo de Oro. 

3.3. Contactele interlingvistice ţin şi ele, din punct de 
vedere cultural, de varietatea „ştiinţei” lingvistice în 
cadrul aceleiaşi comunităţi. Aceste contacte capătă o 
importanţă deosebită în epocile şi în cazurile de 
bilingvism, când cuvintele „străine” pot fi folosite ca 
Fremdworter, adică fără să se adapteze la sistemul limbii 
care se vorbeşte”. Astfel, în latină, grecismele arhaice, 
precum purpura sau gubernare, ca şi grecismele populare 
s-au adaptat la sistemul fonologie latin, pe când grecismele 
adoptate în perioada clasică, de către oameni care ştiau 
greceşte, şi-au păstrat forma din greacă. În română s-au 
adoptat, într-o anumită epocă, diverse elemente slave cu o 
accentuat într-o poziţie în care norma românească cerea 
diftongul ca: elemente ca popă, torbă, sobă etc. au condus 
apoi la fonologizarea lui ca, până atunci variantă a lui /o/; 
iar acest lucru a fost posibil numai în condiţii de 
bilingvism, căci altminteri cuvintele în discuţie s-ar fi 
adaptat la sistemul fonologie românesc. Dar e vorba de 
lucruri cunoscute, asupra cărora nu este necesar să 
insistăm8. 

Note: 

7 în acest sens, folosirea chiar a unui singur cuvânt 
străin informa lui străină constituie un caz de bilingvism, 
deşi un caz limită. 

8 Nu face parte din obiectivele lucrării de faţă 
examinarea amănunţită a diferitelor probleme ce se pun cu 
privire la contactele interlingvistice şi la bilingvism. Pentru 


aceasta se pot consulta: B. 'lerracini, Conflictos de 
lenguasy de cultura, Buenos Aires, 1951, şi U. Weinreich, 
Languages în Contact. Findings and Problems, New York, 
1953. Această din urmă lucrare abordează bilingvismul 
mai ales din punct de vedere structural, dar conţine o 
foarte bogată bibliografie asupra tuturor problemelor 
legate de contactele interlingvistice. Cu privire la 
bilingvism în calitate de condiţie a schimbării lingvistice, 
cf., de asemenea, importantele consideraţii ale lui S. 
Puşcariu, Limba română, trad. germ. Die rumânische 
Sprache. Ihr Wesen und ihre volkliche Prăgung, Leipzig, 
1943, p. 241 ş.a. Vorbind despre înlocuirea unui cuvânt 
autohton printr-unul străin, Puşcariu observă că adevărata 
„cauză” a adoptării nu este bilingvismul ca atare, ci 
debilitatea funcţională a cuvântului înlocuit (p. 246). Acest 
lucru este adevărat în majoritatea cazurilor, numai că nu e 
vorba de o „cauză”, ci, totdeauna, de o „condiţie”: de o 
situaţie de fapt cu care se confruntă libertatea lingvistică. 

4.1.1. Ceva mai mult se cuvine să ne oprim, în 
schimb, asupra condiţiilor „sistematice” sau „funcţionale” 
începând cu cea mai generală şi mai importantă, anume 
aceea că limba se face în fiecare moment. Un sistem 
lingvistic, chiar realizat deja în forme tradiţionale, departe 
de a fi „prin definiţie echilibrat”, este, prin însăşi natura 
sa, un sistem „imperfect” (în sensul de determinat) 9. 
Saussure vorbeşte într-un loc despre „deteriorările” 
produse de schimbările din „mecanismul limbii” 10, iar în 
lingvistica post-saussuriană se vorbeşte adesea despre 
„perturbările” pe care „factorii externi” le-ar provoca în 
sistemele lingvistice (cf. 1, 1.1.). Dar, în acest caz, trebuie 
sau să admitem că sistemele care se delimitează în 
sincronie sunt uneori sisteme „echilibrate” şi alteori 
sisteme „deteriorate” ori „perturbate”, sau să recunoaştem 
că orice sistem lingvistic se află tot timpul într-un echilibru 
precar. 


4.1.2. Adevărată este ultima din cele două aserţiuni 
de mai sus. Raportat la sistem ca tehnică a activităţii 
lingvistice, orice element funcţional are o definiţie pozitivă 
(este a, b, e...) şi o definiţie negativă (nu este x, y, Z...), iar 
între ceea ce un element este şi ceea ce el nu este (dar 
poate să fie, fără a afecta funcţionalitatea sistemului) 
există întotdeauna o zonă liberă, care reprezintă spaţiul lui 
de realizare posibilă: să ne gândim la gama de realizări ale 
fonemelor şi la gama de „accepţiuni” ale semnificatelor 
(signifie's). În unele cazuri, acest spaţiu poate să fie foarte 
întins, ca în cazul oclusivelor velare latineşti k, g, care, 
urmate, de e, i, se puteau realiza până şi că e, g, fără ca 
aceasta să afecteze în vreun fel sistemul funcţional, 
întrucât era un câmp de realizare neutilizat de alte 
foneme. În rusă, realizarea lui IVI poate ajunge până la 
[ts], [c”] (cf. pronunţarea afectată a unor cuvinte că te tja), 
fără ca prin aceasta să se producă confuzia cu fonemele 
[ts/, Ici, care nu admit muierea. În franceză, Ixl poate 
ajunge să se realizeze ca [x] 

Note: 

9 Cf. M. Merleau-Ponty, Sur la phenome nologie, p. 
95: „li nous faut comprendre que, la synchronie-n dtant 
cu'une coupe transversale sur la dia-chronie, le sisteme 
qui est realize en elle n'est jamais tout en acte, îi comporte 
toujours des changements latents ou en incubation”. 

10 GIG, p. 127. 

fără pericol de confuzie, ceea ce nu ar fi posibil în 
spaniolă, unde x are valoare fonematică (cf. are/ajo, cerc /, 
usturoi), şi nici în germană, unde ar fi nepotrivit ca 
Darstellung, prezentare; descriere să fie înţeles ca Dach- 
stellung, punere a unui acoperiş, sau invers. 

In afară de asta - ca să rămânem în domeniul fonic -, 
într-un sistem există, de obicei, corelaţii oscilante şi chiar 
„căsuțe goale” corespunzătoare unor corelaţii incomplete. 
Astfel, în spaniola rioplatensă, corelaţia de sonoritate se 


caracterizează prin lipsa corespondentei surde în cazul lui 
III. Există, de aceea, o „căsuţă goală” ///, care se poate 
„umple”, şi chiar este în curs de umplere, prin unele 
realizări sporadice ale lui fii, ceea ce permite şi realizări ca 
[Jor] pentru engl. short, care, dacă n-ar exista „căsuţa 
goală”, s-ar putea adapta numai ca [cor] (cf. bolşevik» 
bolchevique). Tot aşa, în latină, fonemului [ii îi 
corespundea - în aceeaşi corelaţie, dar în sens invers - o 
căsuţă goală NI, care, într-adevăr, a ajuns să fie ocupată 
prin unele realizări ale lui Jui, cu importante repercusiuni 
asupra sistemului gramatical (cf. 4.5.5.). 

4.1.3. Echilibrul sistemului apare şi mai precar dacă 
se iau în considerare variantele de realizare şi realizările 
normale. Astfel, în castiliana exemplară din Spania, M se 
realizează în diverse cazuri ca [z], [dz] (în poziţie iniţială, 
ca şi după nazală şi după 1: yugo, inyectar, conyugal), 
această realizare fiind totodată cerută de corelaţia cu 
/e/11. Aşa se face că M a putut ajunge la MI în 
subdialectele meridionale şi în unele zone din America. Cât 
priveşte pe [w] şi [gw], norma literară şi comună menţine 
într-un echilibru mai mult sau mai puţin precar două 
realizări obligatoriu distincte (hueco [weko], dar agua 
[agwa]), care, totuşi, nu corespund unei opoziții distinctive 
în sistemul fonologie spaniol. Iar în spaniola rioplatensă, 
însăşi multitudinea de realizări pe care le admite fonemul 
/s/ indică un punct extrem de critic în sistemul fonologie, 
cu perspectiva unor serioase modificări în sistemul 
gramatical, dată fiind importanţa pe care /s/ o are ca 
morfonem nominal şi verba112. Într-adevăr, variantele de 
realizare reprezintă, după cum s-a arătat mai sus (cf. 2.4.), 
manifestarea în sincronie a schimbării. Acelaşi lucru se 
poate spune despre numeroasele moduri complementare şi 
isofuncţionale care se observă întotdeauna într-o „stare de 
limbă”. Aşa, de pildă, în latină, categoria timpului este 
predominantă în sistemul verbal, deşi persistă şi unele 


modalităţi aspectuale; există declinarea desinenţială, dar, 
în acelaşi timp, se utilizează pe scară largă prepoziţiile; 
numeroase substantive admit în flexiune două paradigme 
etc. Într-un anumit sens, chiar atunci când e vorba de limbi 
fixate prin literatură şi codificate, tot ceea ce în 
gramaticile curente e semnalat ca „altă posibilitate” sau ca 
„excepţie” este o reflectare a diacroniei în sincronie, fie ca 
apariţie a unui mod nou, fie ca menţinere a unui mod 
vechi, şi reprezintă un „punct critic” al sistemului 
realizat13.4.1.4. Un alt aspect al caracterului „incomplet” 
al sistemelor realizate rezidă în faptul că multe din 
opoziţiile posibile în cadrul sistemului funcţional rămân 
neutilizate. Astfel, într-o limbă ca spaniola (chiar lăsând la 
o parte formele cu prefixe şi sufixe) nu se întâlnesc multe 
cuvinte care să se deosebească de altele prin fiecare din 
fonemele care le compun sau printr-un singur fonem în 
fiecare caz: lui puerta, uşă, de exemplu, nu i se opun 
cuerta, ducrta, nuerta etc. Altfel spus, un mare număr de 
semnificând „posibili” nu există efectiv în limbă. De aici 
rezultă, pe de o parte, că în realitatea lingvistică concretă 
unităţile distinctive minimale sunt adesea polifonematice 
şi, pe de altă parte, că spaţiul realizării 

Note: 

1 E. Alarcos Llorach, Fonologia, p. 150, semnalează 
în mod just faptul că /j/ reprezintă un punct de 
dezechilibru în actuala structură sistematică a castilianei. 

12 Cf., în legătură cu aceasta, W. Vásquez, Elfonema 
îşi en el español del Untguay, Montevideo, 1953. 

13 H. Frei, La grammaire des fautes, Paris-Geneva- 
Leipzig, 1929, p. 32, observă, pe bună dreptate, că o 
inovaţie lingvistică nu este în mod necesar o „greşeală”, o 
formă „incorectă”: într-adevăr, poate fi vorba de o creaţie 
sistematică necesară (cf. III, 3.2.1. Şi nota 38). In legătură 
cu „imperfecţiunea” sistemelor lingvistice, cf. A. Meillet, 
Esquisse d'une histoire de la langue latine. Paris, 19485, p. 


234. 

şi perceperii „inteligibile” depăşeşte adesea limitele 
opoziţiilor distinctive consemnate în sistemul fonologie 
abstract: ceea ce e „de ajuns” pentru a înţelege şi a te face 
înţeles - chiar abstracţie făcând de determinările 
extralingvistice (cf. III, 4.2.) - abia dacă este o „figură” a 
cuvântului, mai mult sau mai puţin schiţată. Acest fapt 
constituie o condiţie permanentă de „instabilitate”, mai 
ales pentru limbile cu cuvinte polisilabice. 

4.2.1. De acest fapt ţine şi problema, încă insuficient 
studiată, a gradului de funcţionalitate al opoziţiilor 
distinctive14. In inventarul fonematic abstract, tot ce este 
distinctiv se află pe acelaşi plan, deoarece într-un caz 
oarecare serveşte la realizarea unei distincţii. Dar în 
realitatea limbii se observă mari diferenţe de „randament 
funcţional”. Anumite opoziții sunt mult mai importante 
decât altele şi se înregistrează, în cazul aceleiaşi opoziții, 
diferenţe de randament funcţional în poziţii şi în cuvinte 
diferite. Aşa se explică faptul că anumite opoziții 
distinctive pot „dispărea” (adică pot fi ignorate de către 
vorbitori), fără ca aceasta să afecteze grav funcţionalitatea 
sistemului. Astfel, în spaniolă, opoziţiile /O/-/s/ şi /A/-/j/ 
(caza, vânătoare - casă, casă, cocer, a coace - coser, a 
coase, halla, găseşte - haya, fag, callo, tăcu' - cayo, căzu') 
nu sunt cu mult mai importante decât alte câteva, care 
sunt aproape total ignorate, cum ar fi /ks/-/s/ (expiar, a 
ispăşi - espiar, a spiona) şi, mai ales, Ibl- NI (baron, baron 
- varon, bărbat, basto, grosolan - vasto, vast, rebelar, 
arăscula' - revelar, arevela, acerbo, aprig - acervo, 
acumulare). În italiana literară, opoziţiile 101-h1, lel-lel, deşi 
sistematice, nu au, de exemplu, importanța funcțională a 
opoziţiilor /0/-/al, lol-ld, pentru că se întâlnesc numai în 
poziție accentuată şi adesea numai ca opoziții „normale” 
(mai mult decât atât: se admit chiar variante normale ca 
leftera - leftera); şi opoziția /s/-/z/ nu 


Note: 

„* Cf. A. Martinet, Ou en est la phonologie? „Lingua”, 
I, p. 55. Vezi, de asemenea: SNH, p. 66 - 67; Forma y 
sustancia, p. 69. 

apare decât în puţine cazuri, ca în /fuso/-/fuzo/, şi 
numai în poziţie intervocalică. 

4.2.2. Totodată, randamentul funcţional al unei 
opoziții este, foarte adesea, numai aparent: se poate 
constata în dicţionar, dar, în realitate, nu se întâlneşte în 
vorbire. Pe baza dicționarului am distinge în spaniolă pe 
/gw/ de /w/ - în ciuda realizărilor de tipul agua [avva] şi 
huevo [gwe (3 o], precum şi a variantelor admise de 
normă, ca guaca-huaca, mormânt indian, guasca-huasca, 
curea” -, în virtutea existenţei perechilor giiellolhuello, 
guero/huero; dar formele acestor din urmă opoziții ţin de 
graiuri cu totul diferite. 

Alteori, o opoziţie poate să existe în acelaşi grai, dar 
randamentul său funcţional poate să fie totuşi practic nul, 
pentru că formele care se opun nu se întâlnesc, de obicei, 
în acelaşi tip de discurs şi în acelaşi context; aşa se 
întâmplă, de pildă, în cazul perechilor zueco, sabot - 
sueco, suedez, cebo, momeală - sebo, seu'. Apoi, cuvintele 
se diferenţiază şi prin alte mijloace, nu numai prin 
structura lor fonematică. Astfel, este adevărat că ne- 
diferenţierea lui A/-/j/ de Zii face să se „confunde” pollo, pui 
cu poyo, prispă, halla. găseşte cu haya, fag, callo, tăcu' cu 
cayo, căzu’; dar aceasta se întâmplă numai la modul 
abstract, căci în mod concret cuvintele menţionate se 
diferenţiază prin asociaţiile lor sintagmatice diferite15. 

4.2.3. lată de ce, observaţia că, schimbarea fonetică 
respectă opoziţiile distinctive trebuie înţeleasă cu rezerve 
(cf. III, 4.4.8.). 

Note: 

15 G. Bottiglioni, La geografia lingvistica 
(Realizzazioni metodi e  orienta-menti), „Revue de 


Lingvistiqgue Romane”, XVIII, p. 151, observă, în mod just, 
că omofonia nu se prezintă în mod necesar ca intolerabilă 
pentru vorbitori. Într-adevăr, omofonia - prin luarea ei în 
consideraţie drept condiţie a schimbării, structuralismul se 
apropie de geografia lingvistică - devine, de obicei, 
supărătoare numai atunci când cuvintele aparţin aceleiaşi 
sfere semantice. Totodată, gradul de toleranţă faţă de 
formele omofone variază de la limbă la limbă; cf. B. Trnka, 
Bemerkungen zur Homonymie, în TCLP, IV, p. 152 - 156. 
Pentru o mai bună precizare a conceptului de omofonie, cf. 
R. Godel, Homonymie et identite, în CFS, VII, p. 5 - 15. 
Realitatea e că schimbarea fonetică, la fel ca orice 
altă schimbare sistematică, dobândeşte caracterul a ceea 
ce E. Sapir numeşte drift, adică „derivă” 16. Aceasta este, 
de altfel, numai o metaforă pentru a spune că limba se 
creează sistematic şi că în creația lingvistică finalitatea 
sistematică se impune asupra  finalităţii distinctive 
specifice, tot aşa cum finalitatea sistematică generală se 
impune asupra finalităţii sistematice particulare. Cazurile 
în care schimbarea afectează realmente anumite opoziții 
importante şi necesare se rezolvă prin intermediul altor 
schimbări, particulare: este vorba despre cuvintele care 
trebuie neapărat să se menţină distincte, prin derivare şi 
înnoire lexicală, prin lărgire semantică etc. Astfel, sp. 
cama (< camba), picior, confundându-se cu cama, pati a 
fost înlocuit, în sensul său propriu, cu pierna; iar în 
spaniola rioplatensă cocer, a coace, care a ajuns să se 
identifice cu coser, a coase, a fost înlocuit cu cocinar. În 
ceea ce priveşte caracterul sistematic văzut în sens larg, 
se poate spune că, deja cu mult înainte ca un element să 
dispară din sistem, există în norma limbii elementele care 
îl vor înlocui în funcţionalitatea sa. Cu mult înainte de a 
dispărea cantitatea vocalică (drept trăsătură distinctivă) 
din sistemul latinei, existau deja în această limbă accentul 
de intensitate şi diferenţele de timbru vocalic, care urmau 


să-i ia locul. În spaniola din Uruguay, în graiurile în care “s 
final cade, această consoană a fost înlocuită, în funcțiunea 
ei morfonematică, prin corelaţia de timbru şi de cantitate 
vocalică17. Mai bine zis, în prezent /s/ e reprezentat în 
aceste graiuri prin timbrul deschis al vocalelor finale (e, o) 
sau prin cantitate (a). Dacă, la un moment dat, s-ar 
întâmpla să dispară conştiinţa posibilităţii de selecţie între 
aceste foneme şi - s, timbrul şi cantitatea ar căpăta 
automat valoare fonologică proprie, aşa cum s-au şi 
petrecut lucrurile în 

Note: 

16 Cf. E. Sapir, Language, New York, 1921, p. 160 
ş.a. Interpretarea ca „derivă” este, fără îndoială, cea care 
corespunde cel mai bine conceptului de drift. Aşa apare în 
excelenta traducere portugheză realizată de J. Mattoso 
Cămara jr., A Linguagem, Rio de Janeiro, 1954, p. 148 ş.a. 

17 Cf. W. Vásquez, Elfonema îşi p. 6 - 8. Acelaşi 
fenomen apare, după cum se ştie, în diferite alte regiuni 
hispanice. _ 

andaluză18. In limbă nu există „deteriorări” care, 
într-un fel sau altul, să nu fi fost reparate încă dinainte sau 
pentru care să nu fie gata din timp posibilitatea remedierii 
(cf. 4.3.). 

4.2.4. Din cele spuse cu privire la diferenţele de 
randament funcţional nu rezultă, totuşi, că o opoziţie 
„inutilă” sau cu o funcţionalitate redusă trebuie neapărat 
să dispară. Ea poate fi menţinută un timp nelimitat de 
către norma culturală şi poate chiar să-şi găsească 
justificarea în sistem, de pildă, în virtutea înaltului grad de 
funcţionalitate a trăsăturilor implicate 19. Astfel, în 
italiană, opoziţia /dz/-/ts/ funcţionează numai în câte un caz 
izolat şi tipic, „de dicţionar”, ca /radza/-/ratsa/ (razza) şi 
/bodzo/-/botso/  (bozzo) (căci în alte cazuri, ca 
/medzo/-/metso/ (mezzo), nu este unica trăsătură 
distinctivă). Totuşi această opoziţie se menţine în normă 


mult mai bine decât cea dintre /z/ şi /s/ (care este ignorată 
în nordul şi în sudul Italiei), datorită faptului că opoziţia 
sonoră-surdă funcţionează în italiană la toate oclusivele şi 
africatele, dar nu şi la toate fricativele (/// nu o cunoaşte), 
precum şi datorită faptului că opoziţia /dz/-/ts/ nu are o 
localizare în cuvânt, cum are IJ zi-] şi, care există numai în 
poziţie intervocalică. 

4.3.1. Posibilitatea permanentă de a „remedia” aşa- 
zisele „deteriorări” pe care schimbarea le produce în 
sistemele lingvistice se datorează faptului că în limbă 
convieţuiesc multă vreme vechiul şi noul, nu numai în sens 
extensiv, ci şi intensiv (sub formă de „variante” şi „moduri 
isofuncţionale”), respectiv faptului că - după cum am văzut 
- una dintre condiţiile schimbării este schimbarea însăşi 
(cf. 2.4.). Parafrazând faimoasa afirmaţie a lui Saussure 
referitoare la raportul dintre „limbă” şi „vorbire”, se poate 
spune că - afară de cazul împrumuturilor interlingvistice şi 
al even-Note: 

x Cf. T. Navarro Tomâs, Dedoublement de phonemes 
dans le dialecte andalou, în TCLP, VIII, p. 184 - 186, şi 
Desdoblamiento defonemas vocdlicos, în RFH, |, p. 165 - 
167. În ceea ce priveşte lucrările ulterioare în care se 
examinează acelaşi fenomen, cf. E. Alarcos Llorach, 
Fonologia y fonetica (A proposito de vocales andaluzas, 
„Archivum”, VIII, p. 193 - 205. 

Iy Cf. E. Alarcos Llorach, Fonologia, p. 107. 

tualelor creații ex nihilo - „nimic nu apare în sistem 
care să nu fi existat mai înainte în normă” şi, invers, nimic 
nu dispare din sistemul funcţional decât după o amplă 
selecţie realizată de normă. Totodată, orice deplasare în 
cadrul normei (al limbii realizate) nu este altceva decât o 
materializare istorică a unei posibilităţi existente deja în 
sistem. 

4.3.2. Exemplele din gramatică sunt, în această 
privinţă, mai evidente şi mai la îndemână decât cele din 


fonetică, deşi, fără îndoială, lucrurile nu se petrec altfel în 
domeniul fonic. Astfel, comparaţia cu magis a fost, în 
latină, o „variantă” gramaticală (un mod isofuncţional) 
înainte de a dobândi valoarea pe care o are azi în spaniolă 
şi în alte limbi romanice. Într-adevăr, comparaţia cu magis 
exista deja în latina’ din perioada clasică, nu numai pentru 
adjectivele în - eus - ius - uus, ci şi pentru „substantivele 
adjectivate” (magis amicus), pentru compararea a doua 
calităţi (magis prudens quam sapiens), precum şi pentru 
expresiile comparative cu verbe şi numerale (magis quam 
quadraginta). Şi putea apărea, ca variantă facultativă, cu 
adverbe (magis audacter, Cicero). Ceea ce s-a produs, prin 
urmare, în aşa-numita „latină vulgară” a fost o deplasare 
treptată a normei, prin alegerea între magis şi comparatia 
desinenţială (în concordanţă, totodată, cu afirmarea 
progresivă a modurilor perifrastice în întregul sistem 
gramatical latinesc). Numai în urma unei îndelungate 
selecţii magis a devenit singurul mod comparativ admis, 
cel puţin în unele graiuri, încetând să mai fie o „variantă”: 
în felul acesta s-a produs o mutație în sistem20. Tot aşa, 
demonstrativul iile, utilizat încă mai de mult cu o valoare 
foarte apropiată de cea a articolului (cf. la Sf. Augustin: 
ubi veniemus ad illam aeternitatem), a devenit articol 
propriu-zis (adică s-a redus la un simplu actualizator) 
numai printr-o mutație, în momentul în care pentru a 
spune „acela” nu s-a mai zis iile, ci, de exemplu, eccum 
iile. Construcţia cu de a fost în latină o 

Note: 

20 Prin analogie cu conceptele de fonologizare, 
defonologizare şi  transfonologizuire din fonologia 
diacronica, putem spune că, în general, o mutatie poate fi 
pozitivă, negativă sau de transfer. 

variantă sintagmatică a genitivului înainte ca acesta 
să dispară prin selecţia în favoarea perifrazei. Deja în 
latina clasică această construcţie avea adesea funcţii 


analoage cu cele ale genitivului: signum de marmore, 
actas de ferro (Ovidiu), fama de Mo, unus de illis (Cicero); 
tot aşa, construcţia cu ad putea funcţiona ca variantă a 
dativului21. Se ştie, de asemenea, că formele verbale 
perifrastice de perfect şi viitor existau, cu valoare 
aspectuală sau „modală”, cu mult înainte de afirmarea lor 
cu o valoare propriu-zis temporală în latina „vulgară”: cf. 
habeo absolutum (Caesar), dictum habeo (Cicero), habeo 
pactam sororem mi-am (Plaut), haec habui dicere (Cicero). 
În spaniolă, forma habia + participiu a fost multă vreme o 
variantă a formei mai vechi în - ara - era (gritara, saliera). 
Dar, odată cu trecerea la conjunctiv a formelor în - ara - 
era (datorită întrebuinţării lor în construcţii condiţionale), 
varianta habia + participiu a dobândit valoarea de unică 
formă sistematică de mai mult ca perfect indicativ. Invers, 
în urma acestui fapt, formele în - a se este (gritase, 
saliese), până atunci forme sistematice de imperfect 
conjunctiv, au devenit „variante” şi, în prezent, se văd deja 
amenințate de selecţia în favoarea variantelor în - ara - 
era22. 

4.4.1. O altă condiţie permanentă de „instabilitate” o 
constituie contradicţiile interne ale oricărui sistem 
lingvistic realizat. Într-adevăr, norma cere adesea realizări 
superflue, sau realizări care se justifică pe axa 
paradigmatică, dar care se dovedesc a fi inutile pe linia 
sintagmatică. Şi, în virtutea aceleiaşi raţiuni de 
uniformitate paradigmatică, ea poate chiar să ceară unele 
realizări contrare sistemului, în felul acesta, se produce, 
practic, un permanent conflict între sintagmatic şi 
paradigmatic, căci, într-un anumit sens, în 

Note: 

21 Ceva asemănător se petrece în româna actuală, 
unde construcţia cu prepoziţia la este echivalentă cu 
dativul: Ja un copil, la copii se întrebuinţează frecvent cu 
aceeaşi valoare ca unui copil, copiilor. 


22 Alte exemple se pot vedea în SNH, p. 64 - 66. 

vorbire se realizează mai mult decât este necesar din 
punct de vedere funcţional. 

4.4.2, Să ne gândim la ceea ce se întâmplă în cazurile 
de acumulare de morfeme isofuncţionale (de data aceasta 
în lanţul vorbirii, nu în sistem). În latină, de pildă, 
întrebuinţarea prepoziţiilor făcea ca, în multe situaţii, 
desinenţele cazuale să devină inutile şi, într-adevăr, acesta 
a fost motivul principal al progresivei anemieri funcţionale 
a desinenţelor. În spaniolă, uniformitatea paradigmatică 
(sau ceea ce se numeşte, în mod curent, norma de 
„individualitate” a cuvintelor) cere pluralul articolelor şi în 
cazurile în care este superfluu din punct de vedere 
funcţional (numărul fiind indicat în forma numelui), şi 
chiar şi în unele cazuri în care se încalcă regulile de 
distribuţie fonematică ale limbii. Unităţile lexicale spaniole 
nu cunosc, propriu-zis, grupurile ss, să, zbl, dar - întrucât 
în vorbire articolul constituie un singur cuvânt fonic 
împreună cu numele care îl urmează - aceste grupuri apar 
inevitabil în cazul cuvintelor cu s, X, alla iniţială precedate 
de articole la plural: Jos senderos, las llanuras, los 
blogues. De aici „căderea” lui 5 înaintea altui's şi, poate, 
primul pas spre căderea lui 5 final în andaluză, ca şi în Rio 
de la Plata şi în alte zone ale Americii. De remarcat e, apoi, 
faptul că sQ, se şi, sx, precum şi grupurile formate din 's + 
două consoane sunt grupuri rare sau se întâlnesc numai în 
compuse, ori că şi este rar şi că în acest grup re tratat, în 
realitate, ca inițial (într-adevăr, arhifonemul /R/ e 
reprezentat în acest caz prin |rr]). 

4.4.3. Consideraţii analoage se pot face şi în sens 
invers. Adică, dacă într-o limbă nu se constată conflicte 
între paradigmatic şi sintagmatic, sau paradigmaticul este 
redus la minimum, acest fapt ar trebui să constituie o 
condiţie de relativă stabilitate. 

4.5.1. În sfârşit, de contradicţiile interne ale oricărui 


sistem realizat se leagă interdependența dinamică a 
elementelor consti-tutive ale fiecărui sistem lingvistic, 
aceasta fiind o altă condiţie permanentă de instabilitate a 
limbilor, căci implică faptul că orice schimbare este (sau 
poate să fie) motiv al altor schimbări analoage sau 
corelative. 

4.5.2. Această interdependenţă poate fi înţeleasă, 
mai întâi, ca solidaritate între elementele fiecăruia dintre 
sistemele parţiale pe care le distingem în descrierea 
limbilor: cel fonetic, cel gramatical şi cel lexical. In 
general, se poate afirma că apariţia unui element 
funcţional nou favorizează constituirea altor elemente 
analoage şi, invers, că dispariţia unui element funcţional le 
slăbeşte pe cele de acelaşi tip. Menţionăm, de exemplu, 
cazul africatelor din latina vulgară, care, desigur, nu au 
apărut toate simultan; la fel stau lucrurile şi cu anemierea 
progresivă a  desinenţelor cazuale în aceeaşi latină 
„vulgară”. 

4.5.3. Principiul solidarității dinamice dintre 
modurile fonice ale unei limbi constituie, după cum se ştie, 
fundamentul fonologiei diacronice, inaugurată de R. 
Jakobson23 şi cultivată apoi, cu rezultate care se bucură 
de o apreciere generală, mai ales de A. Martinet24. Prin 
fonologia diacronică, fonologii de la Praga înțelegeau să se 
opună aşa-numitului „atomism”, care a fost şi este atribuit, 
de obicei, neogramaticilor. Ar fi bine să nu uităm, totuşi, că 
amintitul principiu a fost enunțat, probabil pentru întâia 
oară, de H. Paul, adică tocmai de către un învăţat 
considerat drept teoretician prin excelenţă al orientării 
neogramatice: „Es bestent în allen Sprachen cine gewisse 
Harmonie des Lautsystems. Man sient daraus, da6 die 
Richtung, nach welcher ein Lăut ablenkt, mitbedingt sein 
mufi durch die Richtung der iibrigen Lăute” 25. De 

Note: 

23 R. Jakobson, Remarques sur l'évolution 


phonologique du russe comporte a celle des autres 
langues slaves (= TCLP, Il), Praga, 1929, şi Prinzipien der 
historischen Phonologie, în TCLP, IV, 1931, p. 247 - 267 
(trad. fr. Principes de phonologie historique, în N. 
Trubetzkoy, Principes, p. 315 - 336). 

24 Cf. A. Martinet, Economie des changements 
phonétiques. Trăite de phonologie diachronique. Berna, 
1955, unde specialistul francez, pe lângă stabilirea bazelor 
şi a principiilor generale ale unei fonologii diacronice, 
reuneşte o serie de studii exemplare publicate anterior. 

25 [Există în toate limbile o anumită armonie a 
sistemului fonetic. Rezultă de aici că direcţia în care se 
îndreaptă un sunet trebuie să fie condiţionată de direcţia 
celorlalte sunete], H. Paul, Prinzipien, p. 57. Într-un mod 
foarte asemănător formula acelaşi principiu G. von der 
Gabelentz, Die Sprachwissenschaft, p. 191: „Als Regel, 
wenn auch kaum als ausnahmslose Regel, darf man 
armehmen, dați altfel, acelaşi principiu a mai fost 
formulat, înaintea sau în afara structuralismului diacronic, 
de către J. Vendryes, încă în 190226, precum şi de către M. 
Grammont27. 

4.5.4. Într-un sens, mai larg, interdependenţa 
menţionată poate fi înţeleasă ca solidaritate a unui întreg 
sistem lingvistic. In legătură cu aceasta trebuie să amintim 
cunoscuta teză a lui Meillet după care limba este „un 
sisteme ou tout se tient” 28. Această teză nu este, desigur, 
acceptabilă fără rezerve în ceea ce priveşte „limbile 
istorice”, care, după cum s-a văzut, cuprind, de obicei, mai 
multe sisteme şi mai multe norme (cf. II, 3.1.4.). Ea este 
aplicabilă numai la „limba funcţională” (cf. II, 3.1.3.), dar şi 
cu privire la aceasta se impun restricţii, căci într-un sistem 
lingvistic există întotdeauna posibilităţi contradictorii, care 
reprezintă echilibrul său precar. În afară de asta, avem a 
face cu o teză tautologică: în ultimă analiză, ea spune, pur 
şi simplu, că, un sistem este un sistem, căci „sistem” 


înseamnă tocmai, ansamblu de 

Note: 

În der Lautverschiebung einer Sprache fine gewâsse 
Folgerichtigkeit herrsche, daG also verwand te Lăute auch 
verwand te Schicksale erfahren” [Ca regulă, chiar dacă nu 
fără excepţii, se cuvine să admitem, că în schimbările 
fonetice dintr-o limbă domneşte o anumită consecvență, 
astfel încât sunete asemănătoare împărtăşesc şi o soartă 
asemănătoare]. Şi chiar B. Delbrück admitea o anumită 
interrelaţie între schimbările fonetice: „sehr 
wahrscheinlich ist, dab vermoge des psychophysischen 
Mechanismus cine Veranderung die andere nach sich 
zient, z. B. die Verănderung eines k auch die eines g „leste 
foarte probabil că, în virtutea mecanismului psihofizic, o 
modificare atrage după sine alta, de exemplu modificarea 
unui k o atrage pe cea a unui g] (Die neueste 
Sprachforschung, p. 17). 

26 J. Vendryes, Reflexions sur les lois phone tiques, p. 
4. Dar, cu excepţia acestui principiu, articolul lui Vendryes 
este expresia misticismului. tendințelor obscure ale 
limbilor şi al. inovaţiilor generale. 

27  „Lensemble des articulations d'une langue 
constituie en effet un sisteme ou tout se tient, oii tout est 
dans une etroite dependance. Il en rezulte que, şi une 
modification se produit dans une partie du sisteme, il y a 
des chances pour que tout l'ensemble du sisteme en soit 
atteint, car îi est necessaire qu'il reste coherent” (7răite 
de phonétique, p. 167). Exemplele pe care Grammont le 
menţionează în acest sens sunt aproape structurale. Cf., de 
asemenea, p. 156, unde singurul lucru inacceptabil este că 
sistematicitatea schimbării e atribuită unor inexistente 
„tendinţe ale limbii”. 

2 S.A. Meillet, Lingvistique historique, 1, p. 16. 

elemente interdependente. Este, totuşi, o tautologie 
utilă şi importantă, căci ea atrage atenția asupra faptului 


că în limbă nu există câmpuri autonome şi necomunicante 
(cum apare atât de des în descrierile gramaticale), ci 
există o intimă solidaritate între aspectul fonic, cel 
gramatical şi cel lexical; ceea ce, în perspectivă diacronică, 
înseamnă că o schimbare în oricare dintre aceste aspecte 
are repercusiuni asupra întregului sistem29. Şi ea este 
importantă tocmai pentru că interdependenta elementelor 
într-un sistem lingvistic constă nu numai în acorduri, ci şi 
în contradicții. În virtutea unor asemenea contradicții - şi, 
în primul rând, în virtutea necoincidenţei dintre finalitatea 
sistematică generală şi cea particulară (cf. III, 4.4.8.) -, 
într-o limbă, tot ceea ce, pe de o parte, se „construieşte”, 
pe de altă parte se „năruie” şi necesită noi „reparaţii”. 

4.5.5. Aşa, de pildă, căderea lui - se în România 
Orientală a atras după sine nu numai reducerea pluralelor 
la două tipuri (-e - i), ci şi extensiunea desinenţei - i la 
persoana a doua a timpurilor verbale (it. chiami, vedi; rom. 
chemi, vezi), care altminteri s-ar fi confundat cu persoana 
a treia. În mod analog se pot explica (în ceea ce priveşte 
condiţiile funcţionale) diverse alte schimbări produse în 
sistemul gramatical latin, printre care substituirea 
viitorului sintetic prin forme perifrastice. Viitorul era, încă 
din latina clasică, deficitar din punctul de vedere al 
expresivităţii; părea şi oarecum neobişnuit din punct de 
vedere sistematic, prin faptul că se forma în două feluri cu 
totul deosebite la cele patru conjugări, precum şi prin 
faptul că, la persoana întâi a conjugărilor a treia şi a patra 
coincidea cu conjunctivul prezent. Viitorul constituia, 
astfel, un „punct slab” în sistem. Cu toate acestea, nimic 
nu părea să-i amenințe perpetuarea. Insă, în aşa-numita 
„latină vulgară” se confundă adesea sunetele w şi b şi se 
produce, prin aceasta, confuzia între unele forme ale 
viitorului (amabii, amabimus) şi cele ale 

Note: 

2 y Cf. R. Jakobson, The phonemic and grammatical 


aspects of language in their inter-relation, în Actes du 
Sixieme Congres International des Lingvistes. Paris, 1948, 
Rapports, p. 5 - 18. 

perfectului indicativ (amavit, amavimus). Totodată, 
trecerea lui / la e şi pierderea cantităţii vocalice au ca 
urmare, la verbele de conjugarea a treia şi a patra, 
confundarea formelor viitorului cu cele ale prezentului 
indicativ  (dicet-dicit) 30. Toate aceste modificări 
favorizează (deşi nu determină) înlocuirea viitorului prin 
perifraze cu habeo, debeo, volo, care sunt neambigue şi 
corespund, totodată, unei exigențe expresive particulare, 
de a semnifica un „viitor vāzut din perspectiva 
prezentului” ca intenție sau ca obligație (cf. V 4.2.). 
Simultan cu aceasta, perfectul indicativului, amenințat şi 
el de confuzia în discuție, este adesea înlocuit prin 
perifrază aspectuală habeo + participiul trecut. Dar 
căderea lui - wdin desinenţele perfectului şi dispariția 
totală a formelor de viitor în - bo - bis, permit revitalizarea 
acestui timp, care se menține efectiv până în ziua de azi în 
majoritatea dialectelor romanice. 

Invers, o nouă posibilitate distinctivă reprezintă o 
nouă posibilitate gramaticală. In română, opoziţia o-od, o 
dată „fonolo-gizată”, poate servi nu numai la exprimarea 
unor distincţii lexicale (robă-roabă, tonă-toană), ci şi la 
exprimarea unor opoziții gramaticale; astfel, în 
subdialectul moldovenesc, [robi] (robii) se distinge de 
[roabi] (roabe) numai prin opoziția ocă. Şi gramatica, la 
rândul ei, influenţează, desigur, partea fonică. În latină, 
căderea consoanelor finale (în special a lui - m) şi 
dispariţia treptată a cantităţii vocalice (ca trăsătură 
distinctivă) impun utilizarea prepoziţiilor ca mijloc de 
distingere a funcţiilor sintactice ale numelui (de exemplu, 
cum hasta în loc de hastâ); totodată, însă, se poate afir 
Note: 

30 Cf. W. von Wartburg, Einführung, p. 101; V. 


Bertoldi, La parola quale mezzo d'espressione, Napoli, 
1946, p. 259 - 260; A. Pagliaro, Corso di glottologia, 1, p. 
163, şi Logica e grammatica, p. 20, nota 1; B.E. Vidos, 
Handboek tot de romaanse taalkunde, s-Hertogenbosch, 
1956, p. 185, 192. Totodată, deja C.H. Grandgent, An 
Introduction to Vulgar Latin, New York, 1962 
(reproducerea ediției din 1907), p. 56, observa că viitorul 
latinesc „era expus, în pronunţarea târzie, confuziei cu 
prezentul indicativ şi conjunctiv”. Asupra efectelor 
contopirii lui /b/ cu [w] atrage atenţia şi J. Mattoso Cămara 
jr., Urna forma verbal portuguesa, Rio de Janeiro, 1956, p. 
30. 

mă şi contrarul, anume că folosirea prepoziţiilor 
provoacă slăbirea funcţională (de aceea, şi materială) 
progresivă a desinenţelor şi a cantităţii vocalice: avem a 
face cu procese concomitente şi interdependente. La 
aceasta trebuie adăugate unele cazuri de „analogie”, 
câteodată foarte generale. Aşa este, de exemplu, în 
castiliana arhaică, eliminarea consoanelor surde finale 
(naf, nuf, verdat, homenax) şi, în parte, chiar neproducerea 
apocopei lui - e, datorită persistenţei sonorelor la pluralul 
aceloraşi cuvinte (naves, nubes, verdades, homenajes): 
singularele nave, nube, verdad, homenaje au fost refăcute 
după modelul pluralelor şi în concordanță cu modelele 
sistematice ale castilianei pentru opoziția 
singular/plura131. 

5.1. Intre condițiile generale ale schimbării trebuie 
considerată şi non-coincidenţa culturală şi funcţională 
între sistem şi normă în limbă. 

5.2. Într-adevăr, din punctul de vedere al „ştiinţei” 
lingvistice, se constată un permanent dezacord între 
cunoaşterea sistemului şi cunoaşterea normei. 
Cunoaşterea normei implică un grad de cultură mai înalt, 
căci înseamnă cunoaşterea nu numai a ceea ce este 
posibil, a ceea ce se poate spune într-o limbă fără a-i 


afecta funcţionalitatea, ci şi a ceea ce efectiv se spune şi s- 
a spus, adică înseamnă a fi informat asupra realizării ei 
tradiţionale32. Sistemul 


Note: 
31 Cu privire la cazurile de acest gen se poate spune 
într-adevăr - după cum scrie E.A. Nida, Lingvistic 


Interludes, Glendale, 1947, p. 149 - că „analogy operates 
in those parts of language which are out of equilibrium 
with the general structure as a whole”. În alte cazuri, 
analogia realizează posibilităţi sistematice particulare, 
care se pot afla în contradicţie cu alte posibilităţi, mai 
generale. Aşa, de exemplu, oigo f, (eu) aud J este, în 
spaniolă, o formă analogică, dar asta nu o face să fie în 
concordanţă cu structura verbală spaniolă „as a whole”. 

32 Deosebirea dintre sistem şi normă poate fi 
asemuită, până la un anumit punct, cu cea care se face în 
lingvistica nord-americană între aşa-numitele patterns 
„productive”, cum este, de exemplu, pluralul englezesc în - 
s, şi cele „fixate” sau „limitate“, cum este pluralul ox-oxen 
(cf. E.A. Nida, Lingvistic Interludes, p. 146). Numai că, 
pentru noi, norma nu cuprinde doar ceea ce e se învaţă cu 
mult înaintea învăţării normei: cu mult înainte de a 
cunoaşte realizările tradiţionale pentru fiecare caz 
particular, copilul cunoaşte sistemul de „posibilităţi”, de 
unde rezultă frecventele lui „creaţii sistematice” contrare 
normei (ca sp. ande şi cabi, în loc de anduve şi cupe, 
perfectele simple neregulate ale verbelor andar, a umbla’ 
şi caber, a încăpea), în permanenţă corectate de către cei 
mari. 

Acest dezacord cultural între sistem şi normă are 
două consecinţe de ordin general. În primul rând, 
inovațiile de tipul celor pe care le-am numit „creaţii 
sistematice” devin deosebit de numeroase şi găsesc largi 
posibilităţi de răspândire în epocile de slăbire a tradiţiei şi 
de decadenţă culturală, sau în cadrul comunităţilor cu o 


cultură lingvistică redusă. În al doilea rând, se poate spune 
a priori că unele limbi sunt destinate să se schimbe mai 
mult decât altele, în circumstanţe culturale favorabile 
schimbării. Într-adevăr, există limbi în care se observă o 
evidentă predominare a sistemului asupra normei, o 
preponderență a ceea ce este posibil din punct de vedere 
funcţional faţă de ceea ce s-a realizat tradițional; este 
vorba de limbi cu o structură relativ simplă şi regulată, ca, 
de exemplu, limbile fino-ugrice şi, mai ales, cele turcice. 
Aceste limbi se schimbă, în general, mult mai puţin, sau 
„se schimbă fără să se schimbe”, căci, în cazul lor, 
realizarea tradiţională are mai puţină importanţă. Foarte 
adesea se poate spune că „ceea ce este posibil în turcă 
este turcesc”, chiar dacă nu s-a realizat niciodată până 
acum. Nu se poate spune, însă, acelaşi lucru despre limbile 
cu o structură complexă şi caracterizată parţial prin 
anomalii, ca cea mai mare parte a limbilor indo-europene, 
unde sistemul oferă mai multe posibilităţi pentru aceeaşi 
situaţie, iar norma alege numai pe unele dintre ele. Astfel, 
în spaniolă, în cele trei perechi 

Note: 

„Fosilizat”, ci tot ceea ce s-a stabilit şi este comun în 
realizările lingvistice tradiţionale, în timp ce sistemul 
cuprinde  „posibilităţile”, liniile directoare şi limitele 
funcţionale ale realizării, adică tehnica însăşi a „facerii” 
lingvistice. În cazul lui ox-oxen, faptul de normă nu este 
forma oxen ca atare (formă care, ca posibilitate 
funcţională, nu este mai puţin sistematică decât exes), ci 
faptul că în acest caz realizarea tradiţională este, tocmai, 
oxen Şi nu exes. 

analoage rendimiento-rendicion, remordimiento- 
remordicion şi volvimiento-volvicion norma admite ambele 
posibilităţi în primul caz (deşi cu valori diferite), numai 
prima posibilitate în cel de-al doilea caz şi niciuna în cel de 
al treilea caz (deşi îl admite pe revolvimiento). In 


împrejurări caracterizate prin nesiguranța tradiției 
lingvistice, în limbile din a doua categorie sunt totdeauna 
posibile ample schimbări de „regularizare”, de aplicare a 
sistemului într-un sens contrar normei (cf. cele întâmplate 
în spaniolă cu majoritatea verbelor „neregulate” latineşti, 
precum şi cu perfectele şi participiile „tari” în trecerea de 
la castiliana arhaică la cea clasică). 

5.3. Un dezacord analog între normă şi sistem se 
observă sub aspect „intensiv”: în partea distinctivă (fonică) 
predomină sistemul; în cea semnificativă - mai ales în cea 
gramaticală - predomină norma. Acest fapt are şi el două 
consecinţe de ordin general: în partea fonică, formele 
puţin curente (de pildă, cele utilizate în cercurile 
cărturăreşti) rămân, de obicei, neafectate de modificări; 
dimpotrivă, în partea gramaticală, norme vechi (de 
exemplu, verbele  „neregulate”) se menţin tocmai la 
elementele de uz curent, mai bine „ştiute” 33. 

6. Se poate spune, în concluzie, că „factorii” 
sistematici şi cei culturali funcţionează, în materie de 
schimbare, ca selectori ai inovaţiilor: ei sunt condiţii şi 
limite ale libertăţii lingvistice în acţiunea acesteia de 
facere şi refacere a limbii. Dintre nenumăratele inovaţii 
care se constată în vorbire, numai unele se adoptă şi se 
răspândesc, pentru că numai unele corespund 
posibilităţilor şi necesităţilor sistemului funcţional sau 
găsesc condiţii favorabile în starea „ştiinţei” lingvistice 
interindividuale. O schimbare lingvistică începe şi se 
dezvoltă, totdeauna, sub formă de „deplasare” a unei 
norme. Dar, pentru ca norma să se poată „deplasa”, este 
absolut necesar fie ca acest lucru să fie oportun şi necesar 
din 

Note: 

33 Cf. H. Paul, Prinzipien. p. 227. 

punct de vedere funcţional, fie ca norma să nu fie 
cunoscută, fie ca necunoaşterea acesteia să nu afecteze 


funcţionalitatea limbii (înţelegerea între vorbitori). Fiind o 
„Ştiinţă” tradiţională, limba se modifică mai repede în 
epocile de slăbire generală a „ştiinţei”, dar modificările îşi 
găsesc limitele lor, determinate de funcţionalitatea 
sistemului34. Fiind un sistem funcţional, limba se modifică 
mai ales în „punctele” sale „slabe”, adică acolo unde 
sistemul nu corespunde în mod eficient necesităţilor 
expresive şi comunicative ale vorbitorilor; modificările 
„necesare” îşi găsesc însă limita în siguranţa tradiţiei: o 
normă culturală viguroasă poate menţine o vreme oricât 
de îndelungată chiar şi un sistem „dezechilibrat”. În felul 
acesta, înşişi „factorii” sistematici şi extrasistematici sunt 
condiţii ale schimbării şi ale rezistenţei la schimbare, iar 
ritmul „evoluţiei” lingvistice depinde de jocul lor dialectic: 
de coincidenţa sau non-coincidenţa între ceea ce este 
necesar pe plan funcţional şi ceea ce este consimţit pe 
plan cultural, ca şi de predominarea uneia sau alteia dintre 
cele două serii de „factori”. 

V. Schimbarea ca problemă istorică. Sensul şi limitele 
explicaţiilor „genetice”. 

Note: 

34 Până şi saussurienii rigid „ortodocşi” - adică 
partizanii schimbărilor întâmplătoare şi adversarii 
structuralismului diacronic - admit, cel puţin, acest rol 
„negativ” al sistemului în ce priveşte schimbarea 
lingvistică. Aşa este, de exemplu, A. Burger, Phonemutigue 
et diachronie, p. 32: „en general le role du sisteme dans 
l'évolution de la langue est essentiellement negatifet 
conservateur: îi laisse le champ libre aux inovations qui n 
entraânent pas de gene pour Lintercomprehension; îi 
empeche ceux qui la generalent”. 

1.1. Cea de a treia problemă a schimbării lingvistice 
(problema unei anumite schimbări sau a unei anumite serii 
de schimbări într-o limbă) este totdeauna o problemă 
istorică, a cărei rezolvare depinde de cunoaşterea 


condiţiilor istorice (sistematice şi extra-sistematice) ale 
limbii respective, precum şi de momentul concret în care 
limba în cauză e luată în consideraţie. După cum am spus, 
soluţiile problemelor din această a treia categorie ne oferă 
materialul necesar pentru a pune problema generală a 
schimbărilor (în măsura în care aceasta are nevoie de 
inducţie) şi, în acest sens, explicaţia „condiţională” a 
schimbării lingvistice este o „explicație istorică 
generalizată” (cf. II, 4.2. ŞI IV, 1.1.). Totodată, problemele 
istorice pot fi puse numai tinând seamă de realitatea 
dinamică a limbii (cf. III) şi cunoscând condiţiile generale 
ale schimbării (cf. IV). De aceea, cea de a doua şi cea dea 
treia problemă a schimbării lingvistice - singurele legitime 
ca probleme empirice - sunt probleme interdependente şi 
se lămuresc reciproc; nu există însă aceeaşi relaţie între 
aceste probleme şi problema raţională a mutabilităţii 
limbilor. 

1.2. Din nefericire, modul în care se pun problemele 
istorice (ale cutărei sau cutărei schimbări) este şi el 
afectat, mai ales în ceea ce priveşte schimbarea fonetică, 
de ideea fizicistă a cauzalităţii. La aceasta se adaugă, ca 
întotdeauna, faptul că aceste probleme se pun la nivelul 
limbii abstracte. De aici tendinţa de a considera drept 
esenţială problema inovaţiilor iniţiale şi chiar de a 
prezenta ca rezolvată orice problemă specifică prin simpla 
deducere sau postulare a „originii” (ipotetice a) schimbării 
examinate. De fapt se uită adesea că în limba concretă nu 
există un singur fonem a şi un singur cuvânt A, ci atâtea 
câţi sunt vorbitorii care întrebuinţează fonemul şi cunosc 
cuvântul. Fonemele şi cuvintele limbii abstracte sunt 
moduri şi modele abstracte „de gradul doi”, care 
corespund altor moduri şi modele, „de gradul întâi”, 
conţinute în „ştiinţele” lingvistice individuale; iar aceste 
din urmă moduri şi modele nu se pot schimba printr-o 
simplă inovaţie punctuală (cf. II, 3.1.). 


1.3.1. Exemplul cel mai trist, în această privinţă, îl 
constituie  aşa-zisele  „explicaţii” fiziologice, explicaţii 
nefericite şi absurde, într-adevăr, când se spune, de pildă, 
că pentru a se trece, într-o limbă oarecare, de la fonemul x 
la fonemul y, limba (organul) a trebuit să efectueze cutare 
şi cutare mişcări şi să treacă de la poziţia p la poziţia q 
(printr-o serie mai mult sau mai puţin lungă de poziţii 
intermediare), nu se explică absolut nimic cu privire la 
schimbarea în discuţie: se spune numai care sunt 
întotdeauna mişcările necesare pentru a trece de la 
realizarea fonemului x la realizarea fonemului y; adică, se 
rezolvă o problemă de fiziologie a articulării şi nicidecum 
problema istorică ce se pune. Ce altceva se spune când se 
afirmă, de exemplu, că, deplasarea spre înainte a 
contactului dintre limbă şi vălul palatului a fost „cauza 
eficientă” a evoluţiei lat. ke, Jfe/'1? Despre ce „limbă” este 
vorba? Limba este 

Note: 

1 Exemplul nu este inventat: aşa explica PE. 
Guarnerio, în „Revue de dialectologie romane”, III, p. 213, 
palatalizarea  velarelor  latineşti. Şi, din nefericire, 
„explicaţiile” de acest gen nu au fost încă excluse din 
lingvistică. În legătură cu aceasta, se cuvine să amintim că 
deja Platon a semnalat caracterul absurd al explicării 
faptelor umane (istorice) prin intermediul condiţiilor 
fiziologice generale, în Phedo, 98 c-e, 99 a-b, unde se face 
deosebire între „cauza” propriu-zisă şi condiţia necesară, 
fără de care cauza nu ar putea acţiona (Socrate nu şade nu 
stă jos] în carceră pentru că poate îndoi picioarele). 

O „ştiinţă” interindividuală şi nu un aparat fonator. 
„Limba” (Sprache) nu are limbă (Zunge): pe aceasta din 
urmă o au vorbitorii, dar aceştia nu o mişcă, desigur, 
simultan pentru a modifica la unison realizările lor fonice. 

1.3.2. Referindu-se tocmai la palatalizarea velarelor 
latineşti, A. Burger afirmă că „la phonetique en explique le 


comment, mais le pourquoi nous echappe” 2. Adevărul este 
însă că - dacă e vorba de palatalizare ca „schimbare” (cf. 
III, 3.2.1.) - fonetica nu ni-l explică nici pe „pourguoi” nici 
pe „comment”. Un „comment” fonetic este generic şi 
fiziologic, nu istoric şi cultural. De aceea, explicaţiile 
fonetico-fiziologice ale modificărilor fonice sunt nu numai 
discutabile sau eronate, ci şi pur şi simplu absurde: ele se 
bazează pe o confuzie între limba abstractă, 
interindividuală şi vorbirea concretă, individuală. Desigur, 
autorul menţionat vrea să spună că trecerea grupurilor ke, 
ki la ce, ci, în sistemul latinesc, a început, în activitatea 
lingvistică concretă, printr-o alterare fiziologică (sau prin 
mai multe alterări individuale analoage); dar cu aceasta tot 
nu se explică schimbarea în sine, ci numai se spune ceva 
cu privire la o presupusă inovaţie anterioară schimbării 
propriu-zise. Într-adevăr, „schimbarea” nu începe odată cu 
inovaţia, ci odată cu adoptarea (cf. III, 3.2.1.) şi, ca 
acceptare interindividuală a unui mod lingvistic nou, ea e 
un fenomen istoric, care nu poate avea o explicaţie 
fiziologică, ci numai o explicaţie istorică, în termeni 
culturali şi funcționali. Ceea ce trebuie să explicăm e o 
serie de adoptări, iar adoptările lingvistice nu sunt şi nu 
pot fi fiziologice (cf. III, 3.2.2. ŞI III, nota 16). 

1.3.3. Pe aceleaşi confuzii se întemeiază ideea, la fel 
de nefericită, a „gradualităţii” fiziologice a schimbărilor 
fonice, idee care - dacă limba (Sprache) nu e identificată 
cu un aparat fonator - ar trebui înţeleasă ca realizare 
graduală a inovaţiilor iniţiale corespunzătoare. Într-adevăr, 
dat fiind că limba nu are existenţă şi continuitate fizică, 
aceste „schimbări imperceptibile”, care se postulează atât 
de des, nu au nicio posibilitate de a se păstra şi de a se 

Note: 

A. Burger, Phone matique et diachronie, p. 30. 

adăuga unele la altele (cf. III, nota 32 şi III, 4.4.5.). 
Apoi, întrucâtschimbările ţin de însuşi modul de existenţă 


al limbii, ar trebui să ne întrebăm dacă au fost vreodată 
constatate asemenea schimbări „insesizabile”, asemenea 
treceri graduale de la o realizare la alta, de exemplu, o 
asurzire graduală a consoanelor sonore, o lungire graduală 
a vocalelor scurte etc. în realitate, ceea ce se percepe sunt 
întotdeauna nişte moduri fonice vechi, „în luptă”, cum se 
spune, cu alte moduri, mai recente, sau, în alţi termeni, 
nişte variante selecţionabile. Un mod fonic nou e perceput 
ca „sporadic” (în comunitatea de vorbitori), dar nu ca 
„gradual”. Iluzia schimbărilor  „imperceptibile” se 
întemeiază pe faptul că - problema fiind pusă în planul 
limbii abstracte - se confundă gradualitatea extensivă cu 
cea intensivă (cf. III, 4.4.2.): diferenţele de frecvență dintre 
variante sunt interpretate ca gradualitate fiziologică a 
trecerii de la o variantă la alta. Astfel, de exemplu, în 
spaniola din Uruguay fonemul Tii se realizează adesea ca 
[Il unii vorbitori pronunță totdeauna //, alţii 
întrebuințează această variantă numai uneori. Putem 
spune, aşadar, că în vorbirea uruguayană „se pierde 
treptat (gradual) sonoritatea lui /z/”. Dar aceasta nu 
înseamnă altceva decât că realizarea /// este din ce în ce 
mai frecventă şi nicidecum că se ajunge la /printr-o trecere 
insesizabilă de la un i sonor la un z mai puţin sonor etc. 
Faptul că se constată şi forme cu sonoritatea redusă a lui 
Izi nu înseamnă, în niciun fel, că ele au apărut „gradual şi 
în mod insesizabil” în vorbirea celor care le folosesc. 
„Gradualitatea” aparţine generalizării şi nu apariţiei 
modului fonic în discuţie (ca inovație şi adoptare). Şi nici 
nu ar putea fi altfel, căci inovațiile şi adoptările fonice, ca 
acte punctuale, nu pot avea gradualitate fiziologică (cf. III, 
nota 53) 2 bis. 

Note: 

2 his cu privire la schimbarea fonematică, cf. R. 
Jakobson, Actes du gquatri-eme Congres International de 
Lingvistes, Copenhaga, 1938, p. 126: „Orice apariţie sau 


dispariţie a unei valori distinctive se produce sub formă de 
salt, căci valoarea ori este prezentă, ori nu, tertium non 
datur’; şi J. Laziczius, ibid., p. 127: „Schimbarea fonetică 
se poate, evident, produce în mod treptat, încetul cu 
încetul, cu asta mă declar bucuros de acord, schimbarea 
fonologică, însă, se produce totdeauna sub formă de salt, 
pentru simplul motiv că nu există foneme 

2.1. Dificultăţile inerente problemelor din această a 
treia categorie constituie, probabil - împreună cu modul 
vicios în care se pune întreaga problematică a schimbării 
-, unul dintre motivele pentru care s-a ajuns să se spună 
că, nu sunt cunoscute „cauzele” schimbărilor lingvistice 3. 
În realitate, într-un sens, şi în sensul cel mai general, aşa- 
numitele „cauze” nu sunt necunoscute, ci sunt perfect 
cunoscute şi zilnic observabile, căci coincid cu înseşi 
condiţiile vorbirii şi aparţin experienţei curente a oricărui 
vorbitor. În alt sens - ca determinări culturale şi 
funcţionale - „cauzele” schimbărilor pot fi deduse din 
condiţiile generale ale „limbii” şi pot fi cercetate, în bună 
parte, pentru orice limbă istorică suficient de bine 
cunoscută. 

2.2.1. Se confundă însă, şi în această privinţă, 
schimbarea cu inovaţia. Or, tipurile de inovaţii se cunosc în 
general, pe când inovația iniţială specifică nu poate fi 
stabilită decât ipotetic pentru fiecare schimbare în parte. 
Din punct de vedere lingvistic constatăm, de obicei, 
inovaţia când ea a fost deja adoptată de către mai mulţi 
indivizi şi a devenit „schimbare”, aşa încât - cu excepţia 
anumitor cazuri lexicale şi a câtorva cazuri demonstrate 
(cf. III, nota 36) 4 - se constată că nu este cu putinţă să se 
ajungă până la individul inovator şi la momentul însuşi al 
inovației. Este 

Note: 

Intermediare”. Dar acelaşi lucru e valabil şi pentru 
variantele de realizare adoptate ca atare: ceea ce se 


adoptă este totdeauna un mod de realizare şi, în această 
privinţă, nu există vreo deosebire între moduri distinctive 
şi  nedistinctive. De aceea, acel „în mod treptat” 
(stufenweise) poate să corespundă numai ordonării 
exterioare a variantelor constatate sau constatabile, care 
nu spune nimic cu privire la ordinea genetică. 

3 Ca, de exemplu, în ce priveşte schimbările fonetice, 
L. Bloomfield, Language, New York, 1933, p. 385. Cf. şi A. 
Griera, Atlas lingui stic de Cata-lunya, Introduceio, p. 2: 
„Els mots, les formes i els sons caracteristics dels parlars 
d'avui desapareixeran, dins uns anys, per mons que 
nosaltres desconeixem” [Cuvintele, formele şi sunetele 
caracteristice graiurilor actuale vor dispărea în câţiva ani 
din motive pe care nu le cunoaştem]. 

4 Asemenea cazuri, deşi relativ puţine sunt cât se 
poate de semnificative. Cf. B. Migliorini, The Contribution 
of the Individual to Language, Oxford, 1952. 

relativ uşor să descoperim „originea” unui mod 
tehnic în pictură, să stabilim la ce pictor şi chiar în ce 
tablou apare pentru prima dată, pentru că pictorii sunt 
puţin numeroşi, iar tablourile sunt în număr limitat; dar nu 
putem stabili cu ce individ şi în care act lingvistic a apărut, 
de exemplu, un anumit mod fonic, pentru că toţi oamenii 
vorbesc şi numărul actelor lingvistice este, practic, 
incalculabil5. In acest singur sens poate fi acceptată 
afirmaţia lui Saussure după care „cauzele alterării” 
lingvistice nu sunt „accesibile observatorului” 6: nu 
„cauzele alterării” în general (care, de altfel, nu este o 
„alterare”), ci cauzele unei anumite „alterări” (inovaţii 
iniţiale) concrete. Dar, în acelaşi sens, nu ştim nici cine 
domnea în China în anul 753 dacă nu dispunem de o sursă 
de informaţie care să ne documenteze în acest sens, şi 
chiar dacă cunoaştem „cauzele” războaielor în general, nu 
cunoaştem, prin aceasta, cauzele războiului din Peloponez, 
dacă nu le cercetăm, căci cunoaşterea universală şi cea 


generică nu pot înlocui documentarea istorică particulară. 
Cu deosebirea că, în ceea ce priveşte faptele strict 
particulare ale istoriei lingvistice, documentarea se 
dovedeşte a fi cu mult mai grea şi mai incertă decât în alte 
domenii, iar în marea majoritate a cazurilor ea ne lipseşte 
cu totul. 2.2.2. Într-adevăr, cu privire la originea dintâi a 
uneischimbări lingvistice şi la natura inovatiilor iniţiale, cel 
mai adesea nu putem formula decât ipoteze mai mult sau 
mai puţin plauzibile. Astfel, în cazul formelor de nominativ 
plural în - as, care se răspândesc în aşa-numita „latină 
vulgară”, se pot prezenta (în ordinea progresivă a 
probabilității lor) trei soluţii diferite. Ar putea fi vorba: a) 
de revitalizarea unui mod arhaic, adică de un fenomen de 
selecţie; b) de o uniformizare după modelul acelor forme 
de 


Note: 

5 Cu toate acestea, adoptări perfect analoage celor 
care constituie forma primară a schimbării lingvistice se 
constată fără dificultate în istoria individuală a oricărui 
copil care învaţă o limbă (şi, în general, în procesul de 
învăţare a limbilor). Tot aşa, în mica „limbă” a fiecărei 
familii se folosesc în mod curent anumite forme specifice a 
căror „origine” nu e necunoscută membrilor familiei. 

6 CLG, p. 114. Nu este însă exact că am avea a face 
cu „legea universală” potrivit căreia „timpul alterează 
toate lucrurile”. Nu există o asemenea lege. Timpul ca 
atare este o formă de intuire a realului şi, în sine, nu 
alterează nimic. 

nominativ plural care erau identice cu cele de 
acuzativ (-esl-es - us/-us), adică, de un fenomen de 
„analogie” sau, mai exact, de creație sistematică; c) de 
extinderea unui model gramatical italic, adică, de unâm 
prumut gramatica17. În ceea ce priveşte palatalizarea 
velarelor latineşti urmate de e, i, putem spune că 


palatalele au putut apărea pentru că sistemul fonologie 
latin prezenta o zonă liberă în seria palatalelor şi că 
această schimbare, ca multele altele, s-a putut răspândi şi 
generaliza datorită decadenţei culturii latine şi slăbirii 
corespunzătoare a normei lingvistice romane, însă, cât 
priveşte natura inovației sau a inovaţiilor iniţiale, ni se pot 
prezenta, şi în acest caz, mai multe soluţii. Astfel, ar putea 
fi vorba de o alterare fiziologică (combinatorie), deşi acest 
lucru este cel mai puţin probabil. In schimb, prezenţa 
grupurilor ke, ki în forme de vocativ (Maree), în formaţii 
diminutivale (ocelli) şi în cuvinte afective (cicaro) ne 
sugerează să nu excludem posibilitatea unei alterări 
afective sau „expresive”; deşi, cel mai probabil este că 
avem a face cu un fenomen osc8. Şi, întrucât nu ne este cu 
putinţă să ajungem până la primul inovator, nu poate fi 
exclus nici faptul ca, în fiecare dintre cele două cazuri, 
două dintre „raţiunile” menţionate (sau chiar toate trei) să 
fi determinat împreună aceeaşi inovaţie, sau să fi 
determinat separat diverse inovaţii analoage din punct de 
vedere material. 

2.2.3. Dar, după cum am mai spus (cf. III, 3.2.3.), 
dificultatea de a ajunge în fiecare caz la individul inovator 
şi la inovaţia 

Note: 

7 Cf. B. Gerola, // nominativo plurale în - as nel latino 
e îi plurale romanzo, în Symbolae  Philologicae 
Gotoburgenses (= Acta Universităţii Gotoburgensis, LVI, 
3), Goteborg, 1950, p. 327 - 354. 

8 Cf., în legătură cu aceasta, importantul articol al lui 
V. Pisani, Palata-lizzazioni osche e latine, „Archivio 
glottologico italiano”, XXXIX, p. 112 - 119. Dar exemplul 
Autor < Adiutor (p. 115) - care figurează şi printre 
exemplele date de A. Burger, art. cât., p. 23 - nu pare 
pertinent: aici nu este vorba de - dj -, ci de d-j (cu tăietura 
silabică între ei şi îl; de aceea, forma Autor poate fi 


explicată prin simpla cădere a lui d, tratat ca sunet final în 
ad. În ceea ce priveşte diferitele teze referitoare la 
palatalizarea velarelor latineşti, cf. S. da Silva Neto, 
Fontes de latini vulgar, Rio de Janeiro, 19563, p. 65 - 67, 
unde se dau şi ample indicaţii bibliografice. 

Iniţială - deşi, în mod normal, de nedepăşit - este o 
dificultate empirică, nu o dificultate teoretică (raţională). 
Ceea ce, de obicei, nu ştim în fiecare caz este un fapt 
istoric momentan, nu o „raţiune” de ordin general. Şi 
însuşi faptul că putem construi ipoteze mai mult sau mai 
puţin plauzibile, ba, în parte, chiar verificabile, arată că 
cunoaştem „cauzele” generale ale inovaţiilor. Într-adevăr, a 
emite ipoteze istorice (de explicare individuală) cu privire 
la fenomene a căror explicaţie generică nu se cunoaşte ar 
fi de-a dreptul absurd. 

2.2.4. Desigur, această imposibilitate empirică nu ne 
îngăduie să tragem concluzia că schimbarea ar fi putut 
începe altcumva decât printr-un act creator individual. 
Ideea creaţiilor „anonime, colective şi impersonale” e o 
metaforă a unor romantici, care, însă, din nefericire, a fost 
adesea interpretată în sensul ei propriu, mai ales de către 
reprezentanţii minori ai ideologiei romantice, inclusiv de 
către pozitivişti. Aşa, de exemplu, Renan (care, totuşi, ca 
filolog, se găsea destul de departe de pozitivismul fizicist) 
afirma că „les oeuvres les plus sublimes sont celles que 
l'humanité a faites collectivement” şi că „les genies ne 
sont que les redacteurs des inspirations de la foule” 9. Ar fi 
însă bine să ne amintim că „romanticul” Hegel (pe care 
Renan credea că îl urmează sub acest aspect) respingea 
metafora, arătând explicit - în legătură cu poemele 
homerice - că, în sens propriu, numai individul creează, 
deşi, în calitate de creator, el poate să exprime ceea ce 
Hegel însuşi numea „spiritul unui întreg popor” 10. Or, 
limbajul, în calitate de creaţie umană, nu face în niciun fel 
excepţie în această privinţă. Toate inovațiile lingvistice 


sunt în mod necesar individualel1; dar inovațiile care se 
adoptă şi se răspândesc corespund. 

Note: 

9 E. Renan, Lavenir de la science. Pensées de 1848, 
Paris, 192924, p. 194 - 195. , 

10 G.W. Hegel, Vorlesungen über die Asthetik, trad. 
fr. Esthe tique, III, 2, Paris, 1944, p. 100 - 101. 

1 De aceea surprinde puţin titlul (nu conţinutul) 
lucrării lui B. Migliorini pe care am citat-o în nota 4: în 
limbă nu există alte „contribuţii” decât cele individuale. 

cu siguranţă, unor exigenţe expresive 
interindividuale. Este adevărat că creaţiile lingvistice sunt 
cel mai adesea „anonime”, dar ele nu sunt nici 
„impersonale”, nici „colective”, căci, copiii din părinţi 
necunoscuţi nu sunt, evident, copii ai unei entităţi 
colective 12, în ce priveşte limba, se poate spune că ea 
este o creaţie „colectivă”, dar numai în sensul că mulţi 
indivizi „au vărsat” în ea creaţiile lor individuale, şi nu în 
sensul că vreo inovaţie ar putea să apară, de la început, ca 
„generală” sau „colectivă”. 

3.1. În afară de aceasta, din punct de vedere istoric, 
faptul de a postula sau de a semnala natura inovaţiilor 
iniţiale (alterare, împrumut, creaţie sistematică etc), deşi 
se dovedeşte a fi important în unele cazuril3, nu 
constituie, în sine, o explicaţie a schimbărilor. Problema 
istorică a schimbării constă nu în a stabili cum a început 
(cum putea să înceapă) un anumit mod lingvistic, ci în a 
stabili cum s-a constituit şi cum a putut să se constituie ca 
tradiţie, adică în ce fel şi în ce condiţii culturale şi 
funcţionale s-a înserat şi s-a putut însera într-un sistem de 
moduri deja tradiţionale. Dar, în timp ce inovaţia nu 
explică schimbarea, explicaţia schimbării poate arunca o 
lumină şi asupra caracterului şi raţiunii inovaţiilor iniţiale. 

3.2.1. Astfel, în cazul asurzirii cast. JU în Secolul de 
Aur, putem stabili că această schimbare trebuie să fi 


început într-o zonă vecină cu basca. În consecinţă, 
inovațiile iniţiale s-au datorat unei finalităţi comunicative, 
de a vorbi ca celălalt (cf. III, 2.3.3.), anume ca bascii care 
vorbeau castiliana14 şi asurzeau pe z prin Note: 

12 Cf. L. Stefanini, Trattato di estetica, |, p. 122. 

13 Aşa, de exemplu, în cazul unei lungi serii de 
împrumuturi, care pot releva o coexistenţă a sistemelor 
lingvistice, cu ample interferenţe. Dar asta se întâmplă 
pentru că, într-un asemenea caz, faptul de a semnala 
natura  inovaţiilor implică o explicație culturală a 
schimbărilor respective. Nu se întâmplă, însă, acelaşi lucru 
atunci când o inovaţie este explicată ca „alterare”, 
„analogie”, „metateză” etc deoarece în aceste cazuri 
explicaţia este abstractă şi generală, nu istorică: în fond, e 
o simplă clasificare. 

14 în legătură cu aceasta, se poate vorbi despre o 
influenţă a „adstratului”. Nu pare, însă, potrivit să se 
vorbească despre acţiunea unui „străvechi substrat tr-un 
fenomen de adaptare fonologică (cf. III, 3.2.3.) - însă 
schimbarea z la fost posibilă în castiliană pentru că nu a 
întâmpinat „rezistenţă” în sistem. Într-adevăr, opoziţia z/J- 
avea un randament funcţional foarte scăzut15, ceea ce 
înseamnă că în multe cuvinte pronunţarea cu z sau cu Jera 
un fapt de „normă”, fără importanţă din punct de vedere 
„sistematic” (distinctiv). Prin urmare, finalitatea 
comunicativă a coincis în acest caz cu un „punct slab” al 
sistemului şi schimbarea a putut fi acceptată, fiindcă, 
practic, nu afecta funcţionalitatea sistemului în cauză şi, în 
plus, reprezenta o binevenită „economie” în inventarul 
fonematic al limbiil16. Invers, pentru modificarea p % ar 
trebui să postulăm o finalitate comunicativă de alt tip: 
aceea de a vorbi astfel ca celălalt să înțeleagă. Ar trebui, 
anume, să ne gândim la contacte lingvistice cu oameni 
care aveau în vorbirea lor sunetul scoronarian sau 
predorsal (s) şi pentru a căror ureche's castilian 


apicoalveolar (s) suna la fel ca ///. Într-adevăr, se ştie că în 
epoca în care erau prepalatale, fonemele Tii şi /// (grafic: g, 
j, X) se confundau adesea, respectiv, cu 5 sonor şi surd (z, 
s). Aceasta se deduce din numeroasele „erori” de grafie, 
precum quijo, vigitar, relision, colesio (în loc de quiso. 

Note: 

cantabric”. Mai degrabă ar trebui să ne gândim la 
bascii castilianizaţi într-o epocă recentă, după secolul al 
XIII-lea, şi, mai ales, după unirea Castiliei cu Aragonul şi 
anexarea Navarrei. Altfel, nu se explică de ce schimbarea 
nu a începufmai devreme. 

15 Exemplele de genul fjo/fixo sunt puţine şi de o 
importanţă concretă îndoielnică (cf. III, 4.2.2.). Într-adevăr, 
în acea perioadăfijo era hijo, pe când infixo s-a 
păstrat/până în zilele noastre (fijo). 

16 în legătură cu o altă unificare fonematică, cea 
dintre /ts/ şi /dz/ (în grafie: e, z), A. Alonso, De la 
pronunciación medieval à la moderna en espanol, |, 
Madrid, 1955, p. 338, 390, observă că vorbitorilor le-a 
lipsit, la un moment dat, „voinţa de a distinge” cele două 
foneme. Într-adevăr, aceasta trebuie să fi fost atitudinea 
vorbitorilor. Dar a fost o atitudine justificată de un fapt 
obiectiv: utilitatea funcţională redusă a opoziţiei. O 
încercare foarte curioasă de a explica „structural” 
dispariţia corelaţiei de sonoritate în castiliană este cea a 
lui G.F. Contini, în NRFH, V, p. 173 - 182; cf. critica lui F. 
Jungemann, La teoria del sustrato y Ios dialectos hispano- 
romances y gascones. Madrid, 1956, p. 332 - 333, foarte 
dură, desigur, dar întru totul justificată. 

visitar, religion, colegio) şi din faptul că s-au putut 
fixa chiar în limba literară forme iniţial „eronate”, că ți 
jera şi cosecha11. Prin urmare, era şi acesta un „punct 
slab” în sistem, dar într-un sens exact contrar celui 
anterior: ca dezacord între necesitatea distinctivă şi norma 
de realizare. Distincția dintre /// şi /s/ era deja fonologie 


importantă şi devenise şi mai importantă după asurzirea 
consoanelor Tii şi Izi (cf. justo-susto just -, frică, 0jo-oso, 
ochi -, urs! caja-casa, cutie -, casă, eje-ese, osie -, acest 
paja-pasa, paie -, trece, coger-coser, culege -, coase, jarro- 
sarro, cană -, piatră pe dinţi etc); de aceea era necesar ca 
ea să fie menţinută şi chiar accentuată pentru toţi acei 
auditori care interpretau („auzeau”) sunetul scastilian (s) 
ca J. Ca urmare, pentru a se deosebi de a, ///a început să 
fie pronunţat ca o fricativă palatală posterioară - cam ca 
[şi din sued. sjo sau din germ. ichis - până când a ajuns să 
fie pronunţat ca o velară (%) 19 

Note: 

„Cf. A. Alonso, Trueques de sibilantes en antiguo 
español, în NRFH, |, 1947, p. 1 - 12; R. Lapesa, Historia de 
la lengua espahola. Madrid, 19553, p. 238. 

18 Aşa trebuie interpretată mărturia gramaticului 
englez L. Owen (1605) - citat de A. Alonso, De la 
pronunciación, p. 404 - referitoare la faptul că x castilian 
se pronunţa „mai din gât” decât sh englez. Dacă x ar mai fi 
fost încă f J], Owen nu ar fi putut observa niciun fel de 
deosebire; iar dacă ar fi ajuns deja la fx], nu l-ar fi putut 
asocia cu engl. sh. Şi I.D. Rhoesus, Perutilis exteris 
nationibus de Italica pronunciatione et orthographia 
libellus, Padova, 1569, f. 32 v., pare să se refere la o 
pronunțare [el în spaniolă şi în portugheză, căci consideră 
că sp. x, care s-ar pronunţa „în faucium lateribus”, este 
diferit de it. sci. Pentru a-l realiza pe it. sci, spune el, 
hispanicii ar trebui să combine sunetele lor's şi x: „Hic 
diligenter  cauebis ne praedictum sibilum [it. sci] 
Hispanprum more literam x pronunciantium în faucium 
latera fundaş; sed rictu leuiter diducto illum libere per 
primorum dentium discrimina expellas”... „Hispani omnes 
tam qui Lusitaniam quâm qui reliquas Hispaniae partes 
incolunt [... praedictum Hetruscorum sonum possiderent, 
şi huiuscemodi uterentur scriptura sx, exprimarentque 


sonum, quem în latera faucium intorquent, per anterioares 
atque primores dentes”. 

19 Nu este necesar - şi, în general, nu este oportun 
(cf. 1.3.3.) - să se postuleze, la schimbările fonetice, multe 
stadii intermediare. În cazul de față ajunge unul singur: /e 
- X. Într-adevăr, e poate corespunde fonematic atât lui / J7, 
cât şi lui Zxi: se ştie că eh din germ. Ich este interpretat 
(„auzit”) de unii străini ca J”, iar de alții ca x. 

şi, din punct de vedere fonetic, a devenit corelatul 
consoanelor k şi g20. Nici aceste schimbări nu s-au produs 
numai din motive sistematice şi independente de motivele 
culturale. Ele au devenit necesare şi s-au răspândit anume 
în Secolul de Aur datorită contactelor din ce în ce mai 
frecvente şi mai intime dintre castilieni şi necastilieni, 
datorită participării comune a populațiilor castiliene, 
necastiliene şi castilianizate la marile evenimente ale 
acestui secol. Ele au fost, aşadar, un reflex al unificării şi 
centralizării politice şi, ca urmare, a celei culturale şi 
lingvistice. 

3.2.2. În treacăt fie zis, chiar dacă nu ar fi fost vorba 
de o exigenţă teoretică ineluctabilă21, trecerea cast. / la x 
ar fi, ea singură, suficientă pentru a arăta că numai o 
fonologie „substanţialistă” (şi care să ia în consideraţie, în 
acelaşi timp, atât sistemul cât şi norma de realizare) poate 
da seamă de realitatea unei limbi şi de transformările ei. 
Într-adevăr, din punct de vedere sistematic, nu are nicio 
importanţă dacă în castiliană /s/ se realizează fonetic ca [s] 
sau ca [s]. Dar numai faptul că este, tocmai, [s] şi nu [s] 
explică posibilitatea confundării lui cu /// şi, ca urmare, 
necesitatea de a modifica realizarea acestui ultim fonem, 
până la transformarea lui în [x]. 

4.1. Din cele spuse în paragrafele anterioare - în 
special, în 2.2. - nu rezultă că „schimbarea” trebuie 
neapărat să fie explicată în alt mod decât „inovaţia”. 
Distincția între inovație şi schimbare este metodologic 


indispensabilă în cazul explicaţiilor fiziologice (dat fiind că 
fiziologia poate constitui un motiv pentru „inovaţie“, dar 
nu poate constitui un motiv pentru „schimbare”), precum 
şi, în general, atunci când se explică numai posibilitatea 
unei schimbări (ca în cazul palatalelor din latina vulgară), 
dar ea 

Note: 

20 Acest fapt a putut fi favorizat de existenţa unor 
perechi lexicale ca  mago-mafia, teologo-teolojia: în 
realitate, / (în măsura în care provenea din g) restituia o 
corelaţie mai veche. 

21 Cf., însă, E. Coseriu, Forma y sustancia, mai ales 
p. 41 ş.a. şi, în lucrarea de faţă, VII, 2.3. 

poate fi subînţeleasă în acele explicaţii funcţionale 
care stabilesc necesitatea schimbării (ca în cazul cast. /> 
x). Ceea ce se postulează în asemenea cazuri este că 
explicaţia schimbării coincide cu explicaţia inovaţiilor 
originare, cu alte cuvinte, că „adoptările” succesive care 
au constituit „schimbarea” s-au datorat aceleiaşi necesităţi 
care a motivat şi inovaţia sau inovațiile iniţiale; sau, 
concret, că vorbitorii „adoptatori” au recunoscut modul 
lingvistic adoptat ca fiind corespunzător aceleiaşi exigenţe 
expresive care s-a manifestat ca rațiune determinantă la 
vorbitorii „inovatori”. lar acest postulat îşi păstrează 
validitatea chiar dacă se admite că prima inovaţie a putut 
să fie întâmplătoare, sau că la mulţi vorbitori adoptarea a 
putut să fie determinată de o rațiune extrinsecă: de simpla 
adaptare la felul de a vorbi al altora. Într-adevăr, a admite 
prima situaţie înseamnă a afirma numai că adevărata 
inovaţie creatoare a fost adoptarea care a transformat o 
formă întâmplătoare într-un mod lingvistic nou, adecvat 
unei anumite finalităţi expresive: şi am arătat deja că 
schimbarea „în limbă” începe, propriu-zis, nu cu inovaţia, 
ci cu adoptarea (cf. III, 3.2.1.). Cât despre a doua situaţie, 
este vorba, în realitate, despre ceva care trebuie 


subînţeles pentru orice schimbare lingvistică şi care nu 
invalidează explicaţiile bazate pe criteriul necesităţii 
funcţionale. O explicaţie funcţională nu pretinde altceva 
decât că un mod lingvistic nou există ca fapt de limbă 
deoarece câţiva vorbitori sau mai mulţi vorbitori l-au 
recunoscut ca potrivit pentru o anumită finalitate 
expresivă; ea nu exclude însă faptul că, în procesul de 
generalizare a modului respectiv, ar putea interveni şi 
motive de uniformizare lingvistică, adică motive culturale 
„extrinsece”. În sfârşit, în explicaţiile de acest gen - spre 
deosebire de ceea ce se întâmplă în alte cazuri (cf. 2.2.2.) - 
ipotezele cu privire la inovațiile iniţiale se exclud reciproc, 
deoarece ele caută să explice inovațiile în funcţie de 
schimbări şi nu invers. 

4.2.1. Toate acestea se pot ilustra prin exemplul 
viitorului perifrastic latin vulgar şi romanic. Acelaşi 
exemplu ne va servi, de altfel, şi pentru a pune în evidenţă 
diferenţa dintre explicaţiile universale şi explicaţiile 
istorice. 

4.2.2. Cu privire la viitorul romanic, mai bine zis, cu 
privire la înlocuirea viitorului „sintetic” latin prin forme 
perifrastice, s-au dat, după cum se ştie, două tipuri de 
explicaţii22. În ambele cazuri este vorba de explicaţii 
„funcţionale”, deşi în sens diferit. 

Potrivit primei explicaţii - care e numită, de obicei, 
„morfologică” - viitorul clasic a fost înlocuit prin forme 
perifrastice datorită  eterogenităţii şi deficienţelor 
materiale ale formelor sintetice; deficienţele ar fi devenit 
intolerabile mai ales în urma anumitor schimbări fonetice 
produse în aşa-numita „latină vulgară”, care au dus la 
omofonii supărătoare între amabit şi amavit, dices şi dicis, 
dicet şi dicit etc. (cf. IV, 4.5.5. ŞI IV, nota 30). Cu alte 
cuvinte, chiar fără să fi intervenit vreo necesitate 
expresivă nouă, formele perifrastice ar fi fost adoptate 
pentru a îndeplini aceeaşi funcţie pe care nu o mai puteau 


îndeplini în mod satisfăcător formele sintetice: raţiunea 
determinantă ar fi fost, deci, o simplă necesitate 
distinctivă2. 

Potrivit celei de a doua explicaţii - care poate fi 
numită „stilistică” sau „semantică” - viitorul perifrastic s-a 
impus pentru că a prevalat o anumită atitudine mentală, 
contrară ideii unui viitor pur „temporal” şi favorabilă, în 
schimb, altor valori, modale şi 

Note: 

22 Bibliografia de bază privitoare la această temă 
poate fi găsită la: 

V. Bertoldi, La parola quale mezzo d'espressione, p. 
259 - 261, note, şi S. da Silva Neto, Historia da îi ngua 
portuguesa (6), Rio de Janeiro, 1954, p. 255; despre 
rădăcinile latine şi progresiva afirmare a noii construcții 
romanice, cf., în special, G. Rohifs, Das romanische habeo- 
Futurum und Konditionalis, în ARom. 

VI, 1922, p. 105 - 154. Paragrafele care urmează au 
constituit materia unui articol al nostru, Sobre elfuturo 
românce, publicat în „Revista Brasileira de Filologia”, 111, 
1. 

23 Nu poate fi luată în seamă ca „explicaţie” ideea, 
puțin fundamentată, a lui A. Dauzat, Phonétique et 
grammaire historique de la langue française, Paris, p. 144, 
că la reînnoirea viitorului latinesc s-ar putea să fi 
intervenit o influență germanică. 

24 Sau, din punctul de vedere al finalității, o 
finalitate comunicativă. Într-adevăr, distincţiile materiale 
sunt indispensabile mai ales „pentru ascultător”: vorbitorul 
ştie, când pronunţă o formă, dacă se gândeşte la viitor sau 
la trecut. 

afective: factorul determinant ar fi fost, aşadar, o 
necesitate expresivă, pentru satisfacerea căreia viitorul 
sintetic din latina clasică se dovedea a fi inadecvat, nu atât 
din cauza deficienţelor sale formale cât din cauza chiar a 


conţinutului său semantic. De obicei, această a doua 
explicaţie i se atribuie (şi, uneori, i se impută) lui Vossler. 
Dar adevărul este că ea a mai fost propusă sau susţinută - 
deşi cu unele deosebiri, mai mult sau mai puţin sensibile - 
şi de alţi lingvişti, înaintea lui Vossler şi după el. Deja 
Meyer-Ltibke semnala faptul că „în limbile romanice 
viitorul a dispărut cu totul, şi anume nu din motive 
formale, [...] ci pentru că modul popular de a gândi 
raportează la momentul actual acţiunea viitoare, sau, mai 
precis, o concepe ca pe ceva dorit sau ca pe ceva ce 
trebuie făcut, şi astfel spune: volo, debeo, habeo cântare” 
25. Aceeaşi explicaţie, dezvoltată şi întemeiată pe 
distincţia dintre „intelectual” şi „afectiv”, a fost susţinută 
de Ch. Bally26 şi adoptată, în esenţă, de L.. Spitzer27. Tot 
înaintea lui Vossler, E. Lerch interpreta viitorul romanic ca 
„expresie a unei îndatoriri morale” 28. lar, după Vossler, 
explicaţii evident „stilistice” pentru acelaşi viitor au fost 
formulate de A. Meillet29 şi de 

Note: 

25 W. Meyer-Liibke, Einfuhrung in das Studiam der 
romanischen Sprachwissenschaft, Heidelberg, 19092, p. 
171. 

26 Ch. Bally, Le langage et la vie, în volumul cu 
acelaşi titlu, Paris, 19262, p. 73: „atunci când a fost creat, 
tipul habeo nu era în niciun fel destinat să facă mai clară 
ideea de viitor; prin el s-a dorit ruperea de forma pur 
intelectuală şi exprimarea unui element subiectiv implicat 
în ideea de viitor (datorie, obligaţie, necesitate)”; şi la p. 
67: „Formele perifrastice de viitor provin dintr-o concepere 
subiectivă a viitorului, pe care ni-l imaginăm mai ales ca o 
porţiune de timp rezervată dorințelor noastre, temerilor 
noastre, hotărârilor şi îndatoririlor noastre”. Prima ediţie 
franceză a eseului lui Bally a fost publicată în 1913 (la 
Geneva]. 

27 L. Spitzer, Ober das Futurum cântare habeo 


(1916), reprodus în Aufsatze zur romanischen Syntax und 
Stilistik, Halle, 1918, p. 173 - 180 (în special p. 176 - 179). 

28 E. Lerch, Die Verwendung des romanischen 
Futurums als Ausdruck eines sittlichen Sollens, Leipzig, 
1919. 

29 A. Meillet, Esquisse d'une histoire de la langue 
latine (Paris, 1928), 19485, p. 262 - 263: „Un proces passe 
est un fait, don't on parte obiectivement; un proces a venir 
est attendu, espere ou redoute; on ne peut guerre parler 
de l’avenir 

H.F. Muller29 bis. Totuşi, dintre toate explicaţiile 
semantico-stilistice, aceea a lui Vossler30 rămâne, desigur, 
cea mai pătrunzătoare şi mai semnificativă; totodată, ea 
este singura care nu se mulţumeşte să semnaleze 
expresivitatea redusă a viitorului latinesc, ci afirmă 
răspicat că, în aşa-numita latină vulgară, „întregul concept 
temporal de viitor era slab şi s-a destrămat”. Într-adevăr, 
spune Vossler, viitorul, nu este niciodată prea frecvent la 
poporul de jos. În vorbirea populară conceptul de viitor se 
neglijează sau se deformează şi se estompează într-un fel 
sau altul, fiindcă omul de rând adoptă faţă de lucrurile 
viitoare o atitudine de voinţă, de dorinţă, de speranţă sau 
de teamă, mai curând decât o atitudine de contemplatie, 
de a cunoaşte sau de a şti. Este necesară o conştiinţă 
mereu trează, o dispoziţie filosofică, o obişnuinţă de a 
gândi pentru a nu lăsa ca ideea temporală de viitor să se 
piardă în zonele modale ale fricii, speranţei, dorinţei sau 
incertitudinii. Aceste condiţii nu ar fi existat în marea masă 
a poporului roman. În acest fel „dat fiind că, în latina 
vulgară, sensul viitorului a deviat atât de mult în direcţia 
practică a diverselor semnificaţii modale, vechile forme 
sintetice au devenit superflue; pentru a exprima aceste 
semnificaţii noi existau alte moduri expresive, mai 
adecvate 31. 

Note: 


sans faire intervenir quelque nuance affectivef...] 
Souvent ambiguu, toujours trop peu expressif pour une 
langue populaire, le flutur que le latin's atait donne est 
sorti de l'usage. Il a été remplace par des tours qui 
existaient des le latin classique, mais avec les nuances de 
sens cu'indiquent les mots composants: facere hubeo, 
facere uolo, etc.” 

29 bis H.F. Miller, LEpogue mtrovingienne, New 
York, 1945, p. 188 - 191. 

30 Formulată de K. Vossler în Nene Denkformen im 
Vulgărlatein, eseu publicat mai întâi în Hauptfragen cler 
Romanistik. Festschrift für Philipp August Becker, 
Heidelberg 1922, p. 170 - 191, şi inclus apoi în cartea sa., 
Geist und Kultur in der Sprache, Heidelberg, 1925, p. 56 - 
83. Explicația viitorului romanic se găseşte la paginile 178 
- 179 din Hauptfragen şi la paginile 67 - 68 din Geist und 
Kultur. Această explicație a fost reprodusă de H. Schmeck 
şi în ediţia, îngrijită de el, a lucrării lui K. Vossler, 
Einführung ins Vulgărlatein, München, 1953, p. 115 - 117. 

31 Traducerea nu este absolut literală. În original se 
spune: „Aber der ganze Zeitbegriff des Futurums war 
schwach und ging in die Briiche. Ei ist dem niederen Volk 
wohl kaum în einer Sprache sonderlich gelăufig. Wie der 
Prophet care abia mai târziu s-ar fi „gramaticalizat”, în 
parte, ca forme noi de viitor, cum s-a întâmplat cu 
construcția de inf. + habere în majoritatea limbilor 
romanice, de inf. + debere în sardă şi de inf. + velle (lat. 
vulg. volere) în română. 

4.2.3. La prima vedere, ambele explicații - cea 
morfologică şi cea semantico-stilistică - par la fel de 
plauzibile, ba chiar ar putea fi acceptate drept 
complementare, căci ele nu explică, de fapt, acelaşi lucru: 
prima caută să motiveze înlocuirea formelor de viitor ca 
atare, pe când a doua vrea să justifice noul conținut 
semnificativ corespunzând formelor latine vulgare. Totuşi, 


examinate mai îndeaproape, ambele se dovedesc a fi 
insuficiente şi vulnerabile. 

4.2.4. Să luăm mai întâi explicaţia semantico-stilistică 
în formularea ei extremă, cea a lui Vossler. Acestei 
explicaţii A. Pagliaro îi face o obiecţie fundamentală: nu 
avem niciun temei să presupunem că s-ar fi produs o 
„destrămare” a categoriei temporale a viitorului, 
„deoarece categoria care se reconstituie morfologic este 
tocmai aceea a viitorului şi nu alta” 32. Într-adevăr, nu se 
poate vorbi de o slăbire a categoriei viitorului, pentru că, 
în Note: 

Im eigenen Lande, so wird in der Volkssprache der 
Zukunftsbegriff zumeist vernachlăssigt oder irgendwie 
mibhandelt und getriibt. Denn immer stent der gemeine 
Mann den kommenden Dingen cher wollend, wiinschend, 
hoffend und fiirchtend als rein beschaulich, erkennend 
oder gar wissend gegeniiber [...]. Es bedarf einer 
fortwăhrenden  Selbstbesinnung und Hemmung, kurz, 
einer philosophischen Gemutsart und Denkgewohnheit, 
wenn der temporale Zukunftsblick nicht abirren soli in die 
modalen Bereiche der Furcht und Hoffnung, des Wunsches 
und der Unsicherheit... Nachdem nun die vulgărlateinische 
Futur-bedeutung se stark in die praktische und 
gefuhismăbige Richtung des Sollens, Wollens, Wunschens, 
Heischens, Fiirchtens usw. abgebogen war, wurden die 
alten Flexionsformen entbehrlich. Denn um die neue 
Meinung auszudnicken, gab es mehrere andere, frischere 
und stărkere Mittel” (Hauptfragen, p. 179). 

32 A. Pagliaro, Logica e grammatica, p. 20, nota 1. 
Aparent, punctul de vedere al lui Pagliaro este şi mai 
radical, căci exclude faptul că ar putea fi vorba de o nouă 
atitudine mentală faţă de categoria temporală a viitorului. 
Dar exprimarea nu corespunde exact ideii autorului, căci 
în aceeaşi notă se admite legitimitatea problemei unei noi 
atitudini mentale în ce priveşte ideea de necesitate morală 


inerentă viitorului perifrastic din latina vulgară. 

tr-un anumit sens, categoria ca atare persistă, şi se 
modifică numai forma ei de exprimare şi orientarea ei 
semantică. În afară de asta, refacerea materială a 
viitorului latin indică nu debilitatea lui categorială, ci 
tocmai contrarul: indică interesul pe care vorbitorii îl 
aveau să menţină această categorie. În limbă, ceea ce este 
cu adevărat „debil” nu se reface în niciun fel, ci se 
abandonează. Debile din punct de vedere funcţional erau 
formele sintetice ale viitorului clasic, şi, într-adevăr, ele au 
fost cele care au dispărut. Se poate, desigur, susţine - cum 
face Vossler - că, la începutul răspândirii lor, formele 
perifrastice nu erau, propriu-zis, forme de viitor şi că abia 
mai târziu au ajuns „să se gramaticalizeze” ca atare. Dar 
dacă nu erau forme de viitor, cum se explică faptul că au 
ajuns să fie? Ce relaţie s-a putut stabili între aceste forme 
şi o idee temporală căreia ele nu-i corespundeau? Altfel 
spus: cum se explică „grama-ticalizarea” tocmai a unei 
categorii despre care se presupune că „s-a destrămat”? 33. 
Fapt este că deja discutarea acestor forme în legătură cu 
viitorul clasic înseamnă, implicit, admiterea unei 
continuităţi funcţionale între amabo şi amare habe034. 

Note: 

33 De altfel, „gramaticalizarea” este o expresie 
improprie (corespunzătoare unei  neclarităţi care se 
regăseşte la Vossler, la Bally şi la alţi învăţaţi), deoarece 
toate modurile lingvistice sunt „gramaticale” dacă sunt 
considerate din punctul de vedere al gramaticii. Adevărata 
opoziţie se stabileşte între perspectiva gramaticală şi 
perspectiva stilistică, nu între moduri în sine „gramaticale” 
şi moduri în sine „stilistice”. 

34 A. Pagliaro, Logica e grammatica, p. 19 - 20, 
arată, în mod just, că nu există „soluţie de continuitate” 
(din punct de vedere categorial) între viitorul sintetic şi 
viitorul perifrastic. Şi J. Mattoso Cămara jr., Urna forma 


verbal, p. 33, consideră reînnoirea viitorului latin ca un 
fapt mai degrabă de „evoluţie morfologică” decât de 
„evoluţie de ordin categorial”, şi continuă (privitor la 
viitorul romanic): „Condiţiile întrebuinţării lui au continuat 
să fie cu totul asemănătoare celor în care se folosea 
viitorul în latina clasică, al cărui loc l-a luat”. Acest lucru 
este exact, într-un anumit sens, dar nu poate fi acceptat 
fără restricţii. Pe de o parte - aşa cum este uşor de 
constatat comparând utilizările unor forme verbale care 
aparţin la două sisteme diferite, unul temporal, celălalt 
aspectual - asemănarea în utilizare nu este o garanţie de 
identitate categorială completă: o valoare semantică poate 
fi determinată satisfăcător numai în raport cu întregul 
sistem de moduri semnificative ale limbii considerate. Iar 
sub acest aspect, amare 

La această primă obiecţie se pot adăuga şi altele. 
Astfel, am putea să ne întrebăm dacă există vreo rațiune 
pentru a atribui „o conştiinţă mereu trează” şi „o dispoziţie 
filosofică” specială tuturor acelor romani care au menţinut 
timp de secole formele sintetice - şi, odată cu ele, ideea 
„temporală” de viitor -, căci nu încape îndoială că a existat 
o epocă în care aceste forme au fost perfect „populare” şi, 
mai mult, că ele au luat naştere în masa aceloraşi oameni 
de rând care, prin definiţie, ar fi incapabili să menţină 
ideea mai sus amintită; viitorul numit „clasic“ nu a fost, 
desigur, o creaţie cultă. În afară de aceasta, din punct de 
vedere formal, explicaţia lui Vossler constituie un cerc 
vicios: „noua formă de gândire” (nene Denkform; cf. nota 
30), mai degrabă decât să fie cea care explică, este cea 
care se deduce din înnoirea viitorului latinesc. Faptul nu 
este important din punctul de vedere al esenței lucrurilor 
(căci avem a face cu o intuiţie, nu cu o demonstraţie), dar, 
din punct de vedere formal, ar fi bine să se găsească alte 
indicii, pe cât posibil extralingvistice, cu privire la această 
atitudine mentală, care e considerată ca determinantă 


pentru schimbare. Altminteri ea [atitudinea mentală] se 
identifică cu semnificaţia noilor forme, şi explicația 
viitorului romanic se reduce la simpla constatare a 
semnificației lui originare. La fel de puţin serveşte, în 
această privinţă, semnalarea faptului că avem a face cu o 
atitudine universală, căci, pe de o parte, aceasta e în 
contradicţie cu aserţiunea că ar fi vorba de o neue 
Denkform specifică latinei vulgare, iar, pe de altă parte, 
înnoirea viitorului latinesc fiind un fapt istoric, explicaţia 
trebuie să fie istorică, nu universală. Această din urmă 
obiecţie priveşte toate explicaţiile semantico-stilistice ale 
viitorului romanic, care, tocmai pentru că sunt generice, 
nu sunt istorice. 

4.2.5. În schimb, deficienţa distinctivă a formelor 
viitorului clasic este o stare de fapt istoric atestată. Tocmai 
de aceea 

Note: 

habeo prezintă o nuanţă care nu există la amabo. Pe 
de altă parte, amare habeo a înlocuit nu numai forma 
amabo, ci şi construcţiile de tipul mihi amandum est şi 
amaturus sum, care au dispărut din alte motive. 

Pagliaro înclină înspre explicaţia morfologică, deşi nu 
o consideră pe deplin satisfăcătoare35; într-adevăr, spune 
el -, dat fiind că formei perifrastice îi este, neîndoielnic, 
inerentă o idee de necesitate sau de oportunitate - „la 
questione dai punto di vista delle forme del pensiero e, se 
mai, quella del perene nel latino volgare la nozione del 
futuro prende soprattutto laspetto della  necessită, 
specialmente di ordine morale” 36. Or, dacă problema de 
rezolvat este aceasta, explicaţia morfologică se dovedeşte 
a fi, evident, nesatisfăcătoare: ea poate justifica 
necesitatea înlocuirii viitorului sintetic, dar nu şi înlocuirea 
lui prin anumite forme şi nu prin 

Note: 

35 Explicaţia morfologică este considerată pur şi 


simplu suficientă de către W. von Wartburg, Finfiihrung in 
die Problematik und Methodik2, p. 101: „Schimbările 
fonetice au constituit şi cauza pentru care viitorul latinesc 
a fost înlocuit în limbile romanice printr-o grupare 
sintactică de cuvinte, care apoi, la rândul ei, a devenit cu 
timpul din nou o formă simplă”. Aceeaşi poziţie adoptă 
B.E. Vidos, Handboeck, p. 185, care, câteva pagini mai 
departe (p. 192), caracterizează explicaţia dată de Vossler 
ca rod al unei erori metodologice. Eroarea ar consta în 
faptul că Vossler a acordat prea puţină atenţie faptelor 
„lingvistice” (înțelese, probabil, ca fapte materiale). 
Adevărul este însă că Vossler acordă atenţie „faptelor 
lingvistice” (şi chiar i se poate face reproşul de a fi 
considerat explicarea „faptelor” ca fiind imanentă faptelor 
înseşi; cf. 4.2.4.), numai că o face din punctul de vedere al 
valorii semantice. A pune accentul pe latura materială nu 
înseamnă, cum se crede adesea, a pune accentul „pe 
fapte”: dimpotrivă, în multe cazuri aceasta echivalează cu 
a rămâne în afara faptelor lingvistic determinante, în 
sprijinul poziţiei sale, Vidos citează în ambele locuri pe 
Pagliaro, fără să observe însă rezervele pe care le are 
acest învăţat (cf. nota 32). În schimb, C.H. Grandgent avea 
îndoieli asupra faptului că explicaţia morfologică ar fi 
suficientă; cf. C.H. Grandgent, Introduceion, p. 99, unde, 
după ce semnala deficienţele materiale ale viitorului 
sintetic, precum şi faptul că „forma în - ho [...] era 
indigenă numai la Roma şi în imediata vecinătate”, simţea 
totuşi nevoia să se gândească la „alte cauze” posibile. 
Explicaţia morfologică ar fi suficientă dacă ar putea lămuri 
şi noile forme latineşti vulgare, sau dacă acestea din urmă 
ar avea aceeaşi funcţie ca formele înlocuite, cum e cazul 
lui bigey - menţionat de Pagliaro şi Vidos -, a cărui valoare 
este analoagă, în sens obiectiv (chiar dacă nu şi în sens 
subiectiv), cu cea a formei înlocuite gât. Dar nu acesta este 
cazul reînnoirii viitorului latinesc, care se „reface” în 


calitatea lui de categorie, însă nu în acelaşi sens: viitorul 
perifrastic din latina vulgară este un viitor, ca şi viitorul 
sintetic din latina clasică, dar, în acelaşi timp, este alt 
viitor. 

36 A. Pagliaro, Logica e grammatica, p. 20, nota 1. 

altele37. Sau, altfel spus, dacă este adevărat că 
formele perifrastice înlocuiesc, în latina vulgară, viitorul 
sintetic din latina clasică şi că, într-un anumit sens, există 
o continuitate a acestei categorii, la fel de adevărat e că 
însăşi categoria în discuţie prezenta, în aşa-numita latină 
vulgară, o orientare nouă şi că faptul acesta nu se poate 
explica morfologic: între viitorul sintetic şi viitorul 
perifrastic există o continuitate şi, în acelaşi timp, o 
deviere funcţională, aşa încât orice explicaţie care are în 
vedere numai continuitatea nu justifică devierea (cf. nota 
35). Or, Vossler încearcă tocmai să explice devierea 
funcţională a viitorului latinesc. In realitate, Vossler nu 
nesocoteşte deficienţele materiale ale viitorului sintetic. 
Dimpotrivă, el semnalează explicit unele dintre ele 
(eterogenitatea celor două paradigme şi asemănarea 
fonică dintre amabil şi amavit, amabunt şi amabant, ca şi 
pe cea dintre leges, leget şi prezentul conjunctivului la 
conjugarea întâi). Numai că nu le consideră ca 
determinante, căci se gândeşte, pe bună dreptate, că 
aceste deficienţe materiale - dacă ar fi fost vorba să se 
menţină acelaşi viitor din punctul de vedere al valorii 
semantice - s-ar fi putut remedia altfel, printr-un procedeu 
oarecare, de pildă, prin simple formaţii analogice38. 

Evident, s-ar putea susţine că formele sintetice au 
fost înlocuite prin cele perifrastice cu habeo, volo etc. 
pentru simplul 

Note: 

37 Să se observe că, în general, pentru orice 
schimbare care nu este numai dispariție sau numai 
apariţie a unui mod lingvistic, ci reprezintă o înlocuire a 


unui mod prin altul, trebuie explicate două fapte: 
eliminarea modului vechi şi înlocuirea lui tocmai prin acel 
mod nou şi nu prin altul. 

38 K. Vossler, Hauptfragen, p. 178 - 179. Cf. şi V. 
Bertoldi, La parola quale mezza d'espressione, p. 260 - 
261 (care semnalează deficiențele materiale ale viitorului 
clasic numai ca pe un „factor concomitent” şi acceptă apoi 
explicaţia lui Vossler, combinând-o cu aceea a lui Meillet), 
şi A. Burger, Sur le passage du sisteme des temps et des 
aspects de l'indicatif du latin au roman commun, în CFS, 
VIII, 1949, p. 32 - 33, care consideră noul viitor ca fiind 
mai bine adaptat la sistemul temporal al „romanicei 
comune”, care ar fi cerut un viitor „prospectiv”. Explicaţia 
„sistematică” a lui Burger este ingenioasă, dar rămâne 
îndoielnică, într-adevăr, Burger consideră, în mod ciudat, 
viitorul latinesc ca „paralel” şi „neterminat”, dar nu 
observă că noul viitor corespunde mai bine, la începuturile 
sale, unui prezent prospectiv. 

motiv că acestea din urmă se aflau la dispoziţia 
vorbitorilor şi că, aşadar, n-a fost decât un fenomen de 
„selecţie” între două moduri formale existente deja în 
latina clasică39. Această constatare este exactă, dar, pe 
lângă faptul că e tautologică40, ea se referă la „cum” şi nu 
la „de ce” cu privire la schimbare sau la sensul ei41: acest 
„de ce”, raţiunea schimbării, ar trebui să fie tot 
necesitatea distinctivă semnalată deja. Or, această rațiune 
- care, în pofida tuturor rezervelor, ar putea fi admisă 
pentru latină în particular (cf. nota 41) - are împotriva ei 
un fapt esenţial: viitorul perifrastic cu orientare modală 
sau aspectuală nu este specific latinei vulgare. În multe 
alte limbi categoria viitorului se exprimă prin perifraze de 
formaţie mai mult sau mai puţin recentă şi cu valoare clar 
modală, „iusivă” sau ingresivă („iminenţială”) 42. Mai mult 
decât atât: chiar formele din latina clasică au fost modale 
şi ingresive înainte de a deveni pur „temporale” 43. Şi în 


multe limbi, inclusiv în limbile romanice, aceleaşi forme 
perifrastice - aglutinate sau nu, dar, în orice caz, deja 


„temporalizate” - sunt adesea „înlocuite” prin forme ale 
prezentului sau prin noi perifraze 
Note: 


39 Este ceea ce susţine B.E. Vidos, Handboeck, 
paginile citate (cf. nota 35). 

40 în general, a spune despre o schimbare că s-a 
produs prin „selecţie” înseamnă numai a o clasifica, nu şi a 
o explica. Şi, în cazul de faţă, aceasta echivalează cu a 
constata încă o dată ceea ce deja se ştie şi nimeni nu 
neagă, anume că anumite forme latineşti au fost înlocuite 
prin alte forme aparţinând şi ele normei latineşti, şi nu 
prin împrumuturi, de exemplu, sau prin creaţii adhoc. 

41 Exceptând ideea că formele sintetice au fost 
înlocuite prin cele perifrastice (de valoare diferită) în lipsa 
altor forme mai adecvate, adică dintr-o pură lene a 
vorbitorilor. Este ceea ce pare să admită W. von Wartburg, 
Einführung, p. 101: „Atunci când folosirea formelor 
vechiului viitor putea să conducă la confuzii s-a preferat 
imprecizia modală pericolului ca fraza să fie greşit 
înţeleasă”. 

42 Un viitor perifrastic analog celui din latina vulgară 
şi celui romanic se întâlneşte în diverse limbi germanice, 
în neogreacă, bulgară, albaneză, sârbocroată, persană etc, 
în majoritatea cazurilor cu „auxiliare” corespunzând lui 
velle (sau, mai rar, lui debere). Cf. L. Spitzer, Ober dus 
Futurum, p. 176 - 177; K. Sandfeld, Lingvistique 
balkanique. Problemes et re sultetts, Paris, 1930, p. 181; 
L.H. Gray, Foundation of Language, New York, 1939, p. 20 
- 21. 

43 Cf. L. Spitzer, Ober das Futurum, p. 177; A. 
Meillet, Esquisse, p. 262; L.H. Gray, Foundations, p. 20. 

modale, iusive ori ingresive, cum ar fi rom. am de 
făcut, sp. he de hacer, voya m şi. ai afaire, je vaisfaire, 


sued. jag kommer au gora etc.44. Or, nu se poate susţine 
serios că toate aceste înlocuiri, care se realizează în 
acelaşi sens, s-ar datora unor deficienţe formale, adică 
unei simple necesităţi distinctive, căci în majoritatea 
cazurilor este evident că asemenea deficienţe nu există. Iar 
dacă se recunoaşte acest lucru, atunci nu mai există motiv 
pentru a susţine că latina ar constitui unica excepţie sau 
pentru a atribui sensul modal şi aspectual al viitorului în 
latina vulgară unei simple întâmplări. Trebuie să ne 
întoarcem, deci, la explicaţia „semantico-stilistică”, deşi nu 
pentru a o accepta fără rezerve, ci pentru a o reexamina şi 
a o corija. 

4.2.6. Mai întâi, este necesar să observăm că faptele 
care trebuie explicate sunt trei: a) instabilitatea generală 
diformelor de viitor (nu a categoriei viitorului); b) înnoirea 
periodică a viitorului prin forme care, la origine, au o 
valoare modală sau aspectuală şi care, la rândul lor, ajung 
până la urmă „să se temporalizeze”; c) înnoirea viitorului 
latinesc într-un moment istoric determinat. 

Primele două fapte nu sunt proprii unei anumite limbi 
sau unui anumit moment istoric şi, de aceea, pretind o 
explicaţie cu caracter „universal”. In legătură cu aceasta, 
A. Pagliaro observă, cu privire la categoria viitorului, că, 
este slabă mai ales din cauză că se interferează în ea 
categoriile modale ale optativului şi potenţialului 45. Dar 
aceasta nu este propriu-zis o „slăbiciune”, ci numai o 
caracteristică a viitorului; apoi, „slăbiciunea” ar putea 
explica refacerea viitorului prin forme modale, dar nu şi 
„re-temporalizarea” acestora din urmă. Înlocuirea continuă 
a formelor viitorului nu se poate explica nici prin aşa-zisa 
„uzură a puterii de expresie”, pentru că tocmai „uzura” 
este cea care trebuie 

Note: 

44 Cf. Ch. Bally, Le langage et la vie, p. 75; L. Spitzer, 
liber das Futurum, p. 176; A. Meillet, Esquisse, p. 262. 


Vezi, de asemenea, nota adăugată de D. Alonso la W. von 
Wartburg, Problemas y metodos de la lingiiistica, Madrid, 
1951, p.165. 

45 A. Pagliaro, Logica e grammatica, p. 20, nota 1. 

explicată: nu se explică nimic când se afirmă că 
formele de viitor se  înnoiesc pentru că „se 
gramaticalizează”, căci aceasta este, în cel mai bun caz (cf. 
Insă nota 33), o simplă constatare, care nu poate spune în 
ce sens urmează să se refacă viitorul. Tot aşa, se spune 
prea puţin când se explică înnoirea viitorului prin opoziţia 
dintre vorbirea „cultă” şi vorbirea „populară”, căci nu 
există nicio rațiune pentru a presupune că vorbirea 
„populară” (înţeleasă generic, ca vorbire a grupurilor mai 
puţin culte dintr-o comunitate lingvistică) ar fi mai modală 
şi mai aspectuală decât cea „nepopulară”. Dacă, 
dimpotrivă, prin „vorbire populară” se înţelege oricare 
mod de a vorbi (sau oricare moment lingvistic) caracterizat 
printr-o marcată spontaneitate expresivă, atunci această 
explicaţie echivalează cu a constata, pur şi simplu, că 
înnoirea viitorului (ca „inovaţie”) se manifestă în moduri 
de a vorbi şi în momente lingvistice prin excelenţă 
„inovatoare”. De altfel, nu este în niciun fel necesar să se 
recurgă la aceste concepte într-un plan în care e vorba nu 
de a stabili unde începe fenomenul şi care este direcţia lui 
de răspândire, ci de a afla rațiunea lui universală, căci 
altfel nu facem decât o transferare a problemei. Într- 
adevăr, din punct de vedere universal, opoziţia care se are 
în vedere nu se manifestă între diferite moduri de a vorbi, 
ci ţine de însăşi categoria viitorului. Ceea ce se constată 
sub aspect universal este o duplicitate a viitorului, care 
oscilează între doi poli: cel desemnat, de obicei, ca „pur 
temporal” şi cel „modal” (căruia îi corespund şi formele 
aspectuale). Formele „temporale” sunt înlocuite prin forme 
„modale”, iar acestea, la rândul lor, „se temporalizează”. 

Acest lucru l-a văzut bine L. Spitzer, învățatul care, 


după părerea noastră, a pătruns cel mai adânc în problema 
universală a viitorului, deşi fără să ajungă la o soluţie pe 
deplin satisfăcătoare. Spitzer observă, cu mult spirit de 
pătrundere, că trebuie să explicăm atât apariţia formelor 
„modale” cât şi „temporalizarea” lor, aceasta din urmă 
reprezentând şi ea o înnoire a viitorului. Faptul care 
trebuie lămurit este următorul: „es scheint, da8 die men- 
schliche Sprache iiberhaupt periodisch abwechselnde 
Zerstorung und Aufbau des Futurs sich zum Prinzip 
gemacht hătte” 46. După Spitzer, aceasta s-ar datora 
„eternului Zwiespalť [conflict] între logic şi afectiv47: pe 
de o parte, vorbitorul adoptă o atitudine subiectivă faţă de 
viitor şi exprimă această categorie prin forme „modale”, 
pentru că aşa cere afectivitatea; pe de altă parte aceste 
forme „se gramaticalizează” şi devin „temporale” pentru 
că aşa cere logica48. Dar distincţia între forme „afective” 
şi forme „logice” în limbaj este inacceptabilă, după cum 
inacceptabilă este şi orice opoziţie între „intelectual” şi 
„afectiv” (sau, şi mai rău, „expresiv”), pe care cineva ar 
încerca să o stabilească în planul „limbii” sau al modurilor 
lingvistice ca atare49. Nici viitorul „modal” nu este mai 
afectiv sau mai expresiv decât viitorul „pur temporal”, nici 
acesta din urmă nu este mai „logic” decât cel dintâi, ci, pur 
şi simplu, cele două forme de viitor au valori diferite atât 

Note: 

46 [Se pare că limbajul uman şi-a făcut un principiu 
din periodica distrugere şi refacere alternativă a viitorului, 
L. Spitzer, Uberdas Futurum, p. 176. 

47 L. Spitzer, Uberdas Futurum, p. 177 - 178. 

48 L. Spitzer, Ober das Futurum, p. 179: „Der 
Mensch ist eben nicht instande, das seiner Willenssphăre 
Entzogene, die Zukunft, objektivy, ohne affek-tische 
Beimischung zu sehen: diese affektische. Zugabe wird nun 
grammati-kalisiert, wird zum rein zeitlichen Ausdruck - 
warum? weil die Logik es erfordert!” 


49 Această pretenţie constituie eroarea 
fundamentală a concepţiei lingvistice a lui Bally: 
expresivitatea unei forme se măsoară prin raportare la o 
finalitate expresivă concretă, şi nu există motiv pentru a 
afirma că un mod lingvistic care exprimă în mod adecvat 
indiferența sau siguranţa ar fi „mai puţin expresiv” decât 
altul, care exprimă - tot în mod adecvat - dorinţa, teama, 
nesiguranța etc. Tocmai acesta este viciul originar al aşa- 
zisei „stilistici a limbii”, care încearcă zadarnic să-şi 
delimiteze obiectul, faţă de cel al gramaticii, în planul 
limbii abstracte (cf. nota 33). Nu există un domeniu 
„stilistic” (sau „expresiv”) în domeniul „limbii”: din punct 
de vedere „expresiv, toate modurile lingvistice au 
„valoare expresivă”; iar din punctul de vedere numit, în 
mod eronat, „logic”, toate au o „valoare logică”. Critica 
rațiunii pure şi Fenomenologia spiritului sunt opere reuşite 
şi sub aspect literar pentru că forma expresiei lor 
corespunde, chiar în sens „subiectiv”, finalităţii lor 
expresive şi nu ar avea această calitate dacă s-ar 
prezenta.de exemplu, în stilul unui roman poliţist. In 
schimb, o istorie a filosofiei ca aceea a lui B. Russell - pe 
lângă alte lucruri, mai grave - supără şi prin stilul ei 
familiar şi jurnalistic. 

din punct de vedere afectiv, cât şi din punctul de 
vedere care vrea să se numească „logic”. Distincția între 
„afectivitate” şi „logicitate” în limbă nu poate fi înţeleasă 
decât ca o distincţie între semnificația subiectivă 
(manifestarea unei atitudini a subiectului vorbitor) şi 
semnificația obiectivă („starea de lucruri” care este 
semnificată). În acest sens, însă, este vorba de categorii 
semantice generale ale vorbirii concrete şi nu de atribute 
exclusive ale cu-tărei sau cutărei forme lingvistice, căci nu 
poate exista o formă lingvistică propriu-zisă care să nu 
implice, în acelaşi timp, o atitudine a vorbitorului şi o 
referinţă  obiectivă50.  Duplicitatea viitorului implică, 


desigur, două finalităţi expresive distincte (atât în sens 
subiectiv cât şi în sens obiectiv), dar nu are nimic de-a face 
cu vreun grad mai mare sau mai mic de expresivitate sau 
de „logicitate” (cf. nota 49). Dintr-un alt punct de vedere, 
s-ar putea susţine că „mai logic” este tocmai viitorul 
modal: într-adevăr, o atitudine de „cunoaştere” (Erkennen) 
faţă de viitor (adică faţă de ceea ce încă nu este) - departe 
de a fi „logică”, cum crede Spitzer, sau de a revela o 
„mentalitate filosofică”, cum gândea Vossler - este, din 
punct de vedere raţional, absurdă, căci viitorul ca atare nu 
poate fi materie de cunoaştere. 

4.2.7. Pentru a găsi o explicaţie fundamentată a 
duplicităţii viitorului trebuie să urmăm alt drum. Trebuie 
să pornim de la „co-prezenţa” existenţială a momentelor 
timpului - pusă în lumină mai ales de către renumitul 
filosof italian P. Carabellese51 şi de către M. Heidegger52 
-, mai bine zis, de la distincţia între timpul „trăit” interior, 
„co-prezent” în cele trei dimensiuni ale sale, şi timpul 
gândit ca o succesiune exterioară, „spaţiat” sau 
„dispersat” în mai multe momente  nesimultane. 
Carabellese subliniază că, în realitatea concretă, viitorul 
nu se găseşte „după”. 

prezent şi nici trecutul nu se găseşte „înaintea” 
prezentului; este vorba de momente „co-prezente”, care 
corespund unor activități distincte ale conştiinţei: trecutul 
corespunde „cunoaşterii”, prezentul corespunde „simţirii”, 
iar viitorul corespunde „voinţei” (în sensul lui velle; şi s-ar 
putea adăuga că el este, de asemenea, momentul lui posse 
şi al lui debere) 52. Prin urmare, viitorul ca trăire concretă 
este, în mod necesar, un timp „modal”: nu e vorba ca 
numai „se interferează” în el semnificaţii modale. În afară 
de asta, trebuie să ţinem seamă de faptul că, dintre cele 
trei momente ale timpului, viitorul este timpul specific al 
existenţeib4. Existența umană este o permanentă 
anticipare a viitorului, a ceea ce încă nu este; e o aducere 


a viitorului în prezent, ca intenţie, obligaţie sau 
posibilitate; iar ceea ce se exprimă lingvistic prin 
intermediul formelor modale iusive şi ingresive este 
această anticipare. Totodată, co-prezenţa momentelor 
timpului nu este ceva „făcut”, ci este ceva care „se face”, 
căci însăşi fiinţa umană se manifestă ca facere, altfel spus, 
ca activitate. Or, pentru ca viitorul să poată fi mereu 
„anticipat”, să poată fi „co-prezent” cu celelalte două 
momente ale timpului, este necesar ca el să se şi 
îndepărteze, să se proiecteze ca moment „exterior”, către 
care tinde existenţa55; şi această îndepărtare, această 
„exterioritate” a viitorului se exprimă 

Note: 

50 „Afectivitatea”, precum şi aşa-numita „logicitate” 
lingvistică pot fi studiate în mod separat, căci sunt 
variabile autonome (cf. II, 2.4.), dar ele nu se întâlnesc în 
mod separat. 

51 P Carabellese, Critica clei concreta, Florenţa, 
19483, p. 26 - 31. 

52 M. Heidegger, Sein und Zeit, § 65, în special p. 
326 ş.a. _ 

53 P Carabellese, Critica del concreto, p. 26; „Il 
concreto e îi «fu», conos-ciuto; l «e», sentito; îi «sară», 
voluto; perche essere e coscienza sono insieme, anche 
nelle diverse loro attività”; şi la p. 31: „ln quanto 
conoscenţi, fummo [...]; în quanto senzienti, siamo; în 
quanto volenti, saremo... Fummo, siamo e saremo nella 
inscindibile durata dell'essere (îi «siamo» non e dopo îi 
«fummo», ne fi «saremo» dopo îi «siamo» )”. Formularea lui 
Heidegger este mult mai complexă, dar nu prezintă, în 
esență, ceva diferit faţă de ceea ce ne interesează aici. 

54 Cf. M. Heidegger, Sein und Zeit, § 65, p. 324 - 
325, 327. 

55 M. Heidegger, Sein und Zeit, p. 326, consideră ca 
„improprie” concepţia timpului „divizat” în prezent, trecut 


şi viitor. Într-adevăr, o asemenea concepţie este improprie 
dacă e înţeleasă ca exclusivă şi dacă se consideră 
„diviziunea” desprinsă de „coprezenţă”; dar ea nu e 
improprie dacă diviziunea timpului e înţeleasă ca negarea 
necesară a  coprezenţei înseși. Căci adevărata 
„coprezenţă”. faptul că momentele timpului devin 
coprezente, nu poate exista fără corelativa ei „dispersare”. 
cu ajutorul formelor numite impropriu „pur 
temporale”. De aceea, nu este de mirare faptul că în multe 
limbi viitorul e „debil” (instabil) din punct de vedere 
material şi se exprimă prin intermediul prezentului sau se 
reface periodic cu ajutorul unor forme cu valoare modală, 
căci sensul existenţei, într-o măsură mai mare sau mai 
mică, este propriu tuturor oamenilor; şi nu este de mirare 
că formele modale „se temporalizează”, căci dispersarea 
momentelor timpului este corolarul co-prezenţei lor. 

Aşadar, explicaţiile „semantico-stilistice”, prezentate 
ca explicaţii universale, nu sunt false, ci sunt numai 
parţiale şi insuficient fundamentate. Ele se bazează pe o 
intuiţie justă, dar rămân la suprafaţa lucrurilor sau îşi 
îndreaptă atenţia asupra unor aspecte secundare ori 
derivate, în loc să vizeze esenţialul, care este însăşi 
concepţia despre timp. 

4.2.8. Dar o explicaţie universală nu este, prin ea 
însăşi, şi o explicaţie istorică. Pentru a explica de ce 
viitorul latin a fost înlocuit prin forme modale într-o epocă 
determinată nu e suficient să constatăm că este vorba 
despre ceva care „se întâmplă în mod obişnuit” şi să 
semnalăm raţiunea universală a fenomenului. Trebuie să 
mai explicăm de ce această rațiune universală (şi 
permanentă) a devenit operantă tocmai în perioada aşa- 
numitei latine vulgare: cu alte cuvinte, necesitatea 
expresivă universală trebuie să se justifice ca necesitate 
istorică. Desigur, deficienţele materiale ale viitorului clasic 
făceau, tocmai în această perioadă, să se simtă cerința 


reelaborării lui; iar „tendinţa” generală spre exprimarea 
„analitică” favoriza înlocuirea lui prin forme perifrastice. 
Dar aceste împrejurări nu sunt suficiente pentru a explica 
valoarea viitorului în latina vulgară şi coincidenţa lui cu 
alte forme „modale”, care nu poate fi o pură întâmplare. 
Circumstanţa istorică determinantă a fost, fără îndoială, 
creştinismul: o mişcare spirituală care, printre altele, 
trezea şi accentua simţul existenţei şi imprima existenţei 
înseşi o orientare etică genuină. Viitorul din latina vulgară, 
în măsura în care nu înseamnă „acelaşi lucru” cu viitorul 
clasic, reflectă, efectiv, o nouă atitudine mentală: el nu este 
viitorul „exterior” şi indiferent, ci viitorul „interior”, privit 
cu conştientă responsabilitate, ca intenţie şi obligaţie 
morală56. Că aceasta nu e o simplă deducție, bazată 
numai pe coincidenţa în timp a creştinismului cu latina 
„vulgară”, o demonstrează faptul că, într-adevăr, noul 
viitor este deosebit de frecvent la scriitorii creştini57/. Mai 
mult decât atât: la un scriitor creştin, care era şi un mare 
filosof - şi, prin aceasta, capabil să înţeleagă şi să expună 
teoretic acea neue Denkform, pe care alţi vorbitori au 
adoptat-o în mod spontan şi intuitiv -, apare în termeni 
expliciţi ideea „co-prezenţei” momentelor temporale. Este 
vorba, fireşte, despre Sf. Augustin şi despre celebra sa 
analiză a timpului, atât de deosebită de tot ce ne-a lăsat 
antichitatea clasică pe această temă. lată, textual, 
cuvintele sfântului: „nec proprie dicitur: tempora sunt tria, 
praeteritum, praesens et futurum, sed forţasse proprie 
diceretur: tempora sunt tria: praesens de praeteritis, 
praesens de praesentibus, praesens de fluturis. Sunt eram 
haec în anima tria quaedam et alibi ea non video, praesens 
de praeteritis memoria, praesens de praesentibus 
contuitus, praesens de fluturis expec-tatio” 58. Această 
importantă mărturie ne furnizează indiciul extra-Note: 

56 în particular, viitorul care a ajuns să se fixeze în 
cea mai mare parte a României reflectă o foarte 


semnificativă identificare între datoria morală şi voinţă, 
între ceea ce trebuie făcut şi ceea ce vrei să faci: într- 
adevăr Facere habeo însemna în acelaşi timp facere debeo 
şi facere volo. Viitorul din sardă cu debeo şi cel din română 
cu volo - acesta din urmă datorat, probabil, influenţei 
greceşti; cf. K. Sandfeld, Lingvist ique balkanique, p. 180 
ş.a. - reprezintă o simplificare a acestei complexe atitudini 
morale. Dar în română există şi un viitor cu habeo + 
conjunctiv. Totodată, un viitor de tipul habere + infinitiv 
pare să se fi menţinut în română până în secolul al XVI-lea, 
confundându-se apoi cu condiţionalul prezent; cf. VP 
Titova, O problemă litigioasă a morfologiei româneşti 
(Originea condiționalului), în SCL, X, 1959, p. 568 - 569. 

57 Cf. V. Bertoldi, La parola, p. 259, nota 1. Bertoldi 
semnalează de două ori faptul că viitorul perifrastic se 
afirmă „în epoca creştină” (p. 259 şi 261) şi o dată ajunge 
chiar să-l numească „mod creştin” (p. 259), fără a justifica 
însă această expresie. Cf. şi H.F. Miller, LEpogue 
merovingienne, loc. cit. 

5 X Sf. Augustin, Confessiones, XI, 20 (26). Este 
adevărat, totuşi, că deja Aristotel, Parva Naturalia, 449 b, 
10 - 12, 26 - 27, semnala că există, cu privire la viitor, 
„presupunere” şi „aşteptare”. 

lingvistic necesar că atitudinea despre care este 
vorba exista şi că era, anume, o atitudine creştină. 

Înlocuirea viitorului latin trebuie inclusă, deci, între 
numeroasele schimbări lingvistice motivate de noile 
necesităţi expresive suscitate de creştinism. In felul 
acesta, atribuind iniţiativa schimbării unei mişcări 
spirituale istoric determinate, se elimină şi caracterul vag 
al tuturor acelor explicaţii care o atribuie modului de a 
vorbi al „poporului”. În general, conceptul de popor (când 
nu e echivalent cu cel de colectivitate de vorbitori) este, în 
lingvistică, un concept ambiguu, ale cărui limite nu le 
cunoaşte nimeni. Iar în cazul aşa-zisei „latine vulgare” este 


vorba, în plus, de o petitio principii, căci înseamnă să 
prezinţi ca demonstrat tocmai ceea ce trebuie să fie 
demonstrat. Într-adevăr, un mod lingvistic oarecare nu 
este „popular” pentru că face parte din „latina vulgară” 
(care nu e altceva decât latina care a fost continuată fără 
întrerupere de limbile romanice) 59, ci, dimpotrivă, „latina 
vulgară” este „populară” în măsura în care sunt „populare” 
modurile lingvistice care o compun. Însă aşa ceva nu se 
poate admite anticipat, ci trebuie să fie dovedit pentru 
fiecare mod în parte. Şi, în ce priveşte viitorul perifrastic, 
pare cel puţin îndoielnic că se poate face dovada acestui 
lucru60. 

Note: 

59 Nu în mod necesar de către toate limbile 
romanice, ci, în multe cazuri, numai de către una sau alta 
dintre ele. Ideea unei „latine vulgare” rigid unitare, care ar 
constitui „baza” comună şi exclusivă a tuturor limbilor 
romanice este un reziduu al nefericitei concepţii a 
„limbilor primitive” (Ursprachen). 

60 în legătură cu aceasta, este interesant să amintim 
o aparentă contradicţie la W. Meyer-Lubke, Finfiihrunţ>, 
p. 190, care plăteşte tributul său denumirii echivoce de 
„latină vulgară”, fără să cadă, totuşi, în capcana 
terminologică: „faptul că este vorba de un mod de 
exprimare din vorbirea curentă rezultă din aspectul 
stilistic al textelor în care el apare; din felul în care acest 
mod de exprimare s-a propagat în limbile romanice 
rezultă, totuşi, că limba îngrijită, cultura literară au 
contribuit în măsură însemnată la răspândirea şi la fixarea 
lui definitivă, sub aspect formal, ca formă temporală”. L. 
Spitzer, Ober das Futurum, p. 173 - 174, încearcă să 
combată această ultimă aserţiune, invocând argumentul că 
cea mai timpurie consolidare a noii forme de viitor în unele 
limbi romanice n-ar fi decât un indiciu (şi un efect) al unei 
mai rapide „evoluţii”. Dar cu asta nu se invalidează 


4.2.9. Explicaţia bazată pe necesitatea expresivă se 
referă, în primul rând, la „inovaţia” iniţială, sau la 
inovațiile iniţiale: adică la actele creatoare ale acelor 
vorbitori care cei dintâi au utilizat formele perifrastice 
pentru a exprima o nouă concepţie a viitorului. Dar se 
referă şi la „schimbare”, ca proces de răspândire şi de 
consolidare a acestor forme în comunitatea lingvistică 
romană, căci explicaţia implică faptul că inovaţia s-a 
răspândit deoarece corespundea unei necesităţi expresive 
a multor vorbitori. În legătură cu aceasta, W. von Wartburg 
semnalează ca deficiență fundamentală a explicaţiei lui 
Vossler faptul că ea ar implica reducerea la un singur 
moment a ceea ce a constituit un îndelungat proces61. În 
realitate, însă, explicaţia lui Vossler nu implică neapărat 
acest lucru; iar obiecţia lui W. von Wartburg, în ceea ce are 
ea just, e valabilă nu numai în cazul explicaţiilor 
„semantice”, ci şi în cazul oricărei explicaţii care ar reduce 
schimbarea lingvistică la un fapt punctual: inclusiv în cazul 
explicaţiei „morfologice”, dacă ea ignoră diferenţa dintre 
„inovaţie” şi „schimbare”. Consolidarea „socială” a noului 
viitor a constituit un îndelungat proces, desfăşurat 
„treptat”, paralel cu dispariţia viitorului sintetic, şi nu un 
act momentan - acest lucru e în afară de orice îndoială. 
Dar desfăşurarea „treptată” poate fi înţeleasă numai în 
sens „extensiv”, cu privire la adoptarea interindividuală a 
inovației („răspândirea”) (cf. III, 4.4.5.). În schimb, nu se 
poate vorbi despre o „gramaticalizare” progresivă a 
formelor perifrastice: în sens „intensiv” - exceptând tot 
ceea ce priveşte „selecţia” între formele vechi şi cele noi -, 
„procesul” trebuie înţeles ca virtualmente 

Note: 

cele susținute de  Meyer-Liibke: într-adevăr, 
rapiditatea aşa-zisei „evoluții” nu este o rațiune care ar 
explica faptele, ci este tocmai faptul care trebuie să fie 
explicat. 


61 W. von Wartburg, Einführung, p. 103: „Dispariţia 
vechiului viitor şi apariţia noii forme nu au loc succesiv, ci 
sunt concomitente, se desfăşoară paralel şi sunt intim 
legate între ele. Progresiva gramaticalizare a viitorului 
format cu habeo este o chestiune de secole. Vossler 
proiectează un proces îndelungat într-un singur punct şi 
obţine prin aceasta efecte neaşteptate, care nu se 
întemeiază, însă, pe realitate”. 

Încheiat pentru orice vorbitor în chiar momentul 
adoptării acestor forme pentru exprimarea categoriei 
viitorului, sau ca „variante” ale formelor sintetice. 

Ceea ce ar trebui mai curând să ne întrebăm este 
dacă la toţi vorbitorii a acţionat aceeaşi necesitate 
expresivă. În această chestiune, însă, nu se poate pretinde 
nicio explicaţie, căci sub acest aspect documentaţia de 
care dispune istoria lingvistică nu poate fi niciodată 
suficientă. Fără îndoială, din momentul în care schimbarea 
s-a efectuat, adică din momentul în care formele sintetice 
şi cele perifrastice au ajuns să fie simţite ca „variante”, 
până la un anumit punct, „reciproc substituibile”, din acel 
moment mulţi vorbitori vor fi adoptat formele perifrastice 
şi datorită mai marii lor capacităţi distinctive, căci ele 
prezentau, fără îndoială, şi rezolvarea unui punct critic din 
sistem. Şi, fără a-şi da seama de sensul lor specific, mulţi 
vorbitori vor fi adoptat aceste forme pur şi simplu „pentru 
a vorbi ca alţii”, adică dintr-un motiv cultural „extrinsec”: 
explicaţiile funcţionale ale schimbărilor lingvistice nu 
exclud, ci, dimpotrivă, implică explicaţiile culturale. 

VI. Explicații cauzale şi explicaţii finaliste. 

Structuralismul diacronic şi problema schimbării 
lingvistice. Sensul interpretărilor „teleologice”. 

1.1. Schimbările lingvistice - după cum am încercat 
să arătăm în capitolele precedente - pot fi explicate 
(motivate) numai în termeni funcționali şi culturali. Dar 
explicaţiile culturale şi funcţionale aleschimbărilor nu sunt 


nicidecum „cauzale”. Însăşi ideea de cauzalitate în aşa-zisa 
„evoluţie” lingvistică este o reminiscență a vechii concepţii 
potrivit căreia limbile sunt considerate ca nişte „organisme 
naturale”, precum şi a visului pozitivist de a descoperi 
presupusele „legi” ale limbajului (sau ale limbilor) şi de a 
transforma lingvistica într-o „ştiinţă de legi” analoagă 
ştiinţelor fizice. 

1.2. Ceva din această atitudine mai persistă, ca o 
intimă contradicţie, printre structuraliştii contemporani - 
mai precis, printre cei care s-au consacrat 
structuralismului diacronic -, care par să creadă că 
concepţia funcţională asupra limbii ar putea contribui la 
revelarea acelor  „cauze” ale schimbării care i-au 
preocupat atât de mult (şi atât de neîntemeiat) pe un lung 
şir de cercetători. Aşa, de pildă, Haudricourt şi Juilland 
identifică noţiunea de cauză cu cea de condiţie (a 
schimbării) şi consideră drept „cauză” chiar tendinţa spre 
un „echilibru al sistemelor” şi de menţinere a opoziţiilor 
distinctive, care ar constitui „une source inepuisable 
d'explications causales (conditionnelles)” 1. Aceiaşi autori 
numesc „cauză eficientă” schimbarea fonetică şi „cauză 
finală” faptul că orice schimbare e condiţionată de factori 
inerenţi structurii limbii în care se produce2. Tot aşa, E. 
Alarcos Llorach consideră drept „cauze” aşa-numiţii 
„factori externi” - cum ar fi cei fiziologici şi cei „istorici“ 
(amestecul lingvistic) -, precum şi factorii „interni” 
(rezistenţa pe care sistemul ar opune-oschimbării) 3, iar 
apoi, referindu-se la cazul concret al spaniolei din Secolul 
de Aur, indică drept „cauză extrinsecă” influenţa 
substratului şi drept „cauze intrinseci” punctele slabe ale 
sistemului4. Până şi Martinet, în general atât de prudent în 
formulări, crede că structuralismul diacronic a găsit cel 
puţin unele dintre „cauzele” schimbării fonetice5. 

1.3. Toate acestea pot fi, şi desigur sunt, în parte, o 
chestiune de terminologie. Dar mai este vorba şi despre o 


persistenţă a 

Note: 

1 Haudricourt-Juilland, Essai, p. 4-5. 

2 Haudricourt-Juilland, Essai, p. 8. În legătură cu 
aceasta - chiar lăsând de o parte ceea ce, într-un 
asemenea mod de a prezenta lucrurile, rămâne din vechea 
şi bine cunoscuta confuzie între simpla succesiune şi 
raportul de cauzalitate (post hoc, ergo propter hoc), 
precum şi utilizarea ciudată de către cei doi autori a 
termenilor „eficient” şi „final” - trebuie să ne întrebăm ce 
ar putea să fie acea „schimbare fonetică” considerată ca 
fiind diferită de schimbarea „fonologică”. Fiindcă, dacă 
prin „schimbare fonetică” se înțelege „schimbare 
fiziologică” sau, în orice caz, o schimbare motivată 
„natural”, trebuie să observăm că nu există şi nici nu pot 
să existe schimbări „fonetice”. Toate schimbările fonetice 
sunt  „fonologice”, deoarece şi schimbările care nu 
modifică „sistemul” (opoziţiile distinctive) au o justificare 
sistematică, nu fiziologică. 

3 E. Alarcos Llorach, Fonologia española, p. 100 ş.a. 

4 E. Alarcos Llorach, Fonologia española, p. 220. 

5 A. Martinet, Function, Structure, and Sound 
Change, p. 1 - 2. Cf. şi prefața lui la lucrarea lui 
Haudricourt şi  Juilland, p. IX: „en dépassant 
l'enseignement de Ferdinand de Saussure, îi convenait de 
montrer cu'une structure lingvistique porte en elle-mêmes 
une partie des causes qui doivent contribuer a son propre 
re-nouvellement”. Această convingere este deja răspândită 
printre cei care abordează structuralismul diacronic. Aşa, 
de exemplu, G.L. Guitarte, El ensorde-cimiento del zeâsmo 
porteno, în RFE. XXXIX, p. 271, afirmă răspicat că „studiile 
de fonologie diacronică ne-au arătat că o structură 
lingvistică conţine în sine o mare parte din cauzele care 
contribuie la reînnoirea ei”. 

Ideilor naturaliste pe care structuralismul le-a 


moştenit de la Saussure (ignorând, în mod regretabil, alte 
idei saussuriene mult mai pertinente şi mai rodnice: cf. VII, 
1.1.2.), şi pe care Saussure le moştenise de la Schleicher 
(cf. II, 1.2.3.) 6. De aceea, înainte de a examina valoarea şi 
sensul contribuției  structuralismului la elucidarea 
problemei schimbării lingvistice, este necesar - chiar cu 
riscul vreunei inevitabile repetări - să scoatem în evidență 
erorile inerente oricărei atitudini cauzaliste. De asemenea, 
e bine să observăm că terminologia însăşi nu e ceva pur 
convenţional: ea reflectă o atitudine, care, la rândul său, 
corespunde unei deficienţe generale a ştiinţelor culturii 
sau umaniste. Foarte frecvent, se consideră ca o deficiență 
a acestor discipline faptul că ele încă n-au reuşit să se 
identifice cu ştiinţele naturii şi să utilizeze în mod exclusiv 
aşa-numitele „metode pozitive”. Adevărata deficiență 
constă însă tocmai în insuficienta delimitare între ştiinţele 
fizice şi ştiinţele umaniste, între metoda naturalistă şi 
metoda culturală. După cum am mai arătat (IV, 1.1.), 
dificultăţile cu care lingvistica se confruntă, de obicei, 
atunci când pune problema schimbării provin, în bună 
parte, din insuficienţele terminologice ale ştiinţelor 
umaniste, modelate până la exces după ştiinţele naturii”. 
Între alte lucruri, mentalitatea fizicistă, care este foarte 
răspândită, ne-a obişnuit să căutăm o altă lume „în 
spatele” experienţei curente şi să credem că acea lume 
(care ar justifica lumea fenomenelor) poate fi, eventual, 
descoperită prin acumularea unui număr mare de fapte 
particulare sau prin mijloacele instrumentale ale ştiinţelor 

Note: 

6 Totodată  naturalismul lingvistic are origini 
anterioare lui Schleicher şi răspândirii pozitivismului 
filosofic. Deja F. Bopp, Vergleichende Grammatik der 
Sanskrit, Send, Armenischen, Griechischen... 1, Berlin, 
18683, p. III (este vorba despre prefața primei ediţii, scrisă 
în 1833) îşi propunea să cerceteze „legile fizice şi 


mecanice ale limbilor” indo-europene. Chiar şi termenul 
Lautgesetz apare deja la Bopp, Vergleichende Grammatik, 
I, p. 130. 

1 Să ne gândim, de exemplu, la faptul că ştiinţele 
despre om încă nu dispun de un termen propriu pentru a 
înlocui supărătorul şi inadecvatul concept de evolutie: 
obiectele culturale au desfăşurare istorică, nu „evoluţie”, 
cum au obiectele naturale. 

fizice8. Or, în general, nu există nimic „în spatele” 
sau „dedesubtul” lucrurilor ori al fenomenelor. Apoi, în 
cazul limbajului, este vorba nu despre „lume” pur şi 
simplu, ci despre lumea umană, făcută şi „ştiută” de om; 
iar în această lume, tot ceea ce nu 

Note: 

8 De exemplu, L. Bloomfield defineşte fonemul ca, 
trăsătură constantă a unor sunete tipice şi, cu toate că îşi 
dă seama de faptul că o asemenea trăsătură nu se constată 
în toate cazurile, nu renunţă la definiţie, căci speră că 
trăsătura care ar trebui să corespundă fiecărui fonem ar 
putea fi descoperită în laboratoare prin mijloace 
instrumentare (cf. W. Freeman Twaddell, On Defining the 
Phoneme, reprod. În M. Joos, Readings în Lingvistics, 
Washington, 1957, p. 63). Dar cum se ştie că este vorba de 
o. trăsătură constantă dacă acest lucru nu a fost constatat? 
Adevărul e că, în această privinţă, nu putem spera nimic 
de la laboratoare, care nu rezolvă probleme raţionale. Este 
evident că identitatea fonemului există, dar ea se 
determină după altceva, nu după identitatea materială a 
reprezentanţilor săi, şi numai pe această bază se poate 
stabili că există cazuri în care variantele unui fonem nu 
prezintă nicio trăsătură materială care să fie în acelaşi 
timp comună şi exclusivă: altminteri, aceste cazuri nu ar 
putea fi stabilite niciodată. Unica soluţie sigură este aceea 
de a defini fonemul nu ca unitate materială, ci ca unitate 
de valoare sau de funcție, cu alte cuvinte, ca unitate 


„formală” (deşi întotdeauna materializabilă, ba chiar mai 
mult, cu o materializare clar determinabilă pentru fiecare 
caz particular). Din punct de vedere material, fonemul este 
o zonă de substanţă fonică delimitată prin unitatea de 
valoare, adică acea porţiune de substanţă în interiorul 
căreia o serie indefinită de sunete se dovedesc a fi 
funcţional identice. Aşadar, considerat în materialitatea sa, 
fonemul este un, tip de sunete, dar un tip determinat prin 
funcţie, nu prin simple trăsături materiale: ca peste tot în 
limbaj, şi în cazul fonemelor „forma”, nu „substanţa”, este 
factorul determinant. Din punct de vedere empiric este 
adevărat că, de cele mai multe ori, reprezentanţii unui 
fonem prezintă trăsături constante; dar acest lucru nu este 
indispensabil pentru ca un fonem să fie fonem. Totodată, 
aceasta nu înseamnă că, din punctul de vedere al 
substanţei, fonemele ar fi unităţi pur „negative”, sau că 
toate fonemele unei limbi ar putea să nu prezinte trăsături 
constante în multiplele lor realizări, ci înseamnă că numai 
unele dintre ele pot să nu le prezinte. lar o asemenea 
posibilitate există tocmai în măsura în care alte foneme le 
prezintă şi, în felul acesta, le delimitează indirect pe cele 
care nu le prezintă; a se vedea, în legătură cu aceasta, 
importantele observaţii ale lui C.L. Ebeling, Lingvistic 
Units, Haga, 1960, p. 29 ş.a. (şi tabelele 3, 4), unde se 
apără o doctrină a fonemului identică, în esenţă, cu cea pe 
care o susţinem aici, precum şi W. Haas, Relevance în 
Phonetic Analysis, „Word”, XV, 1959, p. 13. Tot aşa, cele 
spuse mai sus nu implică faptul că substanţa ar fi 
„indiferentă” (cf. VII, 2.3.), nici că ar putea fi ignorată în 
descrierea sistemului fonematic al unei limbi. Nu trebuie 
să se confunde definiţia fonemului cu condiţiile necesare 
(şi reale) ale materializării lui. 

aparţine experienţei curente nu poate funcţiona şi nu 
poate avea niciun efect pe plan cultural. Tocmai de aceea 
în lingvistică, la fel ca în toate ştiinţele umaniste, 


fundamentul trebuie să fie, şi este, „ştiinţa originară” pe 
care omul o are despre sine însuşi 

2.1. Caracterul de două ori echivoc, comun tuturor 
atitudinilor cauzaliste faţă de schimbarea lingvistică, 
rezidă în faptul că se confundă cele trei niveluri ale acestei 
probleme - sau, cel puţin, două dintre ele (cel al 
mutabilităţii limbilor şi cel al schimbărilor considerate 
generic; cf. III, 1. ŞI IV, 1.) -, precum şi în faptul de a pune 
aceeaşi problemă, eronat unificată, în termeni de 
cauzalitate exterioară. Nu se pune nici măcar problema 
prealabilă, anume dacă e vorba sau nu de un fenomen care 
poate avea „cauze” în sensul menţionat mai sus, ci se 
consideră ca admis dinainte că trebuie să le aibă. De aici 
căutarea disperată a „cauzelor”. O asemenea căutare - în 
pofida formulării adesea improprii a rezultatelor obţinute - 
nu este, desigur, inutilă în ceea ce priveşte cunoaşterea 
condițiilor schimbării; dar ea nu poate fi decât 
infructuoasă în ceea ce priveşte mutabilitatea limbilor şi 
motivarea efectivă a schimbărilor: în acest sens, căutarea 
nu poate duce la nimic, deoarece este contradictorie şi 
iraţională. Cu toate acestea, cauzalismul, în loc să se 
întrebe dacă însăşi căutarea „cauzelor” schimbării este 
legitimă, consideră că nu s-a căutat în măsură suficientă şi 
că trebuie să se caute în continuare. Prin aceasta, 
confuzia, în loc de a fi lămurită şi eliminată, se menţine şi 
sporeşte, având ca rezultat o întreagă serie de erori, 
izvorâte unele din altele. 

2.2.1. Unul dintre cele mai curioase aspecte ale 
confuziei amintite constă în efectuarea căutării pe baza 
supoziţiei că schimbarea lingvistică ar trebui să aibă o 
singură cauză generică. Se consideră că, „efectul“ 
(schimbarea) fiind unic (a), ar trebui să fie unică şi 
„cauza”, şi se merge chiar până la a întemeia această 
credinţă pe principiul că, aceleaşi cauze produc aceleaşi 
efecte. 


Dar, privind lucrurile riguros, acest principiu nu e 
reversibil, căci acelaşi efect poate să fie produs de cauze 
diferite. Totodată, căutarea cauzei unice se îndreaptă într- 
o direcţie care este cu totul nejustificată, chiar în domeniul 
ştiinţelor fizice. Într-adevăr, schimbarea lingvistică nu este 
un fenomen unic la nivelul general: unic este faptul în sine 
al schimbării (faptul că limbile se schimbă), dar acest fapt 
nu este general, ci universal şi, în consecinţă, nu poate 
avea o explicaţie de ordin general. Chiar în ştiinţele fizice - 
care se ocupă tocmai cu cercetarea „generalului” în natură 
- se pun întrebări cu privire nu la cauza „schimbării” 
universale, ci la cauza cutărui sau cutărui tip anumit de 
schimbare. Se caută cauza generală datorită căreia A se 
transformă în B (de exemplu, apa în vapori), dar nimeni nu 
se gândeşte că aceeaşi cauză ar putea produce şi 
schimbarea lui A în C, D, E... (de exemplu, a apei în 
gheaţă, a apei în oxigen şi hidrogen etc), sau a lui M în N, 
a lui P în R etc. Căci nu se poate căuta, pur şi simplu, 
cauza generală a unui fenomen universal. De aceea, a ne 
întreba care este „cauza” schimbării lingvistice este ca şi 
cum ne-am întreba, ce formă au obiectele?” şi am 
răspunde că au formă rotundă sau pătrată. Dacă 
schimbarea, ca fapt universal, ar putea avea o cauză 
exterioară, aceasta ar trebui, cel puţin, să fie de acelaşi 
ordin, adică să fie o cauză universală. Iar la nivelul general 
schimbarea este un fenomen multiplu, aşa încât, chiar 
dacă ar avea cauze de genul celor care sunt căutate, n-ar 
putea avea o cauză unică. 

2.2.2. Tot atât de regretabilă este şi confuzia dintre 
nivelul general şi nivelul istoric al schimbării lingvistice. 
Schimbările lingvistice, în calitatea lor de fapte istorice 
particulare, nu pot fi explicate numai în mod universal şi 
general, ci trebuie să fie explicate în particularitatea lor 
(cf. V, 4.2.8.). A da o explicaţie generală unei schimbări 
istoric determinate e ca şi cum am spune că o casă a ars, 


pentru că focul mistuie lemnul, ceea ce este exact din 
punct de vedere generic (adică, din punctul de vedere care 
este specific ştiinţelor naturii), dar nu ne spune nimic cu 
privire la cauza istorică (particulară) a incendiului. În 
legătură cu aceasta. 

A. Sommerfelt observă, pe bună dreptate, că „des lois 
historiques correspondantes aux lois de la nature n 
existent pas, comme il y a une difference essentielle entre 
la causalite historique et celle avec laquelle operent les 
sciences de la nature” 9 şi precizează, în continuare, că 
faptele lingvistice, în calitatea lor de fapte istorice, nu au o 
explicaţie „generală”, ci una particulară10. Este drept că şi 
în istorie se pot face generalizări; dar generalizarea 
istorică este „formală”, nu „materială”: în cazul schimbării 
lingvistice, ea se referă la sensul schimbărilor, la condiţiile 
şi modalităţile generale ale acestora, nu la specificitatea 
lor11. Se poate stabili că, în anumite condiţii culturale sau 
sistematice, se produc de obicei schimbări de cutare sau 
cutare tip general (ca, de pildă „propagarea normelor culte 
„împrumuturi, regularizarea  paradigmelor, rezolvarea 
«punctelor slabe» din sistem), dar nu că, de exemplu, /a/ 
se transformă în /o/. Şi, viceversa, identitatea materială a 
unor schimbări produse în limbi diferite şi în momente 
istorice diferite nu implică identitatea „cauzelor” lor 
istorice, căci schimbările lingvistice nu sunt nişte „efecte” 
naturale12. Două fapte istorice 

Note: 

9 A. Sommerfelt, Le point de vue historique, în AL, V, 
p. 120. 

10 A. Sommerfelt, în AL, V, p. 122. Este important de 
semnalat faptul că acelaşi lucru a fost relevat de către F. 
de Saussure, CLG, p. 139, care, în pofida concepţiei sale 
atât de apropiate de naturalism, nu a pierdut din vedere 
istoricitatea faptelor lingvistice (cf. VII, 1.1.2.). 

11 Generalizarea materială este, desigur, îndreptăţită 


în ce priveşte latura fiziologică a limbajului. Aşa, de 
exemplu, este îndreptăţită observaţia că în grupuri ca sr, 
mr, nr. este. normal să apară o consoană epentetică (t, b, 
d). Dar, în asemenea cazuri, se enunţă numai posibilităţi, 
iar generalizarea se referă la „inovaţii” (alterări), nu la 
„schimbări”, deoarece acestea din urmă, prin însăşi natura 
lor, nu pot avea o determinare fiziologică (cf. II, 2.2.3.). 
Acelaşi lucru trebuie spus în legătură cu, legile fonetice 
generale ale lui Grammont. De aceea, printre altele, 
„explicaţiile” fiziologice nu pot să înlocuiască explicaţiile 
istorice şi nici nu pot să le fie opuse acestora. 

12 Acest principiu a fost formulat cu o magistrală 
claritate şi concizie de către R. Menendez Pidal, Origenes 
del español. Madrid, 19503, p. 203: „orice schimbare 
fonetică este naturală şi poate să aibă loc în diverse limbi, 
dar în fiecare dintre ele are loc întotdeauna în virtutea 
unor precise cauze istorice determinante; schimbări 
lingvistice asemănătoare trebuie să aibă, în diferite ţări, 
cauze istorice diferite”. Cf. şi F. de Saussure, CLG, p. 138 - 
139, 212 - 213. 

Identice sub aspect material (de exemplu, trecerea 
lui [X] la [j] în diverse limbi sau în diferite momente ale 
aceleiaşi limbi) pot avea explicații istorice diferite şi chiar 
opuse. Un exemplu tipic de neînțelegere a acestui 
principiu îl reprezintă A. Burger, care pune la îndoială 
diferența de nivel cultural dintre latina din Orient şi cea 
din Occident, întemeindu-se pe argumentul că în slavă s-au 
produs fapte identice din punct de vedere material (în ce 
priveşte  palatalizarea), fără nicio diferenţă culturală 
constatabilă13. Dar opoziţia dintre „faptul vulgar” şi 
„faptul cult” este istorică şi particulară, nu naturală şi 
generală. „Vulgar” nu este cutare sau cutare mod de 
articulare palatală considerat în sine, ci, de exemplu, 
faptul de a pronunţa ci într-o comunitate în care norma 
cultă cere ki14. Acelaşi fapt material poate fi „cult” într-o 


comunitate, „vulgar” în alta şi „neutru” într-o a treia 
comunitate. [Intr-o comunitate poate fi  „vulgară” 
pronunţarea lui/ca h, iar în alta, invers, pronunţarea lui A 
ca/. Şi dacă - să zicem - în ambele comunităţi se 
generalizează pronunţarea/ cele două schimbări - identice 
sub aspect material - vor avea explicaţii istorice diametral 
opuse; dimpotrivă, dacă în prima comunitate se 
generalizează / iar în cea de a doua h, cele două schimbări 
- opuse sub aspect material - vor avea o explicaţie istorică 
analoagă. În realitate, o explicaţie istorică nu poate fi nici 
confirmată, nici contestată în specificitatea ei pe baza 
analogiei cu alte fapte, istoric diferite15. 

Note: 

13 A. Burger, Phonematique et diachronie, p. 21. 

14 Aşa, de exemplu, în franceza literară, 
pronunţarea/ a lui X va fi fost, într-un anumit moment, un 
fapt „vulgar”. Astăzi, însă, această pronunțare fiind 
generalizată în vorbirea pariziană, se produce fenomenul 
contrar: pronunţarea X este cea care, cu excepţia unor 
situaţii determinate, apare ca „rustică” sau „provincială”. 

15 Analogiile materiale servesc, în cel mai bun caz, 
pentru a arăta că o schimbare sau alta este „naturală”. 
Dar, în acest caz, „natural” înseamnă doar, care se produce 
de obicei, şi, în acest sens, toate schimbările sunt 
„naturale” dacă efectiv au avut loc (cf. nota 12). De aceea, 
analogiile se dovedesc a fi inutile când este vorba de 
schimbări istoric constatate. În schimb, ele constituie un 
model metodologic util pentru tehnica reconstrucției, 
precum şi în cazulschimbărilor preistorice (pentru a nu 
postula fără temei „alterări” care, în mod obişnuit, nu au 
loc, sau care nu au fost niciodată constatate). 

2.2.3. împotriva ideii de unicitate a cauzei în cazul 
schimbării lingvistice s-a pronunţat deja M. Grammont16. 
Grammont respinge, pe bună dreptate, ideea potrivit 
căreia cauzele schimbărilor lingvistice ar fi, necunoscute şi 


misterioase şi observă, totodată, că această idee provine 
din credinţa că schimbarea ar trebui să aibă o singură 
cauză. Dar, în primul rând, „cauzele” pe care chiar el le 
enumera (rasă, ambianţă, sol, climă, minim efort, greşeli 
din copilărie necorectate, influenţa împrejurărilor politice 
şi sociale, moda), pe lângă faptul că nu reprezintă cauzele 
determinante ale schimbării lingvistice, nu sunt nici măcar 
factori sau condiţii de acelaşi ordin17. În al doilea rând, 
Grammont nu elimină ficţiunea pe care se întemeiază 
ideea unicităţii cauzei, căci această ficţiune nu poate fi 
eliminată printr-o simplă sporire a numărului cauzelor. Mai 
mult decât atât: prin aceasta nu se face altceva decât să se 
cadă într-o altă greşeală, la fel de gravă, căci, dacă e 
adevărat că la nivelul general condiţiile schimbării sunt 
multiple, la nivelul universal „cauza” lor este, efectiv, unică 
şi nu poate fi redusă la condiţiile generice ale schimbărilor. 
Cei care susţin ideea unicităţii cauzei schimbărilor 
lingvistice interpretează nivelul general al schimbării ca 
universal (cf. 2.2.1.). Grammont, dimpotrivă, încearcă să 
reducă universalulla general, dar prin aceasta confuzia se 
menţine, deşi într-un sens diferit. In realitate, nu se câştigă 
nimic prin simpla sporire a numărului pretinselor „cauze” 
ale schimbării, dacă se confundă, în continuare, nivelul 
universal cu cel general, cauzalitatea raţională cu 
condiţiile empirice, cauzali-Note: 

16 M. Grammont, Trăite, p. 175 ş.a. Cf, de 
asemenea, A. Structure, andăound Change, p. 1. 

17 Unele sunt factori care nu pot determina în mod 
direct limbajul, altele sunt factori de „gradul al doilea” cu 
privire la condiţiile efective ale schimbărilor cf. 111, 2.2.3. 
ŞI IV, 2.1.2.), iar altele chiar nu sunt „cauze” în niciun 
sens. Acesta este cazul cu „moda”, care e faptul însuşi al 
răspândirii unei inovaţii, nu o „cauză” a răspândirii. 
Acelaşi lucru trebuie spus cu privire la „greşelile 
necorectate”, care reprezintă, pur şi simplu, un tip de 


inovaţii, şi nu un motiv de inovaţie sau de schimbare. 
Numai aşa-numitul „minim. efort” ar fi, efectiv, o cauză 
determinantă, dar este foarte discutabil (cf. 3.3.1.). 

tatea internă cu cea externă. De altfel, acelaşi 
Grammont crede că legile fonetice au „cauze naturale” şi 
sunt „l'inevitable conse-quence d'un état donne de la 
langue” 18, excluzând prin aceasta definitiv posibilitatea 
de a pune problema în mod corect. 

2.3. În ceea ce priveşte natura cauzelor schimbării 
lingvistice, cauzalismul, după cum s-a putut vedea, se află 
într-un permanent pericol, acela de a presupune că aceste 
cauze trebuie să fie „naturale” sau „fizice”. Într-adevăr, 
cauzalismul se confundă uşor cu fizicismul, adică cu acea 
atitudine care consideră că numai fizicitatea este 
„obiectivă” şi că numai explicaţiile materiale sunt propriu- 
zis „ştiinţifice”. Dar adevărul este că explicaţii ştiinţifice 
sunt cele care corespund naturii şi realităţii obiectului 
studiat şi, de aceea, explicaţiile materiale ale faptelor 
culturale nu sunt ştiinţifice, ci mistice. Ştiinţele fizice au 
ajuns la maturitate şi au luat un avânt uriaş tocmai 
eliberându-se de orice superstiție animistă şi explicând 
faptele fizice pe o bază fizică, adică aşa cum trebuie să fie 
explicate. In schimb,  superstiţia contrară, care se 
manifestă în pretenţia de a explica pe o bază fizică faptele 
culturale, nu numai că nu a fost eliminată din ştiinţele 
culturii, dar e şi foarte frecvent considerată ca un indiciu şi 
model de atitudine ştiinţifică 19. Foarte adesea ne e dat să 
auzim cum se proclamă aspiraţia de a transforma ştiinţele 
culturii (printre ele şi lingvistica) în „ştiinţe exacte”, prin 
„Ştiinţe exacte” înţelegându-se ştiinţele fizice. Adevărul 
este însă că o ştiinţă e exactă nu pentru că este fizică, ci 
pentru că corespunde realităţii obiectului său, şi ceea ce 
trebuie învăţat de la ştiinţele fizice este tocmai acest 
principiu. Ştiinţele culturii au tipul lor particular de 
exactitate, şi a le asimila cu ştiinţele fizice (care au un alt 


tip de exactitate) nu înseamnă a le 

Note: 

18 M. Grammont, Trăite, p. 167. 

19 Această superstiție depăşeşte uneori orice limită 
raţională. Astfel, chiar recent, un „filosof al limbajului”, G. 
Schmidt, The Philosophy of Language, „Orbis”, V, p. 167, 
considera vocala a ca fiind caracteristică şesurilor 
deschise şi ţărilor cu mare întindere, iar vocala o ca fiind 
specifică ţărilor mici şi insulelor (probabil pentru că unele 
insule sunt rotunde). 

face  „exacte”, ci înseamnă, dimpotrivă, a le 
transforma în ştiinţe inexacte, adică în false ştiinţe. 

2.4.1. În sfârşit, referitor la posibilitatea de a 
descoperi cauzeleschimbării lingvistice, se pot distinge trei 
atitudini  cauzaliste tipice: cea  „îndrăzneaţă”, cea 
„prudentă” şi cea „conciliatoare”. 

2.4.2. Atitudinea „îndrăzneaţă” este atitudinea celor 
care pretind că au găsit cauzele externe ale schimbărilor 
lingvistice sau, eventual, cauza lor principală ori unică. 
Fragilitatea acestei atitudini este evidentă, aşa încât nu 
are rost să mai insistăm asupra deficienţelor ei teoretice, 
căci deja observaţia empirică ne-a arătat că pentru fiecare 
circumstanţă indicată drept cauză a schimbărilor se pot 
găsi cazuri de producere a schimbărilor fără ca 
circumstanţa să fie prezentă şi, invers, cazuri în care 
circumstanţa respectivă există, dar rămâne inoperantă20. 
Acest lucru este, de altfel, foarte firesc, căci - atunci când 
circumstanţele în cauză au vreun sens raţional - avem a 
face cu condiţii generale ale schimbării (mijlocite sau 
nemijlocite), şi s-a văzut deja că aceste condiţii sunt 
multiple şi nu sunt de la sine operante. 

2.4.3. Pentru reprezentanţii atitudinii „prudente” 
cauzele schimbării lingvistice sunt necunoscute sau nu se 
cunosc „deocamdată”. Această atitudine pare rezonabilă 
şi, într-adevăr, cei care o adoptă sunt, cel puţin, feriţi de 


greşeala de a semnala cauze care nu sunt cauze; totuşi, în 
fondul ei, această atitudine nu e mai puţin greşită decât 
cea precedentă, căci implică credinţa că ar exista nişte 
cauze mai mult sau mai puţin misterioase şi că ele ar putea 
fi descoperite: faptul că nu au fost încă descoperite ar fi 
numai o deficiență conjuncturală a lingvisticii. Totodată, 
această atitudine nu este decât o formă a unei atitudini 
mai generale, care, confundând universalul cu ceea ce este 
numai general, consideră că aşa-zisa „sinteză” ar trebui să 
fie ulterioară „analizei”, sau, altfel spus, că teoria ar trebui 
să vină după studiul empiric al faptelor, ca o simplă 
generalizare a constatărilor particulare. Dar, în realitate. 

Note: 

Cf., de exemplu, O. Jespersen, Language, p. 255 ş.a. 

cunoaşterea esențială este, în plan concret, 
simultană cu cea particulară sau faptică, iar în plan ideal îi 
este anterioară, căci particularul poate fi cunoscut efectiv 
în universal; din acest motiv, nu poate exista un studiu al 
faptelor fără o teorie prealabilă, explicită sau implicită. Şi, 
când e vorba despre obiectele culturale, cunoaşterea 
eidetică este în chip necesar primară (anterioară studiului 
empiric), căci ea e un element constitutiv al obiectelor ca 
atare, într-adevăr, înainte de a studia limbajul în mod 
empiric este necesar să ştim ce este limbajul, pentru a-l 
recunoaşte ca atare şi a-l delimita de ceea ce nu este 
limbaj, deşi pot fi prezente aceleaşi caracteristici 
materiale21. Este adevărat că, într-un anumit sens, 
universalul este ignorat în ştiinţele fizice. Dar tocmai de 
aceea este necesar ca el să fie presupus, ceea ce se face 
atunci când se emit ipoteze. In schimb, în ştiinţele 
umaniste nu poate fi vorba de ipoteze cu privire la 
universal. Locul, care în ştiinţele fizice este rezervat 
ipotezelor, în ştiinţele umaniste îl ocupă „ştiinţa” naturală 
pe care o are omul despre propriile activităţi şi despre 
obiectele pe care el însuşi le creează22. 


2.4.4. A treia atitudine - cea „conciliatoare” - este 
atitudinea celor care afirmă că unele dintre cauzele 
schimbării lingvistice se cunosc deja, pe când altele nu se 
cunosc deocamdată, dar ar putea, eventual, să fie 
descoperite prin cercetări ulterioare. Această atitudine 
este, desigur, întemeiată în ceea ce priveşte condiţiile şi 
modalităţile generale ale schimbărilor şi, cu o anumită 
revizuire terminologică, ar putea fi acceptată ca atare, 
dacă n-ar implica o confuzie între nivelul general şi nivelul 
universal al schimbării. Dar, în realitate, ea implică această 
confuzie, deoarece implică identificarea problemei 
empirice a tipurilor de schimbări cu problema rațională a 
mutabilităţii limbilor. Într-adevăr, con-Note: 

21 Cf. Forma y sustancia, p. 18 - 19. 

22 Una din erorile de principiu ale glosematicii este 
aceea de a pretinde că prezintă o concepţie convenţională 
asupra limbii drept „ipoteză” ce urmează a fi verificată 
ulterior (cf. I, nota 2). „Firea” limbii necesită, desigur, o 
lămurire şi o justificare pe plan ştiinţific, dar nu poate şi 
nu are nevoie să fie „presupusă”, postulată ipotetic, căci 
nu este vorba despre un lucru pe care omul nu-l cunoaşte. 

diţiile schimbării sunt considerate  „cauze” ale 
mutabilităţii şi se crede că, înşirând un număr mare de 
explicaţii parţiale, ne-am apropia de soluţia problemei 
universale a schimbării, problemă care se situează însă la 
alt nivel şi are o natură cu totul diferită. În fond, avem a 
face cu vechea atitudine pozitivistă care identifică 
problema universală a fiecărei categorii de fenomene cu 
totalitatea problemelor empirice corespunzătoare şi 
pretinde să găsească soluția problemelor raţionale prin 
acumularea de „fapte” şi de constatări empirice parţiale. 
Atitudinea în discuţie se corelează, totodată, cu obişnuita 
şi naiva scuză pe care pozitivismul o prezintă atunci când 
nu reuşeşte să rezolve în sens pozitivist problemele 
teoretice, sau când ipotezele sale cu privire la aceste 


probleme se năruie: este scuza că faptele cunoscute sunt 
încă neîndestulătoare şi că soluţiile care se caută vor putea 
rezulta din cunoaşterea unui număr mai mare de fapte. 
Desigur, n-ar fi nimic de spus împotriva acumulării de 
fapte şi de constatări empirice, dacă aceasta ar putea 
efectiv conduce la rezolvarea problemelor teoretice. Dar o 
asemenea credinţă este falsă şi contradictorie. Este falsă şi 
contradictorie, de exemplu, credinţa că, pentru a stabili ce 
este substantivul, ar trebui să adunăm multe substantive 
(ceea ce, desigur, trebuie făcut pentru a stabili cum sunt 
substantivele), căci, pentru a efectua această operaţie - şi 
a nu include în acelaşi grup verbe, adjective sau alte 
obiecte eterogene - este necesar tocmai să ştim dinainte 
ce sunt substantivele. Ideea de a aduna fapte pentru a 
rezolva problemele teoretice e o idee reacționară, care 
implică frânarea cercetării şi nu - aşa cum se pretinde - 
fundamentarea ei mai solidă: ea este, în cazurile extreme, 
o formă tipică de misologism, care caută să se înfăţişeze 
sub forma prudenţei ştiinţifice. În afară de asta, atitudinea 
„conciliatoare” nu se poate nici măcar menţine într-o 
formă coerentă dacă, mergând dincolo de simpla 
constatare, se străduieşte efectiv să ofere explicaţii, căci 
orice explicaţie parţială implică un principiu explicativ şi, 
prin aceasta, o explicaţie universală23. 

Note: 

23 De aceea nu este acceptabilă părerea exprimată, 
într-un moment nefericit, de către un ilustru lingvist (care, 
de altfel, era el însuşi un bun teoretician), anume 

3.1.1. Tuturor atitudinilor cauzaliste şi confuziilor pe 
care ele le implică trebuie să le opunem distincţia - clar 
stabilită de către Kant - între „lumea necesităţii” şi „lumea 
libertăţii”. Tot aşa, intenţiilor declarate sau nedeclarate ale 
pozitivismului vechi şi nou, de a reduce întreaga ştiinţă la 
ştiinţa fizică, trebuie să le opunem deosebirea dintre 
faptele naturale şi cele culturale şi, prin aceasta, dintre 


ştiinţele fizice şi cele umaniste. Aceasta nu implică 
nicidecum o desconsiderare a ştiinţelor fizice, care, 
bineînţeles, sunt singurele adecvate obiectului Jor. Dar 
implică înţelegerea faptului că postulatele şi metodele 
ştiinţelor fizice (cu excepţia a tot ceea ce se referă la 
descrierea materială) nu sunt aplicabile la obiectele 
culturale, pentru că, în cazul acestora, ceea ce este exact, 
pozitiv, ceea ce se prezintă efectiv şi se poate constata 
sunt libertatea şi intenţionalitatea, invenţia, creaţia şi 
adoptarea liberă, motivate numai finalist. In cazul 
fenomenelor din natură este, fără îndoială, adecvat să se 
caute o necesitate exterioară, o cauzalitate; în cazul 
fenomenelor culturale, în schimb, ceea ce trebuie să fie 
căutat este o necesitate interioară, o finalitate. De aceea, o 
concepţie cu adevărat pozitivă (şi nu „pozitivistă”) despre 
limbaj trebuie să atragă atenţia şi să amintească mereu că 
limbajul aparţine domeniului libertăţii şi finalităţii şi că, 
prin urmare, faptele lingvistice nu pot fi interpretate şi 
explicate în termeni cauzali. 

3.1.2. În legătură cu aceasta trebuie să subliniem că 
este vorba nu de a opune, două concepţii cu privire la 
fapte - de exemplu, „idealismul” (sau, mai rău, 
„Spiritualismul”) şi „pozitivismul” - ori două. puncte de 
vedere la fel de valabile (sau la fel de discutabile) 24, ci de 
a opune două ordini de fapte radical deosebite. 

Note: 

că, o explicaţie bună a unui fapt ar valora mai mult 
decât multe tomuri de teorie. Nu există nicio opoziţie între 
„explicaţie” şi „teorie”, căci, o bună explicaţie a unui fapt 
este, tocmai, o explicaţie care se bazează pe o bună teorie. 
Este drept, însă, că o explicaţie bună valorează infinit mai 
mult decât multe tomuri de teorie arbitrară sau falsă. Cu 
privire la „fapte” şi teorie, cf. justele observaţii ale lui H. 
Frei, în AL, V, p. 61 - 62. 

24 În lingvistică se consideră adesea că cele mai 


nesăbuite aserţiuni sunt justificate din punctul de vedere 
al „concepţiei” celor care le emit, ca şi cum toate 

De asemenea, trebuie să observăm că a susţine, în 
plan metafizic, că faptele libertăţii s-ar putea reduce, în 
ultimă analiză, la ordinea necesităţii (sau invers) nu 
înseamnă că se elimină diversitatea lor, felul lor deosebit 
de a se prezenta omului, de unde nevoia unei atitudini 
diferite, precum şi a unor metode diferite de cercetare şi 
explicare. 

3.1.3. Necesitatea de a distinge cele două ordine de 
fapte apare cu toată claritatea chiar şi la un bloomfieldian 
convins, cum este Ch. C. Fries. Acest pătrunzător 
cercetător observă, în mod just, că necesarul efort de 
obiectivitate a dus adesea la neglijarea diferenţei dintre 
cultural şi natural: „We cannot assume, however, that our 
lingvistic science of today is by any means complete. Some 
of us feel, indeed, that in the scientific effort to be truly 
obiective our lingvistic scholars have not always 
recognized the great difference between their science and 
the so-called natural sciences” 25. Într-o critică implicită la 
adresa  behaviorismului şi a tuturor concepţiilor 
mecaniciste, Fries subliniază că a studia faptele fizice ale 
limbajului nu înseamnă încă a studia limbajul: „We may 
study vocal sounds by many scientific methods, we may 
photograph the vibrations of which they are composed, we 
may minutely analyze the muscular movements by which 
they are produced. But we are not studying the facts of 
language unless our study of these sounds includes the 
rezulting reactions produced by these sounds în a 
lingvistic community. There is no language apart from a 
speaker active în expression” 26. Cerinţa 

Note: 

concepţiile ar fi bune, iar adevărul ar fi o chestiune 
de simplă părere. Acesta este, însă, un procedeu cât se 
poate de prost. Valabilitatea unei aserţiuni trebuie 


apreciată în raport cu realitatea faptelor şi nu, pur şi 
simplu, în raport cu premisele sale, care pot fi eronate sau 
absurde. Unei teze cu privire la realitatea umană nu 
trebuie să-i opunem un „cred” sau „nu cred”, ci un aşa 
este sau nu este aşa. 

25 Ch. C. Fries, The Teaching of English, p. 106. 

26 Ch. C. Fries, The Teaching of English, p. 107, Cf. 
H. Paul, Prinzipien, p. 36: „Wer die grammatischen Formen 
immer nur isoliert betrachtet ohne ihr Verhaltnis zu der 
individuellen  Seelentătigkeit, gelangt ale zu einem 
Verstănânis der Sprachentwicklung” Cel care ia în 
consideraţie formele gramaticale totdeauna izolat, fără să 
surprindă relaţia lor cu activitatea sufletească individuală, 
relevată de Fries este, tocmai, cerința de a înţelege natura 
umană a limbajului: „A satisfactory lingvistic science, 
therefore, cannot conţine itself to the so-called obiective 
facts, the externai physical stimuli; it must ultimately 
consider these obiective facts from the point of view of the 
human function of language” 27. 

3.2.1. Dacă recunoaştem diferenţa esenţială dintre 
lumea naturii şi lumea culturii şi înţelegem just ce este 
schimbarea lingvistică, devine evident că, anume, 
„cauzele” schimbării - înţelese ca nişte cauze eficiente 
externe şi necesare - nu vor putea fi niciodată găsite şi că, 
mai mult decât atât, este inutil şi absurd să le căutăm în 
această direcţie, deoarece ele nu există. Schimbările 
lingvistice au, desigur, o motivare; dar această motivare se 
pla Note: 

nu ajunge niciodată la o înţelegere a evoluţiei limbii], 
afirmaţie la fel de valabilă azi ca în momentul în care a fost 
făcută, mai ales dacă această „Seelentătigkeit” este 
înţeleasă ca „activitate a conştiinţei” şi e eliberată de orice 
psihologism minor. 

27 Ch. C. Fries, The Teaching of English, p. 108. Am 
citat pe larg, dar e vorba de pagini care ar merita să fie 


citate în întregime pentru valoarea lor intrinsecă, precum 
şi pentru faptul că provin dintr-un mediu în care a înflorit 
atât de mult dogmatismul mecanicist şi în care un învăţat 
de mare prestigiu, J. Whatmough, în „Word”, XII, p. 293, a 
putut ajunge până acolo încât să considere penetraţia 
„umanismului” în lingvistică (adică, într-o ştiinţă despre 
om) drept o dăunătoare „infecţie”. Interesant de semnalat 
este şi faptul că Fries, Teaching, p. 112, atribuie dinamica 
limbilor efortului intelectului de a analiza experienţa: „The 
recognizing of new relationships, new likeness, new 
differences, is continually registering itself în deviations of 
language usage”. Cf. cele spuse de Breal (III, nota 67). 
Pentru o privire critică asupra mecanicismului lingvistic, 
cf. Forma y sustancia, p. 14 - 21. Aici ne limităm la a 
semnala că nu există nicio rațiune pentru a considera ca 
„obiectiv” (intersubiectiv) numai ceea ce este sensibil, căci 
senzaţia este pur subiectivă, şi tot ce e sensibil nu există 
decât în măsura în care este simțit de către cineva, aşa 
cum ceea ce e gândit nu există decât în măsura în care e 
gândit de cineva. Cât priveşte „comunicabilitatea”, ceea ce 
e gândit e la fel de comunicabil ca şi ceea ce e simţit, ba 
chiar într-o măsură mai mare, căci pentru a comunica ceea 
ce simţim trebuie, tocmai, să-l gândim. O critică esenţială 
a behaviorismului se găseşte la W. Kohler, Gestalt 
Psychology (Londra, 1930), trad. sp. Psicologi a de la 
forma, Buenos Aires, 1948, p. 25 ş.a. A se vedea şi articolul 
deja citat al lui H.J. Pos, Phe nomenologie et lingvistique. 
şază nu în planul necesităţii, al cauzalităţii 
„obiective” sau „naturale”, ci în planul finalităţii, al 
cauzalităţii „subiective” sau „libere”. Vorbirea este o 
activitate liberă şi finalistă şi, ca atare, nu are cauze 
externe sau naturale; de aceea, nu le poate avea nici 
schimbarea lingvistică, aceasta nefiind altceva decât 
„facerea” însăşi a limbii prin vorbire. În ceea ce priveşte 
limbile ca atare, ele există numai ca moduri de a vorbi care 


se creează şi se perpetuează ca „ştiinţă” lingvistică. Prin 
urmare, niciun agent extern, de niciun fel, nu poate 
acţiona „asupra limbii” fără a trece prin libertatea şi 
înţelegerea vorbitorilor. Tot aşa nu pot fi găsite „cauzele” 
schimbării în „limba” însăşi, considerată ca tradiţie 
lingvistică, deoarece tradiţia este o „stare de lucruri” care 
se oferă libertăţii - un cadru de determinări istorice în 
interiorul căruia libertatea acţionează finalist - şi nu poate 
fi „cauză” a unei stări următoare (sau poate fi cauză numai 
într-un sens  nedeterminant: sub formă de „cauză 
materială”; cf. 3.2.4.). În general, când între două „stări de 
lucruri” A şi B se înserează libertatea, nu mai putem să 
stabilim între ele o relaţie cauzală în sens naturalist. A nu 
este  „cauza” determinantă a lui B, ci numai o 
circumstanţă, o condiţie pe care libertatea o are la 
dispoziţie sau cu care se confruntă; iar B nu este „efectul” 
determinat de A, ci o nouă condiţie, creată de libertatea 
însăşi, eventual ca o reelaborare a lui A. în limbă nu se 
găsesc, aşadar, „cauzele” eficiente ale schimbării (singura 
cauză eficientă fiind libertatea vorbitorilor), nici „raţiunile” 
(motivele) ei (care sunt întotdeauna de ordin finalist), ci 
împrejurările, condiţiile „instrumentale” (tehnice) în cadrul 
cărora libertatea lingvistică a vorbitorilor acţionează, pe 
care le foloseşte şi, în acelaşi timp, le modifică potrivit cu 
necesităţile sale de expresie. Nici măcar „punctele slabe” 
din sistem - deficienţele tehnice ale instrumentului 
tradiţional cu privire la noile necesităţi de expresie - nu 
sunt „cauze” ale schimbării, ci probleme cu care libertatea 
lingvistică se confruntă şi pe care trebuie să le rezolve în 
faza de creare a „instrumentului” însuşi. Ceea ce se poate 
face şi trebuie să se facă este, prin urmare, nu căutarea de 
„cauze” naturale sau, oricum, exterioare faţă de libertatea 
omului, ci justificarea finalistă a ceea ce libertatea a 
realizat în cutare sau cutare condiţii istorice, precum şi 
stabilirea modului în care ceea ce s-a creat este determinat 


(delimitat) indirect, ca necesitate sau ca posibilitate, de 
către deficiențele şi posibilitățile limbii anterioare 
schimbării. _ 

3.2.2. Încă înainte de afirmaţiile - mai degrabă 
„teleologice” decât „finaliste” - ale fonologilor de la Praga 
(cf. 4.1.2. Şi 5.1.) motivaţia de ordin finalist a schimbării 
lingvistice a fost întrevăzută de A. Marty şi de discipolul 
său O. Funke, care au vorbit, în legătură cu aceasta, 
despre o „tastende Auslese” [„selecţie prin tatonare”]. De 
la ei a preluat această idee H. Frei28, care se gândeşte la 
o finalitate oarbă, care ar acţiona „inconştient”: „Il va sans 
dire que de tels phénomènes s-operent generalement 
d'une facon ni consciente ni sistematique. La finalite que 
nous postu-lons n'est, la plupart du temps, cu'une finalite 
inconsciente et empirique, agissant dans l'obscurite et 
comme atâtons” 29. In felul acesta, însă, conceptul de 
finalitate se anemiază şi devine obscur. Aceasta se 
întâmplă, desigur, datorită faptului că finalitatea este 
considerată prin felul în care se reflectă în limba inter- 
individuală, în limba concepută ca o „rezultantă medie”, pe 
când, în sensul său propriu şi autentic, ea trebuie înţeleasă 
ca aparţinând fiecărui act individual de creaţie (adoptare) 
a unui fapt lingvistic nou. În limba interindividuală 
finalitatea apare, într-adevăr, ca ceva nebulos şi eterogen, 
căci în acest plan constatăm că se menţin, simultan şi în 
orice moment, moduri lingvistice vechi, neînlocuite încă, 
alături de rezultatele unor multiple acte finaliste, divers 
orientate, sau al unor curente înnoitoare diferite, care nu 
acţionează neapărat în acelaşi sens. Inacceptabilă este şi 
caracterizarea finalităţii ca „inconştientă” (cf. III, 3.2.2.): 
în această caracterizare contradictorie este exact doar 
faptul că - în afara unor cazuri speciale (activitatea 
normativă a unor instituţii academice, crearea 
convenţională a unor noi limbi literare, convențiile 
terminologice etc.) - finalitatea se manifestă, în cazul unei 


necesităţi expresive, în mod spontan şi imediat, şi nu ca o 
intenţie deliberată de modificare a limbii 
interindividuale30. 

3.2.3. O atitudine particulară în problema motivării 
schimbării lingvistice adoptă A. Martinet, în importantul 
său tratat de fonologie diacronică, prin care se deschide o 
epocă nouă» în studiul condiţiilor intrinseci ale 
schimbărilor fonetice31. Martinet refuză în mod explicit să 
stabilească dacă e vorba despre finalitate sau despre 
cauzalitate: „Ce qui importe - spune el - n'est pas de 
mettre sur les phénomènes une etiquette determinee, mais 
d'observer et d'interpreter corectement les processus” 32. 
Dar a stabili dacă este vorba despre finalitate sau despre 
cauzalitate nu înseamnă a aplica o etichetă fenomenelor, ci 
înseamnă, tocmai, a le interpreta într-un sens corect sau 
incorect. Martinet crede că prin evitarea problemei se 
afirmă autonomia lingvisticii faţă de filosofie; dar o 
asemenea autonomie nu este posibilă şi a pretinde acest 
lucru este, în sine, absurd. Totodată, şi în pofida acestei 
mărturii de agnosticism, Martinet aplică etichetele sale, 
căci vorbeşte, anume, de „cauze” şi de „cauzalitate 
internă” (dar e vorba de etichete inadecvate, căci 
interpretările sale, ca toate interpretările funcţionale, sunt 
în realitate finaliste). Mai mult decât atât, el afirmă că 
„c'est dans le cadre causal que s'organise la connaissance” 
33 - ceea ce e acceptabil numai pentru ştiinţele fizice (cf. 
3.1.1.) - şi chiar schiţează o critică a conceptului de 
finalitate: „c'est ici que serait de mise un peu de 
semantique generale à la Korzybski: îi est clair que les 
gens ne's entendent pas sur la valeur des termes, finalite 
el, teleologie; ces termes sont charges de trop d'affectivite 
pour qu'on alt jamais interet a les introduire dans une 
discussion scientifique” 34. Referirea la 

Note: 

H. Frei, La grammaire des fautes, p. 20 ş.a. H. Frei, 


La grammaire des fautes, p. 23. 

30 A. Martinet, Economie des changements phone 
tiques, p. 45, crede că modul finalist de a pune problema a 
fost dăunător pentru opera lui Frei. După părerea noastră, 
dăunătoare i-au fost numai insuficienta claritate şi 
nesiguranța cu care a pus problema. 

31 A. Martinet, Economie, p. 17 - 18. 

32 A. Martinet, Economie, p. 18. 

33 A. Martinet, Economie, p. 19. 

34 A. Martinet, Economie, p. 18. 

Korzybski este  regretabilă la un savant de 
seriozitatea şi prestigiul lui Martinet: Korzybski nu poate 
servi ca suport nimănui, căci el însuşi este destul de 
şubred şi are nevoie de un sprijin serios35. În ceea ce 
priveşte faptul că „oamenii” nu sunt de acord asupra co- 
notaţiei termenului „finalitate”, aceasta nu înseamnă că 
trebuie să-l izgonim din ştiinţă (unde l-au folosit, la nivelul 
cel mai înalt, alţi „oameni“, ca Aristotel sau Kant), căci 
adevărul nu se stabileşte consensu omnium. În plus, 
acelaşi lucru s-ar putea spune şi despre conceptul de 
cauză. Nu există motiv să credem că noţiunea de finalitate 
ar fi mai „încărcată de afectivitate” sau mai ambiguă decât 
noţiunea de cauză: dimpotrivă, se poate susţine că e mai 
precisă, pentru că e mai limitată. 

3.2.4. Într-adevăr, finalitatea este un tip de motivaţie 
şi, ca atare, se încadrează în conceptul general de cauză, 
înțelegând prin „cauză”, orice, prin care ceva se produce 
(ajunge să fie), se modifică sau se anulează (încetează de a 
mai fi). Aristotel distinge, după cum se ştie, patru „cauze”: 
cea care face sau produce ceva (agentul ca atare: motorul 
proxim sau cauza eficientă), cea cu care se face ceva 
(materia sau cauza materială), ideea a ceea ce se face 
(esența sau cauza formală) şi cea în vederea căreia se face 
ceva (cauza finală) 36. Aşadar, finalitatea (cauza finală) 
este o cauză, şi anume o cauză care poate să se manifeste 


numai dacă „motorul proxim” este o entitate dotată cu 
libertate şi intenţionalitate. Şi, fireşte, în acest sens nu e 
nimic contradictoriu în afirmaţia că schimbarea lingvistică 
are „cauze”, căci ea prezintă, într-adevăr, cele patru 
motivări aristotelice: faptul lingvistic nou e făcut de cineva 
(cauza eficientă), cu ceva (cauza materială), cu ideea a 
ceea ce se face (cauza formală) şi, în sfârşit, este făcut 
pentru ceva (cauza finală). Când spunem că schimbarea 
lingvis-Note: 

35 Cu privire la neconcordanţele şi la radicala 
fragilitate a îndrăzneţei „doctrine” a lui Korzybski şi a 
sectei sale de  „neo-semanticişti”, cf. Logicismo y 
antilogicismo, p. 279 - 309; M. Black, Lunguage and 
Philosophy. Studies în Method, New York, 19655, p. 223 - 
246; şi M. Schlauch, The Gift of Tongues, Londra, 19493, 
p. 130 ş.a. 

36 Aristotel, Physica, II, 3 şi II, 7. 

tică „nu are cauze”, înţelegem numai că nu le are în 
sens naturalist, anume că - exceptând latura materială - 
nu are cauze „obiective”, naturale, exterioare libertăţii. 
Noi nu ne opunem utilizării termenului „cauză”, care în 
sine este legitim, ci sensului ce i se atribuie, precum şi 
pretenţiei de a considera drept cauze determinante diverse 
împrejurări care nu au această calitate: observăm că în 
limbă un fapt oarecare nu determină existenţa unui fapt 
succesiv. Noi înţelegem să distingem net sfera libertății de 
sfera necesității. În termenii ei actuali, această distincţie 
este kantiană; dar deja Aristotel subliniază în repetate 
rânduri că motivarea finalistă este de un tip special. Astfel, 
el semnalează că, atunci când există finalitate, ea este 
totdeauna determinantă, este rațiunea pentru care 
„motorul proxim” face ceea ce face: „peste tot unde există 
un scop, termenii anteriori şi consecutivi se produc în 
vederea acestui scop 37; şi apoi adaugă: „peste tot unde 
există finalitate, lucrurile nu se produc fără anumite 


condiţii necesare, dar se produc prin ele numai ca materie 
38. În acest context, Aristotel dă exemplul cu casa: fără 
material şi fără anumite condiţii externe casa nu s-ar 
realiza, şi, totuşi, materialul şi condiţiile respective nu 
constituie raţiunea casei. În mod analog, schimbările 
lingvistice se produc, de obicei, în anumite condiţii, dar nu 
se produc prin ele. Faptele lingvistice există pentru că 
vorbitorii le creează pentru ceva şi ele nu sunt nici 
„produse” ale unei necesităţi fizice, exterioare vorbitorilor 
înşişi, nici „consecinţe necesare şi ineluctabile” ale unei 
stări de limbă anterioare. Unica explicaţie propriu-zis 
„cauzală” a unui fapt lingvistic nou este că libertatea l-a 
creat cu o anumită finalitate. Restul nu e decât explicare a 
originii lui materiale şi a condiţiilor în care a acţionat 
libertatea lingvistică a indivizilor care inovează şi a celor 
care adoptă inovaţia. 

3.3.1. În această privinţă nu se poate invoca niciun 
principiu general de ordin fizic, nici măcar vechiul 
principiu al „minimului 

Note: 

37 Aristotel, Physica, II, 8. 

38 Aristotel, Physica, II, 9. 

efort”, introdus în „teoria omului” de către 
empiriocriticistul Avenarius şi repus recent în circulaţie, 
cu unele modificări, de către G.K. Zipf39. Vorbitorul face 
întotdeauna toate „eforturile” necesare pentru a realiza 
finalitatea sa expresivă şi comunicativă, iar ascultătorul îşi 
creează („învaţă”) limba de care are nevoie. Desigur, acest 
principiu poate fi reinterpretat ca principiu al „economiei 
instrumentale” 40, adică al utilizării şi creării inteligente a 
mijloacelor de expresie. Dar atunci avem a face cu un 
principiu finalist al inteligenţei practice4l, care poate 
implica un „efort” mai mic, în utilizarea eficientă a 
mijloacelor tradiţionale, dar şi un „efort” mai mare, în 
crearea de mijloace noi42. În realitate, ceea ce 


Note: 

39 G.K. Zipf, Human Behavior and the Principle of 
Least Effort, Cambridge Mass., 1949. 

40 Aşa o înţelege A. Martinet, Function, p. 26. Cf. şi 
Economie p. 94 ş. u; Role de la correlation dans la 
phonologie diachronique, în TCLP, VIII, 1939, p. 276: „Ce 
qu’on a appele harmonie des sistemes phonologiques n’est 
pas autre chose cu'une stabilite obtenue au moyen de 
l'utilisation la plus économique des types articulatoires 
pertinents”; şi Old Sibilants, p. 138: „As a matter of fact a 
«harmonious» phonemic pattern is nothing but an 
economical one”. Saussure, în schimb, se gândea la efortul 
propriu-zis articulator şi admitea că aşa-zisa „lege a 
minimului efort”, poate elucida cauza schimbării, într-o 
anumită măsură (CLG, p.210). 

41 Primul care a interpretat „economia” în acest 
sens, care e întru totul exact şi acceptabil, pare să fi fost 
filologul italian F. Scerbo, care, în lucrarea sa de mică 
întindere, Spiritualită del linguaggio, Florența, 1902, 
distingea net între „lene sau comoditate” şi „economie”; cf. 
B. Croce, Problemi di estetica, p. 183. Este de observat că 
a introduce un principiu cu caracter practic în modul de a 
considera limbajul nu înseamnă a atribui limbajului o 
finalitate practică. Limbajul în sine nu are o finalitate 
practică, ci una cognitivă (semnificativă), el fiind, potrivit 
definiţiei aristotelice, un Jogos semantic. Şi nici vorbirea 
nu are în mod necesar finalitate practică, deşi poate să o 
aibă, căci, după împrejurări, ea poate fi un logos apofantic, 
fantastic (poetic) sau pragmatic, cf. Logicismo y 
antilogicismo, p. 7, 13. Dar utilizarea unei „limbi” (a unei 
„Ştiințe” lingvistice) este un act de natură practică, aşa 
cum e utilizarea oricărei tehnici. Şi „crearea” unui mod de 
limbă în vederea unor acte expresive viitoare, adică 
adoptarea unei creații propriu-zise, are, de asemenea, 
caracter practic. 


42 De aceea, nu poate fi acceptată afirmaţia lui A. 
Martinet, Function, p. 26, că evoluţia lingvistică ar putea fi 
concepută ca fiind „regulated by the permanent antinomy 
between the expressive needs of man and his tendency to 
reduce his se poate spune, din acest punct de vedere, cu 
privire la schimbare este că libertatea lingvistică foloseşte 
în mod eficient limba şi îi menţine eficienţa. De aceea, ea 
poate: a) să creeze un mod nou în limitele permise de 
sistem (cf. cazul palatalelor din latina vulgară); b) să 
abandoneze ceea ce se dovedeşte a fi, practic, inutil din 
punct de vedere funcţional (cf. asurzirea consoanelor dz, z, 
z în spaniolă); c) să întărească ceea ce este necesar din 
punct de vedere funcţional (cf. transformarea /> x în 
spaniolă). Din ultimele două exemple se vede cum aceeaşi 
finalitate comunicativă poate acţiona atât în sens pozitiv 
cât şi în sens negativ, deşi totdeauna potrivit unei 
necesități de expresie (care, fireşte, include şi non- 
necesitatea). 

3.3.2. Aşadar, chiar principiul „minimului efort”, 
înţeles ca principiu de „economie instrumentală”, este, în 
fond, un principiu finalist. Totuşi, date fiind conotaţiile sale 
mecaniciste, se cuvine să-l înlocuim printr-un principiu al 
eficienței tehnice, sau, mai bine, printr-un principiu 
general al necesităţii expresive: în limbă, elementul 
distinctiv trebuie să  diferenţieze, iar elementul 
semnificativ trebuie să se diferențieze şi să semnifice. 
Dacă unitățile distinctive (fonemele) nu servesc pentru a 
diferenția (adică se dovedesc a fi inutile), distincția e 
abandonată; iar dacă sunt utile, însă nu izbutesc să 
diferenţieze, ele se modifică. Dacă un semnificant nu se 
diferențiază de un altul, care are un semnificat distinct, şi 
este necesar să se diferențieze, el se modifică sau e 
înlocuit; dacă nu semnifică (de exemplu, dacă se pierde 
cunoştinţa obiectului desemnat), el e abandonat; iar dacă 
apare un semnificat nou, se creează şi un semnificant nou. 


Aceasta, fireşte, fără a uita că semnificanţii se pot 
diferenţia în diverse moduri, nu numai prin structura lor 
fonematică (cf. IV, nota 15) 43, şi că o normă tra-Note: 

mental and physical exertions to a minimum” (cf. şi 
Economie, p. 94), căci în cazul activităţilor intelectuale 
creatoare nu se constată o asemenea tendinţă. In acest 
domeniu, „a economisi” nu înseamnă „a reduce la 
minimum”. 

43 Şi A. Martinet, Economie, p. 183, arată, cu privire 
la unele cazuri particulare din franceza contemporană, că 
numitele. conflicte omonimice reale sunt mult mai rare 
decât cele teoretice. 

dițională poate face să se menţină vreme îndelungată 
chiar şi ceea ce este superfluu din punct de vedere 
funcţiona 144. 

3.4.1. Date fiind toate acestea, schimbarea lingvistică 
are, într-adevăr, o cauză eficientă, care este libertatea 
lingvistică, şi o rațiune universală, care este finalitatea 
expresivă (şi comunicativă) a vorbitorilor. Totodată, 
schimbările se petrec, de obicei, în circumstanţe şi în 
modalităţi  clasificabile, corespunzătoare claselor sau 
tipurilor de finalitate expresivă; iar stabilirea acestor tipuri 
generale de circumstanţe, de modalităţi şi de finalităţi este 
sarcina cercetării referitoare la „nivelul general” al 
schimbării. În sfârşit, în planul propriu-zis istoric, avem a 
face totdeauna cu o finalitate determinată, a cutărui sau 
cutărui vorbitor, finalitate care acţionează în circumstanţe 
istoric determinate. 

3.4.2. Finalitatea însă, în calitate de „cauzalitate 
subiectivă”, nu poate fi cunoscută (recunoscută) decât în 
mod subiectiv, printr-o experienţă interioară, deoarece nu 
este vorba de un fapt constatabil din exterior. De aceea 
problema care trebuie să se pună în fiecare caz particular 
nu este: „de ce (în ce împrejurări empiric 

Note: 


44 Aşa, de exemplu - după cum am arătat în Forma y 
sustancia, p. 52, şi contrar părerii lui G. Guitarte, El 
ensordecimiento, p. 275 - în spaniola rio-platensă 
sonoritatea nu este funcţională în cazul fonemului Tii. Cu 
toate acestea, majoritatea vorbitorilor realizează acest 
fonem ca [z], şi aceasta nu dintr-o necesitate distinctivă, ci 
din solidaritate cu tradiţia. Guitarte crede că sonoritatea 
lui Jii ar trebui considerată pertinentă prin simetrie cu 
restul sistemului (de exemplu, cu opoziţia p-b-). Dar aici e 
un cerc vicios: organizarea simetrică se stabileşte pe baza 
funcţionalităţii reale în cazul unor opoziții ca p-b-i în apoi 
se încearcă să se stabilească, pe baza simetriei, o 
funcţionalitate inexistentă. Pertinenţa unei trăsături este 
un fapt primar, care nu se poate deduce din simetria 
sistemului, ci trebuie să fie constatat în opoziții distinctive 
reale; iar rioplatensul [ii nu se opune unui fonem ///. De 
aceea, locul lui în sistem este „asimetric”, sau, în alţi 
termeni, ItțJ ocupă, faţă de Zq], atât locul lui Zii, cât şi pe 
acela al lui *///. Aceasta explică totodată faptul că 
sonoritatea (nedistinctivă) este adesea abandonată fără 
niciun prejudiciu pentru înţelegerea vorbitorilor. Să se 
observe şi faptul că, atâta vreme cât nu există o opoziţie 
lil-lfl, a spune că sistemul fonologie rioplatens posedă o 
„căsuţă goală” /// sau că sonoritatea nu este funcţională în 
cazul fonemului IM este exact acelaşi lucru din punctul de 
vedere al realităţii limbii. 

obiective) s-a produs cutare schimbare?”, ci „pentru 
ce (cu ce scop) eu, dispunând de cutare sistem determinat 
şi găsindu-mă în cutare sau cutare circumstanţe istorice, l- 
aş schimba pe A în B, aş abandona elementul C sau aş crea 
elementul D?” 45. Mai mult decât atât: nu numai că 
trebuie să se procedeze aşa, dar chiar trebuie să spunem 
că, în realitate, sub acoperirea eventualei terminologii 
cauzaliste, aşa se şi procedează şi aşa s-a procedat în 
fiecare caz în care problema unei schimbări particulare a 


fost pusă judicios şi, în esenţă, corect. Şi nu este vorba de 
o simplă inversiune de termeni, căci circumstanţele 
obiective (sistematice şi extrasistematice) nu sunt şi nu pot 
fi ceea ce se numeşte ratio, adică „faptul care dă 
socoteală” de schimbare: nefiind determinante, 
circumstanţele nu sunt nici măcar „condiţii ale schimbării” 
dacă schimbarea nu se produce, dacă nu intervine o cauză 
finală, aşa cum, în exemplul dat de Aristotel (cf. 3.2.4.), 
condiţiile materialmente necesare în care se construieşte 
casa nu sunt nici măcar cauze materiale ale casei înainte 
ca finalitatea să le determine ca atare. Prin urmare, nu 
numai că trebuie să respingem distincţia între factori 
„activi” şi factori „pasivi”, aşa cum a făcut, de altfel, 
Martinet46, dar trebuie şi să insistăm asupra faptului că 
toţi factorii circumstanţiali sunt „pasivi” şi, în sine, 
„neutri” (cf. IV, 2.1.1.). Concret, ei sunt „factori ai 
schimbării” în virtutea 

Note: 

45 De aici „circularitatea” formală a explicaţiilor 
finaliste (cf. V, 4.2.4.) şi necesitatea de a le susţine cu 
ajutorul altor indicii, pe cât posibil extralingvistice. Din 
acelaşi motiv, obiectivismul lingvistic strict nu poate, în 
realitate, să pună problema schimbării, pentru că raţiunea 
ca atare a schimbărilor nu poate fi constatată ca fapt 
exterior. În legătură cu asta, s-ar putea face observaţia că 
explicaţiile finaliste implică unele riscuri. Fără îndoială (cf. 
3.4.3.); dar asta nu ne autorizează să recurgem la 
explicaţii mecanice sau externe, care nu ne pot oferi nimic 
în această privinţă. De altfel, aceasta se întâmplă nu numai 
în cazul schimbărilor, ci şi în cazul tuturor faptelor de 
limbă, care nu pot fi înţelese ca atare altfel decât pe calea 
unei reinterpretări interne. Şi, în general, riscurile pe care 
le implică o metodă adecvată nu ne autorizează să o 
înlocuim cu una inadecvată prin definiţie. Ar fi ca şi cum 
am pretinde să cântărim romanele pentru a le stabili 


valoarea, sub pretextul că metoda estetică nu este 
infailibilă. 

46 A. Martinet, Economie, p. 19 - 20. 

finalităţii expresive, nu invers. Fără îndoială, non- 
coincidenţa între circumstanţele obiective şi noile exigenţe 
expresive face evidentă necesitatea schimbării; dar 
principiul determinant, rațiunea schimbării, este totdeauna 
finalitatea şi nu starea de lucruri cu care se confruntă. 
Chiar în cazul. punctelor slabe ale sistemului schimbarea 
se produce nu pentru că asemenea puncte există, ci pentru 
ca să le rezolve; şi două foneme care se confundă în 
realizarea lor (dar a căror distingere este necesară) se 
modifică nu pentru că se confundă, ci pentru ca să se 
menţină distincte. Numai datorită faptului că libertatea 
lingvistică nu acţionează arbitrar şi capricios, mai bine zis, 
numai datorită faptului că inovațiile „ocazionale” - care nu 
corespund unor situaţii sistematice sau culturale de ordin 
general - nu au şanse de răspândire (cf. III, 4.3. Şi V 
2.4.4.), aceşti factori capătă sens, în planul general, în 
calitate de „condiţii în care, de obicei, libertatea înnoieşte 
limba”. 3.4.3. Prin aceasta nu se afirmă, fireşte, că orice 
explicaţie finalistă este corectă. O explicaţie finalistă 
particulară (de exemplu, chiar explicaţia dată de noi 
viitorului romanic) poate să fie pusă în discuţie şi chiar să 
fie greşită, ceea ce nu înseamnă că şi principiul ei este 
greşit. În schimb, explicaţiile propriu-zis cauzaliste şi 
mecaniciste sunt „indiscutabile”, dar nu pe motivul că ar fi 
sigure, ci pe motivul că nici măcar nu trebuie să fie luate 
în discuţie în planul particular, deoarece sunt lipsite de 
sens, însuşi fundamentul lor fiind greşit47. 

4.1.1. Cele spuse până aici ne permit să apreciem cu 
mai mare exactitate contribuţia structuralismului la 
punerea şi rezolvarea problemei schimbării lingvistice. Cu 
puţini ani în urmă, A. Pagliaro, după ce semnala 
complexitatea intrinsecă a problemei, adăuga că, se poate 


ca lingvistica structurală să nu aibă 

Note: 

47 Aceasta nu afectează, totuşi, explicațiile 
funcţionale, care, în realitate, sunt întotdeauna finaliste, 
chiar dacă înşişi autorii care le dau preferă adesea să le 
intituleze  „cauzale”. Propriu-zis mecaniciste sunt, de 
exemplu, aşa-numitele „explicaţii fiziologice”, care, în 
realitate, nu explică nimic (cf. V, 1.3.1.). 

suficientă vocaţie nici pentru a se confrunta cu 
această problemă, nici pentru a o rezolva 48. Trebuie să ne 
întrebăm care poate fi sfera de cuprindere a acestei 
aserţiuni, dat fiind că Pagliaro - unul dintre cei mai 
pătrunzători şi mai profunzi lingvişti ai epocii noastre, care 
asociază unei vaste erudiţii un fundament filosofic cu totul 
ieşit din comun şi o exactă înţelegere critică a valorii 
poziţiilor celor mai diverse - nu ignoră, evident, interesul 
pe care structuralismul l-a arătat faţă de schimbarea 
lingvistică. 

4.1.2. Că structuralismul nu e lipsit de vocaţie pentru 
a pune problema schimbării ne-o arată chiar istoria lui. 
Într-adevăr, diacronia structurală se manifestă pentru 
prima oară deja în 1928, în raportul prezentat de R. 
Jakobson, S. Karcevskij şi N. Trubetzkoy la congresul de la 
Haga49, raport în care interpretarea structurală a 
schimbărilor fonetice figurează ca unul din punctele 
programatice ale noii fonologii. Iar în urma acestui istoric 
raport a înflorit o întreagă fonologie diacronică50. 

4.1.3. Este adevărat că vaste zone ale 
structuralismului s-au menţinut şi se menţin departe de 
problema în discuţiebl şi că diversele contribuţii 
structuraliste nu oferă, propriu-zis, principii de explicare, 
ci, mai curând, principii de simplă clasificare şi de re- 
descriere a schimbărilor fonetice în termeni structu-Note: 

48 A. Pagliaro, // segno vivente, p. 120. 

49 Actes du premier Congres, p. 33 - 36. Cf. şi 


raportul lui N.S. Trubetzkoy cu tema Les systiimes 
phonologiques envisage s'en eux-memes et dans leurs 
rapports avec la structure generale de la langue, în Actes 
du deuxième Congres internaţional de lingvistes, Paris, 
1933, p. 120 - 125 (în special, p. 124). 

50 Cf. A. Juilland, A Bibliography of Diachronic 
Phonemics, „Word”, LX, 1953, p. 198 - 208. 

51 Cf. A. Martinet, Economie, p. 13 - 15. Aceasta se 
datorează bazelor teoretice şi metodologice ale orientărilor 
menţionate. Într-adevăr, bloomfieldianismul strict nu-şi 
poate propune explicarea schimbării lingvistice fără a 
renunţa la legătura cu baza sa mecanicistă, căci raţiunile 
schimbării nu pot fi constatate exterior (cf. nota 45). Iar 
interpretarea limbilor ca obiecte matematice (adică, 
atemporale) îi taie glosematicii orice perspectivă, nu 
numai pentru înţelegerea schimbării, ci şi, în ueneral, 
pentru înţeleşierea istoricităţii limbajului (cf. VII, 2.3.). 

rali52. Dar este adevărat şi faptul că o parte a 
structuralismului, reprezentată îndeosebi prin ceea ce s-ar 
putea numi „ramura franceză” a Şcolii de la Praga, s-a 
consacrat explicării structurale aschimbărilor fonetice, 
asumându-şi sarcina de a reduce, cel puţin în acest 
domeniu, antinomia  saussuriană dintre sincronie şi 
diacronie. 

4.2.1. Structuralismul diacronic - precedat, în acest 
sens, numai de unele observaţii şi intuiţii izolate ale altor 
lingvişti, în primul rând H. Paul şi G. von der Gabelentz (cf. 
IV, 4.5.3.) 53 - a reuşit şi în mod empiric să stabilească 
sau, cum se spune, „să demonstreze” ori „să descopere” în 
domeniul faptelor un lucru care reprezenta deja o 
necesitate raţională, anume interdependenţa schimbărilor 
fonetice produse într-o limbă: solidaritatea dinamică a 
sistemelor fonologice. Structuralismul diacronic a izbutit 
să 

Note: 


52 Aşa sunt, de exemplu, cele două principale 
contribuţii nord-americane: A.A. Hill, Phonetic and 
Phonemic Change, „Language”, XII, 1936, p. 15 - 22, şi 
H.M.  Hoenigswald, Sound Change and Linguistic 
Structure, „Language”, XXII, 1946, p. 138 - 143. Acelaşi 
lucru se poate spune despre deja citatele Prinzipien ale lui 
R. Jakobson; cf. A. Martinet, Economie, p. 46. Nu 
depăşeşte faza simplei clasificări şi a limitării la scheme 
cartea lui H.M. Hoenigswald, Lingvistic Change and 
Linguistic Reconstruction, Chicago, 1960, care nu este 
decât o tipologie sterilă a schimbărilor lingvistice: se pare 
că e vorba de o limită de nedepăşit pentru lingvistica 
bloomfieldiană. 

53 Cf. şi O. Jespersen, Language, p. 298: „Not only 
should ea ch sound change be always as far possible seen 
în connexion with other sound changes going in the same 
period in the same languagef...], but the effects on the 
speech material as a whole should în ea ch case be 
investigated”. Pe lista precursorilor structuralismului 
diacronic trebuie adăugat, de asemenea, A. Meillet, care 
deja în 1925 întrebuința expresia „case vide du sisteme 
phonétique” (La méthode comparative, p. 99), precum şi P 
Passy, semnalat ca atare de A. Martinet, Economie, p. 42 - 
44. De altfel, aşa cum era de aşteptat, explicaţiile 
structurale au clare antecedente în cadrul idealismului. 
Deja în Sprache als Schopfung und Entwicklung (1905), 
trad. sp. In Pozitivismo e idealismo, Madrid, 1929, p. 136, 
K. Vossler explica schimbarea fr. r din vibrantă alveolară în 
vibrantă uvulară prin atracţia „sistemului articulator”, deşi 
- cu o tipică neconcordanţă - vorbea de un „proces în 
întregime mecanic sau instinctiv de asimilare fonetică pe 
bază articulatorie”. 

arate că schimbările fonetice au o justificare 
sistematică, în sensul că sunt „condiţionate” de sistemul 
funcţional al limbii. lar asta înseamnă a pune parţial în 


lumină modul în care libertatea lingvistică - ghidată de 
finalitatea expresivă (nu de „cauze”) şi determinată 
exterior sau „dirijată” de necesitatea istorico-culturală (şi 
nu naturală) a sistemului - se înserează în tradiţie şi o 
înnoieşte: adică, pe scurt, înseamnă a arăta cum „se face” 
limba. În felul acesta, structuralismul, plecând de la 
concepţia strict statică despre limbă ca fe pyov, s-a 
apropiat de înţelegerea efectivă a limbii ca o 5 tivogj.tc; 
istorică a uneiav apTEtoc, care, în mod necesar, depăşeşte 
limba şi o reface în mod constant (cf. II, 2.2.) 54; şi, 
plecând de la simpla descriere sincronică, el se apropie de 
istorie, fapt care, fără îndoială, nu este independent de 
natura însăşi a obiectului „limbă” (cf. I, 3.1.). 

4.2.2. Dar modul în care structuralismul a pus 
problema implică două neajunsuri fundamentale, care 
evidenţiază întreaga povară a tradiţiei sale naturaliste. În 
primul rând, este confuzia între problema empirică 
generală a schimbărilor şi problema raţională a 
mutabilităţii limbilor anume credinţa că diversele 
explicaţii parţiale ar putea contribui la rezolvarea 
problemei universale: „de ce se schimbă limbile”, ceea ce 
nu este cu putinţă, căci, după cum s-a văzut, este vorba 
despre o problemă de alt ordin şi de altă natură, în al 
doilea rând, este greşeala de a crede că se pune în 
continuare problema pozitivistă a „cauzelor”, pe când, în 
realitate, se pune problema condiţiilor şi a modalităţilor 
generale ale schimbă-Note: 

54 Foarte des se crede că orice studiu structural 
trebuie să se bazeze pe considerarea limbii ca fpyov şi că 
concepţia despre limbaj ca vbp” yeice ar implica în mod 
necesar „diacronia” şi „atomismul”. Nimic mai fals, căci 
structurile lingvistice pot fi foarte bine concepute ca 
structuri dinamice. Apoi, ivipyzxa. nu înseamnă pur şi 
simplu mişcare şi schimbare. Multe lucruri se mişcă şi se 
schimbă fără ca, prin asta, să aibă ceva de-a face cu avâp- 


yeia, în sensul ei propriu (cf. Il. 2.2.). Cu privire la sensul 
originar antinaturalist (adică, antifizicist şi 
antipsihologist), cf. importantul şi pertinentul articol al lui 
D. Cyzevs kyj, Phonologie und Psychologie, în TCLP, VIII, 
p. 30 - 32. 

rilor, adică o problemă de istorie generalizată şi 
formalizată55. Prin aceasta, o problemă care ţine de planul 
libertăţii este deplasată în planul necesităţii şi al 
cauzalităţii externe. 

4.2.3. Acest din urmă aspect - lăsând la o parte 
simpla terminologie - implică un risc foarte grav, acela de 
a cădea în determinismul sistemului: sistemul s-ar dezvolta 
de la sine şi în mod necesar prin impulsuri interne56. Este 
un fel de „misticism al sistemului”, care, în formele sale 
extreme, este mai periculos chiar şi decât misticismul 
„poporului creator”. Primul individ creator neputând fi 
găsit, se justifică, într-un anumit sens, de ce un fapt 
cultural este atribuit, în mod generic, „poporului” (căci, 
într-adevăr, toţi indivizii care au adoptat acel fapt l-au 
„creat” şi ei într-o anumită măsură), pe când a ne gândi la 
un sistem care ar conţine în el însuşi „cauzele necesare” 
ale dezvoltării sale ulterioare este absurd, lucru pe care l-a 
văzut deja Saussure (cf. VII, 1.1.2. Şi nota 10). Sistemul 
este şi el ceva pe care libertatea creatoare contează din 
capul locului, aşa încât schimbarea apare ca fiind 
determinată, intern şi primar, de finalitatea expresivă, iar 
extern şi secundar (totuşi, în acelaşi timp), de 
posibilităţile, limitele şi deficienţele sistemului, ale tehnicii 
lingvistice tradiţionale. 

4.2.4. Determinismul sistemului poate conduce la 
iluzii empirice foarte curioase, precum tendinţa de a 
justifica prin necesitatea 

Note: 

55 împotriva interpretării condiţiilor structurale 
drept „cauze” s-a pronunţat deja, în termeni foarte clari, 


E. Hermann, Actes du deuxieme Congres p. 129: „Die 
Phonologie begent einen methodischen Fehler, wenn sie 
annimmt, dab manche Lautverănderungen 
notwendigerwei.se eintreten. Sie arbeitet dabei nur mit 
den Bedingungen für den Sprachwandel, wăhrend cine 
Verănderung in der Sprache nur eintreten kann, wenn 
unter gewissen Bedingungen, în dem Spre chenden oder in 
der Umwelt, die Seelenkrăfte des Denkens, Fiihlens und 
Wollens wirksam werden” [Fonologia face o greşeală 
metodologică dacă admite că anumite schimbări fonetice 
se produc în mod necesar. Ea se ocupă, în acest caz, numai 
de condiţiile schimbării lingvistice, pe când o modificare în 
limbă poate să se producă numai dacă, în anumite condiţii, 
în vorbire sau în mediul ambiant, devin eficiente forţele 
sufleteşti ale gândirii, simţirii şi voinţei. 

56 A. Burger, Phone matique, p. 19, observă, în mod 
just, că, contrar concepţiei neogramaticilor, pentru 
fonologia diacronică „ce n'est pas l'evolution qui doit 
expliquer le sisteme, mais le sisteme qui doit expliquer 
l'évolution”. 

Internă a sistemului, într-un moment determinat, 
materialitatea însăşi a unui fapt care exista deja în limbă 
înainte de acest moment şi care, de aceea, nu are nevoie 
de o asemenea justificare. Asupra posibilității unei 
asemenea iluzii ne atrage, în mod implicit, atenția R. 
Menendez Pidal cu prilejul reexaminării problemei 
palatalizării lui - //în leoneză, castiliană, aragóneză şi 
catalană57. A. Martinet a explicat distribuţia lui / şi X în 
dialectele hispanice dintr-un punct de vedere intern, 
structura158. Dar Menendez Pidal - fără a nega această 
explicaţie în fundamentarea ei funcțională (şi a procedat 
foarte bine; cf. 4.2.5.) - pune consoanele hispanice în 
legătură cu cele corespunzătoare lor din dialectele actuale 
din Italia meridională şi arată că fenomenul în discuţie nu 
a apărut, ca fapt material, în romanica hispanică, ci îşi are 


originea în „lamb-dacismul” dialectal latinesc59. 

4.2.5. În discuţia metodologică, Menendez Pidal 
merge însă ceva mai departe şi stabileşte între explicaţia 
istorică şi explicaţia structurală o opoziţie care nu poate fi 
acceptată fără rezerve în termenii în care este prezentată. 
Într-adevăr, el nu numai că respinge „axioma 
structuralistă” potrivit căreia orice schimbare ar trebui să 
fie explicată mai întâi „intern” (din punctul de vedere al 
sistemului în care are loc), opunându-i observaţia, foarte 
justă, că „explicaţiile bazate pe structurarea sistematică a 
limbii sunt la fel de ipotetice ca oricare altele şi nu trebuie 
să le considerăm ca ipoteze de primă necesitate sau de mai 
mare verosimilitate”, dar consideră necesar să inverseze 
axioma însăşi: „În cazul unei schimbări lingvistice trebuie 
examinate mai întâi posibilităţile de explicare istorică ce ni 
se oferă, iar când acestea îşi vor fi epuizat puterea 
explicativă, se vor cerceta motivele ce ar putea fi 
descoperite în organizarea structurală a limbii” 60. Or, 
tocmai această 

Note: 

57 R. Menendez Pidal, A proposito de 1 y 11 latinas. 
Colonización suditălica en España, „Boletân de la Real 
Academia Española”, XXXIV, 1954, p. 165 - 216. 

5 îi A. Martinet, Celtic Lenition and Western 
Românce Consonants... Language”, XXVIII, 1952, p. 192 - 
217. reprodus. În traducere franceză, în Economie, p. 257 
- 296 (în special, p. 275 ş.a.). 

59 R. Menendez Pidal, A proposito, p. 187 ş.a. 

6 (1 R. Menendez Pidal, A proposito, p. 186 - 187. 

din urmă afirmaţie este discutabilă. După opinia 
noastră, axioma structuralistă nu trebuie să fie inversată, 
ci trebuie să fie pur şi simplu respinsă, căci, şi într-un sens 
şi în altul, ea implică o opoziţie inadmisibilă între „tradiţie” 
şi „sistem”. Limba nu este mai întâi sistem şi apoi tradiţie, 
sau invers, ci este concomitent şi în orice moment „tradiţie 


sistematică” sau „sistem tradiţional”. Prin urmare, a 
ignora existenţa unui fenomen într-o limbă examinată 
înseamnă a ignora nu numai un „fapt istoric”, ci şi un „fapt 
sistematic”: înseamnă a pleca de la un sistem ipotetic şi nu 
de la sistemul istoriceşte real ale cărui modificări vrem să 
le explicăm. Totodată, însă, proveniența unui fapt lingvistic 
nu poate explica vicisitudinile sale ulterioare, nici 
schimbările la care participă; şi, invers, ignorarea originii 
(nu a existenței) unui fapt nu afectează în niciun fel 
explicaţiile structurale, în ceea ce au ele valabil. 

Învățătura importantă pe care se cuvine să o reținem 
din discuţia metodologică a lui Menendez Pidal este că 
trebuie evitată greşeala de a considera drept schimbare 
determinată de necesitatea internă a sistemului ceva ce nu 
e decât persistenţă a unui mod tradiţional, sau, altfel spus, 
că explicaţiile structurale (ca oricare altele) sunt superflue 
atunci când este vorba despre un mod lingvistic care se 
menţine fără întrerupere într-un grai, adică atunci când nu 
a avut loc nicio schimbare61. Problema se pune însă altfel 
atunci când există o schimbare, adică atunci când avem a 
face cu răspândirea unui mod lingvistic, fie el vechi sau 
nou. Explicaţia istorico-culturală este suficientă numai 
dacă ceea ce se răspândeşte este un întreg sistem (sau un 
„dialect”); dar ea nu e suficientă atunci când este vorba 
despre un mod lingvistic specific unui grai, care se 
răspândeşte în alte graiuri, în care nu era cunoscut mai 
înainte. În acest caz (şi din punctul de vedere al acestor 
din urmă graiuri), a semnala proveniența modului 
lingvistic respectiv înseamnă a-l explica numai în 
materialitatea sa şi a 

Note: 

61 Aceasta nu înseamnă că explicaţiile istorice ar fi 
anterioare celor structurale, ci numai că - în cazul unei 
„stări de limbă” a cărei istorie nu se cunoaşte - înainte de 
a ne gândi la o schimbare, trebuie să ne gândim la o 


posibilă conservare, şi că, în general, informaţia trebuie să 
preceadă explicaţia. 

categorisi ca „împrumuturi” respectivele inovaţii 
iniţiale: pentru a-l explica ca mod funcţional trebuie să 
justificăm şi integrarea sa în structurile sistemului în care 
el se inserează, căci această integrare - şi nu împrumutul 
iniţial - constituie schimbarea propriu-zisă (cf. V, 3.1.). Nu 
e suficient, de exemplu, să arătăm că un element oarecare 
al latinei vulgare provine din osco-umbriană: trebuie să 
explicăm şi posibilitatea lui de a se însera şi de a funcţiona 
în sistemul latinesc. Într-adevăr, eventuala origine osco- 
umbriană nu explică un mod latinesc ca latinesc. Şi 
aceasta tocmai pentru că răspândirea unui fapt de limbă 
nu este o expansiune fizică, precum şi pentru că 
identitatea faptelor de limbă nu se poate stabili numai pe 
baza materialităţii lor: dimpotrivă, trebuie afirmată non- 
identitatea faptelor identice din punct de vedere material 
care funcţionează în sisteme diferite (chiar dacă este vorba 
despre dialecte ale aceleiaşi limbi istorice). In felul acesta, 
explicaţia „istorică” (sau, mai bine zis, documentară) şi 
explicaţia structurală nu sunt exclusive, ci complementare: 
cea dintâi semnalează eventuala origine externă a unui 
fapt de limbă; cea de a doua justifică integrarea 
funcţională a acelui fapt în sistemul considerat. De altfel, 
niciuna din ele nu explică propriu-zis schimbarea: între 
material şi sistem se află libertatea lingvistică a 
vorbitorilor, vorbitori care, în anumite condiţii sistematice, 
au adoptat materialul respectiv pentru realizarea unei 
anumite finalităţi expresive. 

Desigur, motivaţia însăşi a schimbării poate să fie 
culturală; dar şi într-un asemenea caz trebuie justificată 
încadrarea schimbării în sistem62. Şi însăşi motivaţia 
culturală trebuie înţeleasă ca 

Note: 

62 Unele graniţe lingvistice care nu au o justificare 


geolingvistică se datoresc, fără îndoială, împrejurării că 
faptele corespondente ale unuia dintre cele două sisteme 
aflate în contact sunt inadmisibile în sistemul învecinat. 
Aceasta este situaţia normală în cazul unor limbi cu 
structuri radical diferite (ca, de exemplu, spaniola şi 
basca); dar, într-o anumită măsură, aceasta se poate 
constata şi între mai multe „dialecte“ ale aceleiaşi limbi 
istorice. Sistemele lingvistice sunt, desigur, sisteme 
„deschise”; totuşi, în orice moment al istoriei lor, ele 
prezintă şi anumite zone „impenetrabile”. Cf. Ch. Hockett, 
în „Language”, XXXII, p. 467: 

„Internă”, adică din punctul de vedere al graiului în 
care se produce schimbarea. Invers, dacă motivaţia este 
„intrinsecă” („funcţională”, în sens strict: cf. III, nota 40), 
explicaţia „extrinsecă” rămâne în continuare necesară în 
ce priveşte eventuala origine externă a modului lingvistic 
implicat, pe lângă faptul că ea trebuie subînţeleasă atunci 
când se pune problema răspândirii modului lingvistic în 
comunitatea de vorbitori (cf. V, 4.2.9.). De aceea, 
explicaţiile structurale şi cele istorico-culturale nu sunt, în 
niciun sens, „prealabile” unele faţă de altele: ele sunt în 
mod necesar complementare pentru fiecare schimbare în 
parte. 

4.2.6. În legătură cu aceasta, este interesant să 
relevăm paralelismul dintre problemele de istorie 
lingvistică şi cele de istorie a artei63. Şi pentru artă (ca 
formă culturală istorică) s-au propus, cu privire la 
„dezvoltarea” ei, explicaţii în termeni istorico-culturali şi în 
termeni „structurali”. Astfel, orientarea reprezentată de M. 
Dvořák şi K. Tietze abordează istoria artei în legătură cu 
celelalte forme culturale şi în funcţie de istoria generală a 
culturii. Iar o altă orientare, reprezentată de C. Fiedler, A. 
Hildebrand şi H. Wolfflin, abordează modalităţile artistice 
ca pe nişte structuri 

Note: 


„A language is neither a closed sistem, into which no 
new meaning-carrying element can be added; nor is it a 
completely open sistem, into which any element from any 
other language (or quasi-lingvistic sistem) can with 
absolute freedom be introduced”. 

63 în lingvistică se observă adesea tendinţa de a 
căuta „principiile” în ştiinţele naturale şi matematice (care 
sunt ştiinţe cu caracter total diferit), sau chiar în unele 
discipline cu fundament îndoielnic, cum sunt sociologia şi 
psihologia. Şi sunt şi unii care cred că tehnici în întregime 
mecanice, precum cibernetica sau statistica, ne-ar putea 
oferi soluţia pentru anumite probleme teoretice, adică 
raţionale. În schimb, se neglijează adesea asemănarea 
intimă care există între problemele lingvisticii şi acelea ale 
celorlalte ştiinţe umaniste; şi mulţi lingvişti, râvnind la o 
autonomie improprie, privesc cu neîncredere filosofia, care 
este ştiinţa însăşi a principiilor. Datorită acestei stări 
dedependenţa inoportună, pe de o parte, de lamentabilă 
izolare, pe de altă parte, în lingvistică continuă să se pună, 
ca „actuale”, probleme vechi, rezolvate deja de multă 
vreme, sau eliminate ca inconsistente de către filosofie sau 
de către celelalte ştiinţe ale omului. Este pedeapsa pe care 
lingvistica o ispăşeşte pentru păcatul „misologismului”, 
păcat foarte grav după Platon, Phaedo, 89 c-90. 

autonome care ar evolua în virtutea unor necesităţi 
interne64. Această din urmă orientare - deşi se situează la 
un nivel categoric superior - are evidente puncte de 
contact cu nefericita încercare a lui Brunetiere de a face 
istoria  aşa-numitelor genuri literare considerate ca 
„organisme autonome”, şi are şi un precursor renascentist 
în persoana lui G.P Lomazzo, care propunea o istorie a 
artei „fără artişti”. Chiar şi explicarea artei prin materialul 
ei a fost deja încercată, în secolul trecut, de G. Semper. 
Cele trei încercări - pe lângă că nu explică faptul propriu- 
zis artistic - prezintă riscuri şi lipsuri evidente. Istoria 


culturală a artei cade uşor în greşeala de a considera arta 
(care este ea însăşi o importantă formă a culturii) ca pe un 
simplu reflex al celorlalte forme culturale, ca şi cum numai 
acestea ar fi determinante. Istoria „structurală” uită că 
formele artistice nu se dezvoltă de la sine, şi nu sesizează 
faptul că direcţia „necesară” a dezvoltării se cunoaşte (şi 
există) numai din momentul în care s-a realizat efectiv. Iar 
naturalismul lui Semper consideră ca determinantă o 
circumstanţă pur exterioară şi neutră, care nu este nici 
măcar „cauză materială” a artei înainte ca finalitatea să o 
fi determinat ca atare (cf. 3.2.4.). Exact la fel se petrec 
lucrurile în lingvistică. Lingvistica istorico-culturală comite 
adesea eroarea de a considera limba ca fiind determinată 
pur şi simplu de cultura extralingvistică, uitând că limba, 
pe lângă faptul că reflectă întreaga cultură nelingvistică, 
este ea însăşi un sector esenţial al culturii, cu tradiţia, 
structura şi normele ei proprii6411 5. Lingvistica 
structurală, căzând în greşeala cauzalismului şi a 
determinismului sistemelor, încearcă să facă o istorie a 
limbilor „fără vorbitori”, uitând că  „necesităţile” 
sistematice există ca atare şi sunt condiţii efective ale 
schimbării numai în măsura în care au fost luate în 
consideraţie şi rezolvate de către activitatea lingvistică. Iar 
istoricismul pozitivist identifică expli-Note: 

64 Cf., cu privire la această tendinţă, B. Croce, La 
teoria dellarte come pura visibilită, precum şi nota 
adăugată la acelaşi studiu în Nuovi saggi di estetica, Bari, 
19483, p.235 ş.a. 

64 bis în legătură cu relaţiile dialectice dintre limbă 
şi cultură, cf. competentele observaţii ale lui G. Devoto, 
Ifundamenti, p. 40 - 42, 84. 

caţia cu studiul empiric şi consideră că problemele 
schimbărilor se rezolvă prin simplul fapt de a găsi originea 
materială a modurilor lingvistice implicate. 

4.3.1. Independent de erorile de principiu sau de 


perspectivă pe care le poate comite individual cutare sau 
cutare structuralist, precum şi de riscurile pe care le 
implică o viziune exclusiv structurală asupra schimbării 
lingvistice, structuralismul diacronic prezintă şi unele 
limitări intrinseci, datorate inevitabilelor (şi necesarelor) 
reduceri pe care se întemeiază orice studiu de lingvistică 
structurală65. 

4.3.2. Într-adevăr, dintre diferitele întrebări raţionale 
care se pun, în sens general sau particular, în legătură cu 
schimbarea lingvistică (unde - cu referire la sistem -, cum, 
când şi pentru ce se produce?), structuralismul răspunde 
mai ales la întrebarea unde: în punctele cu „randament 
funcţional” redus, în punctele unde sistemul permite un 
mare spaţiu de realizare, în punctele de „dezechilibru” al 
sistemului (datorat, de exemplu, unor trăsături neutilizate 
sau unor corelaţii incomplete) etc. în parte, el răspunde şi 
la întrebarea pentru ce, în măsura în care este vorba 
despre o finalitate funcţională „intrinsecă”, deductibilă din 
compararea a două sisteme succesive; şi, în acest sens, 
orice explicaţie efectiv structurală a unor schimbări 
particulare este în mod necesar finalistă (cf. nota 47). Dar 
structuralismul în sensul strict al termenului nu poate 
răspunde la întrebarea pentru ce (cu ce scop) consi-Note: 

65 Aceste limitări nu trebuie să fie privite ca „erori”: 
ele arată doar că abordarea structurală trebuie completată 
cu alte modalităţi de abordare, la fel de valabile şi de 
necesare. După părerea noastră, întreaga lingvistică 
trebuie să fie structurală, pentru că structurile vorbirii 
sunt reale. Dar structuralismul nu este întreaga lingvistică, 
şi greşeala pe care o fac diverşi structuralişti constă numai 
în a pretinde că structuralismul este aşa ceva: de exemplu, 
pretenţia de a da „definiţii structurale” categoriilor 
lingvistice, uitându-se faptul că abordarea structurală nu 
corespunde planului definiţiilor, ci planului descrierii. Şi, 
fireşte, toată lingvistica trebuie să fie funcţională, căci 


faptele lingvistice se stabilesc prin funcțiunea lor. 

derată în sens cultural, nici la întrebarea când, căci 
schimbarea depinde de iniţiativa vorbitorilor şi de condiţii 
culturale extrasis-tematice. Tot aşa, el nu poate răspunde 
decât parțial la întrebarea cum. Într-adevăr, 
structuralismul, prin înseşi premisele lui, ignoră multipla 
varietate a limbii istorice. De aceea, în perspectivă 
diacronică, structuralismul consideră schimbarea numai în 
mod schematic, între două sisteme definite; altfel spus, 
identifică schimbarea (răspândirea unei inovaţii) cu 
mutația (înlocuirea unei structuri prin alta) şi ignoră orice 
etapă intermediară, în care cele două structuri, cea veche 
şi cea nouă, coexistă66. Prin urmare, structuralismul nu 
face decât să semnaleze integrarea libertăţii lingvistice în 
sistem, dar neglijează procesul însuşi al integrării, care se 
desfăşoară în cadrul „normei” limbii (cf. II, 3.1.3.) prin 
multiple selecţii (cf. III, 4.4.6.) 67. 

4.3.3. Neputând urmări cum se înfăptuieşte, în mod 
concret, schimbarea, structuralismul nu este propriu-zis 
istorie, căci, după cum observă Ortega „raţiunea istorică 
nu acceptă faptul ca simplu fapt, ci vede cum se face el, 
vede faptul în procesul „facerii” sale 68. Desigur, 
explicaţiile (motivațiile) structurale sunt istorice, dar 
explicarea concretă a schimbării nu se epuizează prin 
motivarea ei: între punctul de plecare (inovația) şi cel de 
sosire (mu-Note: 

66 Cf. distincţia făcută de H. Frei, Grammaire des 
fautes, p. 29 - 30, între changement şi evolution. 

67 H. Lu dtke, Die strukturelle Entwicklung des 
romanischen Vokalismus, Bonn, 1956, p. 15 - 16, arată, cu 
multă dreptate, că simpla diacronie investighează formele 
lingvistice numai în timp, şi că, pentru a se obţine o 
viziune mai cuprinzătoare asupra fenomenului lingvistic, 
trebuie luată în consideraţie şi varietatea spațială a limbii, 
completând diacronia cu geografia lingvistică şi ajungând 


la o „diachronische Sprachraumbeschreibung”. La aceasta 
trebuie să adăugăm că este, de asemenea, necesar să se 
ţină seamă de varietatea „verticală” a limbii (între diverse 
straturi sociale şi culturale), precum şi de cea „stilistică” 
(între diferite momente expresive); cf. La geografia 
lingvistica, p. 43. 

68 J. Ortega y Gasset, Historia como sistema, în 
Obras completas, VI, Madrid, 1947, p. 50. Cf. şi observaţia 
sa, în El hombre y la gente, p. 281. cu privire la istoria 
limbii, care „ne înfăţişează o serie de limbi succesive, dar 
nu «facerea-limbii”. 

tatia) se află schimbarea însăşi, ca proces de 
„Tăspândire”, adică de adoptare interindividuală a 
inovației, proces istoric extrem de complex, cu multe 
înaintări şi retrageri, în studierea căruia s-a evidenţiat 
îndeosebi şcoala lingvistică spaniola69. În afară de asta, 
structuralismul diacronic - în parte datorită exigenţelor 
metodologice şi în parte datorită tradiţiei sale naturaliste - 
ia ca punct de plecare un presupus sistem „gata făcut” şi 
„echilibrat” (cf. 1, 1.1.). În loc să plece de la un sistem aflat 
deja în mişcare, din care motiv mulţi structuralişti au 
nevoie de un deus ex machina, de o „cauză externă”, care 
să declanşeze mişcarea însăşi 70. 

4.3.4. Din aceste motive, structuralismul diacronic nu 
rezolvă, în esenţă, antinomia saussuriană dintre sincronie 
şi diacronie. El nu face decât să arate că schimbările sunt 
condiţionate de sistem şi să ordoneze pe linia diacronică o 
serie de sisteme sincronice, legate, ce e drept, între ele nu 
prin simpla continuitate materială, ci prin corespondenţa 
dintre structurile lor funcţionale. Prin aceasta se 
corectează  „atomismul” şi  eterogenitatea  diacroniei 
saussuriene, se arată că diacronia este şi ea „sistematică“; 
dar antinomia însăşi - ca pretinsă opoziţie reală - rămâne 
intactă. De altfel, Saussure nu a negat niciodată că pe linia 
diacronică nu s-ar putea 


Note: 

69 Exemplare sunt, în acest sens, studiile cuprinse 
în: R. Menendez Pidal, Orâgenes del español, şi A. Alonso, 
De la pronunciacidn medieval à la moderna. Ct., de 
asemenea, D. Catalan, La escuela lingiiâstica española y su 
concepcidn del lenguaje. Madrid, 1955, p. 67 ş.a. Aceasta 
nu ne îndreptăţeşte, totuşi, să atribuim şcolii spaniole o 
concepţie specială asupra limbajului: este vorba despre un 
aspect metodologic al istoriei limbilor. Referitor la 
caracteristicile şcolii lingvistice spaniole, cf. A. Rosenblat, 
în RFH, Il, 2, p. 163. Şi E. Coseriu, Amado Alonso, 
Montevideo, 1953, p. 4. 

70 Trebuie să relevăm, totuşi, faptul că a Martinet, 
Economie, p. 19, consideră ca „simplistă” ideea că fără 
presiunea aşa-numiţilor „factori externi” sistemele ar 
rămâne imobile. De asemenea, el arată că echilibrul 
sistemelor fonologice trebuie înţeles ca fiind precar: „En 
fait, îi est probable que la plupart des sistemes 
phonologiques observables presentent des traces de 
déséquilibre” (p. 25); „îi existe, dans tout sisteme 
phonologique et a tous les instants de son histoire, des 
zones ou des changements sont en preparation ou en 
proces” (p. 34). Cf. şi p. 88 - 89. 

„Decupa” chiar o serie infinită de sisteme sincronice. 
Fapt este însă că antinomia saussuriană nu poate fi 
depăşită, în dimensiunea ei reală, atâta vreme cât se 
menţine, într-un fel sau altul, concepţia statică despre 
limbă, iar limba istorică e considerată în continuare ca un 
ansamblu de „stări de limbă” ordonate în timp. Şi nu poate 
fi depăşită atâta timp cât nu se elimină efectiv identificarea 
„fiinţei”, & firii limbii, care este o fire istorică (adică are 
continuitate), cu o stare de limbă7l sau cu o serie de 
„stări” (ceea ce e, în fond, acelaşi lucru). 

5.1. O încercare aparent mai radicală (dar totodată 
mai discutabilă) de a depăşi, în viziunea însăşi asupra 


realităţii limbii, antinomia saussuriană dintre sincronie şi 
diacronie este cea reprezentată de concepţia „teleologică” 
a schimbării lingvistice. Această concepţie apare formulată 
încă din 1928, în raportul prezentat de fondatorii 
fonologiei la congresul de la Haga (cf. 4.1.2.). În acest 
raport se spune, anume, că în locul problemei tradiţionale 
a cauzelor „trebuie pusă problema fnalității schimbărilor 
fonetice şi, contrar tezei lui Saussure după care, la langue 
ne premedite rien, se afirmă că cel puţin unele modificări 
lingvistice au „intenţia de a exercita o acţiune asupra 
sistemului”. În afară de asta, se susţine că, pentru a depăşi 
poziţiile neogramatice, este necesar ca mecanicismul să fie 
abandonat, şi ca noţiunea de lege fonetică să fie 
interpretată  „teleologic” 72. Mai târziu, în termeni 
aproape identici, s-au exprimat, în repetate rânduri, atât 
Jakobson cât şi Trubetzkoy. Ca „mostră” pot servi 
următoarele afirmaţii ale acestui din urmă învăţat: 
„evoluţia sistemului fonologie este guvernată, în orice 
moment, de tendința către un scop. Dacă nu se 

Note: 

71 în legătură cu aceasta, ar fi bine să ne amintim că 
un învăţat pe care nimeni nu-l poate taxa drept idealist sau 
antisaussurian, anume A. Meillet, în recenzia sa asupra 
Cursului, în BSLP, XX, p. 35, observa, în mod just, că 
„tăietura transversală” preconizată de F. de Saussure, deşi 
metodologic utilă, nu corespunde realităţii limbii. 

72 Actes du premier Congres, p. 33, 35, 36. 

admite existenţa acestui element teleologic, evoluţia 
fonologică este imposibil de explicat” 73. 

5.2.1. Mai recent, şi în cadrul aceluiaşi structuralism 
diacronic, s-au exprimat îndoieli în legătură cu acest 
presupus „element teleologic”, mai cu seamă de către A. 
Martinet74, care, din nefericire, crede că respingerea 
„teleologiei” implică şi negarea, sau punerea la îndoială a 
interpretării finaliste a schimbărilor (cf. 3.2.3.) 75, ceea ce 


nu este exact, căci „finalitatea” în sensul ei adevărat - 
adică, de cauzalitate subiectivă sau liberă - este ceva cu 
totul diferit de ceea ce se înţelege adesea prin „teleologie”. 
În realitate, schimbările lingvistice, ca produse ale unei 
activităţi libere, pot avea numai motivaţie finalistă şi, cu 
toate acestea, este absolut sigur că limba nu 
„premeditează” şi nici nu poate premedita nimic, fiindcă 
nu este un subiect. 

5.2.2. Pentru a deosebi ceea ce este acceptabil de 
ceea ce este inacceptabil în concepţia „teleologică”, e 
necesar, înainte de toate, să ieşim din ambiguitatea 
formulării ei şi să stabilim sensurile care i se pot atribui. 
Trubetzkoy şi Jakobson întrebuinţează fără nicio distincţie 
termenii „finalitate”, „intenţie”, „teleologie” şi „tendinţă” 
(a limbii), şi cea mai sumară examinare a aserţiunilor lor 
ne arată că ambiguitatea nu este numai terminologică. 
Desigur, prin „teleologie” se poate înţelege, finalitate a 
schimbării, şi - mai mult decât atât - aceasta trebuie să fi 
fost intuiţia justă pe care se întemeiază concepţia 
teleologică, dat fiind că „finali-Note: 

7 NS. Trubetzkoy, La phonologie actuelle, în 
Psychologie du langage, p. 245. A se vedea, de asemenea, 
intervenţiile sale la congresul de la Geneva, în Actes du 
deuxieme Congres, p. 110, 124. Cf., afară de aceasta, R. 
Jakobson, Remarques sur i evolution phonologique du 
russe, în special p. 17. 

74 Cf. prefața lui A. Martinet la A. Haudricourt şi A. 
Juilland, Essai, p. XI, şi Economie, p. 46, 97. 

75 în această privinţă Martinet este de acord cu A. 
Burger, adversar al structuralismului diacronic, care, în 
problema teleologiei, reafirmă principiul saussurian că, 
limba nu premeditează nimic, interpretându-l în sensul că 
schimbările nu au finalitate (A. Burger, Phonematique, p. 
32 - 33). Dar opoziţia lui Martinet pare să fie mai curând 
de ordin terminologic, căci el însuşi utilizează frecvent 


conceptul de tendinţă. 

tatea” este opusă, în mod explicit, „cauzelor” 
neogramaticilor şi că, prin „teleologie”, se încearcă 
depăşirea  „mecanicismului”. In acest caz, finalitatea 
trebuie înţeleasă ca fiind inerentă oricărui act individual 
de adoptare a unui mod lingvistic (cf. 3.2.2.); şi numai în 
acest singur sens concepţia numită „teleologică” este în 
întregime acceptabilă. Dar nu aceasta pare să fie 
interpretarea pe care i-o dau propriii susţinători; 
dimpotrivă: dacă aceasta a fost intuiţia originară a 
„teleologiei”, ea apare ca total deviată şi obscură în 
formulările lor, care se pretează la destule confuzii. 

5.2.3. Astfel, la prima vedere, nu pare să aibă prea 
mult sens afirmaţia că schimbările, au intenţia de a 
exercita o presiune asupra sistemului. Ce înseamnă 
aceasta în mod concret? Schimbările nu sunt subiecte sau 
forţe, iar sistemul nu e ceva care poate fi supus 
„presiunii”. Avem a face, desigur, cu o metaforă: intenţia 
vor fi având-o vorbitorii, nu faptele pe care ei le creează. 
Dar, chiar şi aşa, aserţiunea rămâne inacceptabilă. 
Această, intenţie de a exercita presiune asupra sistemului 
nu e percepută de vorbitori, iar o intenţie nereperabilă 
subiectiv nu poate fi constatată „obiectiv” şi nici dedusă 
din fapte (cf. 3.4.2.); nu există niciun motiv pentru a atribui 
vorbitorilor nişte misterioase scopuri  „inconştiente”. 
Sistemul, sub acest aspect, poate fi înțeles ca un sistem 
„interior” (ca un ansamblu de posibilități lingvistice, de 
moduri tehnice, de care dispune fiecare vorbitor), sau ca 
un sistem „exterior”, ca „limbă a celorlalți”. Or, vorbitorul 
nu exercită nicio „presiune” asupra propriei „ştiințe” 
lingvistice, ci pur şi simplu o modifică potrivit necesităţilor 
sale de expresie. Totodată, vorbitorul ca vorbitor nu 
manifestă nicio intenţie de a modifica „sistemul exterior”, 
„limba celorlalţi”. Schimbarea „naturală” este rezultatul a 
numeroase acte de adoptare care se realizează în acelaşi 


sens, şi nu al unei intenţii de a acţiona asupra limbii (cf. 
3.2.2.) 76. Confuzia pare să se întemeieze pe faptul că nu 
se 

Note: 

76 Şi chiar schimbările „artificiale”, cerute din afară 
(de către instituţiile academice, de către purişti, de către 
profesorii de limbi etc), există ca schimbări numai în 
măsura în care fiecare vorbitor îşi modifică propria vorbire 
în  contorface o distincţie clară între limba 
„superindividuală” şi „ştiinţele” lingvistice individuale, 
acestea din urmă reprezentând locul unde se produc 
schimbările. Într-adevăr, reducând limba la un sistem - 
adică, reducând mulţimea de „ştiinţe” individuale la o 
singură  „ştiinţă”, reprezentativă pentru toate77 -, 
schimbarea se reduce în mod necesar la dimensiunile 
adoptării. E drept că inserţiunea unui mod lingvistic nou 
într-un număr de „ştiinţe” individuale poate apărea ca o 
„presiune” din punctul» de vedere al sistemului 
superindividual, al cărui echilibru este, indirect, modificat. 
Dar este vorba de un simplu fapt, nu de o presiune 
intenţionată, căci intenţia se manifestă nu în acest plan, ci 
în planul adoptărilor concrete. Aşadar, în fond - şi din 
punctul de vedere al realităţii concrete a limbii -, 
aserţiunea examinată înseamnă numai că adoptarea este 
un act intenţional; şi asta este, într-adevăr, ceva pozitiv şi 
fundamental pentru înţelegerea schimbării lingvistice într- 
un mod nemecanicist (cf. III, 3.2.2.), dar ceva care nu are 
nimic de-a face cu vreo presupusă „teleologie” exterioară. 

5.2.4. În schimb, este greu să găsim ceva pozitiv în 
teleologia înţeleasă ca tendinţă spre armonie a sistemelor 
78. Această idee cu privire la teleologie implică 
interpretarea adjectivului „teleologic” (aplicat la sistem) în 
sensul de ordonat către un scop care 

Note: 

unitate cu modelele ce i se oferă. Deosebirea, în 


acest caz (care, de altfel, nu este cazul la care vor să facă 
aluzie  teleologiştii), constă nu în tehnica însăşi a 
schimbării, care se realizează totdeauna prin adoptări 
finaliste individuale, ci în originea externă a modurilor 
lingvistice respective: oferta de modele, şi nu schimbarea, 
este cea care manifestă intenţia de a schimba limba. 
Diferenţa dintre schimbările „naturale” şi cele „artificiale” 
priveşte, aşadar, condiţiile în care acţionează libertatea 
lingvistică şi nu caracterul adoptării individuale, care este 
unitatea minimă a schimbării. 

77 De remarcat că imputabilă nu este reducerea ca 
atare, care - departe de a constitui o trăsătură a 
structuralismului, cum afirmă mereu criticii lui - este 
curentă în întreaga lingvistică şi care, în multe privinţe, 
este chiar indispensabilă. Numai că nu trebuie pierdut din 
vedere nivelul de abstractizare pe care reducerea însăşi îl 
implică. 

7 îi A. Martinet, Economie, p. 67, consideră, pe bună 
dreptate, „armonia sistemelor” ca fiind o „etiquette 
trompeuse”. Cf. şi p. 97 - 98, 104. 

ar fi ordinea însăşi. Or, chiar abstracţie făcând de 
valoarea pur subiectivă a aprecierii unui sistem ca 
„armonios” şi de îndoielile referitoare la conceptul de 
tendinţă, ideea unei „tendinţe spre armonie” este, în sine, 
contradictorie. Într-adevăr, nu este de înţeles de ce această 
presupusă tendinţă, dacă este constantă, nu sfârşeşte prin 
a ordona în mod definitiv sistemele. Sau admitem că 
anumite schimbări motivate funcţional merg împotriva 
„armoniei” şi că sistemele realizate prezintă, în orice 
moment, contradicții interne (cf. IV, 4.5.4.), sau, dacă nu 
admitem asta, revenim la ideea „factorilor externi” care ar 
perturba liniştea naturală a sistemului (cf. 1, 1.1.). În acest 
caz, ajungem să concepem din nou sistemul ca fiind 
intrinsec „static“; şi, prin aceasta, antinomia dintre 
sincronie şi diacronie nu se rezolvă, ci, dimpotrivă, se 


confirmă. 

5.3.1. Sensul principal al concepţiei teleologice pare 
să fie însă altul: se are în vedere o finalitate obiectivă, 
exterioară şi predeterminată, către care limba ar tinde în 
orice moment, impulsionată de un fel de necesitate 
internă. Chiar Trubetzkoy subliniază afinitatea dintre 
„teleologia” fonologilor şi noţiunea de tendinţă a limbilor, 
folosită de Meillet şi Grammont; totodată el afirmă că 
noţiunea de tendinţă este „esențialmente teleologică” şi, în 
acelaşi context, îl aminteşte pe K. Luick, care a interpretat 
evoluţia vocalismului englez „ca şi cum ar fi fost ghidată 
de o logică internă” 79. 

5.3.2. Aşadar, dacă această finalitate obiectivă ar fi 
un fapt real, ea ar implica, efectiv, depăşirea (în viitor) a 
antinomiei sincronie-diacronie, deoarece în orice moment 
„limba ar tinde să fie” altceva decât ceea ce este. Dar 
adevărul e că o asemenea „finalitate” nu există şi nici nu 
trebuie să fie presupusă: limba ca fapt obiectiv, ca tehnică 
istorică a vorbirii, nu tinde şi nu poate să tindă spre nimic. 
In general, afirmaţiile teleologice nu sunt explicaţii şi 

Note: 

79 N.S. Trubetzkoy, La fonologie actuelle, în 
Psychologie du lanfeaf>e, p. 245, nota 1. 

nu au valoare cognitivă, pentru că „finalitatea 
obiectivă” nu este ceva constatabil. După cum a stabilit 
Kant80, judecata teleologică - în forma sa legitimă, ea se 
referă la natură - nu are o valabilitate obiectivă, întrucât, 
în realitate, nici măcar nu enunţă ceva cu privire la 
obiectele ca atare, ci doar atestă o atitudine a subiectului 
faţă de ele: ea nu este o judecată determinantă, 
constitutivă a obiectului, ci este o judecată reflexivă. Este 
o normă a reflectării şi a atitudinii cognitive, un principiu 
ordonator al experienţei, care corespunde unei necesităţi 
umane: într-adevăr, omul are nevoie să presupună o 
„ordine”, o „finalitate” în natură, pentru a înţelege natura 


în mod raţional. Dar dacă, în ceea ce priveşte lumea 
naturală, judecata  teleologică exprimă o „credință 
necesară”, deşi lipsită de valoare cognitivă, „teleologia” în 
lumea culturii - pe lângă faptul că e lipsită de valoare 
cognitivă - este o credinţă nenecesară şi nejustificată, căci 
omul nu are de ce să presupună o misterioasă şi 
nedemonstrabilă „finalitate obiectivă” exterioară în ceea 
ce face el însuşi în mod liber. În realitate, finalitatea 
obiectivă nu este altceva decât necesitatea proiectată spre 
viitor; iar noţiunea de tendinţă a limbii este, fără îndoială, 
„esențialmente teleologică”, dar, tocmai prin aceasta, este 
şi esențialmente cauzală şi antifinalistă. Este adevărat că 
doctrina teleologică aspiră să depăşească mecanicismul 
cauzalist; dar mecanicismul nu e depăşit, ci, dimpotrivă, e 
reafirmat, atâta vreme cât cauzalitatea exterioară este 
înlocuită printr-o finalitate de asemenea exterioară, iar 
limbilor li se atribuie „tendinţe” 81. Într-adevăr, teleologia 
limbii nu este decât o formă particulară de cauzalism: ea 
este, prin excelență, forma pe care o îmbracă 
„determinismul sistemului” (cf. 4.2.3.), adică ideea că 
limba ar conţine în ea „cauzele” propriei schimbări (ceea 
ce, după cum s-a văzut, este o imNote: 

xo I. Kant, Kritik der Urteilskraft, în special $ 75. 

Şi mecanicismul chiar se reafirmă într-un sens mai 
grav din punct de vedere empiric, căci pretinsele „cauze” 
ale schimbării, fiind circumstanţe constatabile, pot fi 
contestate în urma unei simple observaţii empirice (cf. 
2.4.2.), în timp ce nimeni nu poate nega cu argumente 
empirice o motivare care, în fond, este tautologică, sau 
ceva ce, prin definiţie, nu poate fi constatat (cf. 5.3.5.). 

posibilitate rațională); şi, în fond, în ciuda 
terminologiei modificate, teleologia nu este decât un mod 
nou în care se prezintă vechea concepţie a limbilor ca 
organisme naturale. Problema nu se schimbă, în esenţa ei, 
chiar dacă se spune că, riguros vorbind, tendinţele sunt ale 


vorbitorilor şi nu ale sistemului, deoarece o dată ce 
evoluţia sistemului e înţeleasă ca predeterminată sau 
„ineluctabilă” (cf. 2.2.3.), inversarea termenilor reali se 
menţine, iar libertatea vorbitorilor apare doar ca un simplu 
instrument al necesităţii interne a limbii. În acest sens, 
concepţia teleologică reprezintă negarea însăşi a realităţii 
limbajului ca avăpyeia, precum şi a libertăţii lingvistice, 
căci libertatea se anulează atunci când i se propune un 
scop exterior şi predeterminat. 

5.3.3. Rezultă din cele spuse că teleologia, înţeleasă 
ca tendinţă a limbii către o finalitate obiectivă externă, 
trebuie respinsă şi deosebită net de adevărata finalitate 
(cf. 3.2.1.), căci, departe de a fi acelaşi lucru cu aceasta, 
este tocmai contrarul ei. Desigur, în fundamentele sale 
pozitive, teleologia vrea să se refere la finalitatea adoptării 
lingvistice, desprinsă de vorbitori şi transferată asupra 
sistemului abstract; dar o asemenea transferare este cu 
totul nelegitimă, căci finalitatea nu este un „fapt” care să 
poată fi desprins de subiecţi şi de intenţionalitatea lor. Cât 
priveşte „logica internă” a schimbării, e vorba de o logică a 
lui cum şi nu a lui de ce: felul în care se produce 
schimbarea (sistematicitatea ei) nu trebuie să se confunde 
cu raţiunea ei82. 

5.3.4. Cu toate acestea, afirmaţiile care se prezintă 
drept teleologice pot avea valabilitate obiectivă, dar, 
tocmai, nu în sens „teleologic”. Ele sunt valabile în măsura 
în care exprimă uni-Note: 

82 De altfel, şi ca „logică a lui cum”, ea este numai o 
logică relativă, sau, mai bine zis, multiplă: chiar pornind de 
la o schematică tradiţie unitară, schimbarea nu urmează o 
direcţie unică. Ceea ce se constată în momente succesive 
este unitatea limbii, în măsura în care vorbitorii au 
acţionat în acelaşi sens, şi varietatea ei, în măsura în care 
ei au urmat impulsuri diferite. Cf. cele două scheme ale lui 
F. de Saussure, CLG, p. 279. O critică a conceptului de 


„tendinţă” apare şi la K. Rogger, Idealismus und Realismus 
in der Sprachwissenschaft, în ZRPH, LXXV 1959, p. 416 - 
419. 

versalul sau generalul cu privire la un obiect şi 
ordonează experienţa particulară existentă deja cu privire 
la acel obiect. Aşa, de exemplu, când spunem că spaniola, 
dacă va continua să fie vorbită, „se va schimba în mod 
necesar”, nu afirmăm nimic parti-qular cu privire la 
viitorul limbii spaniole, ci spunem numai că schimbarea 
tine în mod necesar de fiinţa limbii în general. Tot aşa, 
când se spune că, în limbă există tendinţa de menţinere a 
opoziţiilor distinctive, nu se vorbeşte despre nicio 
„tendinţă” obiectivă, ci se afirmă o caracteristică esenţială 
şi constitutivă a limbii: aceea de a prezenta opoziții 
distinctive. Ar fi cu adevărat curios, ba chiar absurd, dacă 
în limbă s-ar manifesta „tendinţa” de a pierde opoziţiile 
distinctive, adică de a înceta să fie limbă. Alteori 
afirmaţiile „teleologice” exprimă generalul, care, în sfera 
libertăţii, se referă numai la posibilităţi (cf. 2.2.2.). In 
sfârşit, când identificăm o tendinţă în planul propriu-zis 
particular, nu facem altceva decât să ordonăm experienţa 
pe care o avem deja chiar în acel plan. Aşa, de exemplu, 
când afirmăm că „spaniola din America tinde spre 
unificare”, spunem doar că astăzi este mai unitară decât 
acum cincizeci de ani, şi nu că ea se îndreaptă către un ţel 
exterior pe care nu-l putem verifica. Tot astfel, când 
spunem despre o limbă oarecare că „tinde să piardă 
flexiunea”, nu facem decât să ordonăm teleologic datele pe 
care le posedăm deja cu privire la acea limbă. lar această 
judecată, în ceea ce are ea obiectiv, rămâne nedezminţită, 
chiar dacă, mai târziu, se constată în limba respectivă o 
revenire la flexiune. Într-adevăr, judecata teleologică cu 
privire la un fapt particular ordonează numai datele pe 
care le posedăm deja şi nu pe acelea care; nu au apărut 
încă: în mod obiectiv, ea are valoarea unei constatări, şi nu 


a unei previziuni, deoarece nu se referă propriu-zis la 
viitor. 

5.3.5. De aceea, afirmaţiile teleologice referitoare la 
istoria particulară a unei limbi sunt simple constatări; iar 
dacă pretind să fie explicaţii, ele sunt fie tautologice, fie 
lipsite de sens. Aşa, de exemplu, afirmaţia că în aşa-zisa 
latină vulgară se manifestă „tendinţa către formele 
perifrastice” este o simplă constatare a frecvenţei mai 
mari a acestor forme în raport cu latina clasică. lar dacă 
această afirmaţie e prezentată ca „explicaţie”, ea este 
tautologică, deoarece repetă, pur şi simplu, constatarea; şi 
e lipsită de sens dacă pretinde că se referă, în mod 
obiectiv, la un ţel exterior urmărit de sistemul lingvistic 
latinesc. Într-un plan mai larg, „evoluţiile paralele 
independente” despre care vorbeşte Meillet63 sunt, fără 
îndoială, teoretic posibile84, dar posibilitatea producerii 
lor se motivează nu prin, tendinţe ale limbilor din acelaşi 
grup (şi cu atât mai puţin prin nişte misterioase 
„tendances héréditaires acquises”), ci prin faptul că 
libertatea lingvistică, având de-a face cu sisteme analoage 
şi confruntându-se cu probleme de exprimare analoage, 
poate găsi şi soluţii analoage (după cum poate recurge şi 
la soluţii cu totul diferite). lar a spune că evoluţiile 
paralele se datoresc unor, tendinţe analoage nu este în 
realitate o explicaţie, căci nu înseamnă, în mod obiectiv, 
altceva decât a constata faptele respective. 

5.3.6. Din aceleaşi motive este lipsită de temei şi 
ideea că schimbările lingvistice ar putea fi prevăzute. In 
general, viitorul ca atare nu este materie de cunoaştere, 
iar previziunea nu este o problemă a ştiinţei. În cazul 
limbajului, ideea menţionată implică, pe deasupra, o 
pretenţie iraţională: aceea de a putea stabili dinainte cum 
anume se va organiza în viitor libertatea de expresie a 
vorbitorilor, în realitate, orice „previziune” este o afirmaţie 
generică: ea spune că, în mod obişnuit, apar schimbări în 


condiţii determinate. Şi, dat fiind că în istorie 
generalizarea este formală şi nu materială (cf. 2.2.2.), 
putem să spunem numai că, în cutare condiţii deja 
cunoscute, s-ar putea produce cutare sau cutare tipuri de 
schimbări, dar nu putem să spunem care vor fi schimbările 
în particularitatea lor, şi nici dacă ele se vor produce 
efectiv sau nu 

Note: 

83 A. Meillet, La méthode comparative, p. 98 ş.a., şi 
Convergence des  developpements  lingvistiques, în 
Lingvistique historique et lingvistique generale, |, p. 61 - 
75. 

84 Spunem „în mod teoretic”, pentru că în câteva 
dintre cazurile menţionate de Meillet poate să fie vorba 
despre schimbări începute cu mult mai înainte, în straturi 
sau în secţiuni nedocumentate ale limbilor respective, ori 
despre inovaţii răspândite de la o limbă la alta chiar după 
„separarea” limbilor. 

se vor produce. Tot aşa, comparând două „stări de 
limbă” succesive, putem constata ce schimbări sunt în curs 
de producere; dar nimic nu ne îndreptăţeşte să dăm 
asigurări că ele vor urma în viitor aceleaşi direcţii. 

5.4.1. De problema „teleologiei” (adică, de presupusa 
necesitate internă a limbilor) se leagă strâns problema 
legilor generale ale schimbărilor lingvistice. Mulţi învăţaţi 
şi-au asumat sarcina de a stabili asemenea legi, şi mulţi s- 
au plâns şi se mai plâng de insuficienţa legilor care s-au 
putut formula până acum. Tipică în această privinţă poate 
fi considerată atitudinea lui A. Meillet: „Le developpement 
lingvistique obeit a des lois generales. Lhistoire meme des 
langues suffit a le montrer par les regularites qu'on y 
observe” [...]. „La recherche des lois generales, tant 
morpholo-giques que phonétiques, doit être desormais lun 
des principaux objets de la lingvistique” 85. Legile, deci, 
există şi căutarea lor trebuie continuată. Dar ele prezintă 


„defectul” de a nu fi legi de necesitate: „Toutes les lois 
generales qu'on a posees, toutes celles dont cette 
recherche, a peine entamee, rezerve encore la de- 
couverte, ont cependant un defaut: elles enoncent des 
possibilites, non des necessites” 86. Să fie oare vorba 
despre o deficiență? Meillet însuşi observă clar că natura 
legilor menţionate nu este ocazională sau accidentală, ci 
intrinsecă şi necesară (căci, de fapt, el socoteşte că şi 
legile care se vor descoperi în continuare vor fi de acelaşi 
tip), şi, cu toate acestea, nădăjduieşte în descoperirea unor 
legi de alt tip, care să ne permită să prevedem „evoluţia 
viitoare” a limbilor: „Les lois de la phonétique ou de la 
morphologie generale historique ne suffisent donc a 
expliquer aucun fait; elles enoncent des conditions 
constantes qui reglent le développement des faits 
lingvistiques; mais meme şi l’on parvenait a les determiner 
d'une maniere complete et de tout point exacte, on ne 
saurait pour cela prevoir aucune evolution future, ce qui 
est la marque d'une connaissance incomplete; car îi 
resterait a  de-couvrir les conditions variables qui 
permettent ou provoquent la realisation des possibilités 
ainsi reconnues. Pour decisif que soit le progres qui 
rezulte de la constitution de la lingvistique générale, on ne 
saurait donc s’en contenter” 87. 

5.4.2. În schimb, trebuie să fim de acord, dar, 
desigur, nu cu numita „lingvistică generală”, care nu poate 
înlocui lingvistica teoretică (cf. II, 4.2.), nici cu legile 
generale deja descoperite, ci cu natura acestora. Căci 
despre această natură este vorba, nu despre o deficiență 
remediabilă. Legile generale ale schimbării lingvistice sunt 
în mod necesar legi de posibilităţi; adică, tocmai acesta 
este aspectul lor de necesitate, fiind ceva care depinde de 
o lege realmente necesară: legea libertăţii limbajului. Că 
legile în discuţie nu explică schimbările este un lucru 
sigur. Dar aceasta se întâmplă pentru că ele sunt legi ale 


lui cum şi nu ale lui de ce. Nici nu este cu putinţă să 
descoperim legi de alt tip - legi propriu-zis cauzale - 
pentru că schimbările lingvistice nu au „cauze” în sens 
naturalist88. Într-adevăr, singurele legi necesare, în cazul 
limbajului, sunt cele care enunţă o necesitate raţională. De 
exemplu: orice limbă vorbită se schimbă; orice limbă este 
„suficientă” în raport cu lumea culturală căreia îi 
corespunde; orice schimbare este o răspândire a unei 
inovaţii; orice adoptare lingvistică este un act finalist; 
niciun fapt lingvistic nu are motivare naturală; orice 

Note: 

85 A. Meillet, Lingvistique historique et lingvistique 
generale, p. 7, 13. 

86 A. Meillet, Lingvistique historique et lingvistique 
generale, p. 15. 

87 A. Meillet, Lingvistique historique et lingvistique 
generale, p. 15 - 16. 

88 Cu atât mai puţin există „legi cauzale sincronice”, 
cum crede B. Malmberg, Sisteme, p. 24 - 25, nota 7. 
„Legea sincronică” este totdeauna o normă de structură: 
ea se referă la „cum”, nu la „de ce”. Aşa sunt legile 
sincronice ale fonologiei, menţionate în raportul de la 
Haga, p. 34, şi legile opoziţiei morfologice ale lui Brandal. 
Cf. atitudinea prudentă a lui J. Perrot, La lingvistique, 
Paris, 1953, p. 130, care întrevede deosebirea dintre 
„lege” şi constatarea empirică generală. Fără îndoială, este 
important să stabilim „legile” menţionate, care indică 
modurile normale şi tipice ale organizării lingvistice. Dar 
ele nu au un caracter de absolută necesitate pancronică. 
Astfel, chiar dacă s-ar stabili cu deplină siguranţă că nu au 
existat şi nu există limbi fără silabe deschise, aceasta 
rămâne o simplă constatare generală, atâta timp cât nu se 
reuşeşte fundamentarea ei pe o necesitate raţională. 

limbă prezintă o structură fonică şi gramaticală; 
niciun factor de natură externă nu poate acţiona direct 


asupra limbii etc. Chiar aceste legi ne arată că 
„dezvoltarea” lingvistică nu este „evoluţie” a unui obiect 
natural, ci înseamnă construire a unui obiect cultural şi că, 
în consecinţă, ea poate fi motivată numai prin finalitatea 
vorbitorilor, nu prin condiţii obiective externe sau interne. 
Prin aceasta, importanţa empirică a  „condiţiilor” 
schimbării nu este în niciun fel diminuată, căci ceea ce 
trebuie cercetat pe plan empiric - şi în acest sens rămâne 
foarte mult de făcut - este, tocmai, felul cum acţionează de 
obicei libertatea lingvistică în condiţii determinate, sunt 
modurile şi normele acestei „faceri” umane care este 
limbajul. Nimeni nu ştie exact cum seschimb ă limbile, şi 
aceasta în mare măsură datorită faptului că atât de des 
atenţia s-a concentrat asupra falsei probleme a lui „de ce”. 

5.4.3. Cât despre, prevederea evoluţiei viitoare, avem 
a face cu o periculoasă iluzie. „Savoir pour prevoir” (şi, 
mai cu seamă, identificarea lui savoir cu prevoir) este o 
altă apăsătoare moştenire a pozitivismului lui A. Comte. În 
realitate, nicio ştiinţă nu „prevede”. Nici chiar ştiinţele 
fizice nu „prevăd” particularul, ci numai stabilesc legi 
generale de necesitate empirică. Chimia nu prevede că 
această bucăţică de zahăr va fi dizolvată de apă, ci doar 
stabileşte că, zahărul este solubil în apă: ea arată ce se 
întâmplă, în general, în anumite condiţii. Caracterul de 
necesitate al legilor fizice permite, desigur, faptul practic 
de a „prevedea”, adică de a aplica generalul la particular; 
dar nicio ştiinţă nu permite să se deducă din general ceea 
ce este propriu indivizilor. În plus, în ştiinţele umaniste 
este posibil să se spună numai ce poate să se întâmple şi 
ce se întâmplă în mod obişnuit în anumite condiţii, dar nu 
dacă se va întâmpla sau nu, căci aceasta depinde de 
libertate, nu de o necesitate exterioară. Şi putem să 
spunem cum trebuie să fie o limbă oarecare şi ce se poate 
întâmpla cu ea prin faptul că e limbă, dar nu putem spune 
cum este şi ce i se întâmplă prin faptul că e cutare limbă 


istorică determinată, căci acest lucru nu este ceva care să 
se poată deduce din general. Dar aceasta nu afectează cu 
nimic lingvistica, deoarece gradul de dezvoltare a unei 
ştiinţe se măsoară după adecvarea ei la obiectul studiat şi 
după numărul de adevăruri pe care le-a descoperit, nu 
după capacităţile ei profetice. În cazul limbajului, indiciul 
cunoaşterii incomplete sau, mai bine spus, inadecvate - în 
sensul cel mai profund - nu este imposibilitatea de a 
prevedea, ci aspiraţia de a depăşi această imposibilitate. 
Căci această imposibilitate nu este empirică şi ocazională, 
ci este raţională şi, prin urmare, de nedepăşit: ea se 
datorează nu unei „imperfecţiuni” a lingvisticii, ci naturii 
înseşi a obiectului studiat” 9. 

5.4.4. Într-un sens, deci, lingvistica nu trebuie să 
„devină” o ştiinţă cu legi, căci este deja. In alt sens, ea nu 
poate deveni aşa ceva, deoarece i-o interzice natura 
obiectului său. Lingvistica trebuie să renunţe la obiectivul 
irațional de a stabili legi cauzale în domeniul libertăţii. 
Prin aceasta ea nu va înceta să fie „exactă”, ci, dimpotrivă, 
îşi va dobândi deplina exactitate ca ştiinţă despre om. 
Ştiinţele umaniste sunt deja „exacte” (cf. 2.3.), ba chiar 
posedă un tip de exactitate la care nu pot aspira nici 
ştiinţele naturale nici cele matematice, deoarece numai în 
ele coincid verum şi certum (în sensul lui G.B. Vico), şi nu 
le facem mai exacte tratându-le ca pe nişte ştiinţe fizice. În 
sfârşit, ca studiu al unor obiecte istorice, lingvistica nu 
trebuie să aspire a fi o ştiinţă profetică. 

Note: 

89 Cf., împotriva idealului naturalist al ştiinţelor 
istorice, B. Croce, Teoria e storia della storiografia, Bari, 
19547, p. 170: „Veramente, l'ideale delle scienze naturali, 
anziche essere la perfezione, e una delle tante crisi che ha 
attraversate e attraverseră îi pensiero storico, îi quale e 
dialettica dello svolgimento e non gia deterministica 
spiegazione per cause, che non ispiega nulla perche non 


svolge nulla”. 

VII. Sincronie, diacronie şi istorie 

1.1.1. Pentru a depăşi, în chiar rădăcinile ei, 
antinomia dintre sincronie şi diacronie - în sensul şi în 
măsura în care poate fi depăşită - se cuvine să ne 
întoarcem încă o dată la textul lui Saussure. După cum se 
ştie, în concepţia lui Saussure antinomia dintre „faptul 
static” şi „faptul evolutiv” este radicală: „unul este un 
raport între elemente simultane, celălalt [este] înlocuirea 
unui element prin altul în timp, un eveniment” 1; termenii 
sincronici sunt, coexistenţi şi formează un sistem, pe când 
cei diacronici sunt, succesivi şi se înlocuiesc unii prin alţii 
fără a forma un sistem între ei 2. Faptele sincronice sunt 
sistematice; cele diacronice sunt particulare, eterogene, 
izolate3 şi, în afară de asta, sunt „exterioare” sistemului: 
„In perspectiva diacronică avem a face cu fenomene care 
nu au niciun raport cu sistemele, deşi le condiţionează” 4. 
Saussure recunoaşte că sincronia („starea de limbă”) 

Note: 

[CLG, p. 133. 

2 CLG, p. 144. Cf. şip. 199. 

3 CLG, p. 129 - 130: „Schimbările nu afectează decât 
elementele izolate”; p. 135: „evenimentele diacronice au 
întotdeauna un caracter accidental şi particular”; p. 254: 
„(schimbările fonetice) nu ating decât fonemul izolat”. 

4 CLG, p. 126. Cf. şi p. 138: „Faptele diacronice sunt 
particulare; modificarea unui sistem se realizează prin 
acţiunea unor evenimente care nu numai că îi sunt străine, 
dar sunt şi izolate, şi nu formează un sistem între ele”. 

depinde de diacronie, căci de câteva ori atrage 
atenţia că orice schimbare „are repercusiuni asupra 
întregului sistem” şi că sistemul sincronic este condiţionat 
de faptele diacronice5, dar nu admite nicio dependenţă în 
sens contrar: schimbările sunt fenomene străine 
sistemelor; în special schimbările fonetice ar reprezenta „o 


forţă oarbă în luptă cu organizarea unui sistem de semne” 
6. 

În lucrarea de faţă ne-am străduit să arătăm că 
lucrurile se prezintă - şi trebuie considerate - altfel; dar 
acum este vorba nu de a accepta sau de a contesta, pur şi 
simplu, antinomia saussuriană, adoptând un alt punct de 
vedere, ci de a preciza ce motive a avut Saussure pentru a 
stabili această antinomie şi de a verifica dacă, şi până la ce 
punct, aceste motive pot fi susţinute sau considerate 
valabile. Asta înţelegem noi prin depăşirea antinomiei „în 
chiar rădăcinile ei”. 

1.1.2. Trebuie să remarcăm, în primul rând, că 
Saussure sesizează cu claritate istoricitatea faptului de 
limbă. Aşa, de exemplu, el arată că „o stare de limbă dată 
este totdeauna produsul unor factori istorici” şi că, ceea ce 
fixează pronunția unui cuvânt [...] este istoria lui 7; şi este 
chiar dispus să recunoască o anumită complementaritate 
între lingvistica sincronică şi cea diacronică, întrucât 
admite că, metoda istorică ne va face să înţelegem mai 
bine stările de limbă 8. Mai mult decât atât: cel puţin sub 
un aspect - pe care, din păcate, lingvistica saussuriană 
adesea îl ignoră sau încearcă să-l „depăşească” - Saussure 
reuşeşte să sesizeze şi istoricitatea esențială a limbii ca 
obiect cultural. E vorba de atitudinea sa faţă de „legile 
lingvistice”. Saussure semnalează ca o sarcină a lingvisticii 
aceea „de a căuta forţele care sunt în joc în mod 
permanent şi universal în toate limbile şi de a degaja legile 
generale la care să poată fi reduse toate fenomenele 
particulare ale 

Note: 

5 CLG, p. 124 - 125, 127, 131. bILG, p. 131. 

CLG, p. 107, 54. Cf. şi p. 111: „Ceea ce domină în 
orice alterare este persistenţa materiei vechi; infidelitatea 
faţă de trecut nu este decât relativă”. 8 CLG, p. 122. 

Istoriei” 9, dar înţelege în mod just că aceste „legi” 


pot fi doar nişte principii universale şi nu legi cauzale 
pancronice, cum sunt cele pe care le stabilesc ştiinţele 
fizice. Astfel, o „lege pancronică” a limbajului este aceea 
că toate limbile se schimbă. Dar, adaugă Saussure, 
„acestea sunt principii generale care există independent 
de faptele concrete; când este vorba de fapte particulare şi 
tangibile, nu mai există un punct de vedere pancronic” 
[...]. „Nu poate aparţine [limbii] un fapt concret [istoric] 
susceptibil de o explicaţie pancronică” 10. 

Note: 

9 CLG, p. 20. 

10 CLG, p. 139. Cf. şi p. 228, cu privire la 
imposibilitatea de „a spune dinainte până unde se va 
extinde imitarea unui model”. În legătură cu aceasta, R.H. 
Wells, De Saussure's Sistem of Lingvistics, „Word”, III, p. 
24, pare să înţeleagă că sistematicitatea limbii ar implica 
posibilitatea de a deduce dintr-un stadiu de limbă actuală 
stadiul următor, şi comentează: „When it becomes 
predictive not only of the past but also of the future, 
lingvistics will have attained the inner circle of science. În 
admitting that, on ne peut pas dire d'avance jusqu'ou's 
etendra l'imitation d'un modele, ni quels sont les types 
destines à la provoquer, de Saussure shows that lingvistics 
has not yet achieved this triumph”. Dar, în realitate, 
afirmaţiile lui Saussure nu se referă la stadiul actual al 
lingvisticii, ci la lingvistică, în care este imposibil - ba mai 
mult, absurd - să prezicem particularul (cf. VI, 5.3.6.). Cel 
care se înşală în acest caz este Wells, căci ştiinţele 
libertăţii nu pot şi nu trebuie „să prezică”, şi nu trebuie să 
aspire la a pătrunde în „cercul interior” al ştiinţelor 
[naturii], fapt care nu ar reprezenta pentru ele niciun 
„triumf (cf. VI, 5.4.3.). Mai departe (p. 30), referindu-se la 
ceea ce spune Saussure despre legile pancronice, Wells 
arată că aceeaşi situaţie se întâlneşte şi în celelalte „ştiinţe 
ale spiritului”. Dar se pare că el crede că e vorba deo 


stare provizorie, căci adaugă: „Moreover, de Saussure has 
said nothing to show that this deficiency is inherent în 
lingvistics; he has adduced no reason to believe that no 
possible future progress will ever be able, by specifying 
the conditions more fully, to state panchronic laws of 
sound-change or of other lingvistic phenomena”. De fapt, 
adevărul este că Saussure a văzut just, pentru că nu e 
vorba de o „deficienţă”, ci de o caracteristică intrinsecă şi 
necesară a oricărei ştiinţe a culturii. Şi a făcut foarte bine 
că nu a adus alte argumente împotriva credinței că 
„progresele viitoare” ar putea permite prevederea actelor 
libere (adică, imprevizibile prin definiţie). Cel care crede în 
irațional, şi nu cel care nu crede, are obligaţia de a-l 
demonstra. Altfel, în loc să spunem, pur şi simplu, că doi şi 
cu doi fac patru, ar trebui să demonstrăm că nu există 
nicio rațiune pentru a crede că ar face cinci, sau şase, sau 
şapte şi aşa până la nesfârşit. Singura 

Tot aşa, Saussure vede clar sensul interdependenţei 
dintre limbă şi vorbire11 şi, cel puţin într-o secţiune din 
CLG - în capitolul despre analogie -, se apropie de 
înţelegerea schimbării lingvistice ca „facere” a limbii. 
Vorbind despre analogie, Saussure face, în mod implicit, o 
distincţie între ceea ce noi numim sistem (tehnica 
lingvistică propriu-zisă, „sistem pentru a face”) şi ceea ce 
numim normă („sistem făcut”, limbă realizată) 12, căci 
pentru el analogia nu este „schimbare”, ci un fenomen. 
gramatical şi sincronic, fiind o creație după modele 
existente deja în limbă13, într-adevăr, analogia înseamnă 
schimbare în „normă”, dar nu în „sistem”, căci este, 
dimpotrivă, „creație sistematică”, realizarea unei 
posibilități a sistemului. In felul acesta, Saussure poate să 
afirme că analogia este un factor de conservare, pentru că, 
utilizează totdeauna materia veche pentru inovațiile sale; 
şi, în acest caz, este vorba de o conservare a „sistemului”. 
Mai mult decât atât: analogia acţionează şi „ca factor de 


conservare pur şi simplu”, adică de conservare a „normei”, 
căci formele bine încadrate în sistem şi solidare cu alte 
forme se menţin identice cu ele înseşi, „pentru că sunt 
refăcute fără încetare în mod analogic” 14. 

1.1.3. Dar Saussure n-a văzut că analogia nu este 
singura creaţie sistematică şi că, în realitate, nu există 
nicio deosebire esenţială între „facerea” limbii - adică 
„Sschimbarea” propriu-zisă - şi „refacerea” ei, continuitatea 
ei. N-a văzut că şi în celelalte cazuri, inclusiv în cazul 
schimbării fonetice, schimbarea 

Note: 

observaţie care se poate face lui Saussure este că 
principiile nu există „independent de faptele concrete”: ele 
sunt expresia a ceea ce este în mod raţional necesar şi 
care e conţinut în faptele înseși. 

1 CLG, p. 38 - 39: „Există deci o interdependenţă 
între limbă şi vorbire: cea dintâi este, în acelaşi timp, 
instrumentul şi produsul celei din urmă”. 

12 Cu privire la alte intuiţii în acelaşi sens care se 
pot găsi în CLG, vezi SNH, p. 33 - 35. 

13 CLG, p. 230 - 234. Să reamintim că, în ce priveşte 
analogia, Saussure recunoaşte în mod explicit „conştiinţa 
sistemului”: „(analogia) presupune conştiinţa şi 
înţelegerea unei relaţii care leagă formele între ele” (p. 
232). 

14 CLG, p. 242 - 243. 

este, înainte de toate, o deplasare a normei către alte 
realizări permise de sistem15, iar formele noi coexistă 
multă vreme cu cele vechi (cf. III, 4.4.6.). Dimpotrivă, în ce 
priveşte schimbarea fonetică, el consideră drept „sistem” 
nu tehnica, modelele „facerii” lingvistice, ci „norma”, 
limba realizată: schimbările fonetice n-ar fi sistematice 
deoarece nu afectează cuvintele, ci numai „sunetele” 16. Şi 
cât priveşte aceste schimbări, Saussure nu vede decât 
nişte „substituiri” în timp şi niciun fel de coexistenţă într-o 


stare de limbă17. Tot aşa, Saussure nu a văzut că 
sistematicitatea şi  interindividualitatea limbii sunt 
corolarul istoricității ei şi că schimbarea este o condiţie 
necesară a sincronicităţii funcționale a limbii (cf. II, 1.1.), 
pentru că este adaptarea limbii la noile necesități de 
exprimare ale vorbitorilor. Fireşte, Saussure sesizează că 
schimbarea este în fapt un fenomen general şi necesar, şi 
chiar arată că ea nu are limite, nici în sistem, nici în 
timp18; însă, în fond, el consideră schimbarea ca un fel de 
fatalitate exterioară, care nu are o explicaţie raţională. 
Asupra lui „de ce” şi „cum” se produce schimbarea Cursul 
- cu excepţia celor arătate referitor la analogie - nu aruncă 
nicio lumină. Găsim numai observaţii ca: „timpul are 
efectul de a altera mai mult sau mai puţin repede semnele 
lingvistice; „continuitatea semnului în timp, legată de 
alterarea în timp, este un principiu de semiologie 
generală”; „timpul alterează toate lucrurile”; 
„continuitatea implică în mod necesar alterarea, 
deplasarea mai mult sau mai puţin considerabilă 

Note: 

15 Cf. SNH, p. 65, şi, în lucrarea de faţă, IV, 4.3. 

16 CLG, p. 137 - 138. Analogia la care recurge 
Saussure serveşte mai curând pentru a nega ceea ce el 
înţelege să afirme cu ajutorul ei: schimbarea intervenită în 
„coarda pianului” şi nu în „melodie” este, tocmai, o 
schimbare în „sistem” şi nu pur şi simplu în „realizare” (cf. 
III, 4.4.4.). 

17 CLG, p. 230: „schimbarea fonetică nu introduce 
nimic nou fără să anuleze ceea ce era înainte”. Cf. şi p. 
125, 127 - 128, 132 - 133. Pentru Saussure coexistenţa a 
doua moduri gramaticale sau lexicale isofuncţionale este 
un fapt de limbă, pe când coexistenţa a doua variante 
fonetice este un fapt de vorbire (cf. 1.2.4.). 

18 CLG, p. 199, 216, 320. 

a raporturilor” 19, ceea ce înseamnă că, în realitate, 


se renunţă la orice explicaţie şi chiar la înţelegerea 
schimbării. 

1.2.1. Aceasta se datorează, în primul rând, punctului 
de vedere adoptat de către Saussure cu privire la sistemul 
lingvistic, punct de vedere care - după cum precizează el 
însuşi de câteva ori - este acela al vorbitorului său, mai 
exact, al vorbitorului care utilizează limba20: „Primul lucru 
care surprinde când se studiază faptele de limbă e că 
pentru subiectul vorbitor succesiunea acestora în timp este 
inexistentă” şi, lingvistul [...] nu poate pătrunde în 
conştiinţa subiecţilor vorbitori decât suprimând trecutul; 
„vorbirea nu operează niciodată decât asupra unei stări de 
limbă, iar schimbările care intervin între stări nu-şi află 
locul în niciuna din ele” 21. Evident, este vorba despre 
punctul de vedere care trebuie adoptat în lingvistica 
sincronică; dar, după Saussure, este singurul din care 
poate fi perceput sistemul. Limba nu se percepe ca atare în 
perspectiva diacronică22, şi, în plus, pentru vorbitori 
numai sincronia este reală: „aspectul sincronic prevalează 
asupra celuilalt, fiindcă pentru masa de vorbitori el este 
adevărata şi unica realitate” 23. Într-adevăr, e evident că, 
din punctul de vedere al „limbii în funcţiune” sau al 
„vorbitorului care utilizează limba” - Saussure îl numeşte 
chiar, punctul de vedere al limbii 24 -, schimbarea nu 
poate fi percepută ca atare. Mai mult 

Note: 

19 CLG, p. 110 - 111, 113, 114, 116. Cf., în lucrarea 
de faţă, V, nota 6. 

20 Saussure, CLG, p. 144 şi în alte locuri vorbeşte şi 
despre o „conştiinţă colectivă”, dar, cum o asemenea 
conştiinţă nu există (cf. II, 1.3.1.), trebuie să înţelegem 
prin asta, pur şi simplu „conştiinţa fiecărui vorbitor în 
calitatea lui de vorbitor. 

21 CLG, p. 120, 130. Cf., de asemenea, p. 132: 
„Sincronia nu cunoaşte decât o perspectivă, aceea a 


subiecţilor vorbitori, şi toată metoda ei constă în a culege 
mărturia acestora; pentru a şti în ce măsură un lucru este 
o realitate, va trebui şi va fi suficient să cercetăm în ce 
măsură el există pentru conştiinţa subiecţilor vorbitori”; şi, 
la p. 297: „lingvistica sincronică nu admite decât o singură 
perspectivă, aceea a subiecţilor vorbitori”. 

22 CLG, p. 131. 

23 CLG, p. 131. 

24 CLG, p. 257. 

decât atât, pentru vorbitor ca vorbitor schimbarea nu 
există: vorbitorul este întotdeauna „sincronizat” cu limba 
sa şi nu o percepe „în mişcare”, deoarece continuitatea 
limbii coincide cu propria lui continuitate ca subiect 
istoric. Aşadar, în acest prim sens - care este cel 
fundamental - schimbarea este, pentru Saussure, 
„exterioară sistemului”, deoarece nu este percepută ca 
atare de către subiecţii vorbitori25. Dar Saussure, 
identificând „starea de limbă” cu „realitatea limbii”, nu s-a 
gândit că acest punct de vedere ar putea să fie pur şi 
simplu inadecvat pentru înţelegerea schimbării, ci a 
încercat să demonstreze cu alte argumente că schimbarea 
este, efectiv, „asistematică”, adică „exterioară sistemului”, 
şi „particulară” 26. 

1.2.2. Schimbarea este, pentru Saussure, „exterioară 
sistemului”, în primul rând, pentru că motivul sau „cauza” 
ei nu se găseşte în sistemul însuşi, adică în limbă, ci în 
vorbire: „vorbirea este cea care face ca limba să evolueze”; 
„tot ce e diacronic în limbă este numai prin vorbire” 21. În 
al doilea rând, pentru că sistemul nu se modifică direct, ca 
sistem (adică în raporturile lui interne): „sistemul nu se 
modifică niciodată direct; el este, în sine, imuabil; numai 
anumite elemente suferă alterări, în pofida solidarităţii 
care le leagă de întreg”; „nu ansamblul este cel care a fost 
deplasat, şi nici [nu a fost deplasat] un sistem care a dat 
naştere altuia, ci un element din primul [sistem] a fost 


schimbat, şi asta a fost suficient ca să se nască un alt 
sistem” 28. Şi, în al treilea rând, pentru că schimbările nu 
sunt intenţionale: „Aceste fapte diacro-Note: 

25 Bally şi Sechehaye, CLG, p. 203, în notă, 
interpretează bine gândirea lui Saussure observând că 
evoluţia este exterioară faţă de sistem, în sensul că 
sistemul „nu e niciodată perceput în evoluţia lui; în orice 
moment îl găsim [gata schimbat”. Să ne amintim, apoi, că 
pentru Saussure lingvistica este, înainte de toate, o ştiinţă 
psihologică; cf. II, 1.3.1. 

26 Saussure, însă, nu face această distincţie. Pentru 
el, „particularul” (şi chiar „parţialul”) pare să fie, prin el 
însuşi, „exterior”. Cf. CLG, p. 127 - 128, unde se stabileşte 
opoziţia între „fapte parţiale” şi „fapte referitoare la 
sistem”. 

27 CLG, p. 38, 142. 

28 CLG, p. 125. 

nice nici măcar nu tind să schimbe sistemul. Nu s-a 
dorit trecerea de la un sistem de raporturi la un altul; 
modificarea nu priveşte ordonarea, ci elementele 
ordonate”; „schimbările se produc în afara oricărei 
intenţii”; şi, în faimoasa comparaţie cu jocul de şah: „Nu 
există decât un punct în care comparaţia nu ţine: jucătorul 
de şah are intenția să efectueze mişcarea şi să exercite o 
acţiune asupra sistemului, în timp ce limba nu 
premeditează nimic; piesele ei se deplasează - sau, mai 
degrabă, se modifică - în mod spontan şi întâmplător” 29. 

Aşadar, sistemul este „imobil” în sensul că nu se 
mişcă de la sine (şi nu în sensul că ar fi lipsit de mişcare, 
că s-ar afla în nemişcare) şi pentru că „un sistem nu dă 
naştere altuia”. Acesta este, fără îndoială, un lucru întru 
totul cert şi acceptabil30, dar nu implică propriu-zis 
exterioritatea [caracterul extern al] schimbării. Căci, chiar 
după Saussure, „este intern tot ceea ce face ca sistemul să 
se modifice într-o măsură oarecare” 31; asta înseamnă că 


schimbarea, chiar având o motivaţie „externă”, ar trebui să 
fie considerată ca internă. (Dar aici intervine un alt sens al 
„exteriorităţii”. Saussure ştie că schimbarea „face ca 
sistemul să se modifice”, dar crede că ea nu are loc decât 
indirect: în mod direct s-ar modifica numai termenii izolaţi, 
şi nu raporturile dintre ei. Aceasta, însă, e în contradicţie 
cu propria-i concepţie despre limbă. Dacă limba este un 
„joc de opoziții”, şi „într-o stare de limbă totul se bazează 
pe raporturi” 32, atunci termenii care exprimă raporturile 
înseşi sunt determinaţi de acestea şi nu invers. Prin 
urmare, schimbarea poate avea sens numai ca modificare a 
raporturilor; când se modifică doar termenii ca atare, se 
poate spune că, din punct de vedere structural, „nu s-a 
întâmplat nimic”. Astfel, chiar în exem Note: 

29 CLG, p. 124, 125, 130. 

30 în ciuda părerii lui R.S. Wells, De Saussure's 
Sistem, p. 2, după care „the idea that a change suffered by 
a sistem (a particular language at a particular time) is 
never engendered by that sistem itself” ar fi, în CLG, una 
dintre cele două idei „evident, de nesusţinut”. 

31 CLG, p. 44. 

32 CLG, p. 176. 

plul dat de Saussure (cel al dispariţiei cazului subiect 
în franceză) 33, este evident că ceea ce se anulează este o 
opoziție, un raport sistematic, şi nu pur şi simplu un 
„termen”; schimbarea priveşte, anume, „ordonarea”, nu 
numai „noţiunea particulară de caz subiect”, căci un 
asemenea caz nu poate exista decât prin opoziţie cu un alt 
caz, „non-subiect”. Restul argumentării lui Saussure cu 
privire la această temă34 gravitează, din păcate, în jurul 
unei ambiguităţi fundamentale: Saussure examinează din 
punctul de vedere al sistemului nu schimbările înseşi 
despre care el vorbeşte, ci numai „urmările” lor, care, de 
fapt, sunt secundare şi indirecte35. Cât priveşte non- 
intenţionalitatea, este adevărat că „limba nu premeditează 


nimic”, că nu are „finalitate obiectivă” (cf. VI, 5.3.1.); dar 
asta nu înseamnă că schimbările nu ar fi intenţionale, în 
realitate, prin chiar felul în care se produc, schimbările nu 
pot fi înţelese decât ca procese constituite prin acte 
intenţionale şi finaliste (cf. III, 3.2.2. Şi 4.3.3.). De altfel, 
argumentarea lui Saussure se întemeiază, şi în acest caz, 
pe ambiguitatea deja menţionată: Saussure nici măcar nu 
pune problema intenţionalităţii schimbărilor (fonetice) ca 
atare, ci doar arată că acestea nu s-au produs cu scopul de 
a realiza organizarea gramaticală, care este consecinţa lor 
indirectă. Căci, pentru el, schimbările fonetice sunt, prin 
definiţie, „întâmplătoare”, „involuntare” şi „oarbe” 36. 

Note: _ 

33 CLG, p. 136. In legătură cu această schimbare, 
Saussure spune că ea „capătă aparenţa unei, legi numai 
pentru că se realizează într-un sistem” şi că „ceea ce 
creează iluzia că faptul diacronic se supune aceloraşi 
condiţii ca şi cel sincronic este ordonarea riguroasă a 
sistemului”. Dar ceea ce se realizează într-un sistem nu 
este intern? Şi cum se ajunge la „ordonarea riguroasă a 
sistemului” dacă nu prin schimbări care se produc 
sistematic? 

34 CLG, p. 122127, 

35 Aşa, de exemplu, în cazul accentului în franceză 
(CLG, p. 126), schimbarea care ar fi de lămurit (sau a cărei 
„asistematicitate” ar trebui demonstrată) nu este 
deplasarea accentului - care, în realitate, nici măcar nu a 
avut loc -, ci reducerea şi căderea silabelor posttonice. 
„Este evident că nu s-a urmărit schimbarea sistemului” de 
accentuare, spune Saussure. Fără îndoială; dar avem a 
face cu „repercusiunea” unei schimbări sistematice şi nu 
cu un simplu accident. 

36 Cf. CLG, p. 216, 319, 323 etc. 

Rezultă, aşadar, că, pentru a susţine teza 
exteriorităţii schimbării, Saussure a trebuit să forţeze 


propria concepţie despre limbă şi să recurgă la o 
argumentaţie vicioasă şi contradictorie. Şi trebuie să 
reamintim că această argumentaţie este esenţială pentru 
stabilirea antinomiei dintre sincronie şi diacronie37. - 
1.2.3. Cealaltă trăsătură  „asistematică” a faptului 
diacronic (a schimbării) este caracterul său „particular” 
(cf. nota 26) 3 g. Schimbările lingvistice sunt, după 
Saussure, „particulare” în următoarele sensuri: a) nu sunt 
„globale” (adică nu afectează sistemul în totalitatea lui şi 
nu se produc simultan într-o întreagă comunitate 
lingvistică) 39; b) nu formează un sistem între ele40; şi c) 
afectează numai elemente particulare şi izolate, 
independent de raporturile sistematice41. Prima 
caracteristică este în afară de orice îndoială, şi merită să 
fie scos în evidenţă faptul că Saussure respinge în mod 
clar nefericita idee a „inovaţiilor generale” (cf. III, 3.2.3.). 
Cea de a doua caracteristică este acceptabilă numai 
parţial: fără 

Note: 

37 Cf., de exemplu: CLG, p. 123: „aceste fapte 
diacronicef...] nu au nicio legătură cu faptul static pe care 
l-au produs; ele sunt de natură diferită”; şi la p. 124: „un 
fapt diacronic este un eveniment care îşi are în sine însuşi 
raţiunea de a fi; consecinţele sincronice particulare care 
pot decurge de aici îi sunt complet străine”. Evident, în 
cele două perspective Saussure nu se referă Ja aceleaşi 
fapte. Cf. şip. 126 - 127, 135, 141, 217 ş.a. 

3 S Acest aspect al doctrinei lui Saussure a fost 
analizat cu multă pătrundere de R.S. Wells, De Saussure's 
Sistem, p. 19 - 22. 

39 Saussure nu face explicit această distincţie, dar 
afirmaţiile sale pe această temă par să o implice. Cf. CLG, 
p. 108: „factorul istoric al transmiterii domină limba în 
întregime şi exclude orice schimbare lingvistică generală 
şi bruscă; p. 127: „Alterările nu afectează niciodată 


sistemul în bloc, ci unul sau altul dintre elementele salej... 
j. Fără îndoială, fiecare alterare are repercusiunea sa 
asupra sistemului; dar faptul iniţial a afectat un singur 
punct”; p. 138: „faptele diacronicei...! se impun limbii, dar 
nu prezintă nimic care să aibă un caracter general”; p. 
142: „Vorbirea este locul unde se află germenele tuturor 
schimbărilor: fiecare dintre ele este lansată, mai întâi, de 
un număr de indivizi înainte de a intra în uz”. 

40 CLG, p. 135: modificarea semantică a fr. poutre 
„nu depinde de alte schimbări care s-au putut produce în 
acelaşi timp”. Cf. şi p. 138, 144. 

41 Cf. afirmaţiile citate în nota 3, precum şi CLG, p. 
124 - 125, 204. 

Îndoială, există schimbări „izolate”, precum aşa- 
zisele „modificări fonetice sporadice” şi unele schimbări 
semantice (care, totuşi, pot să aibă o justificare sistematică 
specifică), dar ele nu reprezintă regula în istoria limbii42. 
Cea mai discutabilă, însă, este caracteristica a treia. Într- 
adevăr, Saussure înţelege prin caracter „particular” tocmai 
caracterul sistematic al schimbărilor (fonetice), sau, altfel 
spus, regularitatea lor, pe care o recunoaşte fără 
rezerve43. Ceea ce se schimbă, spune Saussure, este un 
fonem, o trăsătură fonică; aşadar, în orice caz, un „element 
izolat”. Asta înseamnă, însă, că schimbarea afectează un 
mod sistematic, un model de realizare (cf. III, 4.4.4.). Dar 
Saussure nu interpretează aşa: „oricare ar fi numărul 
cazurilor în care se verifică o lege fonetică, toate faptele 
pe care le îmbrăţişează nu sunt decât manifestările unui 
singur fapt particular” 44. Totodată, un fonem există ca 
atare numai prin opoziţie cu alte foneme, iar o trăsătură 
distinctivă este, tocmai, „marca” unei opoziții, adică a unui 
raport sistematic. Astfel, în unul din exemplele lui 
Saussure - acela al aspiratelor sonore indo-europene care 
devin aspirate surde în greacă45 - este evident că ceea ce 
se modifică este o corelaţie şi o întreagă „serie” 


fonematică. Cu toate acestea, după Saussure, chiar în 
acest caz este vorba nu de un fapt „sistematic“, ci numai 
de modificarea unei „particularităţi fonice” 46. Căci, 
pentru 

Note: 

42 Alte schimbări - ca, de pildă, cele care constituie 
„revoluţia fonologică a spaniolei din Secolul de Aur” -, 
chiar fără a fi simultane, formează un sistem între ele în 
cadrul unei epoci istorice, în sensul că răspund aceleiaşi 
finalităţi sistematice generale. Totodată, fiind vorba de 
„fapte diacronice”, eventuala legătură dintre ele trebuie 
luată în consideraţie şi în perspectivă diacronică; iar în 
această perspectivă, multe schimbări se înlănţuie unele cu 
altele, în sensul că o schimbare produce o nouă condiţie de 
instabilitate (cf. IV, 4.5.). 

43 Cf. CLG, p. 204: „Este ca un fonem care se 
transformă: eveniment izolat, ca toate evenimentele 
diacronice, dar care are drept consecinţă alterarea într-un 
mod identic a tuturor cuvintelor unde apare fonemul în 
discuţie; în acest sens sunt schimbările fonetice absolut 
regulate”. 

44 CLG, p. 137. 

45 CLG, p. 134. 

46 CLG, p. 136. 

Saussure, sistematic înseamnă exclusiv gramatical, 
iar „schimbarea lingvistică” înseamnă, practic, „schimbare 
fonetică”. Identificarea, pe de o parte, între „fonetic” şi 
„evolutiv” şi, pe de altă parte, între „gramatical” şi 
„Sincronic” este una dintre tezele fundamentale ale 
Cursului41. Schimbarea fonetică este, astfel, 
„asistematică” şi „exterioară limbii” pur şi simplu în sensul 
că nu este gramaticală, că nu afectează decât „substanţa 
materială a cuvintelor” 48; şi asta înseamnă că, sub acest 
aspect, pretinsa antinomie reală dintre sincronie şi 
diacronie se întemeiază, în ultimă analiză, pe o convenţie 


semantică. 

1.2.4. Dar această convenţie nu elimină, fireşte, 
sistematicitatea schimbării fonetice ca schimbare fonică. 
În această privinţă, cucerirea cea mai importantă a 
fonologiei diacronice a fost aceea de a fi demonstrat că 
schimbarea fonetică priveşte sistemul de moduri fonice al 
limbii, şi nu „sunetele“ izolate; iar prin aceasta s-a 
demonstrat şi autonomia, fie ea şi relativă, a sistemelor 
fonologice ca sisteme de moduri tehnice, ca „modele de 
realizare” pentru aspectul material al limbii. Saussure, în 
schimb, vede în aspectul fonic materialitatea, şi nu forma 
specific lingvistică. E adevărat că el observă 
sistematicitatea „fonemelor” 49, dar nu izbuteşte să le 
găsească acestora niciun loc în studiul sincronic al limbii. 
„Fonologia” lui, în ciuda faptului că priveşte şi „descrierea 
de sunete într-o stare de limbă”, se situează, în realitate, 
„în afara timpului” şi este o ştiinţă a vorbirii50. Ştiinţă a 
limbii este, pentru Saussure, „fonetica”, dar ea este 
„istorică” 51 şi se identifică, prac-Note: 

47 Cf. CLG, p. 124 - 127; p. 200: „Caracterul 
diacronic al foneticii concordă foarte bine cu principiul că 
nimic din ceea ce este fonetic nu este semnificativ sau 
gramatical”; p. 216: „dacă ar interveni gramatica, 
fenomenul fonetic s-ar confunda cu faptul sincronic, lucru 
absolut imposibil”; p. 232; p. 324: „un fenomen evolutiv, 
fonetic, şi nu gramatical, nici permanent”. 

48 CLG, p. 38. 

49 CLG, p.59, 171. 

50 CLG, p. 200, 57. 

51 CLG, p. 57. Dar este, în realitate, o incongruenţă. 
Chiar dacă fonemele ar fi simple specii materiale, iar nu 
forme lingvistice, şi ar aparţine numai vorbirii, ele tot nu 
ar putea avea istorie, pentru că vorbirea nu o are: istorie 
are numai tic, cu lingvistica diacronică52, aşa cum 
lingvistica sincronică se identifică cu gramatica53. 


1.2.5. Cu toate acestea, dacă n-ar exista decât 
schimbări fonetice, antinomia ar putea să se justifice54. 
Dar dacă schimbările fonetice pot fi declarate, prin 
convenţie, „asistematice”, pe baza faptului de a nu fi 
gramaticale, aceeaşi convenţie nu e aplicabilă schimbărilor 
gramaticale, care şi ele există. Este adevărat că multe 
dintre acestea „se rezolvă prin schimbările fonetice” (ca 
urmare indirectă a acestora) 55. Totuşi, „o dată eliminat 
factorul fonetic, rămâne un reziduu care pare să justifice 
ideea unei istorii a gramaticii; aici este adevărata 
dificultate” 56. Saussure recunoaşte, deci, în mod clar 
dificultatea (care, în fond, e o contradicţie), dar nu 
încearcă în vreun fel să o elimine, ci, invocând doar unele 
raţiuni didactice, spune numai că, distincţia |separaţia] 
între diacronic şi sincronic trebuie menţinută totdeauna’. 
Asta înseamnă că, în judecata sa, convenţia sfârşeşte prin 
a prevala în faţa realităţii faptelor. 

1.3.1. La Saussure întâlnim, prin urmare, o serie de 
intuiţii luminoase cu privire la schimbarea lingvistică - în 
special aceea că motivul schimbării rezidă nu în 
„momentul istoriceşte obiectiv” al limbajului (în limbă), ci 
în „momentul său subiectiv” (în vorbi-Note: 

limba. În termeni actuali, am spune că poate exista 
doar o fonologie istorică („diacronică”). Dacă prin fonetică 
se înţelege. ştiinţa fonică a vorbirii, atunci „fonetică 
istorică” e o contradicţie în termeni. Schimbările fonetice, 
ca procese care se produc în limbi, sunt toate „fonologice”. 
Există inovații fonetice, dar nu schimbări fonetice. 

52 CLG, p. 2 (K): „Fonetica, şi fonetica în întregime, 
este cel dintâi obiect al lingvisticii diacronice”. „53 Cf. 
CLG, p. 191. 

54 Cf. CLG, p. 200: „Dacă evoluţia limbii s-ar reduce 
la aceea a sunetelor, opoziţia dintre obiectele proprii celor 
două părţi ale lingvisticii s-ar lumina dintr-odată: s-ar 
vedea limpede că diacronic echivalează cu non-gramatical, 


iar sincronic cu gramatical”. 

55 CLG, p.2 (II. 

56 CLG, p. 203. 

re) 51, ca şi aceea privind interpretarea analogiei 
drept „creaţie sistematică” şi respingerea „inovatiilor 
generale” -, dar, împreună cu ele, găsim şi o serie de 
contradicții. Acestea din urmă se datorează nu numai 
punctului de vedere pe care Saussure îl adoptă, ci şi unor 
aspecte esenţiale ale doctrinei sale, şi anume: a) 
identificarea stării de limbă cu limba pur şi simplu (cf. I, 
3.3.1.); b) concepţia despre limbă ca „sistem gata făcut”, 
ca fe pyov; c) faptul de a fi plasat limba în empireul 
„masei” lui Durkheim (cf. II, 1.3.1.), care reprezintă forma 
minoră a platonismului acestuia şi implică separaţia între 
limbă şi activitatea lingvistică concretă. 

1.3.2. Într-adevăr, Saussure admite că sincronia 
(„starea de limbă”) este o „aproximaţie”, o „simplificare 
convenţională” 59, şi cu toate acestea nu o dată tinde să-i 
atribuie permanenţă şi să o identifice cu „limba” ca atare: 
„sistemul de valori considerate în sine şi înseşi aceste 
valori considerate în funcţie de timp”; „limba este un 
sistem în care toate părţile pot şi trebuie să fie considerate 
în solidaritatea lor sincronică” 60. Tot aşa, el consideră că, 
tot ceea ce se numeşte „gramatică generală” aparţine 
sincroniei 61 şi, după cum s-a văzut, stabileşte o opoziţie 
între, fonetic şi evolutiv, pe de o parte „gramatical şi 
permanent“, pe de altă parte (cf. nota 47). Pentru Saussure 
sistemul este, în fond, o stare; iar starea este, într-un fel, 
stabilă. lar diacronia apare, bineînţeles, ca străină 
sistemului şi de neînțeles dacă sincroniei i se atribuie 
„permanenţă”, iar acel „în sine” al limbii este identificat cu 
un moment din istoria sa. Or, în realitate, un sistem 
lingvistic în uz este tot-Note: 

57 Cf. A. Pagliaro, // segno vivente, p. 119”. * Cf. 
Forma y sustancia, p. 61. 


59 CLG, p. 147. 

60 CLG, p. 119, 127. 

61 CLG, p. 145. In realitate, „gramatica generală” se 
referă la planul universal al vorbirii (cf. II, 2.1.), singurul în 
care pot fi definite unităţile şi funcţiile lingvistice. Cf. 
Logicismo y antilogicismo, p. 21; Determinaci în y entorno, 
p. 32 - 33 şi nota 63; de asemenea, în lucrarea de faţă, III, 
nota 42. Nu trebuie confundat planul teoriei cu planul 
descrierii lingvistice. 

deauna sincronic în două sensuri: în sensul că, în 
orice moment, fiecare din elementele sale se află în relaţie 
cu altele şi în sensul că sistemul însuşi este sincronizat cu 
utilizatorii săi (cf. 1.2.1.). Dar tocmai în virtutea acestui 
ultim motiv, el nu este static, ci dinamic. Mai mult decât 
atât, „staticitatea”, în ciuda aparentului paradox, nu este 
un fapt sincronic, ci un fapt diacronic: pentru a o sesiza 
trebuie să ne deplasăm pe linia timpului (cf. I, 3.3.1.). 

1.3.3. Schimbarea este pentru Saussure 
„deteriorare”, „perturbare”, „lupta unei forțe oarbe 
împotriva organizării sistemului”, şi asta tocmai pentru că, 
în concepţia sa, limba este, în fond, un sistem închis, 
„făcut” o dată pentru totdeauna: o „abstracţie 
concretizată”. Această concepţie, care îşi are originea 
imediată la Schleicher, se dezvăluie plenar în comparatia 
între limbă şi sistemul planetar: „Este ca şi cum una dintre 
planetele care gravitează în jurul soarelui şi-ar schimba 
dimensiunea şi greutatea: acest fapt izolat ar antrena 
urmări generale şi ar răsturna echilibrul întregului sistem 
solar” 62. Avem a face, evident, cu o parafrazare a 
faimoasei afirmaţii a lui Copernic că în sistemul solar totul 
este relaţionat şi înlănţuit în aşa fel „ut în nulla parte 
possit transponi aliquid sine reliquarum partium ac totius 
universitatis confusio-ne”. Dar analogia este foarte 
nepotrivită. Limba nu este un sistem de lucruri, ci un 
sistem tehnic, de modele şi moduri de a face (cf. II, 3.1.3.); 


şi nu este un sistem închis, ci deschis (cf. IV, 4.1.1.). De 
aceea, în sistemele lingvistice se pot introduce noutăţi 
„sine totius universitatis confusione”. Este adevărat că 
orice schimbare modifică întrucâtva sistemul său, cel 
puţin, echilibrul acestuia, dar nu îl răstoarnă: după cum 
arată chiar Saussure, schimbarea nu este „globală“ (cf. 
1.2.3.). Într-adevăr, limba este un sistem complex, de multe 
structuri care se întrepătrund în aşa fel că, de exemplu, o 
schimbare produsă într-o paradigmă nu afectează în mod 
necesar şi imediat raporturile dintre această paradigmă şi 
celelalte paradigme de acelaşi ordin, nici raporturile 
interne ale acestora din urmă. Altminteri, orice schimbare 
ar 

Note: 

62 CLG, p. 124. 

Implica o revoluţie, şi sistemul ar fi lipsit de 
continuitate. Tot aşa, schimbarea nu duce la inevitabila 
decadenţă şi ruină a limbilor, cum gândea Schleicher, 
tocmai pentru că ea nu e „deteriorare”, ci „reconstruire”. 

1.3.4. In sfârşit, Saussure observă că limba se 
schimbă prin vorbire (cf. 1.2.2.), ba, mai mult, vede că 
momentul elementar al schimbării este „adoptarea” 63. Cu 
toate acestea, schimbările au loc, pentru el, între două 
„stări de limbă” şi în afara sistemului, deoarece vorbirea 
pe care o are în vedere - fiind un fapt „individual”, nu 
„social” - este o realitate ruptă de limbă64. Saussure nu 
ignoră efectele sistematice ale schimbărilor şi chiar 
observă că faptele diacronice nu au o dispunere lineară, ci 
se redistribuie în mod continuu în sisteme diferite (cf. VI, 
nota 82); redistribuirea este şi ea un rezultat: procesul 
corespunzător se realizează în afara limbii, limbă în care. 
schimbările ce se produc între două stări nu-şi găsesc 
niciun loc (cf. 1.2.1.). Asta înseamnă că Saussure ia în 
consideraţie numai „schimbarea înfăptuită”, schimbarea ca 
mutație, şi ignoră procesul schimbării ca atare, 


schimbarea în curs65. Schimbarea saussuriană este 
substituție a unui element prin altul: pentru ca în limbă să 
apară un fapt nou, este necesar ca cel vechi să-i cedeze 
locul (cf. 1.1.3.). Şi nu în limba înţeleasă ca tehnică 
lingvistică a fiecărui vorbitor (ceea ce ar fi acceptabil: cf. 
II, nota 53), ci, anume, în „limba masei”. Căci, după 
Saussure, „în istoria oricărei inovaţii ne întâmpină 
totdeauna două momente distincte: 1. acela în care 
inovaţia apare la indivizi; 2. acela în care ea a devenit un 
fapt de limbă, exterior identic, dar adoptat de către 
comunitate” 66/Aici e cazul să ne întrebăm în care 

Note: 

63 Cf. CLG, p. 38: „impresiile recepționate atunci 
când îi auzim pe ceilalţi sunt cele care modifică 
deprinderile noastre lingvistice”. 

„Cf. II, 13.1., şi SNH.p. 29 - 30. 

65 în legătură cu aceasta, R.S. Wells, De Saussure's 
Sistem, p. 23, observă că Saussure neglijează schimbările 
privind frecvenţa, considerându-le ca „fapte sincronice”, 
dat fiind că ele nu schimbă limba. In realitate, ele nu 
schimbă sistemul, însă schimbă norma, adică echilibrul 
sistemului (cf. II, 3.1.3.); iar o schimbare a sistemului este, 
tocmai, o deplasare totală a normei. Cf. SNH, p. 64 - 65. 

A dintre aceste două momente se situează schimbarea. 
„In vorbire”, ar răspunde, probabil, Saussure67. Dar prin 
aceasta se ajunge la o gravă aporie, căci de câţi indivizi 
este nevoie pentru a constitui „masa” sau „colectivitatea”? 
Să ne imaginăm o comunitate lingvistică minimă, formată 
din zece indivizi. Câţi indivizi vor trebui să accepte o 
inovaţie pentru ca ea să devină un „fapt de limbă”? Patru, 
cinci, majoritatea, sau toți? Dar dacă n-o acceptă niciodată 
toţi cei zece şi vechiul sistem rămâne împărţit în două 
„dialecte”? Adevărul este că „al doilea moment” stabilit de 
Saussure nu există ca atare: există o serie de momente 
corespunzătoare actelor individuale de adoptare a faptului 


lingvistic nou ca „model”, sau, altfel spus, ca fapt de limbă 
(cf. III, 3.2.2.); iar „inovaţia” începe să aparţină limbii din 
momentul în care începe „să se răspândească”, adică să fie 
adoptată ca model de exprimare de către vorbitori. Aici se 
găsesc în conflict cele două opoziții saussuriene între 
limbă şi vorbire: cea esenţială şi adevărată - între „virtual” 
şi „actual” - şi cea cantitativă şi falsă - între „social” şi 
„individual”. Saussure observă că „în limbă nu intră nimic 
care să nu fi fost încercat în vorbire” 69; dar ceea ce „se 
încearcă” este deja „limbă” şi nu pur şi simplu „vorbire”, 
iar ceea ce e „practică exclusivă a unui număr oarecare de 
indivizi” (cf. nota 39) aparţine deja limbii acestor indivizi şi 
a intrat deja în „uz” 70. Pentru a menţine antinomia dintre 
sincronie şi diacronie - dintre „sistem” şi schimbare - 
Saussure sacrifică varietatea limbii istorice71 şi încearcă 
să plaseze diacronicul pe terenul vorbirii (vorbire sepa- 
Note: 

66 CLG, p. 143. 

67 Nu e o simplă presupunere; cf. CLG, p. 142 - 143. 

68 Cf. SNH, p. 24 ş.a. Este ceea ce, cu un dogmatism 
infatuat şi cu o aroganță penibilă, refuză să înţeleagă A. 
Burger, în CFS, 17, 1960, p. 66. 

69 CLG, p. 237. 

70 în felul acesta, schimbarea reprezintă negarea 
clară a ideii de „limbă a masei”, întrucât trebuie să 
înceapă de la un individ şi să se extindă la alţii; dar, în 
acelaşi timp, ea este confirmarea caracterului „social” al 
limbii, în sensul originar al acestui termen (cf. II, 1.3.3.). 

71 Să ne amintim că „starea de limbă” saussuriană 
este o „simplificare convențională” şi că Saussure 
recunoaşte explicit dificultăţile, atât temporale cât şi rată 
de limbă printr-o altă antinomie). Dar aceasta e o 
contradicţie în termeni, căci vorbirea, fiind „ocazională” şi 
„momentană”, este lipsită de continuitate: ea este prin 
excelenţă „sincronică” (cf. nota 51). Şi este o contradicţie 


chiar în cadrul sistemului lui Saussure, căci lingvistica sa 
„diacronică” este, tocmai, o „ştiinţă a limbii”, nu a 
vorbirii72. Cu alte cuvinte: ceea ce se schimbă este limba, 
dar schimbarea nu se poate studia în limbă, pentru că este 

Note: 

spaţiale, care se ivesc în delimitarea ei (CLG, p. 147). 
Or - exact invers faţă de ceea ce atât de des se crede -, 
simplificările convenţionale se justifică şi se dovedesc a fi 
nedăunătoare în „practică”, în investigația empirică şi în 
descrierea sistematică; dar ele sunt inadmisibile în teorie, 
care trebuie să încerce să ţină integral seamă de realitate. 
În orice caz, teoria nu trebuie să uite simplificările 
operaţionale pe care le-a efectuat şi nu trebuie să 
confunde convențiile cu realitatea. Şi, bineînţeles, o 
antinomie reală nu poate să se întemeieze pe o 
„simplificare convenţională”, pe o noţiune aproximativă. 

72 A.  Sechehaye, Les trois  lingvistiques 
saussuriennes, „Vox Romanica”, V, 1940, p. 7 - 9, afirmă, în 
mod just, că antinomia dintre sincronie şi diacronie se 
depăşeşte în vorbire, care, într-un anumit fel, ar face parte 
din amândouă, fiind în acelaşi timp utilizare şi depăşire a 
limbii. Fără îndoială. Dar problema care se pune este să 
stabilim cum se depăşeşte antinomia în limbă şi în 
studierea acesteia, şi nu, pur şi simplu, cum se rezolvă în 
activitatea lingvistică, unde, în realitate, antinomia nu 
există, şi nici nu s-a presupus că există. Că vorbirea 
depăşeşte limba şi îi este, într-un anumit sens, anterioară o 
arată însuşi Saussure: „limba este necesară pentru ca 
vorbirea să fie inteligibilă şi să-şi producă toate efectele; 
dar vorbirea este necesară pentru ca limba să se 
stabilească; istoriceşte, faptul de vorbire este întotdeauna 
cel care precede” (CLG, p. 38). De aceea, cele arătate de 
Sechehaye constituie numai punctul de plecare al 
depăşirii, nu depăşirea însăşi a antinomiei. Într-adevăr, 
schimbarea se produce prin vorbire, dar se realizează în 


limbă. Iar problema schimbării este, tocmai, o problemă 
„de limbă”, şi nu „de vorbire”; în vorbire putem studia 
„inovaţiile”, dar nu schimbarea (cf. III, 3.2.1.). Este 
adevărat, totuşi, că principiul schimbării (şi al limbii) este 
vorbirea; şi nu vorbirea „eterogenă”, ci vorbirea care se 
constituie ca limbă. In legătură cu aceasta se cuvine să 
amintim profunda intuiţie a lui Saussure, anume că 
facultatea limbajului este, în fond, facultatea „de a 
constitui o limbă, adică un sistem de semne distincte 
corespunzând unor idei distincte” (CLG, p. 27). Intr- 
adevăr, chiar şi actele de vorbire absolut „inedite” sunt 
deja, prin finalitatea lor, „limbă”, întrucât sunt „pentru 
altcineva” (cf. III, 2.3.4.). În acelaşi sens, şi nu în sens 
strict saussurian, trebuie interpretată şi afirmaţia lui 
Saussure că „nu este, deci, himeric să spunem că limba e 
cea care face unitatea limbajului” (CLG, p. 27). 

„Exterioară sistemului”; schimbarea ar trebui să fie 
studiată în vorbire, dar este imposibil, pentru că vorbirea 
nu este „diacronică”. Din acest cerc nu se poate ieşi dacă 
se acceptă tezele saussuriene. Şi, într-adevăr, Saussure nu 
înţelege că ar putea exista un studiu propriu-zis al 
schimbării: „diacronia” sa (fonetica istorică) este un simplu 
registru de schimbări care s-au produs7/3. 

1.3.5. În concluzie: preocupat să stabilească în mod 
ferm sincronia şi să deosebească punctul de vedere 
sincronic de cel diacronic, Saussure nu observă că 
diferenţa dintre cele două puncte de vedere este numai de 
perspectivă, şi nu caută să le împace. Dimpotrivă, el 
transformă diferenţa de perspectivă într-o inacceptabilă 
antinomie reală, fără să observe că „faptul diacronic” este, 
în realitate, producerea unui „fapt sincronic” şi că 
„Schimbarea” şi „reorganizarea sistemului” nu sunt două 
fenomene diferite, ci un singur fenomen7/4. Adesea 
doctrina saussuriană e considerată ca fiind opusul aşa- 
numitului „atomism” al neo-gramaticilor. Acest lucru este 


însă numai în parte exact, căci Saussure nu li se opune 
neogramaticilor pe terenul propriu al acestora. Diacroniei 
„atomiste” Saussure îi opune sistematicitatea sincroniei; 
dar în domeniul istoriei limbii - cel care este specific 
neogramaticilor - el nu numai că nu se opune 
„atomismului”, dar încearcă să-l facă radical şi să-l justifice 
teoretic. Diacronia lui Saussure este mult mai „atomistă” 
decât acea Sprach. gesch. Ich. te-a lui H. Paul”. 

Note: 

73 Cf. CLG, p. 38: „Poate fi interesant să căutăm 
cauzele acestorschimbări, şi studiul sunetelor ne va ajuta 
la aceasta; dar nu acest lucru este esenţial: pentru ştiinţa 
limbii va fi totdeauna suficient să constate transformările 
de sunete şi să calculeze efectele lor”. 

74 A. Alonso, în prefața sa la ediţia spaniolă a CLG 
(Buenos Aires, 1945), p. 10, în notă, spune: „ca ansamblu 
şi ca stil mental, antinomiile lui Saussure provin de la 
Hegel, prin filiera lingvistului hegelian V. Henry; probabil 
să fie aşa. Dar asemănarea între Saussure şi Hegel nu 
merge foarte departe. Antinomiile hegeliene se rezolvă 
continuu în plenitudinea concretă şi dinamică a realului; în 
schimb, cele ale lui Saussure sunt abstracte şi rămân 
ireductibile. 

75 Acelaşi A. Alonso, în prefața citată în nota 
precedentă, p. 20, consideră că, din antinomia 
saussuriană, „işi păstrează deplina valabilitate dublul 
punct de 

2.1. În fond, antinomia dintre sincronie şi diacronie 
pare să fie expresia insurmontabilei dificultăţi pe care 
Saussure o întâmpină în concilierea laturii semnificative 
(„spirituale”) cu latura materială a limbajului, şi, totodată, 
manifestarea unui conflict intim în propria persoană, între 
pătrunzătoarea sa viziune asupra realităţii lingvistice şi 
nesiguranța conceptului său de limbă. Într-adevăr, 
Saussure ocupă un loc de frunte în istoria lingvisticii nu 


numai prin numeroasele şi incontestabilele valori ale 
doctrinei sale, ci şi prin faptul că ilustrează un moment de 
criză. Saussure mai este încă un lingvist „naturalist”, dar, 
în acelaşi timp, odată cu el începe criza naturalismului. Pe 
de o parte, Saussure concepe limba, în continuare, ca pe 
un „obiect natural”, adică un obiect exterior omului (căci 
acesta este sensul expresiei „limba masei”, nu cel originar, 
de „social“; cf. II, 1.3.2.); pe de altă parte, el intuieşte 
istoricitatea esenţială a limbii (cf. 1.1.2.) şi, considerând 
„limba în funcţiune”, o interpretează ca tehnică concretă 
(şi istorică) a vorbirii - adică, în fond, ca „obiect cultural” 
-, chiar fără să-şi dea seama că „limba în funcţiune” este 
propriu-zis vorbirea76. De asemenea, prin conceptul de 
valoare 77 - pe care, din păcate, nu îl interpretează ca 
valoare culturală (ceea ce i-ar fi îngăduit să reconsidere şi 
latura materială a limbajului) - se îndepărtează de 
naturalism în alt sens, dar într-un sens tangenţial faţă de 
realitatea 

Note: 

vedere pentru un dublu studiu: în plan sincronic, 
acela al vorbitorului care trăieşte intern funcţionarea 
limbii sale; în plan diacronic, cel extern, al istoricului care 
observă transformările ei succesive”. Aceasta este, fără 
îndoială, dimensiunea cu adevărat reală a distincţiei (cf. I, 
2.3.1.); dar în acest sens distincţia nu e saussuriană. Să nu 
uităm că diacronia lui Saussure nu este istorie şi că, în 
termenii disciplinelor lingvistice, antinomia sa se reduce, 
în ultimă analiză, la opoziţia dintre fonetica istorică şi 
gramatica descriptivă. 

76 Se spune, de obicei, că Saussure a neglijat 
„lingvistica vorbirii”. Aceasta nu este în întregime exact: în 
capitolele sale asupra funcţionării limbii (CLG, II, 5 - 6, p. 
176 - 190) se găsesc cele mai bune exemple ale unei astfel 
de lingvistici. Astfel, în cazul schemei asociative a 
cuvântului enseignement (p. 181), nu este vorba, propriu- 


zis, de raporturi care se stabilesc „în limbă”, ci de 
raporturi între un cuvânt spus şi „contextul său lingvistic”; 
cf. Determinación y entorno, p. 48. 

77 CLG, p. 161 ş.a. 

culturală a limbii, căci tinde să interpreteze sistemele 
lingvistice ca pe nişte „obiecte matematice”. Tot în acest 
sens se orientează teza sa că „limba este o formă şi nu o 
substanţă” 1*, precum şi aceea că, în limbă există numai 
diferenţe, fără termeni pozitivi 79, în felul acesta, 
lingvistica saussuriană a putut să o apuce pe căi uneori 
foarte diferite80, deşi totdeauna în acord cu una sau alta 
din ideile esenţiale ale multilateralei doctrine a lui 
Saussure asupra limbajului. 

2.2. Şcoala geneveză (Bally, Sechehaye, Frei) şi-a 
concentrat atenţia mai ales asupra modurilor de 
funcţionare a limbii, asupra limbii ca tehnică a vorbirii; şi, 
întrucât „funcţionarea limbii” este propriu-zis vorbirea, nu 
trebuie să surprindă faptul că reprezen-Note: 

78 CLG, p. 175. Cf. Forma y sustancia, p. 66 - 67. 

79 CLG, p. 172. Teza caracterului negativ al 
unităţilor lingvistice se întemeiază pe o confuzie între 
planurile de abstractizare: numai calitatea de „unitate 
lingvistică în general” comportă „diferenţe” 
(neconfundarea unei unităţi cu celelalte), şi nu faptul de „a 
fi cutare unitate determinată în cutare sistem determinat”, 
în exemplul său cu litera t (CLG, p. 171 - 172), Saussure se 
referă la condiţiile faptului „de a fi literă”, şi nu la 
condiţiile faptului „de a fi litera t” (deşi în demonstraţia 
grafică este vorba, tocmai, de condiţiile acestea din urmă), 
căci în sens concret (particular) „diferenţă” înseamnă 
anumite limite de variabilitate în realizarea unei unităţi 
funcţionale (cf. nota 8). Tot aşa, pentru ca un fonem să fie 
fonem, este suficient ca el să se opună altora, ca el să fie 
„ceea ce celelalte nu sunt”; pentru a fi, însă, cutare fonem, 
şi nu altul, el trebuie să posede o „identitate cu sine 


însuşi”, care este ceva pozitiv; cf. Forma y sustancia, p. 53. 
De exemplu, sp. /b/ este fonem pentru că se deosebeşte de 
restul fonemelor spaniole; dar el este fonemul /b/ - şi nu 
HI, Igl, /o/ etc. - deoarece corespunde unei anumite zone 
de funcţionalitate şi, în consecinţă, de realizare fonică. 
Apoi, nu numai în lingvistică, ci în general, o „clasă” este 
clasă pentru că se distinge de altele; şi este cutare clasă 
determinată în virtutea coeziunii interne care o constituie 
şi care o opune celorlalte clase: este absurd să se pretindă 
că pisicile sunt pisici pentru că nu sunt câini. Intr-un sens 
mai profund, afirmaţia că, în limbă nu există decât 
diferenţe, fără termeni pozitivi înseamnă că în limbaj 
coeziunea internă a „claselor” se determină prin unitatea 
de funcţie şi că „limitele” nu există ca atare (în 
„substanţă”) înainte de a fi stabilite de către forma 
lingvistică; cf. Forma y sustancia, p. 32 ş.a. 

*- Cf. SNH, p. 30 - 31, nota 2. 

tanţii acestei şcoli au dezvoltat tocmai o „lingvistică a 
vorbirii”. Această poziţie le-a permis să observe şi să 
studieze nu numai mecanismul transformării limbii în 
vorbire şi modul de selectare a materialului oferit de limbă 
pentru diferite momente ale exprimării (actualizare, 
„stilistica limbii”), ci şi vorbirea ca utilizare a limbii 
(parole organisee), precum şi depăşirea „sistematică” a 
„normei” prin intermediul vorbirii, în aspectele incipiente 
şi multiforme, încă neselecţionate istoric, ale acestei 
depăşiri (gram-maire  desfautes). Este, fără îndoială, 
„sincronie”, dar o sincronie mobilă, vie, dinamică. Dintre 
şcolile  saussuriene, şcoala geneveză este cea mai 
apropiată de înţelegerea limbii ca „obiect cultural”, cea 
mai atentă la nuanțele de semnificaţie şi la valorile 
subiective ale acestora, cea mai dispusă să înregistreze şi 
să valorifice multipla varietate „verticală” (cf. VI, nota 67) 
şi „stilistică” a limbii. Dar tocmai aceste aspecte cu totul 
pozitive ale poziţiei lor - conjugate cu insuficienta 


integrare a laturii materiale în sistematicitatea limbajului, 
precum şi cu lipsa de interes pentru varietatea „spaţială” - 
i-au împiedicat pe reprezentanţii acestei şcoli să iasă din 
sfera „facerii” cotidiene şi generice a limbii şi să se plaseze 
în perspectiva din care această „facere” apare ca proces 
istoric81. 

2.3. Glosematica, în schimb, concentrându-se asupra 
studierii structurilor lingvistice abstracte, desprinse nu 
numai de vorbire ca atare, ci şi, în general, de orice 
realizare într-o „substanţă” „a pornit în mod hotărât pe 
calea interpretării limbii ca „obiect matematic” 82, într- 
adevăr, „limba” lui Hielmslev este o „reţea de 

Note: 

81 Mai există un aspect care adesea devine negativ, 
şi anume dorinţa de a menţine şi apăra cu orice preţ 
„ortodoxia” saussuriană şi de a considera drept lipsă de 
înţelegere sau atac orice dezacord cu maestrul. Saussure a 
spus atâtea lucruri profunde şi susceptibile de a fi 
dezvoltate încât nu are, cu adevărat, nevoie să i se apere şi 
lipsurile sau scuzabilele incongruente; cf. nota 68. 

82 Pentru o discuţie critică asupra principiilor 
glosematicii, cf. Forma y sustancia, p. 38 ş.a. Acolo se 
găsesc şi indicaţiile bibliografice necesare. A se vedea, de 
asemenea, prezentarea lui B. Siertsema, A Study of 
Glossematics, Haga, 1955 şi, în ceea ce priveşte în special 
problema formei şi substanţei, F. Hintze, funcţii” - înţelese, 
acestea, în sens matematic, ca relaţii între „functivi” -, un 
obiect pur formal, independent de manifestarea sa în vreo 
„substanţă” oarecare (fonică, grafică etc). Temelia propriu- 
zisă a glosematicii o constituie teza saussariană că „limba 
este o formă şi nu o substanţă”, cu reducerea, în 
consecinţă, a limbii la o structură pur „formală“ 
(relaţională): tot ce nu e „formă pură”, în sens glosematic, 
nu este propriu-zis „limbă” (schemă), ci este realizare, 
„vorbire” (uz) *3 şi, în raport cu forma pură, este 


„substanţă”; aşa, de exemplu, limba fonică este o 
„Substanţă” în raport cu schema pe care o materializează. 
Această temelie nu este însă foarte solidă. În primul rând, 
chiar în cadrul doctrinei  glosematice, substanța 
„conţinutului” (substanța semantică) nu poate ocupa o 
poziție simetrică față de substanța „expresiei”. Pot exista 
diferite substanțe de realizare şi, într-un anumit sens, 
limba poate fi concepută ca independentă față de o 
substanţă particulară (deşi nu faţă de orice substanţă) 84. 
Dar există o singură substanţă a „conţinutului” şi, faţă de 
aceasta, evident, forma lingvistică nu poate fi considerată 
independentă. In termeni glosematici, am spune că forma 
lingvistică contractează cu substanţa „conţinutului” o 
funcţie de „interdependenţă” (relaţie între două constante) 
85, căci nu poate exista şi nici nu poate fi concepută fără 
ea: 

Note: 

Zum  Verhăltnis der sprachlichen  „Form' zur 
„Substanz”, „Studia Lingvistica”, III, 1949, p. 86 - 105. 

83 Tocmai în acest sens L. Hielmslev, Langue et 
parole, în CFS, 2, 1942, p. 32 - 33, 40, 43 - 44, 
interpretează şi corectează distincţia saussuriană. Cf., de 
acelaşi autor, Prolegomena, p. 51 - 52, 68, şi la 
stratification du langage, „Word”, X, 1954, p. 188, unde se 
distinge, pe de o parte, „schema”, iar, pe de altă parte, 
„norma”, „uzul” şi la parole propriu-zisă. 

84 Şi în acest plan substanţa poate fi „indiferentă” 
numai cu privire la altă substanță şi nu cu privire la formă, 
cum pare să înţeleagă Hielmslev. Raportul de determinare 
(constantă - variabilă) se stabileşte între formă şi o 
substanţă particulară (care poate fi cutare sau cutare 
substanţă); dar între formă şi substanţă în general raportul 
este de interdependenţă, deoarece forma lingvistică este 
totdeauna „formă a unei substanţe”. 

85 Forma şi substanţa „conţinutului“ sunt constante 


ca „functive” ale raportului lor de interdependenţă, în 
sensul că nu apar una fără cealaltă (adică în sensul nu 
există limbă fără semnificaţie. În al doilea rând, nici 
substanţa „expresiei” nu este, în niciun fel, indiferentă. 
Distincția între „formă” şi „substanţă”, introdusă în 
lingvistică de  Humboldt86, nu este altceva decât 
cunoscuta distincţie aristotelică între J.opepf şi uXr). Or, 
combinând această distincţie cu cea stabilită de Vico între 
tipurile fundamentale de obiecte - care, de altfel, se află 
schiţată deja la Aristote187 -, se poate spune că: a) în 
cazul obiectelor naturale, forma este determinată de 
substanţă: aceste obiecte sunt substanţe care îmbracă o 
formă; de exemplu, o substanţă anumită cristalizează într- 
un anumit fel; b) în cazul obiectelor matematice, eventuala 
substanţă este cu totul indiferentă: aceste obiecte sunt 
forme pure care nu depind în niciun fel de eventuala lor 
realizare într-o substanţă; şi c) în cazul obiectelor 
culturale, substanţa este determinată (aleasă) de către 
formă: aceste obiecte sunt forme care capătă o substanţă. 
Pentru aceste din urmă obiecte, între care se află şi 
limbajul, substanţa nu este indiferentă şi nu poate fi 
ignorată88; şi aceasta nu pentru că ea ar fi 
„determinantă”, ci tocmai pentru că este determinată de 
către formă: pentru că forma alege substanţa care îi 
convine, contând 

Note: 

că există unitate între limbaj şi gândire); dar în ce 
priveşte identitatea fiecăreia cu sine însăşi, ele sunt 
„variabile”, şi amândouă se determină (se influenţează) 
reciproc. 

86 Cf. W. von Humboldt, Sprachbau, în special p. 479. 

87 Cf., de exemplu, Aristotel, Physica, II, 2. 

88 FI. Whitfield, Linguixtic Usage and Glossematic 
Analysis, în For Roman Jakobson, Haga, 1956, p. 671, într- 
o discuţie foarte comprehensivă şi amicală asupra unor 


puncte din interpretarea dată de mine glosematicii, îmi 
atrage atenţia asupra faptului că Hielmslev distinge între 
„materie” ca atare (purport) şi „substanţă” (substance), 
materie formată lingvistic. Observaţia este exactă. Dar, în 
primul rând - datorită, în parte, asimetriei dintre planul 
conţinutului şi planul expresiei -,  întrebuinţarea 
termenului purport nu este consecventă în Prolegomena, 
şi, în general, în glosematică: în ce priveşte conţinutul, 
purport se aplică la „materia” neformată şi incognoscibilă 
(la aşa-numita „gândire amorfă”); în ce priveşte expresia, 
se aplică la materia deja formată şi cunoscută (fonică, 
grafică etc). În al doilea rând, glosematică pretinde că, în 
analiza formei lingvistice, este ignorată, tocmai, „materia 
care manifestă forma” („substanţa”), şi nu numai materia 
ca atare. Cf. Prolegomena, p. 50, 67 - 68. 

dinainte pe posibilităţile substanţei alese88 bis. 
Limbajul şi arta se află, încă o dată, în situaţii analoage: o 
statuie este, desigur, o „formă”, dar ea e concepută de la 
început ca formă organizatoare a unei substanţe 
determinate; e concepută pentru bronz, marmură, lemn 
sau piatră, şi nu pentru orice materie. Fireşte, o formă 
poate fi transpusă parţial în altă substanţă; de exemplu, 
după o statuie de marmură se poate face o copie în bronz. 
Dar în noul material forma nu mai este „aceeaşi”: 
realizarea în substanţe deosebite implică o deosebire şi de 
formă, nu numai de substanţă. Chiar Hielmslev recunoaşte 
că, „în cazul normal al unei limbi ca franceza sau engleza”, 
analiza fonematică şi grafematică ar avea ca rezultat două 
„forme  semiotice” diferite. Dar, pentru a demonstra 
independenţa „formei“, el recurge la cazuri „anormale“, ca 
acela al unei pronunţări şi al transcrierii fonologice 
corespunzătoare89, fără să bage de seamă că aceste cazuri 
sunt convenţionale, că printr-o convenţie explicită s-a 
stabilit ca substanţa secundară să fie considerată ca 
manifestând tocmai cutare formă şi nu alta. Şi chiar în 


aceste cazuri, ceea ce se transpune în grafie nu este 
întreaga formă fonică, ci numai acea parte pentru care se 
ia hotărârea să fie considerată ca transpusă şi pe care 
mijloacele grafice pot s-o reprezinte90. Aceasta înseamnă 
că substanţa este „indiferentă” numai atunci când (şi în 
măsura în care) se convine ca ea să fie aşa. Lucrurile stând 
astfel, a ignora substanţa şi a lua în consideraţie numai 
aşa-numita „formă pură” 91 înseamnă a reduce în 

Note: 

xs bis Qfm legătură cu aceasta, precisa formulare a 
lui M. Heidegger, Der Ursprung des kunstwerkes, trad. sp. 
El origen de la obra de arte, în M. Heidegger, Arte e 
poesia, Mexico, 1958, p. 42: „Aici la obiectele făcute în 
mod intenţionat] forma în calitate de contur nu este 
urmarea unei distribuiri a materiei [ca la obiectele 
naturale]. Dimpotrivă, forma determină ordonarea 
materiei. Şi nu numai asta, ci predetermină, în fiecare caz, 
chiar alegerea şi felul materiei”. 

89 L. Hielmslev, La stratification, p. 174. Cf. şi 
Prolegomena, p. 66. 

90 Cf. Forma y sustancia, p. 57 - 59. 

91 EJ. Whitfield, Lingvistic Usage, p. 674 - 675, 
observă că glosematică nu exclude în practică referirea la 
substanţă, şi că nici analiza substanţei (ca „uz lingvistic”) 
nu este exclusă, ci numai este raportată în alte planuri de 
cercetare, mod convenţional limba la un „obiect 
matematic”. Acest lucru nu e grav dacă se face într-un 
mod explicit convenţional, căci toate obiectele, inclusiv 
cele culturale, pot fi studiate matematic, ca obiecte 
matematice. Dar devine grav dacă se pretinde că acest 
mod de a considera limba este, cel mai adecvat (sau 
singurul adecvat) şi corespunde realităţii efective a 
obiectului studiat92, căci aceasta implică reducerea în 
mod real a unui obiect cultural la un obiect matematic, cu 
alte cuvinte transformarea limbii în alt-Note: 


ulterioare analizei „schematice”. Dar aceasta nu 
înseamnă, oare, a recunoaşte în practică ceea ce s-a negat 
teoretic, adică faptul că limba nu e simplă formă? Trebuie 
să observăm că atunci când este vorba într-adevăr despre 
forme pure (şi acesta e cazul obiectele matematice), 
problema substanţei nu se pune în niciun fel şi pe niciun 
plan. De altfel, obiecțiile mele la adresa glosematicii sunt 
nu de natură practică, ci teoretică: ele se referă la 
concepţia glosematică despre limbă. Limba nu este simplă 
formă, şi nicio formă organizată între două substanţe, ci 
este o formă organizatoare de substanţe. În Forma y 
sustancia s-a insistat mai ales asupra faptului că „morficul” 
limbii nu se poate cunoaşte şi descrie fără referire la 
„hiletic”. Dar aceasta se întâmplă pentru că morficul există 
în hiletic, iar hileticul se află cuprins în forma care îl 
organizează. Substanţa nu poate fi ignorată deoarece, fiind 
determinată (aleasă) de către formă, aceasta o integrează. 

92 Aceasta este părerea lui Hielmslev, care consideră 
că concepţia sa despre „limbă” corespunde accepţiunii 
curente a termenului (cf. Langue et parole, p. 36) şi 
declară textual că „schema” este o realitate (Langue et 
parole, p. 43). In glosematică este foarte sesizabilă 
tendinţa de a considera convențiile drept realităţi. Totuşi, 
acelaşi Hielmslev, Langue et parole, p. 43, scrie: „logica 
modernă ne-a informat destul asupra pericolelor ce rezidă 
într-o metodă care manifestă tendinţa de a ipostazia 
conceptele şi de a vrea să construiască din ele realităţi. 
După opinia noastră, anumite curente ale lingvisticii 
moderne se refugiază, în mod nejust, într-un realism rău 
întemeiat din punctul de vedere al teoriei cunoaşterii; ar fi 
mai bine să redevină nominaliste”. Asemenea afirmaţii pot 
părea ciudate la un învăţat care pretinde să elaboreze o 
teorie a limbii pe baza unei ipoteze, adică a unei convenţii, 
şi care, la un moment dat (The Syllabe as a Structural 
Unit, în Proceedings of the Third International Congress of 


Phonetic Sciences, Gând, 1939, p. 270), a ajuns să afirme 
că franceza nu are silabe pur şi simplu pentru că nu le are 
în sensul în care vrea să le definească glosematică. In 
realitate, însă, afirmaţiile nu sunt ciudate, căci „realişti”, 
în sensul în care Hielmslev foloseşte termenul, sunt, 
tocmai, nominaliştii. Cu toate acestea, declaraţia lui 
Hielmslev nu încetează să surprindă, deoarece 
structuralismul, în sensul său cel mai adânc şi adevărat, ar 
trebui să fie exact contrarul nominalismului; cf. H.J. Pos, 
Perspectives du structuralisme, în TCLP, VIII, p. 71 - 73. 

ceva decât ceea ce este93. In orice caz, pentru ceea 
ce ne interesează aici, conceperea limbii ca obiect 
matematic - deci ca structură nu pur şi simplu sincronică, 
ci permanentă, statică, atemporală - împiedică 
glosematică să vadă istoricitatea şi dinamismul sistemelor 
lingvistice şi să pună problema schimbării. Glosematică şi- 
a propus ca sarcină întru totul legitimă şi esenţială să 
stabilească acel constant cum al sistemelor: „ceea ce face 
ca o limbă să fie limbă şi să poată funcţiona ca atare. 
Numai că se cuvine să ne întrebăm dacă nu cumva acest 
„cum” trebuie să includă şi justificarea schimbării, 
schimbarea fiind, deja din punct de vedere empiric, ceea 
ce deosebeşte limbile de sistemele pseudolingvistice. O 
teorie adecvată a limbii nu poate să se limiteze la a fi o 
simplă metodologie a descrierii. Fără îndoială, „pentru 
fiecare proces [discurs] există un sistem corespunzător” 
94; dar şi pentru fiecare sistem lingvistic există un proces 
istoric, o „dezvoltare”; de aceea, sistemul trebuie să aibă 
asemenea trăsături caracteristice încât dezvoltarea să 
apară ca un proces inteligibil, nu contradictoriu. 

2.4. Numai fonologia pragheză, concentrându-şi 
atenţia asupra punctului critic din sistemul lui Saussure 
(acela al materiei fonice a limbii) şi reuşind să integreze 
latura materială în sistematicitate, a tras în mod 
consecvent concluzia pe care acest demers o implica 


pentru antinomia saussuriană şi a relevat de la început 
necesara interdependenţă dintre sincronie şi diacronie. 
Dar, concepând în 

Note: 

93 „Matematicismul” glosematic păstrează, totuşi, 
unele reziduuri naturaliste. Astfel, Hielmslev spune că 
„functivele” descoperite de el prin analiza schemei ar 
putea fi considerate ca entităţi de natură fizică 
(Prolegomena, p. 79). Dar asta e foarte greu: nu se 
înţelege ce natură fizică ar putea avea, de exemplu, 
cenemele. În legătură cu această pretinsă neputinţă de a 
şti ceea ce sunt termenii limbii (ca şi cum ar fi vorba 
despre un obiect exterior), cf. VI, nota 22. Hielmslev, 
Prolegomena, p. 14, tratează cu o oarecare ironie 
„realismul naiv”, care consideră obiectele ca atare şi nu ca 
intersecţii de dependențe. Cu toate acestea, „realismul 
naiv” îşi are raţiunile sale, pentru că în cazul limbii, avem 
a face nu cu obiecte postulate, ci cu obiecte făcute de om. 

94 L. Hielmslev, Prolegomena, p. 5. 

continuare limba ca „obiect exterior”, a căzut uşor în 
iluzia  „cauzalităţii” sau a  „finalităţii obiective” (a 
teleologiei) sistemului. In felul acesta, apare pericolul de a 
înlocui limba care „se impune vorbitorilor” cu schimbarea 
care li s-ar impune ca necesitate externă. Într-adevăr, 
fonologia reprezintă o depăşire a naturalismului sub 
aspect particular (prin faptul că fiecare element al 
sistemului are valoare prin funcţia sa); dar nu s-a realizat 
încă aceeaşi depăşire la nivelul istoric, pentru limbă în 
totalitatea ei, aceasta continuând să fie înţeleasă ca 
„produs”, şi nu ca tehnică intrinsecă a activităţii 
lingvistice. De aici sensul pe care unii fonologi vor să-l 
atribuie distincţiei dintre factorii „interni” şi cei „externi“, 
ca şi fizicismul schimbărilor aruncţionale („fonetice”), 
admise şi de fonologie, dar care, în realitate, nu pot fi 
admise. La aceasta se adaugă faptul că, prin menţinerea 


celeilalte antinomii saussuriene, cea dintre „limbă” şi 
„vorbire”, ca şi prin necesara reducţie pe care o implică 
orice studiu structural (cf. VI, 4.3.3), fonologia continuă să 
prezinte schimbarea ca un fenomen care se produce între 
stările de limbă. Fără îndoială, structuralismul diacronic, 
după impulsul iniţial dat de Jakobson, a reuşit să ajungă la 
o viziune dinamică asupra limbii, mai ales prin opera lui A. 
Martinet95. Dar este vorba, încă, de un dinamism empiric, 
„faptic”, fără deplină justificare teoretică. Structuralismul 
diacronic trebuie să mai facă un pas înainte şi să-şi dea 
seama că limba nu este dinamică pentru că se schimbă - 
adică, pentru că schimbarea este un „fapt” -, ci că se 
schimbă pentru că natura ei este dinamică: pentru că 
limbajul este o activitate liberă, adică creatoare. Apoi, 
eliberat de orice cauzalism, el trebuie să renunţe cu 
desăvârşire la concepţia despre limbă ca sistem realizat, în 
care au loc schimbări, şi să ajungă să conceapă 
schimbarea ca un proces prin care sistemul „se face”. In 
sfârşit, în acord cu tot ceea ce implică 

Note: 

95 Cf. declaraţia lui explicită în acest sens, 
Economie, p. 194. Dintre lingviştii care n-au pornit de la 
idealism, Martinet este astăzi cel mai apropiat de 
conceperea limbajului ca o dvepTEia. Şi chiar, sub unele 
aspecte, este mai apropiat decât unii cercetători care se 
intitulează idealişti şi care continuă să opereze cu 
fragmente de limbă amorfe şi aruncţionale. 

propriile-i descoperiri, el trebuie să înceteze de a mai 
fi simplă „diacronie” şi să se transforme în istorie 
structurală. 

3.1.1. Într-adevăr, din punct de vedere teoretic, 
antinomia saussuriană poate fi depăşită în mod radical 
numai concepând limbajul ca evepyeia, adică înțelegând 
schimbarea nu ca o simplă modificare a unui sistem deja 
dat, ci ca o permanentă construire a sistemului. Empiric, 


se pleacă de la sistem pentru a explica schimbarea: se 
consideră sistemul ca dat, iar schimbarea ca problemă. 
Dar dacă procedăm riguros şi raţional, trebuie să inversăm 
termenii, căci „constituirea” unui mod lingvistic este 
anterioară „stării” constituite. Trebuie să plecăm de la 
schimbare pentru a înţelege formarea sistemului (nu 
pentru a descrie un sistem într-un moment determinat), 
căci realitatea sistemului nu este, cu siguranţă, mai puţin 
problematică decât realitatea schimbării. Mai bine zis, 
trebuie să plecăm de la „facerea” limbii în general (care 
include şi „re-facerea” sa). La întrebarea „cum este cutare 
sistem?” se răspunde prin descrierea sistemului în cauză la 
momentul respectiv; şi răspunsurile de acest gen pot chiar 
să se generalizeze, pentru a ajunge să se stabilească cum 
sunt de obicei, şi în general, sistemele lingvistice. Dar la 
întrebarea „de ce există sistem?” se poate răspunde numai 
că sistemul există pentru că „se face”. Prin urmare, dacă 
limba este, în orice moment, sistem şi dacă în orice 
moment, o găsim schimbată, înseamnă că ea se schimbă ca 
sistem, cu alte cuvinte, să „se face” în mod sistematic (cf. 
IV, 2.3.). Şi, aşa cum s-a văzut, acest din urmă aspect 
implică, în cele din urmă, faptul că activitatea prin care 
limba „se face” este ea însăşi sistematică (cf. III, 4.4.7.): 
„ceea ce face ca limba să fie limbă nu este pur şi simplu 
structura sa (care reprezintă numai condiţia funcţionării 
sale), ci activitatea lingvistică: aceasta creează limba şi o 
menţine ca tradiţie. Deci, dacă schimbarea e înţeleasă ca o 
„facere” sistematică a limbii, este evident că nu poate 
exista nicio contradicţie între „sistem” şi „schimbare”, şi 
că, mai mult, trebuie să vorbim nu despre „sistem” şi 
„Mişcare” - ca despre două lucruri opuse -, ci numai 
despre „sistem în mişcare”: 

dezvoltarea limbii nu este o permanentă 
„schimbare”, arbitrară şi produsă la întâmplare, ci este o 
permanentă sistematizare. lar fiecare „stare de limbă” 


prezintă o structură sistematică tocmai pentru că e un 
moment al sistematizării. Prin conceptul de sistematizare 
antinomia dintre sincronie şi diacronie se depăşeşte în 
mod radical, dat fiind că se elimină atât caracterul 
asistematic al diacronicului, cât şi pretinsul statism al 
sistematicului. Şi devine, de asemenea, clar faptul că nu e 
nevoie să eliminăm sau să ignorăm schimbarea pentru a 
înţelege limba ca sistem, fiindcă schimbarea nu este ceva 
opus calității de sistem. Dimpotrivă, negarea 
sistematicităţii proprii sistemelor lingvistice - care e o 
sistematicitate dinamică - este statismul, care, cu timpul, 
face imposibilă funcționarea limbilor ca atare, 
transformându-le în „limbi moarte” (cf. H, 1.1.). 

3.1.2. Totodată, antinomia saussuriană se depăşeşte, 
în acest fel, în sensul propriu al depăşirii, adică, „se 
înlătură” în calitate de contradicţie, dar nu se anulează, ci 
se menţine ca distincţie. Nu numai ca distincţie între două 
puncte de vedere (între descriere şi istorie), ci şi ca 
distincţie reală: între funcționarea şi „facerea” limbii sau - 
din punctul de vedere al fiecărui vorbitor, ca şi al unităţii 
minime a schimbării - între utilizarea şi adoptarea unui 
mod lingvistic. Limba funcționează  sincronic şi se 
constituie diacronic. Dar aceşti termeni nu sunt 
antinomici, nici contradictorii, pentru că „facerea” se 
realizează în vederea funcţionării. De aceea, şi studiile 
care le corespund, chiar menţinându-se distincte, trebuie 
să implice depăşirea antinomiei ca atare. 

3.2. Depăşirea practică a antinomiei nu poate fi decât 
precară în descriere, care, situându-se într-o „stare”, în 
actualitatea unui sistem, nu poate să se refere la stări 
anterioare fără a deveni incongruentă: sarcina descrierii 
este să dea seamă de funcţionalitatea actuală a limbii 
considerate. Cu toate acestea, însăşi funcţionalitatea 
actuală implică o depăşire posibilă a „stării de limbă” 
către viitor. Într-adevăr, pentru vorbitorii propriu-zişi 


limba actuală este nu numai un ansamblu de forme deja 
realizate - modele utilizabile ca atare (normă) - ci şi o 
tehnică pentru a merge mai departe, dincolo de ceea ce s-a 
realizat, este un „sistem de posibilităţi” (sistem) (cf. II, 
3.1.3. ŞI IV, nota 32). De aceea, descrierea trebuie să dea 
seamă de posibilităţile deschise, de tot ce reprezintă 
„model productiv”, schemă aplicabilă la realizarea a ceea 
ce încă nu există ca normă; şi aceasta nu numai în 
morfologie, ci şi în sintaxă, în lexic (derivarea şi 
compunerea cuvintelor) 96 şi chiar în sistemul fonetic, 
unde latitudinea de realizare nu este aceeaşi pentru toate 
unităţile funcţionale. Aceasta înseamnă că descrierea 
trebuie să considere limba ca pe un sistem deschis, căci 
asta este limba pentru vorbitori: le permite să depăşească 
tradiţia continuând-o. Totodată, descrierea trebuie să ţină 
seamă de faptul că „starea de limbă” care face obiectul său 
reprezintă un moment al unei „sistematizări”, adică al unei 
realităţi dinamice, şi că trebuie să înregistreze tot ceea ce 
în însuşi sistemul sincronic reprezintă o manifestare a 
precarităţii acestuia, respectiv a dinamismului real al 
limbii. Astfel, descrierea trebuie să descopere 
contradicţiile interne ale sistemului (IV, 4.4.) şi „punctele 
slabe” ale acestuia (elementele insuficient de bine 
încadrate în structuri şi cele cu randament funcţional 
redus). Nu trebuie să caute să prezinte ca „echilibrat” ceea 
ce nu este aşa; de exemplu, trebuie să renunțe la 
expedientul de a echilibra, prin aşa-zisa „simetrie a 
sistemului”, ceea ce, funcțional, se află în dezechilibru (cf. 
VI, nota 44). In sfârşit, descrierea trebuie să ia în 
consideraţie varietatea, atât „intensivă” cât şi „extensivă”, 
a stării de limbă studiate, deoarece această varietate este 
un alt reflex al dinamismului limbii în proiecţie sincronică 
(cf. IV, 2.4.) şi reprezintă pentru vorbitori o 

Note: 

96 într-una din tezele şcolii fbnologice, în TCLP, 1, 


1929, p. 8, se subliniază cu justeţe că distincţia între 
schemele productive şi cele neproductive este un, fapt de 
diacronie de care trebuie să se ţină seamă şi în descrierea 
sincronică. De altfel, şi F. de Saussure, CLG, p. 120 - 121, 
arată că formarea cuvintelor aparţine gramaticii (adică 
lingvisticii sincronice), şi consideră ca sarcină a lingvisticii 
sincronice, fixarea de norme pentru uzul limbii, care 
privesc anume viitorul. Cu privire la deosebirea dintre 
„sistem” şi „normă” în diferitele domenii ale limbii, cf. 
SNH, p. 42 - 54. 

posibilitate actuală de selecţie. Trebuie abandonată, 
aşadar, preocuparea de a descrie un mod de vorbire, 
absolut uniform 97, căci, în mod obiectiv, asemenea 
moduri nu există: vorbitorul real se vede întotdeauna pus 
în faţa unei multitudini de tradiţii şi poate dispune de ele 
pentru diferite scopuri expresive. Schemele structurale 
trebuie să servească la captarea şi ordonarea varietăţi 
lingvistice, nu la anularea ei98. In afară de aceasta, 
trebuie să amintim faptul că, dată fiind coexistenţa 
sistemelor în cadrul aceleiaşi „stări de limbă”, anumite 
aspecte ale acestei varietăţi pot să fie de ordinul 
„arhisistemului” (cf. II, 3.5.1.). 

3.3.1. Totuşi, atâta vreme cât se referă numai /a 
posibilităţi de sistematizare ulterioară, care pot şi să nu se 
realizeze, descrierea ca atare nu captează dinamismul 
concret al limbii. De aceea, depăşirea efectivă a antinomiei 
saussuriene în planul cercetării limbilor se prezintă numai 
în istorie, căci numai istoria „vede faptele în facerea lor” 
(cf. VI, 4.3.3.) şi cuprinde într-o viziune unică atât 
„facerea” cât şi funcţionarea, sau, în termeni saussurieni, 
atât „succesiunile” cât şi „stările”. Altfel spus, numai 
istoria poate să dea seamă în întregime de realitatea 
dinamică a unei limbi, consi-Note: 

97 De exemplu, un idiolect (cf. II, 3.5.2.) sau, în 
formularea lui D. Jones, The Phoneme, p. 9, o „limbă” 


dedusă din vorbirea unui singur individ care se exprimă 
într-un stil definit şi omogen. Cf. Forma y sustancia, p. 70 - 
71, 

98 Cf. cele spuse de B. Malmberg, în AL, III, p. 43: „Il 
faut commencer par dresser le schema. Cest evident. Mais 
il ne faut pas s-arreter la il faut poursuivre l'analyse pour 
mettre au clair tous les facteurs qui, reunis, ferment la 
langue en question”. Tot în legătură cu aceasta, A. 
Martinet arată că a delimita structurile nu înseamnă a 
ignora complexitatea realității lingvistice, ci a stabili o 
ierarhie între fapte (Economie, p. 13), şi că fonologia nu 
trebuie să desconsidere faptele fonetice nedistinctive 
(Economie, p. 37). Într-adevăr, a stabili structurile 
funcționale este un fapt esenţial, pentru că, în orice 
moment al limbii, ele reprezintă limitele de variabilitate în 
realizare. Dar este important să fie luate în consideraţie şi 
variantele  „normale” de realizare, care reprezintă 
echilibrul precar al sistemului; iar în această privinţă se 
dovedeşte a fi util studiul statistic al frecvenţei lor relative; 
cf. SNH, p. 63. Se ştie că una dintre dificultăţile majore 
întâmpinate de istoria fonologică a limbilor dispărute care 
se cunosc numai din scris constă, tocmai, în faptul că nu se 
cunoaşte realizarea fonică exactă şi varietatea sa. 

derând limba ca „sistem care «se face» „şi, în fiecare 
moment al dezvoltării sale, ca actualitate a unei tradiţii. 
Dar istoria limbii trebuie înţeleasă nu ca „istorie externă”, 
ci ca „istorie internă”, ca studiu al limbii înseşi în calitate 
de obiect istoric: ea trebuie să includă şi să dizolve 
complet în sine aşa-numita „gramatică istorică” 99. Căci 
istoria modurilor lingvistice, care în parte se menţin şi în 
parte se modifică sau se substituie în timp, este, fără 
îndoială, istoria unei tradiţii, adică istorie a culturii. Dar nu 
numai istorie a unei alte culturi, a celei extralingvistice, 
care se reflectă în mod necesar în aceste moduri (mai ales 
în cele lexicale), ci şi, în primul rând, a acelei forme 


particulare şi fundamentale de cultură pe care ele însele o 
constituie (cf. II, 3.3.). 

3.3.2. Saussure reduce istoria limbilor la o simplă 
diacronie „atomistă” şi o opune sistematicităţii sincroniei, 
pentru că, din punctul de vedere al concepţiei sale despre 
limbă ca „lucru făcut” şi desrire schimbarea lingvistică 
drept „deteriorare întâmplătoare”, istoria propriu-zisă e 
lipsită de sens. Dar, din punctul de vedere al realităţii 
limbii, trebuie să inversăm termenii şi să afirmăm că cea 
lipsită de sens - în afara calităţii de registru de fapte 
materialmente petrecute - este simpla diacronie. S-a văzut 
deja că nu e cu putinţă să ignorăm schimbările gramaticale 
şi că, dacă prin „gramatical” se înţelege „sistematic”, 
atunci şi schimbările fonetice sunt gramaticale. S-a văzut, 
de asemenea, că schimbările nu sunt nici „izolate”, nici 
„exterioare sistemului”, nici „întâmplătoare” 
(neintenţionale). Trebuie să amintim, însă, că, pentru a fi 
coerentă cu sine însăşi, diacronia (lingvistica diacronică) ia 
în consideraţie numai schimbările şi ignoră continuitatea 
limbii. Iar acesta este un neajuns grav, fiindcă, în noile 
aranjamente rezultate din schimbări, ceea ce se continuă 
nu rămâne la fel, chiar dacă se menţine sub aspect 
material. Astfel, nu e destul să se spună că, în 

Note: 

99 într-adevăr, „gramatica istorică”, în sensul ei 
clasic (neogramatic), nu este niciun fel de disciplină 
lingvistică specială. Ca simplă listă schematică de 
„echivalenţe diacronice”, ea nu e altceva decât o însumare 
şi ordonare sistematică de date puse la dispoziţia istoriei. 
Cu privire la caracterul ei hibrid, cf. K. Vossler, Filosofici 
del lenguaje, p. 57 şi 183, nota 2. 

aşa-zisa „latină vulgară”, dispare genul neutru, căci 
masculinul şi femininul care nu se opun unui neutru nu 
sunt identice cu cele din latina clasică: ceea ce se produce 
nu e o simplă dispariţie a neutrului, ci o reformă a 


sistemului genurilor. Tot aşa, în idiomurile romanice care 
pierd unul dintre cele trei grade delictice din latină (adică 
nu păstrează valorile hic-iste-ilie) are loc o întreagă 
reformă a sistemului delictic. Schimbarea nu poate fi 
înţeleasă în afara continuității limbii. De aceea, diacronia 
saussuriană, neluând în consideraţie ceea ce se continuă, 
nu corespunde nici unei realităţi. Saussure credea că ea ar 
corespunde schimbării fonetice; dar nici acest lucru nu 
este exact100. 

3.3.3. Într-adevăr, limba abstractă saussuriană, aşa 
cum e lipsită de varietate, e lipsită şi de continuitate 
istorică. Saussure recunoaşte faptul că, în realitate, limbile 
sunt istorice (geschichtlich), dar nu vede cum ar putea fi 
istorică (historisch) lingvistica; şi aceasta pentru că intuiţia 
sa asupra limbii nu coincide cu conceptul său de limbă. 
Intuitiv, limba i se prezintă ca fiind dotată cu continuitate 
în timp; dar conceptul său de limbă este cel de „stare” sau 
de serie de „stări” între care se produc schimbări. La un 
moment dat Saussure afirmă că sarcina lingvisticii este „să 
facă descrierea şi istoria tuturor limbilor” 101. Dar pe 
urmă nu admite nici măcar termenii istorie şi lingvistică 
istorică, pentru că - spune el - ţinând seamă de faptul că 
„istoria politică cuprinde descrierea epocilor, ca şi nararea 
evenimentelor”, s-ar putea crede că, „descriind stări de 
limbă succesive, se studiază limba pe axa timpului”, pe 
când, în realitate, nu se face decât sincronie. Pentru a face 
istorie, „ar trebui să fie investigate separat fenomenele 
care fac ca limba să treacă de la o stare la alta” 102. Dar 
prin aceasta studiul 

Note: 

100 R.S. Wells, De Saussuure'ss Sistem, p. 24, 
observă, pe bună dreptate, că lingvistica diacronică 
„cannot ignore synchronic relations, for a diachronic 
identity between a sign of state S, and a sign of a later 
state S2 can be established only by considering both the 


phonemic makeup of the signs and their relations to other 
contemporary signs”. 

101 CLG, p. 20. 

102 CLG, p. 120. 

devine incongruent, fiindcă se mişcă alternativ pe 
axa „succesiunilor” şi pe aceea a „simultaneităţilor”. 
Astfel, lingvistica inaugurată de Bopp este incongruentă 
deoarece „încalecă două domenii, prin faptul că nu a ştiut 
să distingă net între stări şi succesiuni” 103. Istoria 
lingvistică nu este, deci, pentru Saussure, decât o 
incongruenţă. Această incongruenţă poate fi necesară, 
deoarece „fiecare limbă formează, practic, o unitate de 
studiu şi, prin forţa lucrurilor, ne vedem obligaţi să o 
considerăm, rând pe rând, sub aspect istoric [diacronic] şi 
sub aspect static” 104, dar nu încetează, prin aceasta, să 
fie o incongruenţă teoretică. Dar de ce formează fiecare 
limbă o „unitate de studiu”? Saussure nu vede că ceea ce 
se impune „prin forţa lucrurilor” (adică de către realitate) 
nu poate fi o simplă incongruenţă, ci este ceva care trebuie 
explicat şi justificat teoretic. Şi nu vede că toate obiecțiile 
sale cad dacă se înţelege că schimbările nu pot avea loc 
„între stări” şi în afara limbii, că nu există simple 
„succesiuni”, şi că „stările de limbă” nu sunt etape statice, 
ci momente ale unei continue „sistematizări”. Dimpotrivă, 
limba pare să se găsească, pentru el, într-o situaţie 
specială, deosebită, de exemplu, de aceea a obiectelor pe 
care le studiază istoria politică: „Istoria politică a statelor 
se mişcă în întregime în timp; cu toate acestea, când un 
istoric prezintă tabloul unei epoci, nu avem impresia că am 
ieşit din istorie” 105. Prin urmare, Saussure nu observă că 
iluzia este tocmai cea opusă: aceea de a crede că atunci 
când se face descrierea unei „stări de 

Note: 

103 CLG, p. 122. Cf. şi p. 201 202: trebuie să avem 
mereu în vedere distincţia între sincronie şi diacronie 


„pentru a nu afirma cu uşurinţă că facem gramatică 
istorică atunci când, în realitate, ne mişcăm succesiv în 
domeniul diacronic, studiind schimbarea fonetică, şi în 
domeniul sincronic, examinând urmările care decurg de 
aici”; p. 118: pe axa succesiunilor „nu poate fi luat în 
consideraţie decât un singur lucru de fiecare dată”; şi la p. 
119: în lingvistică... multiplicitatea semnelor |... ne 
interzice cu desăvârşire să studiem simultan raporturile în 
timp şi raporturile în sistem”. Cf. 1.2.2. 

104 CLG, p. 144. 

105 CLG, p. 117. Istoria lingvistică este, fireşte, 
distinctă de istoria politică (pentru că limba, în ciuda a 
ceea ce se spune, nu este o „instituţie”), dar nu în sens 
saussurian. N 

limbă” se iese din istorie106. In realitate, descrierea 
unui obiect istoric este un moment al istoriei lui. 

3.3.4. Antinomia sau dubla separație între sincronie 
şi diacronie (lingvistica sincronică şi lingvistica diacronică) 
se bazează, în fond, pe o falsă percepere a sensului istoriei 
şi a relaţiilor dintre istorie şi descriere. Saussure crede că, 
aşa cum sincronia ignoră diacronia (trecutul), şi diacronia 
ar trebui să ignore sincronia („stările de limbă”). Dar 
numai prima parte a enunţului este adevărată şi legitimă. 
Într-adevăr, prin faptul că se studiază o „stare de limbă” 
determinată, sincronia nu poate să surprindă simultan 
diferite alte „stări” şi să confunde o serie de momente ale 
limbii într-unul singur, căci asta ar însemna să ofere o 
descriere incoerentă şi haotică. Diacronia, dimpotrivă, nu 
poate să ignore sincronia - mai bine zis, „sincroniile”: 
nenumăratele „stări de limbă” care se ordonează pe aşa- 
numita „axă a succesiunilor” -, şi aceasta nu pentru că ar 
depinde de sincronie ca atare, ci pentru că, în acest caz, 
ignorarea sincroniei ar însemna, tocmai, ignorarea limbii 
care se continuă în timp şi, prin aceasta, situarea în afara 
obiectului. Un moment al limbii poate fi descris fără luarea 


în consideraţie a altora, în acelaşi sens în care o parte 
poate fi separată dintr-un întreg sau o etapă dintr-un 
proces. Însă descrierea întregului nu poate ignora părţile, 
după cum nici descrierea proce-Note: 

106 „Anistorică” - în sensul că nu se referă la un 
obiect istoric determinat - este teoria limbii: studiul limbii 
văzute ca ceva „universal”, studiul „limbii-specie”; ceea ce, 
totuşi, nu înseamnă că teoria trebuie să ignore istoricitatea 
limbii. Însă la Saussure ne întâmpină o regretabilă 
confuzie între planul descrierii şi planul teoriei; cf. nota 61. 
Aceeaşi confuzie persistă şi, într-un anumit sens, se 
agravează, în  glosematică. De aici neîncrederea 
glosematicii în istorie, pe care o priveşte ca istorie 
accidentală (cf. L. Hielmslev, Prolegomena, p. 4 - 5), 
precum şi ideea că schimbarea trebuie ignorată în cadrul 
teoriei; în realitate, schimbarea nu afectează, ci, 
dimpotrivă, asigură elementul „constant” al limbii. Prin 
luarea în considerație numai a structurilor şi ignorarea 
mişcării, glosematică crede că se pune la zi cu gândirea 
contemporană. Dar, încă o dată, lingvistica soseşte cu 
întârziere. De mai multă vreme - după ce a valorificat 
structurile - gândirea contemporană a revenit la 
considerarea realității ca un proces infinit: o problemă 
actuală este, mai curând, aceea a integrării structurilor în 
procese. 

sului nu poate ignora etapele acestuia. Tot aşa, 
studiul „sistematizării” nu poate ignora momentele 
sistematizării. Descrierea este, aşadar, „independentă” de 
istorie în sensul că nu o cuprinde, deşi faptul de a descrie 
un moment al unui obiect istoric constituie deja un mod de 
a face istorie, „chiar fără să ştim”. Şi, invers, istoria se 
opune descrierii, dar într-un mod special: ea nu reprezintă 
descrierea, dar o „cuprinde”, o implicăl07. Astfel, 
sincronia saussuriană (în afara pretenţiei de a depăşi 
descriptivul) este pe deplin legitimă şi necesară şi 


constituie adevăratul aport pozitiv al lui Saussure în 
domeniul lingvisticii; în schimb, diacronia sa este în 
întregime nelegitimă. De aceea, nici măcar nu trebuie 
făcută încercarea de „a concilia” diacronia cu sincronia: 
trebuie să negăm diacronia saussuriană. Diacronia pură nu 
are sens: ea trebuie să se transforme într-o istorie a limbii. 
Într-adevăr, istoria limbii depăşeşte antinomia dintre 
sincronie şi diacronie, pentru că este negarea diacroniei 
atomiste şi, totodată, nu se găseşte în contradicţie cu 
sincronia. 

3.3.5. Chiar termenii lingvistică  sincronică şi 
lingvistică  diacronică, din cauza  contradicţiei şi a 
echivocurilor pe care le implică, sunt inacceptabili şi ar fi 
bine să fie eliminaţi. Lingvistică descriptivă şi lingvistică 
istorică sunt, fără îndoială, termeni mai potriviţi. Dar şi 
aceştia sunt discutabili, căci pot face să ne gândim la o 
opoziţie între două lingvistici diferite, pe când, în realitate, 
lingvistica descriptivă nu este decât o parte (prima) a 
lingvisticii istorice. Mai bine ar fi, de aceea, să se 
vorbească, pur şi simplu, despre descrierea şi istoria 
limbii. Descrierea şi istoria limbii se situează amândouă la 
nivelul istoric al limbajului (cf. III, 2.1.) şi formează 
împreună lingvistica istorică (studiu al limbilor), care. 

Note: 

107 Nu e clar felul în care G. Devoto, I fundamenti, p. 
55 - 60, înţelege să depăşească antinomia dintre sincronie 
şi diacronie. După el, între sincronie şi diacronie nu ar 
exista o opoziţie „calitativă”, ci una „cantitativă”: ar fi 
vorba de două istoricităţi diferite. Dar o opoziţie 
„cantitativă”, în acest caz, nu poate însemna decât 
istoricitate mai mică sau mai mare, ceea ce nu are prea 
mult sens. Dacă, în schimb, e vorba de istoricităţi diferite 
(în ce sens?), opoziţia este „calitativă”, chiar în cadrul 
istoricităţii. 

la rândul ei, trebuie coordonată cu lingvistica vorbirii 


şi cu lingvistice textului, corespunzătoare altor două 
niveluri ale aceluiaşi fenomen1 08. 

4. Înțelegerea dezvoltării limbii ca o continuă 
„sistematizare” ne permite să recunoaştem şi partea de 
adevăr pe care, totuşi, o conţin afirmaţiile privitoare la 
„natura sincronică” a limbii şi la „imuabilitatea” sistemelor 
lingvistice. 

În primul rând, limba este totdeauna „sincronică” în 
sensul că funcţionează sincronic, adică în sensul că se află 
totdeauna „sincronizată” cu vorbitorii săi, istoricitatea sa 
coincizând cu istoricitatea acestora. Dar aceasta nu 
înseamnă că ea „n-ar trebui să se schimbe”, ci, dimpotrivă, 
justifică faptul că ea se schimbă neîncetat pentru a 
continua să funcţioneze. În al doilea rând, sistemul este, în 
sine, „imuabil” în sensul că nu conţine în el însuşi cauza 
schimbării şi nici nu se dezvoltă prin sine: sistemul nu 
„evoluează”, ci se face de către vorbitori în acord cu 
necesităţile lor de expresie. În al treilea rând, limba se 
schimbă fără încetare, dar schimbarea nu o distruge şi nu 
o afectează în natura ei de „a fi limbă”, care rămâne mereu 
intactă. Asta nu înseamnă, totuşi, că „a fi sistem” 
echivalează cu a fi independent de schimbare, ci înseamnă 
cu totul dimpotrivă, deoarece schimbarea în limbă are un 
sens radical deosebit de cel al schimbării în lumea 
naturală. Schimbarea „distruge” obiectele şi organismele 
naturale: le transformă în altceva decât ceea ce sunt sau le 
face să moară. Dimpotrivă, schimbarea în limbă nu este 
„alterare” sau „deteriorare”, cum se spune în terminologia 
naturalistă, ci reconstrucţie, înnoire a sistemului şi ea 
asigură continuitatea şi funcţionarea acestuia. Limba se 
face prin schimbare şi „moare” ca atare atunci când 
încetează să se schimbe. În sfârşit, sistemul funcţional al 
limbii nu se schimbă în mod direct, şi nici prin „fluctuații 
neîncetate”. Ceea ce se modifică în mod continuu este 
realizarea sa şi, în consecinţă, echilibrul său. Insă 


sistemul, ca „sistem de posibilităţi”, se men-Note: 

lus Cf. Determinación y entorno, p. 33. 

tine întotdeauna dincolo de sincronie şi, pentru 
fiecare caz în parte, continuă să fie „acelaşi” până când nu 
intervine o „mutaţie”, o răsturnare totală a normei într-un 
sens sau în altul. Dar această persistenţă a sistemului în 
timp nu înseamnă că limba ar fi, prin natura ei, 
„sincronică” sau  „imuabilă”, ci este însuşi semnul 
istoricităţii ei. Limba „se face”, dar „facerea” ei este o 
„facere” istorică, nu cotidiană; este o „facere” într-un 
cadru de permanenţă şi de continuitate. În felul acesta, 
considerată în două momente succesive ale istoriei sale, o 
limbă nu este „ni tout a fait une autre, ni tout a fait la 
meme”. Însă faptul că se menţine parţial identică cu ea 
însăşi şi că încorporează tradiţii noi este, tocmai, ceea ce 
asigură funcţionalitatea ei ca limbă şi caracterul ei de 
„obiect istoric”. Un obiect istoric există ca atare numai 
dacă este, în acelaşi timp, permanenţă şi succesiune. În 
schimb, ceea ce e numai permanenţă (de exemplu, speciile 
ideale) sau numai succesiune (de exemplu, fazele lunii, 
fluxul şi refluxul) nu poate avea niciun fel de istorie. 

lână (în afara pretenţiei de a depăşi. e deplin legitimă 
şi necesară şi constituie adevăratul aport pozitiv ai lui 
Saussure în domeniul lingvisticii; în schimb, diacronia sa 
este în întregime nelegitimă. De aceea, nici măcar nu 


trebuie făcută încercarea de a «concilia» diacronia cu 
sincronia: trebuie să negăm diacronia saussuriana. 
Diacronia pură nu are sens: ea trebuie să se transforme 
într-o istorie a limbii. Într-adevăr, istoria limbii depăşeşte 
antinomia dintre sincronie şi diacronie, pentru că este 
negarea diacroniei atomiste şi, totodată, nu se găseşte în 
contradicţie cu sincronia”. 


